
Plon  er  Perlen  blandt  det  østlige  Holstens  skønne 
Punkter.  Da  Digteren  Baggesen  fra  Højderne  Nord- 
øst for  det  gamle  Slot  saa  ud  over  den  store  Pløner  Sø 
med  dens  smaragdgrønne  Øflok  og  dens  smilende  Bred- 
der, blev  han  betaget  af  Billedets  Overgang  i  Farver 
og  Toner.  De  blomstervirkede  Enge,  de  gulnende  Korn- 
marker og  de  kuplede  Skove  gjorde  et  saa  mægtigt 
Indtryk  paa  ham,  at  han  nogle  Øjeblikke  forblev  tavs. 
Pludselig  udbrød  han  begejstret:  Jeg  behøver  ikke  at 
rejse  andet  Steds  hen  for  at  beundre  Naturens  Skøn- 
hed. Paa  hele  Kloden  blomstrer  ikke  et  Paradis,  der 
kan  sammenlignes  med  dette.  Her  vil  jeg  knæle  ned, 
her  vil  jeg  dvæle! 

Til  Plon  fører  os  Begyndelsen  af  vor  Fortælling. 

En  klar  og  stille  Eftermiddag  i  Midten  af  Sep- 
tember 1846  traadte  tre  Herrer  ind  i  et  af  de  smukke 
Lysthuse  i  Haven  ved  Langes  Traktørsted  udenfor 
Byen.  Her  var  i  Beglen  godt  besøgt,  thi  Lysthusene 
med  deres  runde  Bord  og  magelige  Bænke,  med  deres 
tætte  Lindeløv  og  høje  buede  Indgang  aabnede  en 
herlig  Udsigt  over  Pløn  og  den  store  Sø.  De  tre 
Herrer  var  Skolens  Conrektor  og  de  to  andre  Lærere. 

Efter  at  de  havde  taget  Plads  omkring  Bordet,  for- 
handlede de  et  Øjeblik  om,  hvad  de  skulde  nyde.   De 


enedes  om  en  Flaske  Moselvin,  som  Opvarteren  hur- 
tigt bragte,  hvorpaa  de  tændte  en  Cigar.  Conrektoren 
skænkede  i  Glassene,  klinkede  med  de  to  andre,  og 
idet  han  lod  Blikket  svæve  ud  over  Søen,  ytrede  han: 

„Her  er  dejligt!  Se,  hvor  Bosau  og  Ascheberg 
toner  klart  frem  derovre.  Man  kunde  fristes  til  en 
Sejltur!" 

„Ja,  Plon  er  et  Eden,"  bemærkede  Subrektoren, 
„her  kunde  man  føre  en  uforstyrret,  idyllisk  Til- 
værelse, naar  blot  Regeringen  forskaanede  os  for  de 
politiske  Rivninger,  der  forbittrer  Sindene." 

„Det  skal  De  have  Ret  i,"  udbrød  Colloboratoren. 
„Fortæl  os  noget  om  Folkemødet  i  Nortorf,  Conrektor. 
De  var  jo  med." 

„Heldigvis  naaede  vi  at  faa  Adressen  til  Stænder- 
forsamlingen vedtagen,"  svarede  Conrektoren  med  en 
mørk  Mine,  „skønt  Regeringen  havde  opbudt  baade 
Politi,  Infanteri  og  Dragoner.  Der  skal  protesteres 
mod  Kristian  den  Ottendes  Brev  af  enhver  ærlig 
Slesvigholstener.  Vi  har  desuden  hele  Tyskland 
med  os." 

„Jeg  fatter  ikke,"  sagde  Subrektoren,  „at  Kongen, 
vor  Hertug  mener  jeg,  har  kunnet  udstede  et  saadant 
Dokument.  Tænk,  den  kvindelige  Arvefølge  skal  gælde 
i  Slesvig,  naar  den  kongelige  Mandsstamme  uddør, 
men  det  er  jo  det  samme  som  at  tage  Arveretten  fra 
Hertugen  af  Augustenborg.  Og  han  er  jo  dog,  som 
Professorerne  i  Kiel  uomstødeligt  har  paavist,  den  ret- 
mæssige Arving  til  Slesvig  og  Holsten,  hvis  Kron- 
prinsen og  Prins  Ferdinand  ikke  faar  legitime 
Børn  .  .  .  ." 

„Kronprinsen!"  udbrød  Conrektoren  leende,  „han 
faar  vist  hverken  legitimt  eller  illegitimt  Afkom.  Han 
gør  iøvrigt  i  Skilsmisser,  som  det  hedder  i  Forret- 
ningss|)roget." 

„Prins  Ferdinand  har  næppe  Udsigt  til  Arvinger," 
tog  Colloboratoren  til  Orde.    „Nu   er  han  ip  gift  paa 


syttende  Aar,  og  han  sætter  nok  hele  sin  Kraft  ind 
paa  Kavalleri tjenesten. 

„Han  dyrker  raaaske  Krigsspillet,"  sagde  Conrek- 
toren,  „men  ved  Siden  af  dette  afgjort  Kortspillet." 

„Lad  os  drikke  paa  Hertug  Kristian  af  Augusten- 
borgs Velgaaende,''  ibreslog  Subrektoren.  De  løftede 
alle  Glassene  og  klinkede. 

I  det  samme  lød  Musik  fra  Traktørstedets  Salon, 
hvis  Vinduer  stod  aabne.  Efter  at  nogle  Akkorder 
var  anslaaede  paa  et  Klaver,  sang  en  malmfuld 
Baryton : 

«Schleswigholstein,  meerumschlungen, 
Deutscher  Sitte  hohe  Wacht, 
Wahre  treu,  was  du  errungen, 
Bis  ein  schon'rer  Morgen  tagt: 
Schleswigholstein,  stammverwandt, 
Wanke  nicht,  mein  Vaterland!* 

De  to  sidste  Linier  gentog  CoUoboratoren  nyn- 
nende. „Et  lebe  Schleswig-Holstein!"  raabte  han  og 
stødte  med  sit  Glas  mod  de  to  andres. 

„Man  kan  nu  sige,"  bemærkede  Gonrektoren,  „at 
denne  Sang  er  ubetydelig  som  Digt,  men  Chemnitz 
har  alligevel  Ære  af  den,  og  Bellmanns  Melodi  er 
elektrisende.  Den  Ij'der  i  ethvert  Tilfælde  nu  fra 
den  ene  Ende  af  Tyskland  til  den  anden  og  kan  siges 
at  være  Nationalsang." 

„De  skulde  blot,"  sagde  Subrektoren,  „have  hørt 
den  Begejstring,  hvormed  den  modtoges  af  Publikum, 
da  den  første  Gang  blev  sungen  af  Liedertafel  i  Sles- 
vig under  en  Udflugt  langs  Slien." 

„Højstærede  Kollegaer!"  udbrød  Gonrektoren,  „lad 
os  tømme  Glassene.  Saa  følger  De  hjem  med  mig, 
hvor  vi  kan  gøre  Frans  Hohners  Testimonium  i 
Stand  og  underskrive  det.  Det  bliver  en  flink  Stu- 
dent." 

^Laan  mig  med  (iet  samme,"  yttrede  CoUobora- 
toren,  „Deres  Eksemplar  af  Madvigs  Epistola  critica 
til  Orellius.  Jeg  er  netop  i  Færd  med  at  læse  Ciceros 
Verrinske  Taler." 

,,Med  Fornøjelse,"  svarede  (^onrektor,  „det  er  et 
Mesterværk  i  Retning  af  skarpsindig  Textkritik." 

.,Jeg  har  saamænd  haft  den  Ære  at  hilse  paa 
Professor  Madvig,  da  han  for  nylig  var  i  Kiel,"  sagde 
Subrektor.  „Han  var  paa  Tilbagevejen  fra  en  Rejse  i 
Tyskland  .  .  .  ." 

„Jeg  sætter  Madvig  overordentlig  højt  ikke  blot 
som  klassisk  Filolog,"  bemærkede  Conrektor  afbry- 
dende, „men  ogsaa  som  politiserende  Statsborger,  for 
han  er  Besindigheden  selv  og  tager  alle  Forhold  med 
i  Betragtning." 

„Det  berørte  mig  ubehageligt,"  sagde  Subrektor, 
„at  denne  stilfærdige  Mand  under  sit  Ophold  i  Kiel 
netop  skulde  blive  Øjenvidne  til  den  Kattemusik, 
som  Studenter  og  Medlemmer  af  Liedertafel  bragte 
Oberst  Hoegh,  den  nye  Chef  for  femte  Jægerkorps." 

„Ja,  Kristian  den  Ottende,"  yttrede  Conrektor, 
„skulde  ikke  have  udstedt  det  aabne  Brev,  saa  havde 
Hertug  Karl  af  Gliicksborg  beholdt  Kommandoen,  og 
han  var  populær  blandt  Befolkningen." 

„Jeg  højagter  nu  Hertugen,"  udbrød  Collobora- 
toren,  „fordi  han  her  har  offret  en  militær  Stilling 
for  sin  slesvigholstenske  Overbevisning.  Hans  Pro- 
test mod  det  aabne  Brev  vidner  om  Karakter  og 
Mod." 

Conrektor  og  Subrektor  tilkendegav  ved  en  Be- 
vægelse med  Hovedet,  at  de  bifaldt  denne  Udtalelse. 
Førstnævnte  kaldte  paa  Opvarteren,  betalte  og  gav 
ham  tre  Skilling  Kurant  i  Drikkepenge.    Eamus!" 

Opvarteren  tog  ærbødig  sin  Voxdugskasket  af  for 
de  tre  Herrer.  „Det  er  saadanne  lærde  Folk,  vi  sæt- 
ter Pris  paa,"  yttrede   han   smilende,    følgende   dem 

med  Blikket,    „De  gi'er  hørjere  Drikkepenge  end  Pro- 
prietærerne her  i  Omegnen." 


Paa  Vejen  til  Conrektorens  Bolig  mødte  Lærerne 
et  ungt  Par,  der  kom  spaserende  i  Retning  af  Langes 
Traktorsted. 

„Der  har  vi  jo  Frans  Hohner,"  udbrød  Subrektor. 
„Hvem  er  den  unge  Dame  ved  hans  Side?  Hvor 
hun  er  smuk!" 

„Det  er  Selma  Waldt,  Datter  af  Forpagteren  paa 
Friedrichshof  ved  Panker,"  svarede  CoUoboratoren. 

„Jeg  vil  haabe,  at  Hohner,  der  sværmer  saa  me- 
get for  Catullus,  ikke  der  har  fundet  sin  Lesbia,"  be- 
mærkede Conrektoren  med  et  lunt  Smil. 

I  Forbigaaende  hilste  Hohner  ærbødigt  paa  Læ- 
rerne. Disse  kastede  alle  et  flygtigt  Blik  paa 
Selma  Waldt  og  var  enige  om,  at  hendes  blaa  Øjne 
og  hørgule  Haar  var  noget  af  det  yndigste,  man 
kunde  se. 

Frans  Hohner  var  paa  dette  Tidspunkt  tyve  Aar 
gammel.  Han  var  tidlig  bleven  forældreløs,  men  en 
nær  Slægtning,  en  Boghandler  Barth  i  Slesvig,  havde 
taget  sig  af  ham  med  Kærlighed  og  Interesse.  Han 
havde  først  holdt  Frans  i  Borgerskole,  men  da  Dren- 
gen, der  af  Naturen  var  et  klart  og  opvakt  Hoved, 
havde  ytret  Lyst  til  at  studere,  havde  Boghandleren 
truff'et  en  Overenskomst  med  en  Ven  i  Plon,  en  Køb- 
mand Stern,  ifølge  hvilken  Frans  for  en  billig  Penge 
iik  fuldt  Ophold  der  i  Huset  og  samtidig  tog  Privat- 
undervisning hos  Latinskolens  Lærere.  Conrektor 
havde  i  Forening  med  Sognepræsten  og  dennes  Sviger- 
søn, en  polyteknisk  Kandidat,  læst  med  Frans  Hohner, 
og  de  havde  alle  glædet  sig  over  hans  hurtige  Nemme 
baade  i  Sprog  og  Mathematik.  Dertil  kom,  at  han  havde 

æstetisk  Sans.  Han  var  begejstret  for  Homer,  lærte 
flere  af  Horats's  Oder  udenad  og  reciterede  med  et 
smulit  Organ  enkelte  af  CatuUs  skønne  Smaadigte. 
Da  Conrektor  og  Sognepræsten  fandl,  at  Hohner, 
hvis  Forberedelse  havde  varet  omtrent  tre  Aar,  nu 
var  rigtig  dygtig  i  de  klassiske  Fag,  og  da  han  var 
flink  i  det  mathemalisk  naturvidenskabelige,  mente 
de,  at  hans  Immatrikulering  ved  Universitetet  i  Kiel 
ikke  burde  opsættes  længere.  Frans  Hohner  frem- 
stilledes da  for  Rektoren  ved  Latinskolen  i  Plon,  Dr. 
Trede,  og  l)lev  prøvet  af  ham  og  et  Par  af  Lærerne. 
Hohner  lik  en  glimrende  Modenhedsattest  og  kunde 
altsaa  afgaa  til  Universitetet,  men  der  kom  en  Hin- 
dring i  Vejen.  Boghandleren  i  Slesvig  var  ikke  i 
Stand  til  at  yde  ham  en  Kurant-Skilling  mere  i  Un- 
derstøttelse. En  Kollegas  Fallit  havde  bragt  ham  selv 
til  materiel  Ruin,  idet  han  samtidig  havde  tabt  Penge 
paa  Forlæggelsen  af  en  Bog,  hvor  Huset  Hessen  for- 
herligedes paa  Augustenborgernes  Bekostning.  Hvem 
skulde  nu  hjælpe  Hohner.  Boghandleren  havde  en 
god  Yen  i  Forpagter  Waldt  paa  Friedrichshof  ved 
Panker,  en  baade  human  og  velstaaende  Mand,  og 
gav  ham  i  en  Skrivelse  en  Skildring  af  Hohners  Si- 
tuation med  en  Opfordring  til  at  yde  ham  Støtte. 
Waldt  svarede,  at  han  selv  kun  kunde  give  en  ube- 
tydehg  Haandsrækning,  men  at  han  vilde  anbefale 
Hohner  til  Hs.  Durchlauchtighed  Landgrev  Vilhelm 
af  Hessen  paa  Panker.  Forpagteren  ønskede  iøvrigt 
at  stifte  nærmere  personligt  Bekendtskab  med  Hohner 
og  indbød  ham  til  Friedrichshof.  Waldt  fandt  sær- 
deles Behag  i  ham,  og  det  samme  var  Tilfældet  med 
hans  Datter,  den  tyveaarige  Selma.  Frans  var  nu 
færdig  med  sin  Examen  hos  Lærerne.  Han  skulde 
blot  have  sit  Testimonium  og  vilde  derefter  tilbringe 
nogle  Uger  paa  Friedrichshof  for  at  afvente  sin  Frem- 
tidsskæbne.  Waldt,  der  havde  Forretninger  i  Plon, 
havde  opholdt  sig  der   et  Par  Dage  og  havde  gjort 

Selma  den  Fornøjelse  at  tage  hende  med.  Da  han 
kendte  Slotsl'orvalteren,  fik  Dalleren  gennem  denne 
Forbindelse  Adgang  til  Slottets  Indre  og  til  de  reser- 
verede Dele  af  Slotshaven,  hvad  der  interesserede 
hende  meget. 

Efter  at  Waldt  og  Selma  havde  spist  til  Middag 
sammen  hos  Hohners  Vært,  Købmand  Stern,  blev  det 
en  Aftale,  at  det  lille  Selskab  skulde  samles  paa  Lan- 
ges Traktorsted  Kl.  6  Eftermiddag.  Waldt  vilde  da 
have  besørget  sine  Ærinder  i  Plon.  Hohner  og  Selma 
gik  en  Spaseretur  i  Byens  Omegn.  Det  interesserede 
ham  at  hore  hende  fortælle  om  Slottet  og  enkelte 
historiske  Punkter;  hun  havde  sin  Viden  fra  Slots- 
forvalteren. Hohner  tilstod,  at  han  ikke  havde  haft 
Lejlighed  til  at  skænke  Omgivelserne  og  deres  Hi- 
storie synderlig  Opmærksomhed,  men  han  vidste,  at 
Kristian  den  Ottende  havde  boet  paa  Slottet  som 
Prins  for  mange  Aar  tilbage  i  Tiden.  Da  havde  han 
været  gift  med  den  mecklenborgske  Prinsesse  Char- 
lotte, men  fra  hende  var  han  nok  bleven  skilt,  da 
hun  forelskede  sig  i  en  anden.  Selma  rødmede  ved 
den  sidste  Yttring,  men  overvandt  hurtigt  Indtrykket, 
idet  hun  livligt  skildrede  Prinsessens  mageløse  Anlæg 
for  Kunstbroderi  og  Tegning.  Da  Hohner  spurgte, 
om  det  ikke  var  den  bedaarende  Sanger,  Komponist, 
Skuespiller  og  Livjægerofficer  Dupuy,  Hds.  kgl.  Høj- 
hed havde  sværmet  for,  bekræftede  Selma  det. 

„Hans  Melodier  er  uforlignelige,"  udbrød  hun, 
„saa  smukke  og  skælmske  er  de!  I  Aften  skal  jeg 
spille  et  Par  Arier  af  Dupuys  Syngestykke  „Ungdom 
og  Galskab",  naar  vi  er  samlede  i  Langes  Have." 

„Jeg  glæder  mig  til  at  høre  dem,"  yttrede  Hoh- 
ner, „De  synger  vel  dertil,  Deres  Stemme  er  saa  ren 
og  klangfuld." 

Selma  besvarede  disse  Ord  med  et  Smil  og  et 
sympatetisk  Blik.  De  vexlede  et  Haandtryk.  Efter 
at  de  havde  holdt  et  lille  Hvil  paa  en  Bænk  ved  Slot- 

tets  Terræn,  tiltraadte  de  Vandringen  til  Langes 
Traktørsted,  hvor  Waldt  og  Stem  skulde  møde  til 
den  aftalte  Tid.  Her  satte  de  sig  i  et  Lysthus,  ind- 
aandede  den  forfriskende  Duft  af  et  Blomsterbed 
foran  og  nød  Udsigten  over  den  store  Pioner  Sø, 
over  hvis  stille  Flade  den  dalende  Sol  kastede  sit 
rødgyldne  Skær. 

Naturens  Skønhed  her  bragte  Hohner  i  Stemning. 
Han  citerede  Stroferne: 

*Wo  ist  ein  Landchen  wohl  in  Deutschlands  Gauen, 
An  Liebreiz  dir  geliebtes  Holstein,  gleich?» 

„Ja,"  tilføjede  Selma  med  straalende  Øjne: 

»Doch  bleibt  das  Schonste  in  dem  schonen  Lande 
Das  Pioner  Schloss  an  seiner  Scen  Rande! » 

„Der  hersker  jo  en  sand  Sjælenes  Harmoni  mel- 
lem os  to!"  udbrød  Frans  Hohner  og  saa  Selma  ind 
i  Øjet.  Hun  svarede  rødmende,  med  et  Smil.  Rank 
og  smuk  som  hun  var,  gjorde  dette  i  disse  stemnings- 
fulde Naturomgivelser  en  betagende  Virkning. 

„Der  gjorde  De  sandelig  en  god  Forretning, 
Waldt,"  hørte  man  Købmand  Stern  sige  med  et  for- 
bavset Udtryk  i  Stemmen.  „Jeg  troede  ikke,  at 
Kammerherren  paa  Bothkamp  var  gaaet  saa  højt  i 
Budet." 

„De  maa  erindre,  at  Hesten  er  et  Pragtexemplar 
af  den  sjællandske  Race.  Man  kunde  ikke  tænke  sig 
nogen  bedre  Kavallerihesl.  Den  er  nøjsom,  stærk, 
og  hvilket  Fodskifte  har  den  ikke!  Det  var  saamænd 
et  Held  for  Kammerherren,  at  han  traf  mig  paa 
Gæstgivergaarden  og  kom  til  at  slaa  den  Handel  af 
med  mig." 

.,Der  tjente  De  da  et  halvt  hundrede  Daler  Kurant, 
Waldt.    Nuvel,  saa  gi'er  De  ogsaa  en  Flaske  Rhinsk- 

vin  til  Aftensmaden,  som  vi  her  skal  fortære  sammen 

med  del  unge  Par, de  unge  Mennesker,  vilde 

jeg  sige." 

Hohner  og  Selma  Iraadte  frem  fra  Lysthuset. 
Waldt  og  Stern  smilede  begge  inderlig  glade  ved  Sy- 
net af  dem.  De  to  unge  Mennesker  bragte  ligesom 
en  Foraarsluftning  ind  i  Efteraarsbilledet,  der  her 
udbredte  sig  i  sin  brogede  Fylde. 

Waldt  spurgte  Opvarteren,  om  Værelset  paa  første 
Sal  i  Gavlen  var  ledigt  og  bestilte  det,  da  Svaret  lød 
bekræftende. 

„Vil  I  saa  bringe  os  Wiener  Schnitzel  og  to 
Flasker  St.  Estephe,"  sagde  Forpagteren.  „Om  en 
lille  halv  Time  kan  det  hele  nok  være  færdigt." 

De  tog  alle  fire  Plads  paa  en  lang  Bænk  foran  en 
mægtig  Tujahæk.  „Det  er  en  sjælden  smuk  og  kraf- 
tig Hæk,"  bemærkede  Waldt. 

„Den  skal  skrive  sig  fra  den  sidste  Pionerhertugs 
Tid,"  sagde  Stern. 

„Slotsforvalteren  mener,  at  Prinsesse  Charlotte 
Frederikke,  Kristian  den  Ottendes  første  Gemalinde, 
har  plantet  den,"  yttrede  Selma. 

„Den  Prinsesse  var  nok  et  vildt  voksende  Skud, 
efter  hvad  jeg  har  hørt,"  sagde  Hohner  .... 

„Hænderne  sad  stundom  løst  paa  hende,"  faldt 
Waldt  leende  ind.  „Nu  skal  De  høre,  Stern,  hvor- 
ledes hun  trakterede  Borgmesteren  i  Aarhus  med  en 
Lussing,  da  han  forekom  hende  nærgaaende. 

„Kongelig  Handleniaade!"  udbrød  Hohner.  Selma 
lo,  men  som  Kvinde  skammede  hun  sig  egentlig  paa 
Prinsessens  Vegne. 

„Lad  nu  hende  i  Ro,"  bemærkede  Stern,  „hun 
døde  nok  for  en  sex  Aar  siden  som  Nonne  i  Rom." 

Opvarteren  meldte,  at  Bordet  var  færdigt.  Kort 
efter  sad  vort  lille  Selskab  i  det  rummelige,  simpelt, 
men  kønt  udstyrede  Gavlværelse,  med  Litografier  af 
Hertugparret  af  Augustenborg  og  Prinsen  af  Noer  paa 

Væggen.  Gennem  det  aabne  Vindue  saa  man  i  den 
stille,  lune  Aften  ud  over  Søen  til  Ascheberg,  hvis 
Tag  løftede  sig  over  Skoven.  Et  Par  Baade  gled  for 
fulde  Sejl  sagte  hen  over  Vandfladen.  Paa  Strand- 
bredden ved  Nehmten  Skov  saa  man  en  Flok  Daa- 
vildt. 

Selskabet  lod  sig  Retterne  smage  og  var  i  den 
bedste  Stenming.  Tallelmusiken  udeblev  ikke,  thi  paa 
Klaveret  i  Salonen  begyndte  en  af  Værtens  Døtre  at 
spille  en  Vals  af  Strauss;  udenfor  paa  Plænen  dansede 
hendes  to  yngste  Søskende  til  Melodien. 

„Jeg  skal  hilse  Dig  fra  Boghandler  Barth  i  Sles- 
vig, Frans,"  sagde  Waldt,  „han  er  saa  glad  over  din 
Examen." 

„Jeg  har  naturligvis  skrevet  til  ham  og  venter 
Brev  fra  ham  hver  Dag,"  svarede  Hohner.  „Han  øn- 
sker, at  jeg  skal  studere  til  Advokat,  men  dertil  føler 
jeg  ingen  Lyst." 

„De  opdager  hurtigt,  hvad  der  er  Deres  Frem- 
tidsbestemmelse, Hohner,  naar  De  først  kommer  til 
Universitetet,"  yttrede  Købmand  Stern.  Han  rejste 
sig.  ,,Maa  det  være  mig  tilladt  at  drikke  Deres  Skaal, 
Hr.  Hohner.  De  har  været  en  flittig  ung  Mand.  De- 
res Examen  er  et  Vidnesbyrd  om  Deres  Dygtighed, 
Deres  hele  Færd  i  mit  Hus  har  vidnet  om  Deres  ret- 
sindige Karakter  og  gode  Hjerte.  De  har  vundet  alle 
Menneskers  Agtelse.  Nu  ønsker  jeg  Dem  til  Lykke, 
og  jeg  ved,  at  Waldt  er  i  et  og  alt  med  mig,  naar  jeg 
udtaler  Ønsket  om,  at  De  maa  gaa  en  anset  borgerlig 
Stilling  i  Møde  og  blive  til  Gavn  for  Samfundet." 

„Det  er  som  talt  ud  af  mit  Hjerte,"  udbrød  Waldt. 
Han,  Stern  og  Selma  drak  nu  Frans  Hohners  Skaal. 
Der  kom  en  Taare  i  Waldts  Øjne.  Selma  saa  ned  for 
sig.  Studenten  var  tavs.  Endelig  rejste  han  sig  og 
sagde  med  høj,  fast  Stemme,  der  dog  tydede  paa  indre 
Bevægelse: 

„Tak,  Onkel  Waldt  og  Hr.  Stern,  for  alt,  hvad  De 

har  været  for  mig,  og  denne  Tak  udstrækker  jeg  til 
min  Slægtning  Barth.  Uden  hans  og  Deres  Hjælp 
havde  jeg  ikke  naaet  det  Maal,  ved  hvilket  jeg  nu 
staar.  Altid  vil  jeg  være  knyttet  til  Dem  ved  Tak- 
nemmelighedens Baand.  Nu  lover  jeg  Dem,  at  jeg 
skal  arbejde  med  Flid,  og  at  jeg  bestandig  skal 
kæmpe  ihærdig  for,  hvad  jeg  anser  for  Ret  og  Sand- 
hed!" 

„Saaledes  bør  det  være,"  sagde  Stem.  Frans 
klinkede  med  dem  alle.  Det  sympatetiske  Blik,  hvor- 
med han  betragtede  Selma,  vakte  Sterns  Opmærk- 
somhed. .,Der  kunde  udmærket  godt  blive  et  Par  af 
de  to,"  hviskede  han  til  Waldt.  Frans  og  Selma 
drak  et  lille  Glas  med  hinanden  og  talte  om  en  Sejl- 
tur paa  Selenter  Sø,  naar  Frans  var  kommen  til  Fried- 
richshof. 

Efter  Aftensmaden  begav  Selskabet  sig  ned  i  Ha- 
ven. Solen  var  lige  gaaet  ned;  men  det  var  mildt, 
stille  og  klart.  Søen  laa  som  et  blankt  Spejl,  Stjer- 
nerne begyndte  at  titte  frem  og  spejlede  sig  i 
Fladen. 

Waldt  og  Stem  satte  sig  i  et  Lysthus  og  tændte 
en  Cigar,  hvormed  Stern  trakterede,  idet  han  anbe- 
falede Fabrikanten.  „Den  hedder  Rio  Hondo,"  sagde 
han  med  stærk  Betoning.  „Anbefal  den  til  Land- 
greven paa  Pauker,  hvis  Lejligheden  skulde  tilbyde 
sig." 

Waldt  nikkede  bekræftende  og  fandt  Cigaren 
yderst  delikat.  „Landgreven!"  udbrød  han.  „Hør, 
Frans!"  Han  vinkede  Hohner,  der  netop  gik  forbi 
med  Selma,  hen  til  sig.  „Endnu  i  denne  Uge  maa  jeg 
forestille  Dig  for  Hs.  Durchlauchtighed  paa  Pauker 
og  se  at  faa  ham  til  at  interessere  sig  for  Dig. 
Jeg  venter  Dig  senest  om  tre  Dage  paa  Friedrichs- 
hof." 

„Jeg  skal  komme  sporenstregs,  saa  snart  jeg  har 

været  i  Kiel  hos  Universitetets  Rektor,  Etatsraad 
Olshausen." 

Stem  bød  Hohner  en  Cigar.  Studenten  gik  med 
Selma  til  et  højere  Udsigtspunkt,  hvorfra  den  vest- 
lige Altenhimmels  Farvenuancer  efter  Solnedgangen 
viste  sig  i  hele  deres  Skønhed.  Det  unge  Par  tog 
Plads  ved  Siden  af  en  stor  Tjørnehæk  og  betragtede 
Landskabet.  Stern  og  Waldt,  hvem  Kellneren  havde 
bragt  et  Glas  Magdeburger  01,  filosoferede  i  Lyst- 
huset over  Tillværelsens  materielle  Nydelser. 

En  højtidelig  Stilhed  hvilede  over  det  hele. 
Pludselig  afbrødes  den  af  en  klangfuld,  sympatetisk 
Kvindestemme,  der  til  Klaverspil  inde  i  Salonen  sang 
Goethes  Nachtlied  „Unter  allen  Gipfeln  ist  Ruh"  til 
en  betagende  Melodi  af  Mendelssohn. 

Det  var  en  stemningsfuld,  skøn  Afslutning  paa 
Aftenen. 


II 

Henved  en  Mil  Nord  for  Staden  Liitjenburg,  mel- 
lem Selenter  Sø  i  Vest  og  Binnen  Sø  i  Øst  ligger  det 
store,  skønne  og  rige  Gods  Panker,  som  paa  det  her 
omhandlede  Tidspunkt  ejedes  af  Landgrev  Vilhelm 
af  Hessen,  Kong  Krislian  den  Ottendes  Svoger.  Sam- 
men med  sin  Gemalinde,  Hds.  kgl.  Højhed  Prinsesse 
Charlotte,  plejede  Hs.  Durchlauchtighed  at  opholde 
sig  et  Par  Maaneder  af  Sommeren  paa  Godset,  der  ved 
Arv  var  tilfaldet  ham. 

Panker  har  i  den  nyere  Tid  haft  en  interessant 
og  for  Tidsaanden  betegnende  Historie,  der  peger 
tilbage  til  Sverrig  og  til  Hessen.  Det  er  bekendt,  at 
Kong  Karl  den  Tolvtes  Søster,  Ulrikke  Eleonora,  der 

efter  Broderens  Død  hyldedes  som  Sverrigs  Dronning, 
var  gift  med  Prins  Frederik  af  Hessen,  livem  hun  fik 
anerkendt  som  regerende  Konge.  Naar  han  som  Kong 
Frederik  den  Første  kom  til  at  bestige  Sverrigs  Trone 
og  satte  sig  i  Vasaernes  og  Karlernes  Hojsæde,  kunde 
han  væsenlig  takke  sin  Hustrus  Hengivenhed  og  Kær- 
lighed for  sin  Ophojelse.  Kong  Frederik  havde  været 
en  tapper  Soldat  og  havde  med  Bravour  deltaget  i 
den  spanske  Arvefolgekrig,  i  hvilken  han  var  blevet 
saaret.  Som  Sverrigs  Konge  viste  han  sig  uden  Inter- 
esse for  Statssager  og  fandt  sig  i  den  Skyggetilvæ- 
relse, den  saakaldte  Frihedstids  Forfatning  tildelte 
Kronen.  Hs.  Majestæt,  der  trods  sin  politiske  NuUitet 
forherligedes  i  den  officielle  Hofstil  som  et  Vidunder 
af  Klogskab  og  Dj'der,  havde  i  Virkeligheden  kun 
Sans  for  Kvinder  og  Jagt.  Skønt  han  stod  i  Midten 
af  Halvtreserne,  opflammedes  han  af  erotisk  Liden- 
skab for  den  skønne,  sextenaarige  Frøken  Hedvig 
Taabe,  Rigsadmiralens  Datter,  og  attraaede  en  intim 
Forbindelse  med  hende.  Hs.  Majestæt  forlangte  af 
Kancellipræsidenten,  at  denne  skulde  være  ham  be- 
hjælpelig i  den  Retning,  men  Excellencen  frabad  sig 
den  interessante  Rolle,  baade  af  Hensyn  til  Dron- 
ningen og  til  Moralen,  To  intrigante  Damer,  Grev- 
inde de  la  Gardie  og  Friherreinde  Høpken,  forstod 
imidlertid  at  overvinde  den  unge  Skønheds  Betænke- 
ligheder og  fik  hende  til  at  hæve  sin  Forlovelse. 
Rigsadmiralen  havde  i  Begyndelsen  haft  Skrupler  paa 
Datterens  Vegne,  men  han  reflekterede  sig  ud  af  dem 
og  kom  til  det  Resultat,  at  en  saadan  Liæson  altid 
kunde  medføre  flere  Fordele  for  Familien,  hvor  be- 
grænset Kongens  Magt  end  var.  Den  smukke  Hedvig 
Taabe  med  den  venlige  Tænkemaade  og  den  lyse 
Forstand  blev  da  Kong  Frederiks  Mætresse.  Som 
Landgreve  af  Hessen  fik  Hs.  Majestæt  hende  ophøjet 
i  den  tyske  Rigsgrevestand  til  Grevinde  af  Hessen- 
stein.     Det    skete   omtrent   1730.     Fjorten   Aar   efter 

Landgreven.  2 

døde  Hedvig  Taabe,  syv  Aar  før  Kongen.  I  Streng- 
nås Domkirke  ved  Mælaren  hviler  hendes  Støv  i  en 
grøn  Marmorsarkofag. 

Rigsgrevinden  af  Hessensteins  ældste  Søn,  Frede- 
rik Vilhelm  Hessenstein,  der  blev  født  i  1735.  var  i 
sex  Aars  Alder  tysk  Rigsgreve,  og  dermed  aabnedes  for 
ham  den  Række  Udmærkelser,  for  hvilke  han  i  Kraft 
af  sin  Fødsel  blev  Genstand,  skønt  han  savnede  det 
legitime  Stempel.  Men  han  var  kommen  til  Verden 
under  pikante  Forhold,  og  det  gjorde  ham  i  det  at- 
tende Aarhundredes  Øjne  til  en  langt  interessantere 
Personlighed,  end  han  ellers  vilde  have  været.  Lige- 
som sin  Fader  var  den  unge  Greve  en  modig  Soldat, 
og  efter  sin  Moder  havde  han  arvet  et  stateligt  og  smukt 
Ydre.  Grev  Hessenstein  forsøgte  sig  baade  i  fransk, 
tysk  og  svensk  Militærtjeneste,  og  allevegne  vandt 
han  Anerkendelse  ved  sit  hurtige  Blik,  sit  lette  Greb, 
sit  praktiske  Talent  og  sine  fine  Former.  Saaledes 
drev  Rigsgreven  det  til  at  blive  tysk  og  svensk  Fyr- 
ste, Durchlauchtighed,  Serafimerridder  og  General- 
løjtnant, og  oven  i  Købet  fik  han  Godset  Pauker.  Saa- 
ledes fik  da  al  denne  Glans  og  Lykke  et  rigtig  solidt, 
materielt  Grundlag.  Fyrst  Hessenstein,  der  aldrig 
indgik  noget  Ægteskab,  førte  en  ubunden,  luxuriøs  og 
elegant  Tilværelse  paa  Pauker,  hvis  Hovedbygning 
han  forskønnede  og  udvidede  med  Pavilloner  og 
Taarne.  I  den  store  Park  med  Bøge-  og  Lindetræerne 
og  i  de  rummelige,  rigt  udstyrede  Værelser  rørte  sig 
et  broget,  nydelsesfuldt  Liv.  Her  mødtes  Herrerne 
og  Damerne  fra  de  omliggende  Godser  Waternevers- 
dorf,  Salzau,  Klethkamp,  Helmsdorf  og  liere  med  Offi- 
cererne fra  Garnisonerne  i  Rendsborg  og  Kiel,  og 
med  svenske  Notabiliteter,  af  hvilke  Pauker  hyppigt 
gæstedes.  Da  blev  man  her  Vidne  til  selskabelige  Ad- 
spredelser og  smaa  dramatiske  Optrin,  kostumerede 
og  arrangerede  i  Gustav  den  Tredies  Stil. 

I  Aaret  1769  mistede  Fyrst  Hessenstein  sin  ugifte 

Broder,  og  fra  dette  Tidspunkt  begyndte  han  at 
skænke  sin  Fætter,  Landgrev  Karl,  Slesvigs  og  Hol- 
stens Statholder,  levende  Interesse.  Nævnte  Land- 
greve var  tilmed  den  danske  Kong  Frederik  den 
Femtes  Svigersøn,  dansk  Feltmarskal  og  komman- 
derende General  i  Hertugdømmerne.  Senere  hen  i 
Tiden  giftede  Kronprinsregenten  hans  Datter,  Prin- 
sesse Marie. 

Til  det  Baand,  som  Slægtskabet  knyttede  mellem 
Fyrst  Hessenstein  og  Landgrev  Karl  sluttede  sig  en 
vis  aandelig  Affinitet.  Landgreven  var  en  udpræget 
Mystiker,  der  stod  i  levende  Vexelvirkning  med 
Aandeverdenen,  og  en  lignende  psykisk  Betning 
havde  begyndt  at  yttre  sig  hos  Fyrsten,  efter  at  han 
havde  tilbagelagt  det  halvtresindstyvende  Aar.  Hans 
mystiske  Tilbøjeligheder  var  en  Arv  efter  Moderen, 
der  i  sine  sidste  Aar  havde  klædt  sig  som  Nonne  og 
førte  en  asketisk  Tilværelse,  idet  hun  angrede  sin 
Ungdoms  Forsyndelser.  Foran  Billedet  af  Moderen  i 
Klosterdragten  kunde  Sønnen  i  lange  Stunder  staa  i 
tavs  Beskuelse,  indtil  det  endelig  forekom  ham,  at 
Billedet  fik  Liv,  og  nu  udspandt  sig  en  Samtale  med 
den  Afdøde,  hvorpaa  hans  Læbers  Bevægelse  tydede. 
Lignende  Sarataler  havde  Landgrev  Karl  ogsaa  med 
Rigsgrevinden,  og  denne  communicatio  mystica  bragte 
hin  i  intim  Venskabsforbindelse  med  Sønnen.  Sel- 
skabslivet paa  Pauker  skiftede  iøvrigt  Karakter  med 
de  vexlende  Verdensbegivenheder.  Under  den  franske 
Revolutions  Storm  aabnede  Slottet  sine  gæstfri  Døre 
for  franske  Emigranter,  deriblandt  Lafayette  og  Du- 
mouriez.  Under  det  franske  Kejserdømme  var  Mar- 
skal Bernadotte,  Fyrste  af  Pontecorvo,  flere  Gange 
Gæst  paa  Pauker,  mens  han  havde  sit  Hovedkvarter 
i  Rainvilles  Hotel  i  Altona.  Da  kunde  Fyrst  Hessen- 
stein med  spillende  Lune  fortælle  de  kejserlige  Offi- 
cerer om  sin  Ungdoms  Garnisonsliv  i  Versailles  og 
Fontainebleau.    Men  lige  saa  livlig  var  han  i  sin  Un- 

derholdning,  naar  Kronprins  Frederik,  Højstlcomman- 
derende  for  Observationsliorpset  i  Holsten,  besøgte 
Panker  i  Spidsen  for  sin  Stab.  Da  gav  Hessenstein 
Militæreventyr  til  Bedste  fra  den  Tid,  han  var  Gou- 
vernør  i  Svensk  Pommern. 

Naar  saa  Dagens  Larm  ophørte  paa  Panker,  og 
Natten  kom  med  sin  Fred  og  stundom  med  sit  Maane- 
skin,  heni'aldt  Fyrst  Hessenstein  til  sine  Drømme.  Da 
gik  han  til  Taarnværelset,  hvor  Moderens  Billed  i 
Nonnedragten  hang.  Her  tændte  han  en  Voxkærte, 
bøjede  sig  dybt  for  Billedet  og  vandrede  frem  og  til- 
bage paa  Gulvet  i  stum  Samtale  med  det.  Den  gry- 
ende Dag  fandt  ham  ofte  slumrende  i  en  Armstol 
foran  Billedet,  med  den  udbrændte  Voxkærte  ved  Si- 
den af  sig.  FjTstens  Korrespondance  med  Landgrev 
Karl  tog  til  i  Foraaret  1808,  da  han  følte  sig  svag  og 
afkræftet.  Ingen  har  faaet  at  vide,  hvorom  Brevvex- 
lingen  drejede  sig.  Ligeledes  holdt  Fyrsten  stedse 
flere  mystiske  Seancer  med  Billedet.  Endelig  sov 
han  ind  en  Julidag  1808.  Godset  Panker  gik  over  til 
Landgrev  Karl  af  Hessen  som  den  indsatte  Arving. 
Denne  storartede  Gave  overvældede  den  nye  Besidder 
med  en  levende  Taknemmelighedsfølelse.  Til  Minde 
om  Fyrst  Frederik  Vilhelm  Hessenstein  rejste  han 
paa  en  Høj  i  Pankers  Park  en  Støtte  af  Granit.  Men 
Livet  var  ligesom  forsvundet  fra  Panker,  der  laa 
stille  hen  som  en  Plet,  udelukkende  helliget  Er- 
indringen. Landgrev  Karl  forlod  kun  en  sjælden 
Gang  sine  sædvanlige  Opholdssteder,  Gottorp  og 
Louisenlund  ved  Slien,  for  at  opholde  sig  et  Par 
Dage  paa  Panker.  Under  saadanne  Besøg  saa  man 
ham  hver  Aften  ved  Solnedgang  gaa  op  til  Minde- 
støtten og  blotte  sit  Hoved  ærbødigt  for  denne.  Han 
plejede  daglig  at  tilbringe  en  Timestid  i  Taarn- 
værelset ved  Hedvig  Taubes  Billede,  men  for  at  an- 
skueliggøre de  slaaende  Modsætninger,  som  yttrer  sig 
i    Menneskelivet,  havde   han   lige    overfor  Billedet    i 

Nonnedragten  ladet  ophænge  som  Modstykke  til  dette 
et  Portræt  af  hende  fra  Ungdomstiden  i  al  dens  straa- 
lende  Friskhed  og  Ynde,  med  pudret  Haar  og  ned- 
ringet Gyldenstykkes  Korset.  Den  eneste  Gæst,  Land- 
grev  Karl  modtog  paa  Panker,  var  Hofmarskallen  fra 
den  sindssyge  Hertug  Vilhelm  af  Oldenborg,  der  be- 
boede en  Fløj  af  Slottet  i  Plon  og  vegeterede  her  paa 
forskellig  Vis,  medens  hans  Fætter  adrainistrede  Her- 
tugdømmet. Det  morede  Landgreven  at  høre  Mar- 
skallen fortælle  om  de  Fremskridt,  Hertugen  gjorde 
i  Strømpestrikning,  og  de  compliments  de  boeufs, 
hvormed  han  regalerede  Damerne  i  Plon. 

Landgrev  Karl  af  Hessen  omskiftede  en  Sommer- 
dag 1836  Timeligheden  med  Evigheden  paa  den  bli- 
deste Maade:  man  fandt  den  to  og  halvfemsindstyve 
aarige  Mand  siddende  død  i  sin  Lænestol  paa  Lou- 
isenlund.  Hans  Søn,  Landgrev  Frederik,  dansk  Felt- 
marskal, Frederik  den  Sjettes  Svoger,  fulgte  ham  som 
Statholder,  kommanderende  General  i  Hertugdøm- 
merne og  Ejer  af  Panker.  Han  var  den  Gang  en  Mand 
midt  i  Treserne. 

Et  Par  Dage  efter  den  gamle  Landgreves  Død 
besøgte  Sønnen  sit  nye  Herresæde,  hvor  han  ofte 
havde  været  i  Fyrsten  af  Hessensteins  Tid,  og  hvor 
han  med  ungdommelig  Lystighed  havde  deltaget  i 
de  saakaldte  Officerssymposier.  Han  gik  rundt  i 
Bygningen  og  i  Parken,  betragtende  enhver  Ting 
nøje.  Paa  hans  Fysiognomi  læste  man  hans  stille 
Glæde  over,  at  alt  dette  nu  var  bleven  hans.  Land- 
grev Frederik  traadte  ind  i  Gobelinssalen,  hvor  to 
store  vævede  Vægtapeter  i  livlige  Farver  fremstillede 
henholdsvis  et  attisk  Landskab  med  Tempelruiner 
og  Meleagers  Kamp  med  det  kalydoniske  Vildsvin. 
Han  satte  sig  i  en  Armstol  foran  Tapetet,  saa  længe 
paa  det  og  udtrykte  med  korte  Mellemrum  sin  Beun- 
dring i  begejstrede  Udbrud. 

»Disse  Mesterværker,"   sagde  han  til  sig  selv,  „er 

vævede  i  Arras.  Det  skyldes  mig,  at  de  endnu  findes 
her  i  uskadt  Stand.  Havde  jeg  ikke  1813  i  Tide  ved 
en  Kurer  advaret  Slotsforvalteren,  var  de  sikkert 
blevne  et  Bytte  for  Oberst  Skoldebrands  svenske 
Husarer,  der  holdt  Razzia'er  her  omkring  paa  Egnen. 
Ak,  ja!  tilføjede  Landgreven  med  el  Suk,  det  var  den 
Gang,  jeg  vandt  Slaget  ved  Sehested  og  hengav  mig 
til  den  Illusion,  at  min  kære  Svoger,  Frederik  den 
Sjette,  i  Farens  Stund  vilde  vise  sig  som  en  kæk 
Soldat.  Han  drev  det  desværre  ikke  til  mere  end  en 
„tapper"  Opmarche  bag  Lille  Belt,  mens  denne  Ber- 
nadotte,  denne  Eventyrer,  rykkede  frem  paa  Halv- 
øen." 

Hver  Gang  disse  Minder  paatrængte  sig  Land- 
greven, blev  han  opbragt.  Han  rejste  sig  hurtigt  og 
gik  med  sammenlagte  Arme  og  hastige  Skridt  et  Par 
Gange  omkring  det  store  Bord  i  Salen. 

Næppe  havde  Landgrev  Frederik  forladt  Panker 
og  var  vendt  tilbage  til  Louisenlund  ved  Slien,  før 
der  blandt  Godsets  Befolkning  udbredte  sig  et  Rygte 
om,  at  han  var  bleven  Enkemand.  Efterretningen  var 
sand.  Hans  Gemalinde,  den  elskværdige  Clarelia 
Lilliencron,  til  hvem  han  var  bleven  hemmelig  viet 
for  en  Snes  Aar  siden,  var  bleven  bortreven  i  Slut- 
ningen af  Halvtreserne.  Denne  Forbindelse  havde 
været  en  Lykke  for  ham  personlig,  men  den  land- 
grevelige Familie  havde  i  sit  Standshovmod  ikke 
fundet  Behag  i  den.  Dette  Ægteskab  var  en  „Mes- 
alliance" fra  et  kongelig-genealogisk  Standpunkt,  og 
det  havde,  hvad  der  var  absolut  forkasteligt,  slet 
ikke  bragt  Penge.  Baronesse  Lilliencron  havde  givet 
Anledning  til  Rivninger  mellem  Landgrev  Frederik 
og  hans  nærmeste  Slægtninge,  og  disse  Konflikter 
havde  efterladt  en  Braad  hos  ham. 

Hs.  Durchlauchtighed  lagde,  i  Modsætning  til 
Familiens  Holdning,  paa  enhver  Maade  sin  Veneration 
for  den  Afdøde  for  Dagen.    Det  Værelse  paa  Panker, 

der  var  helliget  Minderne  om  Higsgrevinden  af  Hes- 
senstein,  forblev  staaende  uforandret,  men  i  det  vest- 
lige Taarn  indrettedes  et  Kabinet,  i  hvilket  Erindrin- 
gen om  den  smukke  Baronesse  Clarelia  levende 
vaktes.  Hendes  Portræt,  malet  af  Professor  Lorenzen, 
ophængtes  her.  Genstande,  der  i  sin  Tid  var  skæn- 
kede hende  som  Skønhedens  Tribut,  var  hensat  paa 
Konsoler  og  Etagerer.  Her  var  en  Konkylie,  Arve- 
prins Frederik  havde  givet  hende  som  ganske  ung 
Pige,  da  han  under  en  Rejse  gennem  Holsten  besøgte 
hendes  Fader,  Gehejmeraad  Brockdorf  paa  Rohlsdorf 
ved  Segeberg.  Paa  en  Konsol  laa  et  juvelbesat  Guld- 
armbaand,  der  var  bleven  overrakt  hende  i  Kristiania 
af  Grev  Jarlsberg,  da  hun  var  der  oppe  sammen  med 
sin  Gemal.  Og  ved  Siden  af  slige  Souvenirs  fandtes 
der  adskillige  andre,  som  Giverne  just  ikke  officielt 
vilde  anerkende,  men  som  var  tavse  Vidner  om  den 
Tiltrækning,  som  en  smuk  Kvinde  havde  udøvet 
paa  dem. 

Et  rummeligt  Værelse,  der  stødte  op  til  Spise- 
salen, havde  Hs.  Durchlauchtighed  indrettet  som 
Rygekabinet.  Her  fandtes  magelige  Divaner,  Chaise- 
longuer  og  Lænestole.  Paa  Væggene  mellem  Vinduerne 
hang  perlemorsindlagte  Pibebrætter,  fra  hvilke  Mer- 
skums-  og  Weichselrørspiber  saa  at  sige  virkede  ind- 
bydende. Neden  under  stod  i  solide  Kasser  Cigarer 
fra  Firmaer  i  Altona  og  Bremen.  Paa  den  store  Væg 
over  for  Vinduerne,  fuldt  belyst  af  Dagskæret,  var  et 
ejendommeligt  Galleri  anbragt:  det  var  de  morga- 
natiske  Gemalinder  og  Mætresser  i  Huset  Hessen  siden 
Kurfyrst  Vilhelm  den  Førstes  Tid.  De  var  mange  i 
Tallet.  Især  tildrog  Grevinde  Reichenbach-Lessonitz, 
født  Emilie  Ortlopp,  sig  de  indtrædendes  Opmærk- 
somhed. 

Naar  Hs.  Durchlauchtighed  efter  Middagen  førte 
Herrerne  ind  i   dette  Kabinet,  plejede  han,  idet  han 


24 

tændte  sig  en  Cigar,  at  pege  paa  Billederne  og  sige 
følgende: 

„Det  er  Gratier  i  Venus'  Følge,  lad  os  bringe  dem 
et  Rogoller!" 

Landgrev  Frederik  af  Hessen  trak  sig  i  1842  til- 
bage fra  Stillingen  som  Statholder  og  kommanderende 
General  i  Hertugdømmerne  og  levede  de  tre  sidste 
Aar  af  sit  Liv  paa  det  skønne  Panker,  i  hvis  Om- 
givelser han  jævnlig  foretog  lange  Rideture.  Han 
førte  her  en  ubunden,  stille,  idyllisk  Tilværelse  og 
var  glad  over,  at  han  nu  kunde  staa  helt  udenfor 
Stænderforsamlingens  Debatter  og  Regeringens  Sam- 
menstød med  det  slesvig-holstenske  Parti.  Af  og  til 
modtog  han  Besøg  af  Officerer  fra  Garnisonerne  i 
Slesvig,  Rendsborg,  Kiel  og  Itzehoe.  Med  dem  for- 
nyede han  i  Samtalens  Løb  gamle  Minder.  Hans 
Øjne  lyste  af  Stolthed,  naar  der  i  denne  Kres  ser- 
veredes The  i  det  Sølvservice,  som  Hæren  havde 
skænket  ham  ved  hans  tresindstyveaarige  Officers- 
jubilæum,  ved  hvilket  han  havde  været  Genstand  for 
en  varm  Hyldest. 

Frederik  af  Hessen  havde  aarlig  Besøg  paa  Pan- 
ker af  sin  Fætter  og  Arving,  Landgrev  Vilhelm  og 
dennes  Gemalinde,  Prinsesse  Charlotte.  Den  gamle 
Durchlauchtighed  interesserede  sig  levende  for  Ægte- 
parrets trende  Døtre,  Prinsesserne  Marie.  Louise  og 
Augusta,  især  for  denne  sidste,  der  udmærkede  sig 
ved  sit  spillende  Liv.  I  Sommeren  1844  saa  Land- 
grev Frederik  sin  Fætter  for  sidste  Gang,  thi  den 
følgende  Vinter,  i  Februar,  døde  han.  Den  Sarkofag, 
der  indeslutter  hans  Støv,  findes  i  et  lille  Kapel  ved 
Panker. 

Hs.  Durchlauchtighed  Landgrev  Vilhelm  og  Ge- 
malinde holdt  Juli  184.')  deres  Indtog  paa  Panker  som 
Herskab  og  modtages  af  Godsets  Befolkning  med  alle 
ydre  Tegn  paa  Ærefrygt  og  Yndest.  Det  hoje  Par 
kørte  gennem  to  Æresporte;  ved  Indgangen  til  Par- 

ken  hilstes  det  med  Sang  af  en  Skare  hvidklædte 
Piger,  hvoraf  den  ældste  rakte  Hds.  kgl.  Højhed  en 
Buket;  fra  Flagstængerre  vajede  et  Par  store  Danne- 
brogsflag, og  Forpagteren  paa  Friedrichshof  havde 
arrangeret  en  Kanonsalut,  just  som  Herskabet  belraadte 
Bygningen,  hvis  Facade  var  smykket  med  Guirlander. 
Hs.  Durchlauchtigheds  Ansigt  var  straalende,  men 
pludselig  trak  han  Øjenbrynene  sammen,  og  en  Skygge 
foer  hen  over  hans  Pande,  da  Melodien:  „Schleswig 
Holstein  meerumschlungen,"  spillet  paa  Horn,  lød 
ham  i  Møde  fra  et  skjult  Sted  i  Parken.  Men  Prin- 
sessen, der  ikke  agtede  paa  sligt,  ledede  ved  sit 
Glædesudbrud  over  Modtagelsen  strax  hans  Tanker 
hen  i  en  anden  Retning. 

Om  Middagen  var  der  Kur  hos  det  fyrstelige 
Herskab  i  Gobelinssalen.  Fyrsteparret  stod  foran  to 
gyldne,  rødpolstrede  Armstole  i  Salens  Baggrund. 
Den  høje  Landgreve  med  de  livlige  blaa  Øjne,  den 
sorte  Paryk  og  den  stramme  militære  Holdning 
gjorde  et  ret  imponerende  Indtryk.  Hds.  kgl.  Højhed 
tog  sig  udmærket  ud  i  sin  sorte  Fløjlsrobe  med  et 
lille  Sølvdiadem  paa  Haaret.  Ingen  skulde  have  sagt, 
at  hun  var  midt  i  Halvtreserne;  der  var  tværtimod 
noget  ungdommeligt  udbredt  over  hele  Skikkelsen. 
Til  Kuren  mødte  Omegnens  Godsejeraristokrati  med 
Fruer  og  Frøkner.  Det  var  en  elegant  Forsamling, 
det  var  Blomsten  af  den  finere  Befolkning  i  det  hol- 
stenske Schweiz;  Sundhedsrosen  stod  paa  de  unge 
Pigers  Kind,  og  Livslysten  glimtede  i  deres  Øje.  Her 
saas  Wulf  Scheel  Plessen  fra  Sierhagen,  Blome  fra 
Salzau,  Buchwald  fra  Helmsdorf,  Biilow  fra  Both- 
kamp  og  mange  flere.  Den  Gang  var  endnu  ingen 
politisk  Dissonans  trængt  forstyrrende  ind  i  det  har- 
moniske Forhold  mellem  Durchlauchtigheden  og 
Ridderskabet,  men  der  begyndte  at  trække  mørke 
Skyer  op  i  den  selskabelige  Synskres. 

Landgrev  Vilhelm,    der    nu    var    en   Mand  i   sit 

tresindstyvende  Aar,  trængte  til  at  hvile  sig  efter 
den  Sindsbevægelse,  Modtagelsen  havde  bragt  ham  i. 
Det  samme  var  Tilfældet  med  Hds.  kgl.  Højhed,  der 
i  Selskabslivet  ikke  var  passiv  Tilskuer,  men  satte 
sin  Kraft  ind  paa  Konversationen  og  Skæmten.  Der 
blev  altsaa  holdt  Siesta  paa  Panker. 

Efter  Hvilen  gik  Landgreveparret  sig  en  lille  Tur 
i  Parken.  Med  korte  Mellemrum  tog  det  Plads  paa 
en  af  de  sirlige  BæMike,  betragtede  Træerne,  Plænerne 
og  Bedene  og  smilte  tilfreds  ved  Tanken  om,  at  hele 
denne  Herlighed  nu  var  kommet  i  dets  Besiddelse. 
Adjudanten,  Kammerherre  Bidow,  ledsagede  senere 
Herskabet  gennem  Pilsberg  Skov  op  til  Udsigtstaarnet 
Hessenstein,  paa  Toppen  af  en  høj  Bakke.  Taarnet 
var  opført  af  Hs.  Durchlauchtigheds  Forgænger,  Land- 
grev  Frederik.  Da  Vejret  var  klart,  kunde  Udsigten 
herfra  ret  nydes,  og  den  var  storartet.  Hinsides 
Østersøens  blaa  Flade  skimtede  man  Kysten  af  Øerne 
Lolland  og  Langeland.  Til  den  anden  Side  tonede  i 
det  Ijerne  Segeberg  Kalkbjerg  frem.  Baade  Land- 
greven og  Prinsessen  gentog,  hvad  de  tidligere  havde 
sagt,  at  selv  i  Harzen  kunde  ingen  Udsigt  maale  sig 
med  det  Bundmaleri,  som  fra  Hessensteins  Taarn 
udfoldede  sig  for  Øjet. 

Landgrev  Vilhelm  førte  hele  sin  Tilværelse  pro- 
grammæssig, hvad  enten  han  var  i  Tjeneste  som 
Københavns  Gouvernør  eller  nød  Landlivets  Behage- 
ligheder paa  Panker.  Han  havde  en  Timetabel,  og 
den  fulgte  han  strengt.  Han  udmærkede  sig  ved  den 
strengeste  Orden,  Nøjagtighed  og  Punktlighed.  Han 
var  militært  opdraget  og  Soldat  til  Fingerspidserne, 
og  man  kan  sige,  at  Exercerpladsen  og  Manegen  altid 
tegnede  sig  for  hans  stærkt  begrænsede  Fantasi  som 
Livets  vigtigste  Virkefelter.  Landgrev  Vilhelm  havde 
til  sin  store  Beklagelse  aldrig  deltaget  i  noget  Felttog, 
han  havde  kun  middelbart  været  i  Berøring  med 
Krigen,   for   saa  vidt   han  havde  gjort  Tjeneste   ved 

det  danske  Auxiliærkorps,  der  i  Forening  med  de 
Allieredes  Tropper  holdt  Frankrig  okkuperet  efter 
1815.  Hs.  Durchlauchtighed  var  derfor  væsentlig 
Hevue-  og  Paradesoldat,  men  det  var  han  ogsaa  i  en 
Grad,  der  vakte  selv  Frederik  den  Sjettes  Beundring. 
Langrevens  Syn  for  alle  Militærtjenestens  mindste 
Detailler  var  saa  udviklet  og  skarpt,  at  man  kunde 
sammenligne  hans  Øje  med  Kondorgribbens.  Pas- 
serede han  til  Hest  hurtigt  forbi  Fronten  af  et  Kom- 
pagni Soldater  paa  Exercerpladsen,  saa  han  øjeblikke- 
lig den  mindste  Mangel  eller  Forsømmelse.  Manglede 
der  en  Knap  paa  en  Uniform  i  andet  Geled,  opdagede 
han  det  strax,  og  da  det  en  Gang  hændte,  at  en  Sol- 
dat havde  vendt  Tallet  13  paa  Skulderstroppen,  saa 
der  stod  31,  gjorde  denne  Fejltagelse  et  lige  saa  søn- 
derrivende Indtryk  paa  Landgrevens  strixe  Ordens- 
sans, som  den  mest  skærende  Dissonans  vilde  have 
gjort  paa  det  finest  udviklede  musikalske  Øre. 

Saavel  paa  Panker  som  i  Palæet  paa  Amalienborg 
stod  Landgreven  op  hver  Morgen  Klokken  syv,  og 
efter  at  have  drukket  en  Kop  Kaffe  gennemgik  han 
i  Forening  med  sin  Adjudant,  Kaptajn  Biilow,  den 
indløbne  Korrespondance  angaaende  Tjenestesager. 
Naar  Hs.  Durchlauchtighed  forlod  Posten  som  Hoved- 
stadens Gouvernør,  overdrog  han  Forretningen  til 
Københavns  Kommandant,  General  Hagen,  og  paa 
ham  stolede  han  trygt.  Hyppig  var  Landgreven  i 
Tanken  i  Gothersgades  Exercerhus,  thi  der  indfandt 
han  sig  daglig,  ledsaget  af  Pladsmajoren,  tog  de  til 
Vagttjeneste  opstillede  Batailloner  i  Øjesyn  og  med- 
delte Parolen  til  Officererne.  Naar  Korrespondancen 
var  besørget  og  Privatbreve  læste,  tog  Hs.  Durch- 
lauchtighed sig  en  Pris  af  den  for  Dagen  bestemte 
Snustobaksdaase.  Han  havde  ialt  halvsyvende  hun- 
drede Snustobaksdaaser,  der  i  Tidens  Løb  var  over- 
rakte ham  i  Form  af  Presenter,  og  hvoraf  mangfol- 
dige var  særdeles  værdifulde.    Hs.  Durchlauchtighed 

gik  sig  derefter  en  Tur  i  Parken,  støttende  sig  til  den 
lor  Dagen  bestemte  Stok.  Hans  Samling  af  Spasere- 
stokke  beløb  sig  til  halvfjerde  hundrede.  Mellem 
Frokost  og  Middag  foretog  Landgreven  regelmæssig 
en  Ridetur  i  Forening  med  Biilow.  Han  havde  fire 
Rideheste,  som  han  skiftevis  benyttede,  og  l'ulgte  i 
saa  Henseende  en  nøjagtig  fastsat  Orden. 

Havde  Landgreveparret  ikke  Gæster  hos  sig  ved 
Dineren,  plejede  Hs.  Durchlauchtighed  at  indeslutte 
sig  i  sit  Arbejdskabinet  og  revidere  sine  Regninger. 
Han  var  en  udmærket  Økonom,  og  i  den  Retning 
havde  han  ypperlig  Bistand  i  Landgrevinden,  som 
lagde  overordentlig  Vægt  paa  Orden  i  Pengesager. 
Gjorde  Herskabet  Selskab,  var  Anretningen  superb  og 
Hot,  men  dagligdags  skulde  der  herske  Sparsomme- 
lighed. Landgreven  handlede  her  i  Samklang  med 
den  i  Huset  Hessen  nedarvede  Tradition.  Finansielt 
var  Hs.  Durchlauchtighed  særdeles  heldigt  stillet. 
Som  Københavns  Gouvernør  havde  han  en  aarlig 
Gage  af  halvfjerde  tusind  Daler,  nu  oppebar  han  Ind- 
tægten af  Panker,  og  dertil  kom  hans  Gemalindes 
Apanage  paa  26,000  Daler.  Endelig  var  der  Penge  i 
Familien  Hessen,  og  her  var  Berøringspunktet  mellem 
det  kurfyrstelige  Hus  og  Bankierdynastiet  Rothschild. 
I  Landgrev  Vilhelms  Kabinet  hang  et  Miniaturportræt 
af  Mayer  Anselm  Rothschild,  Kurfyrst  Vilhelm  den 
Førstes  Hofagent. 

Under  sit  Sommerophold  paa  Panker  plejede 
Landgrev  Vilhelm  at  have  Officerer  fra  de  nærmest- 
liggende  Garnisoner,  i  Rendsborg,  Kiel,  Plon  og  Ilze- 
hoe,  samlede  hos  sig  til  en  splendid  Middag.  Land- 
greveparret præsiderede  ved  Tallet,  og  her  herskede 
der,  efter  at  Hs.  Durchlauchtighed  i  faa  Ord  og  med 
en  vis  Pathos  havde  udbragt  en  Skaal  for  Deres 
Majestæter  Kongen  og  Dronningen,  en  fri,  utvungen 
Tone.    En  Tid  lang  dannede  Kobenhavns  Tivoli  Kon- 

versationsæninet.  Det  arabiske  Akrobatselskabs  Præ- 
stationer paa  den  store  Plæne  blev  berømmede. 

Landgreven  hørte  til  med  et  lunt  Smil  og  ind- 
skød af  og  til  den  Bemærkning:  „Jeg  vil  nok  tro,  at 
disse  Badutspringere  er  excellente.  Man  fik  dog  virke- 
lig Fornøielse  af  at  overlade  denne  Agent  Carstensen 
en  Del  af  Fæstningsterrænet  til  sine  Jonglør-Experi- 
menter." 

Oberstløjtnant  Kauffmann  fra  Rendsborg  berøm- 
mede i  høje  Toner  det  Lumbj'eske  Orkester,  hvis 
Præstationer  han  fandt  yjjperlige,  baade  hvad  Pro- 
grammets Sammensætning  og  Udførelsen  angik.  „Kan 
raan,"*  udbrød  han,  „tænke  sig  noget  mere  skum- 
mende og  begejstrende  end  Champagne-Galoppen!" 

Enstemmig  Tilslutning.  „Jeg  kender  Lumbj^e," 
bemærkede  Landgreven,  „fra  den  Tid.  han  var  Hor- 
nist ved  Hestgardens  Musikkorps.  Hans  Danse- 
melodier maaler  sig  fuldstændig  med  Lanners  og 
Strauss'." 

„Han  kan  ogsaa  anslaa  blide  Strenge,  min  kære 
Gemal,"  tog  Landgrevinden  til  Orde.  „Noget  yn- 
digere end  „Drømmebilleder"  har  man  næppe  hørt. 
Det  siger  ogsaa  Dronning  Marie." 

Stegen  var  imidlertid  bleven  serveret.  Komman- 
døren for  Jægerkorpset  i  Kiel,  Oberst  Høegh,  ud- 
bragte i  faa  Ord,  med  Applomb  og  Præcision,  Land- 
greveparrets Skaal. 

Fra  Tivoli  henlededes  Konversationen  paa  For- 
lystelsesetablissementet „Sommerlyst"  i  Frederiksberg 
Alle,  der  nylig  var  blevet  aabnet.  Man  fandt  Pavil- 
lonen og  de  smaa  Trælysthuse  med  de  kulørte  Vin- 
duer smukke  og  komfortable. 

.,Nu  faar  København  ogsaa  et  stort  smagfuldt 
Lokale  til  Vinterforlystelser,"  yttrede  Landgrevinde 
Charlotte.  „Arkitekt  Stilling  bygger  nu  efter  Agent 
Carstensens  Plan  et  Kasino  i  Amaliegade." 

„Pergolaen  med  Vinterhaven  skal  blive  storartet," 

bemærkede  Landgreven.  „Paa  Teatret  vil  nok  Pri- 
cerne  opføre  Pantomimer  ...  De  sidder  saa  spekulativ, 
Oberst  Diiring,  det  er  vist  en  Statssag,  der  lægger 
Beslag  paa  Tankerne."  —  Disse  Ord  henkastede  Land- 
greven til  en  gammel  Kammerherre,  der  med  et 
skælmsk  Smil  om  Læberne  drejede  et  Glas  Cham- 
pagne mellem  Fingrene. 

„Ærlig  talt.  Deres  Durchlauchtighed,  jeg  tænkte 
paa  den  fortræfTelige  Skildpadde,  Capozzi  serverer  i 
Tivoli-Restaurationen." 

Efter  Middagen  begav  Landgrevinden  sig  til  sit 
Kabinet,  hvor  hun  satte  sig  i  en  polstret  Fauteuil  og 
tog  sig  en  lille  Slummer.  Da  hun  vaagnede,  ringede 
hun  paa  sin  Hofdame,  "Frøken  Blanche  Huygens  og 
erklærede,  at  hun  vilde  køre  en  lille  Tour  sammen 
med  hende  gennem  Streezerberg  Skov  og  tilbage. 

Frøken  Huygens  overrakte  Hds.  kgl.  Højhed  et 
Brev,  der  modtoges  med  synlig  Interesse.  Det  var 
fra  Landgrevindens  Svigerinde,  Storhertuginde  Marie 
af  Mecklenborg  Strelitz.  Hun  meddelte  deri  at  Ægte- 
skabet mellem  hendes  Datter  Mariane  og  Kronprinsen 
var  definitivt  hævet.  Den  officielle  Kundgørelse 
manglede  blot  endnu. 

Landgrevinden  blev  straalende  glad.  „Heldigvis, 
udbrød  hun,  heldigvis!  Nu  vil  Luften  ved  Selenter 
Søens  Bred  gøre  mig  dobbelt  godt!" 

Imidlertid  var  Hs.  Durchlauchtighed  samlet  med 
sine  Gæster  i  Rygeværelset.  Her  var  den  tidligere 
Samling  af  Malerier.  Lithografier  og  Tegninger  bleven 
fjernet  og  erstattet  med  et  nyt  Galleri,  der  fremstil- 
lede større  Begivenheder  og  mindre  Træk  af  Land- 
grevens militære  Liv. 

„Det  er  Deres  Durchiauchtighed,  som  holder  der 
til  Hest  foran  Fronten  af  Regimentet;  jeg  genkender 
Dem  tydelig,"  sagde  Oberst  Høegh,  „skønt  det  maa 
være  mange  Aar  siden.    Hvem   er  den  Officer,  som 

aabenbart  siger  nogle  anerkendende  Ord  til  Deres 
Durchlauchtighed  ?" 

«Det  er  en  lille  Episode  fra  mit  Garnisonsliv  i 
Bouchain  i  Frankrig  for  henved  tredive  Aar  siden, 
Oberst  Høegh.  Det  er  Hertugen  af  Wellington,  der 
bevidner  mig  sin  Tilfredshed  efter  en  Parade." 

„Deres  Durchlauchtighed  har  sikkert  mange  be- 
hagelige Erindringer  fra  den  Tid,  De  laa  ved  Auxiliær- 
korpset  i  Frankrig?"  spurgte  Kauffmann. 

„Befolkningen  var  elskværdig,  og  vi  kom  sær- 
deles godt  ud  af  det  med  den.  Jeg  havde  den  Ære 
at  blive  forestillet  en  enkelt  Gang  for  Hs.  Majestæt 
Kong  Ludvig  den  Attende,  og  jeg  var  til  Taffel  hos 
ham  i  Tuilerierne.  Ja,  der  var  en  hel  anden  Atmo- 
sfære i  Frankrig  og  Paris  den  Gang,  end  da  den 
korsikanske  Usurpator  sad  paa  Tronen  som  Kejser. 
Den  Eventyrer  var  mig  modbydelig." 

Landgreven  lod  sit  Blik  svæve  rundt  blandt  Gæ- 
sterne for  at  se,  om  dette  skarpe  Udfald  mod  Na- 
poleon fandt  sympatetisk  Tilslutning.  Officererne 
forholdt  sig  tavse.  Det  var  dem  klart,  at  Hs.  Durch- 
lauchtighed maatte  være  forbitret  paa  den  store  Kej- 
ser, der  havde  jaget  hans  Onkel  fra  Tronen  i  Hessen 
og  sat  sin  egen  Broder  paa  den. 

Selskabet  betragtede  med  Interesse  et  Par  Kul- 
tegninger af  Sonne  og  Simonsen,  der  fremstillede 
Episoder  henholdsvis  fra  Lejrsamlingen  ved  Lock- 
stedt  i  Holsten  og  Liineburg  i  Hannover.  Hist  var 
Indtagelsen  af  en  Skanse,  her  et  Kavallerichoc  gen- 
givet med  dramatisk  Liv  og  sikker  Karakteristik. 

„I  Liineburg  gjorde  Kaptajn  Steinmann  megen 
Lykke  blandt  Forbundskorpsets  Officerer  ved  sin 
Intelligens  og  sit  trællende  Jugement,"  bemærkede 
Landgreven.  „Den  hannoveranske  General  Halkett 
berommede  ham  særdeles  overfor  mig.  Det  var  en 
sjelden  kundskabsrig  og  berejst  Artilleriofficer,  sagde 
han." 


32 

Medens  Selskabet  nød  Cigaren  og  Kaffen,  disku- 
terede man  paa  en  let,  henkastende  Maade  store  og 
smaa  Spørgsniaal,  berørende  ydre  Politik  og  militært 
Garnisonsliv.  Man  talte  om  Forlovelserne  i  Madrid, 
paa  den  ene  Side  mellem  den  sextenaarige  Dronning 
Isabella  den  Anden  af  Spanien  og  hendes  Fætter, 
Hertugen  af  Cadix,  paa  den  anden  mellem  hendes 
Søster  og  den  franske  Prins,  Hertugen  af  Mont- 
pensier. 

„Det  er  Kong  Ludvig  Filip,"  sagde  Landgreven 
med  et  fiffigt  Smil,  „der  har  arrangeret  denne  For- 
bindelse mellem  den  unge  Dronning  og  Hertugen. 
Kongen  ved,  at  Hertugen  af  Cadix  er  impotent,  og 
følgelig  gaar  Spaniens  Krone  i  Arv  til  Montpensiers 
Børn,  for  saadanne  udebliver  gansk  sikkert  ikke." 

„Det  kan  man  kalde  snedig  Familiepolitik!"  ud- 
brød Kammerherre  Diiring,  en  Yttring,  der  vakte  al- 
mindelig Tilslutning. 

Landgreven  berørte  derefter,  at  hans  Svoger, 
Kong  Kristian  den  Ottende,  vilde  fejre  sin  nær  fore- 
staaende  Fødselsdag  paa  Plon  Slot,  og  han  gjorde 
Regning  paa  en  S3'mpatetisk  Modtagelse  hos  Befolk- 
ningen. 

Oberst  Kauffmann  svarede,  at  Befolkningen  vilde 
sikkert  som  altid  være  loj'al.  Heri  samstemmede 
Selskabet  med  ham.  Men  man  kendte  den  virkelige 
Folkestemning  og  vidste,  at  Udstedelsen  af  det  aabne 
Brev  havde  gjort  et  mægtigt  Skaar  i  Kongens  Popu- 
laritet. 

Selskabet  undgik  med  Villie  at  komme  nærmere 
ind  paa  det  forestaaende  kongelige  Besøg  i  Plon. 

Landgrev  Vilhelm  havde  gaaet  sig  en  Morgentur  i 
Pankers  Park  og  skulde  til  at  tage  fat  paa  Indberet- 
ningen om,  hvem  der  havde  passeret  Fæstningen 
Københavns  Porte  ved  Nattetid  den  foregaaende  Uge, 
da  en  Lakaj  meldte  Forpagter  ^Yaldt.  Hs.  Durch- 
lauchtighed  vendte  sig  i  sin  Lænestol  og  sagde  kort: 
„Lad  ham  komme!" 

Waldt  traadte  dybt  bukkende  ind,  Hs.  Durch- 
lauchtighed  besvarede  hans  Hilsen  med  et  venligt 
Nik.  „Tag  Plads  paa  Stolen  der,  min  gode  Forpagter. 
Jeg  ved  af  det  Brev,  De  sendte  mig  forleden  Dag, 
hvad  De  vil.  De  beder  mig  om  at  støtte  den 
unge  Mand  Hohner."  Landgreven  saa  spørgende  paa 
Waldt. 

„Deres  Durchlauchtighed,"  svarede  Forpagteren. 
„Frans  Hohner  er  et  dygtigt  og  et  kønt  Menneske, 
og  alle,  som  kender  ham  nærmere,  er  enige  om,  at 
han  har  Hjertet  paa  rette  Sted.  Han  vil  nu  studere 
videre,  men  mangler  desværre  Midler.  Købmand 
Stern  i  Pløn  og  jeg  har  ydet  ham,  hvad  vi  formaaede, 
men  nu  har  jeg  været  saa  dristig  at  paakalde  Deres 
Durchlauchtigheds  Assistance.  Maa  jeg  tillade  mig 
at  overrække  hans  Examens-Testimonium  " 

Landgreven  aabnede  det,  saa  det  nøjagtigt  og 
eftertænksomt  igennem,  foldede  det  sammen,  lænede 
sig  tilbage  i  Stolen  og  holdt  i  nogle  Øjeblikke  højre 
Haand  for  Panden.  Derpaa  rejste  han  sig  pludselig 
fra  Stolen  og  indtog  en  stram  militær  Holdning. 
Waldt  var  faret  op  fra  sit  Sæde  og  ventede  spændt 
Hs.  Durchlauchtigheds  Resolution. 

„Den  unge  Mand  har  særdeles  gode  Karakterer," 
sagde  Landgreven,  „Rektoren  har  desuden  forsynet 
Testimoniet  med  en  varm  Anbefaling,  og  nu  har  jeg 
yderligere   hørt  Deres   Udtalelser,   min   gode   Waldt. 

Landgreven.  3 

Frans  Hohner  kan  faa  Audiens  hos  mig  i  Morgen 
Formiddag  Kl.  11." 

Landgreven  rakte  Waldt  Papiret,  vinkede  med 
Haanden  til  Afskedshilsen;  Audiensen  var  til  Ende. 

Til  det  fastsatte  Tidspunkt  førtes  Frans  Hohner 
af  en  Lakaj  ind  i  det  østlige  Taarns  Stueværelse, 
hvor  Væggene  var  behængt  med  Akvareller,  der  frem- 
stillede Heste  og  Hunde  af  forskellige  Racer.  Paa 
Bagvæggen  lige  overfor  Vinduerne  var  en  mægtig,  af 
en  Ibenholtsrarame  indfattet  Kultegning  af  Epsom- 
Væddeløbene  ved  London.  Neden  under  hang  et 
Sortkridtsbillede  af  den  Hest,  der  sidste  Gang  havde 
vundet  Derby-Præmien.  Disse  Tegninger  havde  Land- 
greven faaet  af  sin  Svoger,  Hertug  Adolf  af  Cambridge, 
der  var  Onkel  til  Dronning  Viktoria.  Midt  paa  Gul- 
vet stod  et  firkantet  Mahognibord,  langs  Væggene 
nogle  højryggede,  læderbetrukne  Stole. 

Frans  Hohner  var  iført  en  mørkeblaa  Klædedragt, 
der  sad,  som  den  var  støbt  om  ham.  Waldt  havde 
givet  ham  Forskrifter  med  Hensyn  til  Paaklædning, 
Holdning  og  Optræden,  da  Landgreven  lagde  over- 
ordenlig Vægt  paa  sligt.  Hohner  holdt  sig  i  Over- 
ensstemmelse hermed  rank,  men  undgik  dog  at  faa 
noget  stift  og  tvungent  over  sit  Væsen.  Som  den 
tyveaarige  Mand  nu  stod  der,  tog  han  sig  fortræiTeligt 
ud  med  sin  kønne  Væxt,  sin  kraftige  F'igur,  sit  vel- 
formede Ansigt,  sit  kastaniebrune  Haar  og  sine  mørke- 
blaa Øjne.  Man  saa  strax,  at  Hohner  var  en  Person 
med  rige  Muligheder. 

Hs.  Durchlautighed  traadte  ind.  Frans  Hohner 
bukkede  tvende  Gange  og  saa  derefter  paa  Land- 
greven med  et  aabent,  elskværdigt  Blik.  Hs.  Durch- 
lauchtighed  modtog  strax  et  gunstigt  Indtryk  af 
ham. 

„Unge  Hohner,"  sagde  han,  „vi  kan  spare  os  lange 
Udtalelser.  De  ønsker  en  Understøttelse  til  Deres 
Studier,  og  jeg  bevilger  den,  da  jeg  finder  Dem  vær- 

dig  dertil.  Det  glæder  mig  nu  at  se  Dem  personlig, 
og  jeg  siger  Dem  ligefrem,  at  De  tiltaler  mig.  Det  er 
dog  mit  Ønske,  at  De  skal  studere  et  Semester  eller 
to  ved  Universitetet  i  København,  saa  kan  De  jo  gaa 
til  Kiel." 

Frans  Hohner  takkede  Landgreven  og  betegnede 
det  som  sit  højeste  Ønske  at  se  København  og  høre 
Forelæsninger  ved  Universitetet  der. 

„Er  det  Jura  eller  Theologi,  De  vil  studere  ?"^ 
spurgte  Landgreven. 

„Theologi,  Deres  Durchlauchtighed." 

„Saa  maa  De  navnlig  henvende  Dem  til  Profes- 
sorerne Martensen  og  Scharling,  der  er  to  fortræffe- 
lige Mænd,"  yttrede  Landgreven. 

„Clausen  er  jo  en  berømt  Videnskabsmand,"  be- 
mærkede Hohner.  Hs.  Durchlauchtighed  rynkede 
Panden. 

„Ja,  han  skal  være  perfekt  i  Exegesen,  efter  hvad 
Garnisonspræsten  siger;  men  han  politiserer  mig  for 
meget.  Dog  nok  om  det.  Nu  skal  De  her  henvende 
Dem  til  min  Adjudant,  Kammerherre  Biilow,  og  i 
København  søger  De  ogsaa  ham,  i  mit  Palæ  paa 
Amalienborg.     Han  besørger  Udbetalingen." 

„Tak,  Deres  Durchlauchtighed  for  den  Naade  og 
Interesse,  De  har  vist  mig.  Jeg  haaber,  at  jeg  skal 
gøre  mig  værdig  til  den."  Disse  Ord  sagde  Hohner 
med  bevæget  Stemme. 

Landgreven  gik  hen  til  ham,  greb  hans  Haand, 
trykkede  den  og  sagde  med  mild  Betoning:  „Til 
Lj'kke,  Frans  Hohner,  paa  Deres  Fremtids  Bane." 
Derpaa  tilføjede  han  med  et  strengt  Udtryk:  „Hold 
Dem  til  Deres  Videnskab,  Deres  Fag,  og  undgaa  den 
Politiseren,  hvortil  Studenterne  nu  er  saa  genegne." 

Hs  Durchlauchtighed  forlod  Værelset  gennem 
den  Dør,  ad  hvilken  han  var  kommen.  Hohner  gik 
glad  og  forhaabningsfuld  i  Sindet  tilbage  til  For- 
pagtergaarden.    Her  fortalte  han  omstændelig  Waldt 

og  Selma  om  Audiensen.  Det  glædede  dem  over- 
ordentlig, at  Landgreven  havde  været  saa  venlig  imod 
ham,  og  de  mente  hans  Fremtid  sikkret,  naar  en  saa 
høj  Herre  havde  lovet  at  tage  sig  af  ham. 

„Ja,  jeg  smigrer  mig  nu  med,  at  jeg  har  en  væ- 
sentlig Part  i,  at  Hs.  Durchlauchtighed  er  kommen  Dig 
saadan  i  Møde.  som  han  har  gjort.  Jeg  fortalte  ham,  at 
Boghandler  Barth  i  Slesvig  havde  støttet  Dig,  lige  til 
han  led  det  store  Pengetab.  Men  Bogen,  hvori  Huset 
Hessen  forsvaredes  mod  de  Beskyldninger  for  Gærrig- 
hed,  Pengegriskhed  og  Militærgalskab,  som  en  Til- 
hænger af  Augustenborgerne  udslyngede  mod  det, 
havde  ogsaa  været  en  medvirkende  Aarsag  til  hans 
Ulykke;  der  var  tabt  umaadeligt  paa  den." 

„Ved  man  ikke,  hvad  Pamfletens  Forfatter  hed- 
der?" spurgte  Hohner. 

„Man  har  gættet  paa  Advokat  Beseler,"  svarede 
Waldt,  „han  er  jo  en  af  Slesvigholstenernes  skrap- 
peste Førere.  Men  da  Landgreven  hørte  Grunden  til, 
at  Barth  ikke  kunde  støtte  Dig  længere,  saa  er- 
klærede han  strax,  at  han  maaske  kunde  hjælpe 
Dig.« 

„Familierne  Hessen  og  Augustenborg  staar  altsaa 
fjendtlig  overfor  hinanden,"  sagde  Hohner.  „Jeg 
kunde  have  Lyst  til  at  sætte  mig  rigtig  ind  i  disse 
Forhold.« 

„Dem  kan  Du  studere  grundigt  ved  Universiteterne 
baade  i  Kiel  og  København.  Professorerne  her  skæn- 
des jo  stadig  med  dem  ovre  i  København  om  dette 
Arvefølgespørgsmaal  .  .  ." 

I  dette  Øjeblik  traadte  Landgrevens  Jæger  ind  i 
Værelset. 

„Hs.  Durchlauchtighed  har  hørt,  at  De  skulde 
have  Bud  til  Emkendorf.  Han  anmoder  Dem,  Waldt, 
om  De  vil  besørge  dette  Brev  derover.« 

„Med  Glæde,"  udbrød  F'orpagteren.  „Lad  se!  Det 
er  jo  adresseret  til  Landskabsmaler  Buntzen." 

„Ja,  Maleren  ligger  for  Tiden  paa  Emkendorf," 
sagde  Jægeren.  „Men  Landgreven  vil  have  ham  her 
over.  Han  skal  male  et  Billede  af  Alleen  i  Parken. 
Det  ved  jeg  fra  Kammerjomfruen." 

„Og  hun  ved  del  igen  fra  Frøken  Huygens,"  yt- 
trede  Selma  skælmsk. 

„Brevet  skal  nok  blive  expederet,"  sagde  Waldt. 
„En  Cigar  med  paa  Vejen,  Jæger."  Denne  tog  en 
Cigar  af  Kassen,  som  Forpagteren  rakte  ham.  Uden- 
for tændte  han  den  ved  Hjælp  af  sit  Fyrtøj. 

„Der  er  ellers  et  godt  Stykke  Vej  herfra  til  Em- 
kendorf," sagde  Waldt.  „Men  nu  træffer  det  sig  saa 
heldigt,  at  jeg  har  en  Kornforretning  at  afgøre  med 
Købmand  Sohl  i  Kiel.  Vi  kan  sætte  to  Agestole  i 
den  nye  Fjedervogn;  saa  lader  vi  Kusken  køre  He- 
stene, mens  vi  tre,  Selma,  Du  og  jeg  anbringer  os 
paa  Sæderne." 

„Jeg  skal  jo  desuden  have  Immatrikulationen  ved 
Universitetet  i  Orden,"  sagde  Hohner.  „Naar  vi  kom- 
mer til  Kiel,  gaar  jeg  strax  til  Rektoren,  Professor 
Olshausen.  og  forelægger  ham  mit  Testimonium." 

„Gor  Du  det,  lille  Hohner.  Vi  tager  ind  i  Gæst- 
givergaarden  „Stadt  Altona",  der  bliver  Hestene  pas- 
sede saa  godt.  Saa  kan  Kusken  Dagen  efter  køre 
Dig  og  Selma  ud  til  Emkendorf,  hvor  I  skal  aflevere 
Brevet.    Jeg  har  imidlertid  nok  at  varetage  i  Kiel." 

Alt  gik,  som  det  her  var  fastsat.  Hohner  blev 
immatrikuleret  ved  Universitetet  og  hilste  paa  et 
Par  af  Professorerne  i  det  theologiske  og  det  filo- 
sofiske Fakultet,  hvem  han  vilde  høre.  Han  havde 
meddelt  Rektor  Olshausen,  at  Landgrev  Vilhelm 
støttede  ham,  og  at  han  skulde  studere  et  Semester  i 
København. 

I  det  dejligste  Septembervejr  kørte  Hohner  og 
Selma  fra  Kiel  til  Emkendorf,  det  gande  berømte 
Herresæde,  der  ligger  i  en  skovrig,  smuk  Egn  SydveSt 

lor  Westen  See,  hvis  Bredder  afgiver  saa  ypperlige 
Motiver  lor  Landskabsmalere. 

Efter  Ankomsten  til  Emkendorf,  hvor  Heste  og 
Vogn  sattes  ind  hos  Godsinspektøren,  fik  Hohner 
strax  Lejlighed  til  at  levere  Buntzen  Brevet,  thi  Ma- 
leren boede  just  hos  Inspektøren  og  var  for  Øjeblik- 
ket til  Stede. 

Emkendoris  firfløjede  Hovedbygning  rummede 
kunstneriske  Skatte  og  gemte  paa  interessante  hi- 
storiske Minder.  Endnu  stod  den  tidligere  Ejer,  Ge- 
hejmekonferensraad.  Grev  Frederik  Reventlow,  der 
var  død  for  atten  Aar  siden,  levende  i  den  ældre 
Godsbefolknings  Erindring.  Han  havde  virket  som 
dansk  Diplomat  i  Stockholm,  London  og  Berlin.  Den 
fine  Adelsmand  havde  været  en  erklæret  Fjende  af 
sin  Tids  demokratiske  Bevægelser  og  rationalistiske 
Strømninger,  men  han  havde  alligevel  haft  levende 
videnskabelig  Sans  og  en  varm  Følelse  for  Kunsten. 
Under  en  Rejse  i  Italien  sammen  med  sin  Hustru, 
Grevinde  Julie  Schimmelmann,  havde  han  opkøbt 
sjældne  Malerier,  der  nu  smykkede  Væggene  i  Em- 
kendorf. Den  barnløse  Greve  adopterede  en  Søn  af 
sin  første  Hustrus  Broderdatter,  og  han.  Grev  Hein- 
rich Reventlow-Criminil,  blev  i  1828  Godsets  Ar- 
ving. 

Grev  Reventlow-Criminil,  der  altsaa  nu  besad 
Emkendorf,  var  en  meget  fornem  Mand.  Han  var 
Gehejmestatsminister,  Chef  for  det  udenrigske  De- 
partement og  Storkors  af  Dannebroge.  Navnet  Cri- 
minil  skyldte  han  sin  franske  Fader,  Grev  Merchier 
de  Criminil,  der  emigrerede  under  Revolutionen  og 
tog  Ophold  i  Hamborg.  Grev  Reventlow-Oiminil, 
der  nu  var  en  Mand  i  Nærheden  af  de  Halvtres, 
plejede  at  tilbringe  Sommeren  paa  Emkendorf.  Hans 
Ægtefælle,  en  født  Rantzau,  var  en  livlig  Dame,  der 
satte  Pris  paa  at  føre  et  selskabeligt  Liv,  hvorfor 
større  Middage  og  underholdende  Soireer  var  hyppige, 

naar  Herskabet  var  paa  Emkendorf.  Men  i  Aar  hen- 
gled  Livet  der  i  Stilhed.  Greven  var  indadvendt  og 
unddrog  sig  helst  Berøring  med  de  omboende  Gods- 
ejere. Det  var  Kristian  den  Ottendes  aabne  Brev, 
der  havde  fremkaldt  Misstemning  mellem  Greven  og 
hans  holstenske  Venner. 

Landskabsmaler  Buntzen  erklærede  efter  Læs- 
ningen af  Landgrevens  Brev,  at  han  efter  nogle  Da- 
ges Forlob  var  færdig  her  paa  Emkendorf  og  derfor 
havde  den  bedste  Lejlighed  til  at  komme  til  Panker. 
Efter  at  Hohner  havde  præsenteret  Selma  Waldt  for 
Maleren,  tilbød  denne  at  forevise  dem  Malerisam- 
lingen paa  Slottet.  Greveparret  var  netop  fra- 
værende. 

Buntzen,  en  fintbygget  Mand  af  Middelstørrelse 
med  aandfulee  blaa  Øjne,  fandt  sig  aabenbart  tiltalt 
af  Selma.  Efter  at  han  havde  hørt  hendes  Yttringer 
om  Emkendorfs  Naturomgivelser,  erkendte  han  strax, 
at  hun  havde  Blik  og  Følelser  for  Kunsten.  Derfor 
glædede  det  ham  at  kunne  føre  hende  ind  i  den 
Malerisamling,  der  havde  spredt  det  gamle  Herre- 
sædes Ry  vidt  omkring.  Ogsaa  Hohner  fangede 
Buntzens  Interesse,  da  det  i  Samtalens  Løb  kom  frem, 
at  Hohners  Fader,  der  var  Medaillør,  havde  været 
i  Rom  og  der  hort  til  Thorvaldsens  Omgangsvenner. 
Buntzen,  der  havde  opholdt  sig  nogle  Aar  i  den 
evige  Stad,  havde  nemlig  ogsaa  været  et  Led  af  den 
Kres,  som  ved  Venskabsbaand  var  knyttet  til  den 
store  Billedhugger. 

Nu  begyndte  Vandringen  gennem  de  Værelser 
paa  Emkendorf,  der  var  viede  Kunstens  Værker. 
Det  første  indeholdt '  en  Samling  Portrætter  af  fran- 
ske Emigranter,  landflygtige  Royalister,  for  hvilke 
den  strengt  monarkistiske  Grev  Frederik  Revenlow 
gæstfrit  havde  aabnet  sit  Hjem. 

„Maa  jeg  henlede  Deres  Opmærksomhed  paa  to 
af  Billederne,"  sagde   Buntzen.    „Der  ser  De  et  For- 

træt  af  den  berømte  General  Lafayette,  National- 
gardens Kommandant  under  den  første  franske  Re- 
volution. Og  der  hænger  Billedet  af  den  udmærkede 
franske  Arkæolog  Quatremére  de  Quinzy,  der  har 
skrevet  de  fortræffelige  Bøger  om  Canova  og  Michel 
Angelo." 

„Det  er  jo  franske  Herrer  og  Damer  alle  sammen," 
udbrød  Hohner,  der  saa  sig  omkring  og  læste  Ind- 
skriptionerne  paa  Hammerne. 

„De  maa  erindre,"  yttrede  Buntzen,  „at  Grevinde 
Reventlows  Broderdatter  var  gift  med  den  franske 
Grev  Merchier  de  Criminil.  Derfra  stammer  det  fran- 
ske Bekendtskab." 

I  det  næste  Værelse  hang  der  to  store  Landskabs- 
malerier henholdsvis  af  Salvator  Rosa  og  Nicolas 
Poussin.  Selma  og  Hohner  stod  beundrende  over- 
for dem. 

„Disse  Billeder  er  typiske  for  de  to  Malere," 
sagde  Buntzen.  „Læg  Mærke  til  Landskabet  og  Him- 
len i  Salvator  Rosas  Maleri.  Med  hvilket  Mesterskab 
er  ikke  det  skumle  i  den  vilde  Bjergkløft  gengivet, 
se  de  drivende  Stormskyer  og  de  skarpe  Lysover- 
gange i  Horizonten." 

„Det  hele  gør  et  mørkt,  næsten  vildt  Indtryk," 
sagde  Selma. 

„Se  paa  Landskabet  lige  overfor,"  udbrød  Hohner, 
„i  det  er  der  en  anden  Stemning!" 

„Poussin  gengiver  som  ingen  anden,"  sagde 
Buntzen,  „Naturen  i  dens  rolige,  højtidelige  Skøn- 
hed. Betragt  de  ranke  Bøgestammer  og  de  hvælvede 
Kroner.  De  antike  Ruiner  i  Baggrunden  bidrager 
til  at  forstærke  Virkningen  af  selve  Naturen  i  dens 
Fylde  og  Friskhed." 

Fra  Malerisamlingen  førte  Buntzen  Selma  og  Hoh- 
ner ind  i  et  lille,  mørkeblaat  Kabinet,  hvor  Lyset 
faldt  dæ-mpet  ind  gennem  de  svære,  hvide  Silke- 
gardiner. Ved  Væggen  stod  en  med  et  kostbart  Tæppe 

belagt  Mahogniseng,  ved  Fodenden  var  en  broderet 
Skærm,  og  oven  over  hang  et  Portræt  af  en  Dame 
med  et  aandluldt  og  smukt,  men  lidende  Fysiognomi. 

„Uet  er  Billedet  af  Grev  Reventlows  første  Gemal- 
inde, Fru  Julie,"  sagde  Buntzen.  „Hun  var  ædel  af 
Tænkemaade,  og  Intelligensen  havde  sat  sit  Stempel 
paa  hendes  Træk,  som  De  ser." 

„Er  det  længe  siden,  hun  døde?"  spurgte  Hohner. 

„Hendes  Bortgang  ligger  tredive  Aar  tilbage  i 
Tiden.  De  sidste  Aar  hvilede  hun  stadig  i  denne 
Seng,  og  her  samlede  hun  Musernes  Yndlinge  om  sig: 
Digtere  som  Klopstock,  Wolff  og  Claudius." 

„Det  var  Parnasset,  der  ydede  Aaanden  og  Skøn- 
heden sin  Tribut,"  yttrede  Hohner. 

„En  træffende  Bemærkning,"  sagde  Buntzen,  Selma 
smilte  og  følte  sig  ligesom  hendragen  til  Billedet. 

„Catull  er  en  af  mine  Yndlingsdigtere,  og  jeg  laa- 
ner  stundom  en  Tanke  hos  ham,"  sagde  Hohner. 

Man  hørte  en  Vogn  køre  ind  i  Gaarden.  Det  var 
Grev  Reventlow  Criminil  og  hans  Frue,  der  kom  til- 
bage. Buntzen  forlod  med  sine  to  Gæster  ad  en  Side- 
gang Hovedbygningen  De  begav  sig  tilbage  til  Gods- 
inspektøren. 

Under  Opholdet  i  Kiel  besøgte  Hohner  i  Forening 
med  Selma  Stadens  Kunstmuseum  og  arkæologiske 
Samling  Pedellen  foreviste  dem  Universitetet,  grund- 
lagt af  Hertug  Kristian  August.  De  spaserede  i  den 
smukke  Park,  der  omgav  Slottet,  hvor  Hertug  Karl 
af  Gliicksborg  residerede  med  sin  Gemalinde,  Vilhel- 
mine, Frederik  den  Sjettes  Datter.  Derpaa  gik  de  en 
Tur  i  den  prægtige  Lindealle  langs  Havnens  Vestside 
og  betragtede  det  brogede  Liv,  der  rørte  sig  paa  den 
modsatte  skovbevoxede  Bred  ved  Fiskerbj'en  EUer- 
bek,  der  leverer  den  saa  j'ndede  Kieler-Sprott. 

Waldt  havde  tidligere  været  i  Forretningsforbin- 
delse med  den  bekendte  Kieleradvokat  Bargum,  der 
siden  Begyndelsen  af  Fyrrerne  havde  spillet  en  poli- 

tisk  Rolle  som  Medlem  af  den  holstenske  Stænder- 
forsamling i  Itzehoe,  hvor  han  optraadte  som  loyal 
Slesvigholstener.  Da  Waldt  havde  solgt  sit  Korn  til 
Købmand  Sohl,  inviterede  han  ham  hen  i  Klubben 
„Harmonien"  i  Faulstrasse,  hvor  de  drak  et  Glas 
Wiirzburger-Øl.  Her  traf  Waldt  Bargum,  der  blev 
glad  ved  Synet  af  ham.  Advokaten  ønskede  at  erfare 
noget  om  Panker,  der  jo  det  foregaaende  Aar  havde 
skiftet  Ejer.  Da  han  hørte,  at  Waldt  ikke  tog  hjem 
før  den  følgende  Dag,  indbød  han  ham  til  sig  om  Af- 
tenen. Forpagteren  svarede,  at  han  ikke  var  ene, 
men  ledsagedes  af  sin  Datter  Selma  og  en  Art  Pleje- 
søn af  Huset,  Student  Hohner.  Bargum  erklærede,  at 
det  skulde  være  ham  en  sand  Fornøjelse  at  se  de  to 
unge  Mennesker  hos  sig. 

Bargum  boede  i  Nærheden  af  Slottet  i  et  lille 
to  Etages  Hus,  fra  hvis  Altan  han  havde  en  smuk 
Udsigt  over  Fjorden.  Hans  Hjem  var  i  enhver  Hen- 
seende komfortabelt  indrettet,  og  det  solide  Mahogni- 
møblement i  Forening  med  Glasskabenes  og  Etagerer- 
nes Værdigenstande  af  skinnende  Sølv  tydede  paa 
hans  indbringende  Virksomhed  som  Advokat.  Hans 
Hustru,  en  trivelig  Dame  i  Slutningen  af  Trediverne, 
var  ikke  smuk,  men  havde  et  elskværdigt  Smil  og  et 
vindende  Væsen.  Hendes  Interesse  var  Havekultur, 
hvorom  Vinduernes  pragtfulde  Blomsterflor  og  de 
sjeldne  Planter  i  et  Par  Bede  foran  Husets  Indgang 
vidnede.  I  den  rummelige  Dagligstue,  med  en  Hænge- 
lampe under  Loftet,  smykkedes  Væggene  med  Litho- 
grafier  af  den  hertugelige  Familie  paa  Augustenborg. 
I  Bargums  Arbejdsværelse  hang  over  Skrivebordet 
Billeder  af  Tysklands  to  berømte  Jurister,  Savigny 
og  Thibaut,  Hovederne  for  den  histori-ske  og  den  fi- 
losollske  Retsskole,  Omkring  disse  grupperede  sig 
Blyanlsportræter  af  Studiekammerater,  Bargum  havde 
haft  under  sit  Ophold  ved  Universitetet  i  Gøttingen. 
Paa  Væggen   overfor  Vinduet   havde   tidligere  hængt 

et  stort  Litografi  al'  Kong  Kristian  den  Ottende,  men 
det  var  efter  Udstedelsen  af  Det  aabne  Brev  bleven 
anbragt  i  en  Krog.  I  Bogskabet  saa  man  „Schleswig- 
holsteinische  Provinzialberichte"s  statelige  Række. 
Paa  et  lille  Stativ  ved  Siden  af  Skrivebordet  laa  en 
Stabel  af  „Kieler  Correspondenzblatt".  I  Dagligstuen 
stod  et  aabent  Klaver,  paa  hvis  Nodestol  Melodien 
til  „Schleswig- Holstein  meerumschlungen"  var  op- 
slaaet. 

Hr.  og  Fru  Bargum  modtog  Gæsterne  saa  utvun- 
gent og  elskværdigt,  at  alle  tre,  Waldt,  Selma  og 
Hohner,  strax  følte  sig  som  hjemme.  De  tog  alle  Plads 
indenfor  Altanen,  hvortil  Døren  var  lukket  op.  Hus- 
jomfruen bragte  Theen  ind,  som  Fru  Bargum  ser- 
verede. 

1  dette  Øjeblik  ringede  det  paa  Gangdørens  Klokke. 
Kort  efter  traadte  en  temmelig  høj,  rank  ung  Mand 
ind  i  Værelset. 

„Maa  jeg  præsentere  Dem,  min  Fuldmægtig,  Hr. 
Rudolf  Kahl,"  sagde  Bargum.  Waldt,  som  kendte  ham, 
vexlede  et  velment  Haandtryk  med  ham.  Med  et 
spørgende  Blik  saa  han  paa  Hohner  og  smilte  fore- 
kommende, da  han  fik  dennes  Navn  og  Stilling  at 
vide.  Derpaa  vendte  han  sig  mod  Selma,  hvis  smukke 
Skikkelse  og  intelligente  Blik  aabenbart  gjorde  Ind- 
tryk paa  ham.  Han  hilste  ærbødigt  paa  hende  og 
bevidnede  sin  Glæde  over,  at  han  nu  endelig  fik 
hende  at  se,  efter  at  han  havde  hørt  hende  saa  meget 
omtale  i  et  Par  Familier,  hvor  han  kom.  Selma  rød- 
mede. Da  Kahl  kendte  Slotsforvalteren  i  Plon,  havde 
de  strax  der  et  Berøringspunkt,  som  lettede  Sam- 
talen. 

Rudolf  Kahl,  en  blond,  nogle  og  tyveaarig  Mand 
med  livlige,  graa  Øjne  og  med  et  fiffigt  Udtryk  i 
Fysiognomiet,  udtrykte  sig  flydende  og  var  strengt 
logisk  i  sit  Ræsonnement.  Han  havde  Betingelserne 
for  at  kunne  blive  en  udmærket  Sagfører.   Kahls  Hu- 

koramelse  var  stærkt  udviklet,  han  forstod  hurtigt  at 
sætte  sig  ind  i  en  Sags  Enkeltheder  og  vinde  Over- 
blik over  Helheden,  han  havde  levende  praktisk  Sans 
og  higede  efter  at  blive  en  formuende  Mand.  Æste- 
tiske og  kunstneriske  Interesser  stod  for  ham  kun  i 
anden  eller  tredie  Linie.  Naar  han  øjeblikkelig  viste 
Selma  udsøgt  Opmærksomhed,  var  det  nærmest,  fordi 
hun  var  Datter  af  en  Korpagter,  der  sad  godt  i  det. 
Af  politisk  Tænkemaade  var  Kahl,  der  havde  udviklet 
sig  under  Omgangen  med  Advokater,  en  Tilhænger 
af  Slesvigholsteinismen,  men  overfor  Kongehuset  stil- 
lede han  sig  dog  loyalt,  fordi  han  tænkte,  at  denne 
Holdning  mulig  en  Gang  kunde  bringe  ham  Fordel. 

Konversationen  mellem  Kahl  og  Selma  gik  sin 
livlige  Gang.  Den  drejede  sig  om  Slottet  i  Plon, 
den  store  Park  og  Herresæderne  omkring  Søen.  Kahl 
havde  været  alle  Steder  og  skildrede  Værelsernes  Ta- 
peter, Paneler  og  Møbler.  Selma  hørte  leende  til  og 
indskød  hist  og  her  en  Bemærkning. 

Hohner  sad  i  Samtale  med  Bargum,  medens  Waldt 
diskuterede  et  Havespørgsmaal  med  Fruen.  Bargum 
pegede  af  og  til  ud  paa  Fjorden,  hvor  de  to  danske 
Orlogsskibe,  Fregatten  „Gefion"  og  Korvetten  .Flora" 
laa  for  Anker. 

„Det  er  smukke  Skibe,"  sagde  Bargum.  „Se  hvor 
rank  og  elegant  Rejsningen  og  hele  det  Ydre  er.  Det 
kan  ikke  nægtes:  de  Danske  er  en  Sønation,  og  Ha- 
vet har,  som  der  siges,  været  deres  Vej  til  Roes  og 
Magt." 

„Har  De  set  Officererne  og  Besætningen,  Hr.  Ad- 
vokat?" spurgte  Hohner. 

„Cheferne  for  Fregatten  og  Korvetten  med  nogle 
af  Officererne  besøgte  forleden  Dag  den  botaniske 
Have,  og  jeg  var  saa  heldig  at  møde  dem.  De  tog  sig 
udmærket  ud  i  de  smukke  blaa  Uniformer,  der  gjorde 
et  rigtig  godt  Indtryk  paa  Befolkningen.  Men  det 
samme  gælder  Mandskabet.    Det  skal  have  været  rig- 

tig  fornøjeligt  at  se  Matroserne  forleden  Aften  i  al 
deres  Gemytlighed  ovre  i  Traktørstedet  ved  Wilhel- 
minenhohe." 

„De  mærkede  vel,  Advokat,"  sagde  Kahl,  „at  Her- 
tug Karl  af  Gliicksborg  og  Gemalinde  forlod  Slottet 
Dagen  før  Krigsskibene  kom." 

„Gjorde  Hertugen  det!"  udbrød  Waldt. 

„Hs.  Durchlauchtighed  er  kommen  paa  Kant  med 
den  danske  Krigsmagt,"  sagde  Bargum,  „siden  han  har 
protesteret  mod  Kongens  aabne  Brev." 

„Jomfru  Waldt  fortæller  mig,"  yttrede  Kahl  til 
Hohner,  „at  De  skal  studere  ved  Københavns  Uni- 
versitet." 

„Ja,  jeg  vil  i  det  mindste  høre  et  Par  Semestres 
Forelæsninger  over  Theologi  og  Filosofi."  Hohner 
havde  under  hele  sin  Samtale  med  Bargum  i  Virke- 
ligheden stadig  haft  sin  Opmærksomhed  henvendt 
paa  Kahl  og  Selma  og  havde  søgt  at  fange  hvert  Ord, 
der  vexledes  mellem  dem.  Samtidig  havde  han  dog 
forstaaet  at  bevare  Traaden  i  Konversationen  med 
Advokaten.  Hohner  berørtes  føleligt  af  Selmas  Smil 
og  livlige  Svar  paa  Kahls  forskellige  Spørgsmaal.  Han 
følte  først  nu,  hvor  usigelig  meget  han  holdt  af  hende, 
hans  Skinsyge  v?.'\gnede. 

„Jeg  glæder  mig  til  at  kunne  mødes  med  Jomfru 
Waldt  hos  Slotsforvalteren  i  Plon,"  sagde  Kahl  med 
et  listigt  Smil  om  Læben  til  Hohner;  „han  er  vor  fæl- 
les Bekendt." 

„Ja,  saa,"  bemærkede  Frans  Hohner  tørt,  idet  han 
betvang  sin  opblussende  Følelse.  ..Det  var  jo  mor- 
somt, at  De  ogsaa  kender  Slotsforvalteren." 

Ved  Aftensbordet  drejede  Konversationen  sig  om 
et  Par  Kunstnydelser,  Kiel  i  den  sidste  Tid  havde 
haft.  Paa  Stattheatret  havde  to  af  Tysklands  ypperste 
Skuespillere,  Amalie  Haizinger  og  Ludwig  Low  glim- 
ret ved  deres  Gæstespil.  Hin  havde  som  Anstands- 
dame vakt  Beundring  ved  sin  personlige  Ynde  og  ved 

sin  pointerede  Replikbehandling.  Barguni,  der  var  en 
ivrig  Teatergænger,  skildrede  med  et  vist  mimisk 
Talent  hendes  Spillemaade.  Lowe  havde  henrykt  Pu- 
blikum ved  sit  sprudlende  Lune  og  sin  fine,  utvungne 
Tone.  Han  var  uforlignelig  som  moderne  Salonhelt. 
Bargum  fremhævede  det  mærkelige,  at  denne  Skue- 
spiller ved  Siden  af  sin  Kunst  dyrkede  Videnskaben 
og  var  en  dygtig  Entomolog,  hvis  Insektsamling  havde 
en  meget  betydelig  Værdi. 

Nu  havde  hverken  Waldt,  Selma  eller  Hohner  set 
Haizinger  eller  Lowe,  men  alligevel  interesserede  det 
dem  i  høj  Grad  at  høre  Bargum  tale  om  disse  to  dra- 
matiske Koryfæer.  Thi  han  skildrede  dem  saa  levende 
og  med  en  saadan  Nuancering  i  Karakteristiken,  at  man 
ligefrem  saa  dem  lyslevende  for  sig. 

Rudolf  Kahl  omtalte  en  musikalsk  Underholdning, 
der  havde  fundet  Sted  i  Tivoli  i  Brunswik.  Her  havde 
Cæcilialoreningen,  Concordia  og  Liedertafel  medvirket 
baade  ved  vokale  og  instrumentale  Præstationer.  Kahl, 
der  spillede  Klaver,  var  Medlem  af  Liedertafel,  men 
hans  Musik,  der  vidnede  om  teknisk  Færdighed,  var 
blottet  for  sand  Følelse  i  Foredraget.  Sidstnævnte 
Egenskab  udmærkede  derimod  Fru  Bargums  Spil. 
Det  fik  man  just  Indtrj^k  af,  da  hun  forinden  Afskeden 
med  Selskabet  spillede  Schumanns  „Frauenliebe  und 
Leben." 

Bargum  fortalte  Waldt,  at  den  nærmeste  Frem- 
tid vilde  give  ham  meget  at  bestille.  Han  skulde  i 
Forening  med  Kahl  til  Plon  for  der  at  ordne  Døds- 
boet efter  en  Konferensraadinde  Bodecker. 

„Mulig,"  føjede  Bargum  til  med  et  ironsk  Smil, 
„falder  mit  Ophold  i  Plon  sammen  med  de  Dage,  Hof- 
fet er  der.  Kongen  fejrer  jo  i  Aar  sin  Geburtsdag  paa 
Slottet  der.« 

„Saa  var  det  jo  tænkeligt,  vi  kunde  ses  i  Plon, 
Advokat   Bargum,"    bemærkede   Waldt.    „Netop    paa 

Kongens  Geburtsdag  skal  jeg  i  Plon  sammen  med 
Købmand  Stem  underskrive  et  vigtigt  Dokument." 

„Fejrer  Kongen  sin  Geburtsdag  i  Plon?"  udbrød 
Selma,  „saa  bliver  der  stor  Stads  der!" 

„Ja,  Dekorationerne  er  der  naturligvis,  men  Stem- 
ningen er  vistnok  Hov,"  yttrede  Bargum. 

,,De  følger  vel  med  Deres  Fader  til  Plon,  Jomfru 
Waldt?"  spurgte  Kabl.  „Saa  siger  jeg:  Paa  glædeligt 
Gensyn!"     Hans  Øjne  straalede. 

„Maaske  kan  vi  to  ogsaa  have  den  gensidige 
Fornøjelse  at  møde  hinanden  i  Plon,"  sagde  Frans 
Hohner. 

Hans  Blik  og  Betoning  vidnede  om,  at  han  nær- 
mest følte  det  modsatte  af,  hvad  han  sagde. 


IV 

I  Plon  var  lige  siden  den  tidlige  Morgenstund  alt 
i  stærk  Bevægelse  til  Modtagelsen  af  Kong  Kristian 
den  Ottende,  hvis  Ankomst  først  skulde  finde  Sted 
hen  imod  Aften.  Man  smykkede  Torvet  og  de  Gader, 
gennem  hvilke  Toget  skulde  gaa,  med  Flag  og  Guir- 
lander, og  ved  Johannisstrasse  var  der  rejst  en  Æres- 
port med  Kongens  og  Dronningens  Navnetræk  i  Trans- 
parent. Den  loyale  Følelse  hos  Befolkningen  var  nok 
oppe,  men  betydelig  dæmpet  i  Sammenligning  med 
den  Stemning,  der  havde  hersket  ved  tidligere  konge- 
lige Besøg.  Det  var  Virkningen  af  det  aabne  Brev, 
der  paa  enhver  Maade  gjorde  sig  gældende.  Det  au- 
gustenborgske Partis  Ordfører  havde  med  den  største 
Energi  virket  for  Udbredelsen  af  den  Anskuelse  blandt 
Mængden,  at  Kongen  ved  hint  Dokument  vilde  fra- 
tage Huset  Augustenborg  dets  hellige  Arveret  baade 

til  Slesvig  og  Holsten.  I  „Hotel  zum  Prinzen"  var 
det  herom  kommen  til  en  varm  Disput  mellem  Con- 
rektoren  ved  Latinskolen  og  Slotsforvalteren,  der  paa- 
stod,  at  man  rent  havde  mistorstaaet  Kongens  Hen- 
sigt med  Brevet, 

Under  denne  Disput  var  Bargum  og  Kahl,  der 
Dagen  forud  var  ankommen  til  Hotellet,  traadt  ind  i 
Gæstestuen  ved  Siden  af. 

„Jeg  tror,  min  Sandten,"  udbrød  Bargum,  „at  den 
ærede  Conrektor,  Dr.  Miiller,  faar  sig  en  rigtig  ani- 
meret Debat  om  Arvefølgespørgsmaalet." 

Dette  Udbrud  hørte  Muller.  Han  stak  Hovedet 
ind  ad  Døren,  og  da  han  fik  Øje  paa  Bargum,  raabte 
han  med  Sejrsmine:  „Der  har  vi  en  Mand,  som  bedre 
end  nogen  anden  forstaar  sig  paa  Pointen  i  den  Sag. 
De  maa  rykke  mig  til  Undsætning." 

„Det  kommer  mig  lidt  brat,"  sagde  Advokaten 
undvigende. 

„Hvad  ser  jeg!  Bargum  og  Kahl!"  udbrød  For- 
pagter Waldt  bag  dem.  „Jeg  takker  Dem  for  sidst, 
baade  paa  egne  og  Datters  Vegne;  ja.  Student  Hohner 
kan  jeg  da  ogsaa  godt  tage  med."  Waldt  hilste  paa 
dem  alle  med  et  Haandtryk. 

„Hvor  er   Deres  Datter,  Jomfru   Selma?"    spurgte 
Slotsforvalteren. 

„Hun  er  gaaet  hen  for  at  aflægge  Visiter  hos  et 
Par  Familier,"  sagde  Waldt.  „Vi  bor  hos  Købmand 
Stern.  Vi  venter  hvert  Øjeblik  Hohner,  der  har  væ- 
ret hos  Universitetsrektoren  i  Kiel."  Disse  Ord  hen- 
vendte Waldt  til  Kahl,  som  tog  dem  til  Efterretning 
med  et  tørt:  „Ja  saa." 

Det  var  hen  ad  Aften.  Borgervæbningen  dannede 
Espalier  paa  Vejen  op  til  Slottet;  i  Spidsen  for  den 
stod  Stadens  Myndigheder  og  Musikkorpset.  Pludselig 
forkyndte  Klokkernes  Ringning,  at  Hs.  Majestæt  nu 
havde  berørt  Stadens  Enemærker.  Kong  Kristian  den 
Ottende  kom  kørende  i  en  med  sex  Heste  forspændt 


49 

forspændt  Vogn.  Han  var  eskorteret  af  Plons  Borger- 
garde  og  beredne  Bonder.  Ved  Æresporten  modtoges 
han  af  Borgmesteren,  Kammerjunker  Mechlenburg, 
hvis  banale  Tale  han  besvarede  med  nogle  venlige 
Ord.  Den  tilstedeværende  Mængde  raabte  Hurra,  men 
Stemningen  var  noget  mat.  I  et  Nu  var  derefter  hele 
Gaden,  gennem  hvilken  Toget  passerede,  festlig  illu- 
mineret. Hs.  Majestæt,  der  sad  tankefuld  i  Vognen 
med  Overhofmarskal  Levelzau  ved  sin  Side,  blev 
øjensynlig  glad  overrasket.  Han  udtalte  sig  derom 
ved  den  paafølgende  korte  Kur  paa  Slottet. 

Den  følgende  Formiddag  spaserede  Kongen  en 
Tur  i  Slotshaven  sammen  med  Adjudanten,  Komman- 
dørkaptajn, Kammerherre  Zahrtmann,  af  hvis  Person- 
lighed han  følte  sig  i  høj  Grad  tiltalt.  Hs.  Majestæt 
beundrede  de  ranke  Bøgetræer  og  den  skønne  Linde- 
alle. Han  gik  hen  til  Pavillonen  paa  den  lange  smalle 
Halvø,  der  mod  Syd  skyder  sig  ud  i  den  store  Pioner- 
Sø.  I  Anledning  af  det  kongelige  Besøg  stod  Pavil- 
lonen aaben.  Dens  lyse  Vægge  var  dekorerede  i  an- 
tik Stil,  lette  hvide  Damaskgardiner  hang  for  Vin- 
duerne, Mahognibænke  med  rørflettede  Sæder  var 
anbragt  baade  indenfor  og  udenfor,  rundt  omkring 
Pavillonen.  Herfra  havde  man  aaben  Udsigt  over 
Søen  til  de  smilende  Bredder,  der  nu  begyndte  at 
spille  i  Efteraarets  brogede  Farver. 

Kongen  satte  sig  udenfor  paa  en  af  Mahogni- 
bænkene og  indbød  Zahrtmann  til  ogsaa  at  tage 
Plads. 

„Til  denne  Plet  knytter  sig  mange  Minder  fra  min 
Ungdom,"  sagde  Hs.  Majestæt.  „Her  laa  jeg  for  over 
fyrretyve  Aar  siden  som  Brigadechef.  Prins  Frederiks 
Begiment  garnisonerede  her  i  Bj'cn." 

„Det  var  under  Napoleons  Krig  med  Østerrig  og 
Busland,''  bemærkede  Zahrtmann. 

„Ja,  Krigen  førtes  unægtelig  langt  borte  fra  vore 
Grænser,  men  Kronprinsen  fandt  det  alligevel  nød- 
Landgreven.  4 

vendigt  at  samle  et  stort  Obscrvationskorps  her  i  Hol- 
sten." Kongen  tav  nogle  Øjeblikke.  .,Jeg  har  tilbragt 
skonne  Dage  her  paa  Slottet  i  Plon."  Han  faldt  hen 
i  Tanker,  udstødte  et  let  Suk.  Billeder  fra  hans  For- 
mæling med  Prinsesse  Charlotte  Frederikke  drog  forbi 
Sjælens  indre  Øje.  Han  mindedes  Hvedebrødsdagene 
i  Plon,  og  den  derefter  følgende  Krise. 

Zahrtniann  iagttog  Kongen  og  kunde  slutte  sig  til 
hans  Sindsstemning.  For  at  give  Tankerne  en  anden 
Retning  spurgte  Kammerherren:  „Boede  ikke  her  i 
en  af  Slottets  Fløje  den  sindssyge  Hertug  Vilhelm  af 
Oldenborg?" 

„Jo,  vist  saa.  Jeg  ser  ham  endnu  baade  strikke 
Strømper  og  klippe  Silhouetter,"  yttrede  Kristian  den 
Ottende  leende. 

„Min  Svigerfader  i  Altona.  Købmand  Donner,  for- 
tæller, at  Hertugen,  trods  alle  sine  Besynderligheder, 
var  en  af  Europas  tørste  Skakspillere." 

„A  propos,  Deres  Svigerfader,"  sagde  Kongen, 
„hvorledes  har  han  det?  Jeg  talte  sidste  Gang  med 
ham,  da  Dronningen  og  jeg  vendte  tilbage  fra  vor 
store  Udenlandsrejse  i  Efteraaret  1822." 

„Tiden  gaar  hen  over  hans  Hoved  uden  at  sætte 
Mærker  paa  det.  Man  skulde  næsten  tro,  han  for- 
øgede sin  Livskraft." 

„I  ethvert  Tilfælde  forøger  han  sin  Kapital,"  ud- 
brød Hs.  Majestæt  med  et  Smil.  Kongen  saa  paa  sit 
Ur.  „Nu  ved  jeg,  at  Tillisch  er  paa  Pletten,"  sagde 
han;  „thi  han  er  Nøjagtiglieden  selv." 

Det  var  Kabinetssekretæren,  Kristian  den  Ottende 
her  sigtede  til.  Med  ham  skulde  han  konferere  om 
nogle  Ansøgninger,  der  var  indløbne  fra  Enker  og 
Trængende  i  Rendsborg  og  Neumiinster. 

Desuden  var  der  en  Sag,  der  laa  Kongen  tungt 
paa  Hjerte,  og  som  han  følte  Trang  til  at  drøfte  med 
Tilliscli,  der  havde  en  saa  grundig  Forstaaeise  af  Kon- 
gens Personlighed  og  Stilling.    Paa  Rejsen   fra  Badet 

Wyk  paa  Øen  Føhr  til  Plon  havde  Kristian  den  Ot- 
tende under  el  kort  Ophold  i  Staden  Slesvig  folt  sig 
hojsl  ubehagelig  berørt  af  Folkestemningen.  Skarer 
var  dragne  gennem  Gaderne  under  Afsyngelsen  af 
Sangen:  „Schleswig-Holstein  meerumschlungen".  Der 
var  hængt  trefarvede  Faner,  blaa-hvid-røde  Flag,  ud 
som  Symbolet  paa  Schleswig-Holsteins  Selvstændighed. 
Kongen  var  stærkt  afficeret  af  hele  denne  Bevægelse, 
hvori  han  saa  Forløberen  for  et  Oprør  mod  Rigs- 
enheden. Naar  Situationen  i  Hertugdømmerne  vakte 
Kongens  Bekymringer,  var  det  ham  altid  en  Be- 
roligelse at  forhandle  med  Kammerherre  Tillisch. 

Medens  Kongen  var  paa  Tilbagevejen  til  Slottet 
sammen  med  Zahrtraann,  standsede  han  pludselig, 
da  de  naaede  Ridebanen,  og  udbrød:  „Det  er  sandt, 
i  Dag  venter  der  mig  jo  en  af  mine  kære,  under- 
holdende Timer."  Han  tav  og  støttede  sig  til  sin 
Stok.    Adjudanten  saa  spørgende  paa  ham. 

„Det  er  i  Dag,  at  Kaptajnløjtnant  van  Dockum 
kommer;  saa  faar  jeg  Lejlighed  til  at  forny  gamle 
Minder  fra  Paris.  Han  kender  Ludvig  den  Attendes 
Hof  fra  den  Tid,  Dronningen  og  jeg  besøgte  det. 
Livlig  og  interessant  fortæller  han  om  alt,  lige  fra 
den  store  Skuespiller  Talma  til  Admiral  Rigny  i  Sla- 
get ved  Navarino." 

„Mærkelig  nok  skulde  ogsaa  to  danske  Søofficerer, 
van  Dockum  og  Suenson,  vinde  Berømmelse  i  den 
verdenshistoriske  Bataille,"  sagde  Zahrtmann." 

„De  vil  modtage  og  underholde  van  Dockum, 
indtil  min  Konference  med  Tillisch  er  til  Ende." 
Disse  Ord  yttrede  Kongen  i  Slottets  Gang  og  begav  sig 
til  sit  Kabinet. 

Et  Par  Dage  efter  Kristian  den  Ottendes  Ankomst 
til  Plon  indtraf  Dronning  Karoline  Amalie.  Havde 
Kongens  Modtagelse  været  kølig,  bar  Dronningens  til 
Gengæld  Præget  af  den  varmeste  Sympathi.  Det  var 
dog  nærmest  Hertugen  af  Augustenborgs  Søster,  Be- 

4* 

folkningen  i  Slesvig  og  Holslcii  hyldede.  Hds.  Maje- 
stæt havde  først  aflagt  en  Visit  hos  sin  Broder  paa 
Als,  hvorfra  hun  om  Bord  i  Dampskibet  „Hekla"  var 
sejlet  til  Kkernførde,  hvor  hvidklædte  Piger  havde 
strøet  Blomster  paa  hendes  Vej.  Borgergarden  i  Plon 
modtog  hende  i  Aftenskumringen  med  brændende 
Fakler.  Under  Klokkeklang,  Musik,  Illumination  og 
tordnende  Hurraraab  holdt  hun  sit  Indtog  paa  Slot- 
tet, i  hvis  Portal  Kongen  modtog  hende  paa  det 
hjerteligste. 

Den  18.  September  højtideligholdt  Kong  Kristian 
den  Ottende  sin  tresindstyveaarige  Fødselsdag  i  Plon. 
Der  udfoldedes  megen  Hofpragt,  og  der  var  ogsaa  en 
vis  Feststemning  blandt  Befolkningen,  men  den  skyldtes 
særlig  Dronningens,  den  augustenborgske  Prinsesses, 
Nærværelse.  Plon  viste  sig  flagsmykket  i  den  herligste 
Solopgang.  Himlen  var  ren  og  klar;  kun  nogle  lette 
hvide  Skyer  stod  i  Horizontea.  I  Slottet  herskede 
livlig  Bevægelse;  thi  der  skulde  være  Gallataffel  og 
stort  Bal.  Dronning  Karoline  Amalie,  en  statelig  og 
smuk  Skikkelse  i  halvtresindstyve  Aars  Alder,  gik 
sin  høje  Gemal  smilende  i  Møde,  da  han  traadte  ind 
i  Altansalen,  rakte  ham  en  dejlig  Buket  Boser,  hun 
selv  havde  bundet,  og  bragte  ham  med  den  hjerte- 
ligste Betoning  sin  Lykønskning.  En  Taare  tindrede 
i  hendes  Øjne,  Kong  Kristian  blev  bevæget,  greb 
hendes  Haand  og  kyssede  den.  Paa  et  Vink  af  ham 
fjernede  de  to  tilstedeværende  Hofdamer  sig.  Han 
satte  selv  to  Stole  hen  for  den  aabne  Altandør,  hvor- 
fra der  var  Udsigt  over  Store  Pløner-Sø,  og  nedenfra 
steg  Græssets  friske  Duft  op  fra  Terrassen 

„Lad  os  tage  Plads  her,  Amalie,"  sagde  Kongen. 
Han  lagde  sin  Arm  om  hendes  Liv,  idet  han  førte 
hende  hen  til  Stolen,  og  trykkede  et  Kys  paa  hendes 
Pande,  før  hun  satte  sig.  Kongen  tog  Plads  ved  hen- 
des Side. 

„Hvor  her  er  skønt,'-    udbrod    han,    pegende    ud 

over  Søen.  „Jeg  kommer  til  at  tænke  paa  min  Fød- 
selsdag for  25  Aar  siden"  .  .  . 

„Ja,  den  fejrede  vi  i  det  dejlige  Luzern  ved  Vier- 
Nvaldstiidter  Søen,'-  afbrød  Dronningen  ham.  „Udsigten 
til  Higi  og  Pilatus,  disse  Kæmpepyramider,  glemmer 
jeg  aldrig.  Vi  modtog  den  Dag  saa  mange  elskvær- 
dige Breve  fra  Hjemmet,  fra  Dronning  Marie,  fra 
Danneskjolds  paa  Gisselfeldt  og  Moltkes  paa  Bregent- 
ved, men  frem  for  alle  fra  min  kære  Moder.  Det  er 
nu  fire  Aar  siden,  hun  lykønskede  Dig  sidste  Gang, 
det  var  her  paa  Slottet."    Dronningen  saa  hen  for  sig. 

„Den  Dag  var  din  Broder,  Prins  Frederik,  saa  op- 
rømt og  elskværdig.  Han  kunde  ikke  nok  som  takke 
mig  for  sin  Udnævnelse  til  Statholder  her  i  Hertug- 
dommerne. Men  Tiden  har  forandret  sig.  Siden  Ud- 
stedelsen af  det  aabne  Brev  vender  baade  han  og 
Hertugen  mig  Ryggen.  Et  fortvivlet  Forhold  mellem 
Svogre." 

„De  paastaar,  at  Brevet  krænker  deres  Rettig- 
heder," 3'ttrede  Dronningen  med  en  alvorsfuld  Mine. 
„Kammerherre  Billow,  der  er  et  saa  skarpt  Hoved, 
siger  dog,  at  Du  har  fuldstændig  Ret." 

„Situationen  er  unægtelig  saadan,  i  det  mindste 
for  Øjeblikket,  her  i  Hertugdømmerne,  at  ethvert  Kon- 
versationsstof  strax  fører  ind  i  Politiken.  Men  nu  vil 
vi  bort  fra  denne.  Vi  talte  før  om  Luzern,  tilbage 
dertil.  Husker  Du  det  mægtige  Indtryk,  Thorvaldsens 
Løvemonunient  i  Klippen  gjorde  paa  os?" 

„Det  er  et  vidunderligt  gribende  og  skønt  Kunst- 
værk. Erindrer  Du,  hvorledes  vi  hyldedes  der  som 
Thorvaldsens  Landsmænd  af  tyske  Kunstnere  med 
Billedhugger  Rauch  i  Spidsen." 

„Hvor  har  vi  ikke  mange  smukke  Minder  fra 
Luzern  og  Genf.  Jeg  tænker  paa  vore  Besøg  i  Genfs 
interessante  botaniske  Have  og  mine  Disputer  med 
den  berømte  Botaniker  Decandolle." 

„Jeg  ser  endnu  saa  tydelig  Montblancs  Gletschere 

i  det  Fjerne.  Du  skulde  have  hørt  Digteren  Andersen 
give  en  begejstret  Skildring  af  dem  ved  Solnedgang. 
Men  det  vigtigste  lor  mig  var  dog,  at  jeg  lærte  Asj-l- 
væsenet  at  kende  " 

„Kære  Amalie,"  udbrød  Kongen,  „en  Times  Tid 
vil  vi  fordybe  os  i,  hvad  vi  oplevede  i  Schweiz  og  i 
Vintersæsonen  i  Paris.  Kun  en  enkelt  Time,  saa  maa 
vi  opfylde  vor  officielle  Pligt." 

Kongen  rejste  sig,  ringede  og  gav  den  indtrædende 
Lakaj  Ordre  til  at  servere  Theen  paa  Bordet  midt  i 
Salen.  Nogle  Øjeblikke  efter  sad  Kongeparret  i  en 
livlig  Konversation  ved  Thebordet.  Kong  Kristian  og 
Karoline  Amalie  genoplevede  i  Erindringen  nogle  af 
de  skønneste  Dage  i  deres  Ungdom.  Glæden  over 
disse  var  saa  stærk,  at  enhver  Nutidsbekymring  bort- 
vejredes af  den. 

Kl.  11  tog  Garnisonen,  der  bestod  af  Jægere  og 
Dragoner,  Opstilling  paa  Ridebanen,  hvor  de  inspi- 
ceredes af  Kongen  til  Hest.  Hs.  Majestæt  udtalte  sig 
i  smigrende  Ord  om  deres  militære  Holdning.  Der- 
efter hilste  Kongen  fra  Slottets  Altan  den  forbi- 
defilerende  Borgergarde,  der  var  i  Gallauniform  med 
Hjælm.  I  Spidsen  for  den  bares  det  gule  Silkebanner, 
Hs.  Majestæt  havde  givet  den. 

Til  den  store  Kur  i  Riddersalen  havde  Myndig- 
hederne og  en  Del  af  Omegnens  Godsejeraristokrati 
indfundet  sig;  men  del  vakte  Opmærksomhed,  at 
mange  holstenske  Notabiliteter,  der  ellers  plejede  at 
møde,  denne  Gang  holdt  sig  tilbage.  Hverken  Her- 
tugen eller  Prinsen  af  Augustenborg  viste  sig,  hvor- 
imod den  nye  Præsident  for  den  slesvig-holstenske 
Regering,  Kammerherre  Scheel,  i  de  loyaleste  Udtryk 
bragte  sin  Lykønskning.  Universitetet  i  Kiel  var  ikke 
repræsenteret,  hvad  der  gjorde  et  dybt  Indtryk  paa 
Kongen,  der  netop  lagde  særlig  Vægt  paa  det  aka- 
demiske Kollegiums  Holdning.  Blandt  Ridderskabets 
Medlemmer  bemærkedes  særlig  den  gamle  Grev  Mag- 

nus  Scheel  Plesscn  til  Sicrhagen,  der  ledsagedes  af 
sin  ældste  Søn,  Legationssekretæren  i  Stockholm. 
Fainilen  Plessen  var  slesvigholstensk  at  Tænkemaade, 
men  den  var  loj-al  overfor  Kongehuset,  og  den  hørte 
jo  ogsaa  til  det  danske  Godsejeraristokrati.  En  Ples- 
sen havde  spillet  en  stor  Rolle  hos  Frederik  den 
Fjerdes  Søskende.  Prins  Karl  og  Prinsesse  Sofie  Hed- 
vig, og  Rygtet  vilde  endog  vide,  at  han  var  hemmelig 
formælet  med  lids.  kgl.  Hojhed.  Til  hver  Deltager  i 
det  glimrende  Cortége  sagde  Hs.  Majestæt  et  Par 
venlige  Ord,  men  paa  hans  Fj'siognomi  læste  man 
hans  Skuffelse  over,  at  saa  mange  af  Ridderskabets 
toneangivende  Medlemmer  var  udeblevne. 

Senere  ankom  Landgreveparret  fra  Panker  og 
blev  modtaget  i  særlig  Audiens  af  Kongen  og  Dron- 
ningen. Hs.  Durchlauchtighed  havde  sendt  sin  Svo- 
ger en  hvidgraa  Hoppe  som  Present.  Hs.  Majestæt 
takkede  i  de  forbindtligste  Udtryk  for  Gaven.  Han 
vilde  Dagen  efter  foretage  en  Prøvetur  med  den  i 
Parken. 

Kongen  blev  overordentlig  behagelig  berørt,  da 
Prins  Ernst  af  Hessen-Filipsthal  og  Prins  Ludvig  af 
Bentheim-Steinfurt  meldte  sig  som  Gratulanter.  Disse 
to  Herrer,  af  hvilke  den  første  var  Broder  til  Kon- 
gens afdøde  Svoger,  havde  i  en  Aarrække  været 
Mellemgrundsfigurer  ved  det  danske  Hof  og  stod  paa 
en  venskabelig  Fod  med  ethvert  af  Kongefamiliens 
Medlemmer.  Prins  Ernst  havde  kæmpet  med  Tapper- 
hed paa  russisk  Side  1812  og  havde  mistet  det  ene 
Ben.  Prins  Bentheim  stod  højt  i  Gunst  hos  Kongen; 
han  bar  dansk  Generalsuniform,  og  Dannebrogs- 
ordenens Storkors  brillerede  paa  hans  Bryst. 

Ved  Gallataflet  i  Riddersalen  herskede  der  i  Be- 
gyndelsen en  vis  højtidelig  Stilhed.  Man  hørte  kun 
Lyden  af  Skeer,  Knive  og  Gafler,  medens  Konversa- 
tionen saa  at  sige  gik  lydløst.  Men  efterhaanden  tog 
Stemningen   Flugt,   og   den  kom   først   rigtig   op,    da 

Regeringspræsidenten,  Kammerherre  Scheele,  havde 
udbragt  Skaaler  l'or  Kongeparret.  Han  talte  med 
parlamentarisk  Færdighed,  med  en  for  Hjerte  blottet 
Teknik  og  derfor  hult,  hvor  han  gjorde  Tilløb  til 
Pathos.  Scheele  sigtede  til  den  nuværende  politiske 
Situation,  naar  han  betegnede  det  som  den  store, 
anerkendelsesværdige  Kgenskab  hos  Kristian  den  Ot- 
tende, at  han  indtog  en  aldeles  upartisk  Holdning 
overfor  sit  Monarkis  to  Nationaliteter.  Hovedfor- 
maalet  for  hans  Bestræbelser  var  at  værne  om  beg- 
ges Ejendommelighed  og  fremme  deres  Velfærd.  Med 
landsfaderlig  Kærlighed  vaagede  han  over  Hertug- 
dømmernes Rettigheder,  der  i  ham  altid  vilde  finde 
en  lige  saa  trofast  som  ophøjet  Beskytter.  Scheele 
endte  med  et  Leve  for  Majestæterne,  hvis  Skaal  blev 
drukket  under  Orkestrets  Fanfare,  hvorefter  Melodien 
til  „Kong  Kristian  stod  ved  højen  Mast"  spilledes. 

„Det  er  en  smuk  Melodi,"  sagde  Baronesse  Brock- 
dorf  til  sin  Bordkavaller.  „Skal  vi  efter  den  ikke  have 
Hertugdømmernes  Nationalsang?" 

„Hvad  mener  Deres  Naade?"  spurgte  Kavalleren, 
en  Oberst  i  Husarerne,  og  saa  forundret  paa  hende. 

„Selvfølgelig  „Schleswig-Holstein  meerumschlun- 
gen".  Den  er  vor  Nationalsang,  ligesom  „Kong  Kristian" 
er  Deres." 

Her  blev  Baronessen  afbrudt.  Hs.  Majestæt  rejste 
sig  nemlig  og  takkede  for  Skaalen.  Han  erklærede, 
at  Scheele  i  et  og  alt  havde  givet  hans  Tanker  som 
Regent  og  Landsfader  et  korrekt  Udtryk.  Kongen  tav 
et  Øjeblik,  en  højtidsfuld  Stemning  greb  hele  For- 
samlingen, derpaa  sagde  han  med  bevæget  Stemme: 
„Det  er  mit  varmeste  Ønske,  at  Hertugdommernes 
Befolkning  maa  bevare  Tilliden  til  mig  som  deres 
Konge  og  Hertug.  Det  er  mit  fortrøstningsfulde  Haab, 
at  denne  Tillid  maa  gaa  i  Arv  til  min  Efterfølger  paa 
Monarkiets   Trone."     Kongen  løftede  Glasset  og  drak 

paa  Hertugdømiiiernes  Velfærd;  en  mægtig  Orkester- 
fanfare  bruste  hen  gennem  Salen. 

„Denne  Tillid  er  desværre  bleven  rystet  ved  det 
aabneBrev,"  hviskede  Grev  Baudissin  til  Kammerherre 
Bille. 

„De  skal  se,  Hr.  Greve,  om  et  Par  Dage  kommer 
et  Manifest,  der  fuldstændig  genopretter  Tilliden." 

Humøret  begyndte  at  blive  livligt  omkring  Prins 
Bentheim,  der  med  Begejstring  omtalte  en  Berider- 
forestilling  af  Guerra's  vSelskab.  De  store  spanske 
Trampolinspring  havde  ligefrem  sat  ham  i  Henryk- 
kelse. Skolerytteren  Lacinio  havde  vakt  hans  dybeste 
Beundring. 

„Lacinio  har  et  smukt,  egentligt  martialsk  Ydre," 
bemærkede  den  lige  overfor  siddende  Konferensraad 
Holten.  „Oprigtig  talt  har  han  noget  til  fælles  med 
Deres  Durchlauchtighed." 

Prins  Bentheim  lo.  „Det  maa  jeg  tro,"  udbrød 
han.  „Da  jeg  senere  gik  ind  i  Lardellis  Divan  i 
Tivoli,  blev  jeg  omringet  af  et  lille  Selskab,  der  be- 
nævnte mig  Hr.  Lacinio  og  takkede  mig  for  den 
ypperlige  Præstation  i  Cirkus." 

Denne  Fortælling  vakte  megen  Munterhed  blandt 
de  Omkringsiddende.  „Heldigvis,"  tilføjede  Hs.  Durch- 
lauchtighed, „kom  Prins  Ferdinands  Adjudant  til  og 
bragte  Selskabet  ud  af  Vildfarelsen.  Vi  fjernede  os 
naturligvis  hurtigt.  Det  gjorde  os  begge  overordentlig 
ondt  for  de  Mennesker,  for  de  angrede  naturligvis 
deres  Vildfarelse  bittert." 

Ballet  i  Riddersalen  frembød  et  pragtfuldt  Skue. 
Deltagerne  beløb  sig  til  et  Par  hundrede  i  Tallet, 
Damer  og  Herrer.  Vel  havde  flere  adelige  Familier  i 
Preetzer  og  Oldenburger  Distriktet  holdt  sig  tilbage 
af  politiske  Grunde,  men  de  Tilstedeværende  gav  dog 
et  fuldstændigt  Billede  af  den  Velstand,  Kraft  og  Skøn- 
hed, der  udmærkede  det  østlige  Holstens  Befolknings 
højere  Krese;  thi  Rangforordningen  havde  ogsaa  her 

været  lagt  til  Grund  for  Indbydelserne.  Damerne, 
saavel  ældre  som  unge,  udmærkede  sig  ved  smag- 
fulde Toiletter,  fra  hvilke  Juvelerne  straalede  og 
funklede  i  Lysekronernes  Glans.  Paa  Herrernes  røde 
Uniformskjoler  og  sorte  Civildragter  glimrede  Kors 
og  Stjerner,  Og  ud  over  hele  denne  fornemme  For- 
samling, som  de  kongelige  Sale  laante  et  forhøjet 
Relief,  gød  Orkestret  ved  sine  Strauss'ske  og  Lum- 
bye'ske  Dansemelodier  en  Tonestrøm,  der  virkede  be- 
tagende og  fortrj'Uende  paa  den  store  Mængde,  der 
fra  Galleriet  betragtede  dette  Skuespil. 

Ballet  aabnedes  med  Polonaise,  i  hvilken  Konge- 
parret deltog.  Kongen  førte  sin  Søster,  Prinsesse 
Charlotte,  Landgreven  Dronningen.  Derefter  tog  Maje- 
stæterne Plads  paa  et  Par  gyldne  Tronstole  i  Salens 
Baggrund.  Efter  at  de  en  Times  Tid  havde  overværet 
Ballet,  trak  de  sig  tilbage.  Dansen  gik  med  Liv  og 
Lyst  til  Musik  af  Plons  Borgerkorps.  Prins  Bentheim 
vakte  Beundring  ved  den  Grandezza,  hvormed  han 
førte  Grevinde  W.  Baudissin  til  Ranzau  i  en  langsom 
Vals.  Landgrev  Vilhelm  forbavsede  ved  den  Lethed 
og  Smidighed,  hvormed  han  dansede  Mazurka.  Da 
han  bukkende  takkede  sin  unge  Dame,  Komtesse  Pies- 
sen,  vilde  Galleriet  have  udbrudt  i  stormende  Bifald, 
hvis  ikke  Etiketten  og  Anstanden  strengt  havde  for- 
budt slige  Manifestationer. 


Medens  Hofballet  udfoldede  sig  i  hele  sin  Pragt 
paa  det  bonede  Gulv  i  Slottets  Riddersal,  havde 
Ejeren  af  .,Hotel  zum  Prinzen",  der  var  en  meget 
entreprenant  Mand,  arrangeret  en  Folkeforlystelse  i 
sin  Have,  der  udmærkede  sig  ved  sine  løvrige  Gange 
og  smukt  grupperede  Buskadser  og  førte  lige  ned  til 
Søen,  hvor  et  Par  Baade  laa  til  Gæsternes  Raadighed. 
Der  havde  været  Tale  om,  at  Kongen  vilde  lade  et 

stort  Fyrværkeri  afbrænde  i  Parken,  men  Publikums 
Forventning^  blev  i  saa  Henseende  skullet.  Af  den 
Grund  havde  Hotelejeren  gjort  sig  dobbelt  Umage 
for  at  faa  et  Fyrværkerinummer  paa  sit  Festpro- 
gram. 

Selma  Waldt  havde  om  Eftermiddagen  aflagt  en 
Visit  hos  Slotsforvalterens,  og  der  havde  hun  truffet 
Kahl.  Han  blev  overordentlig  glad  ved  Gensynet, 
hvorimod  hun  var  noget  forlegen.  Han  fortalte  hende, 
at  hans  Principal  ogsaa  var  i  Plon.  Aftenen  havde 
de  tænkt  at  tilbringe  sammen  i  Hotel  Prinzens  Have, 
hvor  der  jo  skulde  være  Folkefest. 

„Det  var  da  morsomt,"  udbrød  Selma.  „Købmand 
Stem  har  just  inviteret  min  Fader  og  Frans  Hohner 
til  at  deltage  med  ham  i  Festen,  der  nok  vil  blive 
storartet." 

„Naa,  Student  Hohner  kommer  ogsaa  med,"  be- 
mærkede Kahl  køligt. 

„Ja,  naar  han  har  endt  Besøgene  hos  sine  tidligere 
Lærere  her,  særlig  hos  Provsten,  skal  han  møde  os  i 
Hotelhaven." 

Da  Slotsforvalteren  havde  meget  travlt  med  for- 
skellige Arrangements  i  Anledning  af  Hs.  Majestæts 
høje  Fødselsdag,  forlod  Selma  og  Kahl  ham  snart. 
Ved  Afskeden  udtalte  sidstnævnte  Forventningen  om, 
at  de  inden  længe  igen  vilde  faa  Lejlighed  til  at  hilse 
paa  hinanden. 

Hotel  Prinzens  Have  frembød  om  Aftenen  et  til- 
lokkende Skue,  og  den  var  stærkt  besøgt.  Overalt 
var  der  anbragt  orientalske  Lamper,  der  kastede  et 
magisk  Skær  over  det  hele.  Fra  en  lille,  med  rødt 
Draperi  og  Guirlander  behængt  Tribune,  musiceredes, 
og  en  Danseestrade,  der  var  rejst  paa  en  stor  Plæne, 
fortalte  Ungdommen,  hvad  der  ventede  den.  Paa  Ho- 
telbygningen ud  mod  Haven  var  Kongeparrets  Navne- 
chifTer,  dannet  af  røde  og  hvide  Lamper,  bleven 
anbragt   under  en  stor  Kongekrone.    Aaret  forinden 


60 

havde  der  i  Anledning  af  Kongens  Fødselsdag  og 
Nærværelse  ogsaa  været  Fest  i  Hotellets  Have,  og  da 
havde  man  paa  et  Transparent  læst  Indskriften: 

Dich  Landesvater  wiedersehn, 
Ist  aller  Pioner  Herzenswonnel 
Dich  Konig  Christian  hier  zu  sehn, 
Ist  unseres  Lebens  heitre  Sonne! 

Men  dette  Transparent  anvendtes  ikke  denne  Af- 
ten. Folkestemningen  havde  i  Aarets  Løb  forandret 
sig.  Siden  Kongen  havde  udstedt  det  aabne  Brev, 
havde  Holstenerne  opgivet  den  tidligere  Devise:  „Heil 
Christian  Dir!  Unsere  Treue  Dein  Burg!"  Imidlertid 
bølgede  store  Skarer,  bestaaende  af  Plons  Borgere 
med  Familie,  og  Bønder  fra  Omegnen,  gennem  Havens 
Gange.  Orkestret  muntrede  Stemningen  ved  at  spille 
Valse,  Polkaer  og  kendte  kvikke  Melodier  til  plattyske 
Folkesange.  Fra  Lysthusene  og  Bænkene  lod  spøge- 
fuld Samtale  og  Latter.  En  Gang  imellem  hørte  man 
Hvin  og  beundrende  Raab;  det  var,  naar  der  sendtes 
en  Raket  til  Vejrs,  som  sprang  med  et  vældigt  Knald 
og  opløste  sig  i  Guldstjerner. 

Rudolf  Kahl  var  kommen  tidlig  og  gik  omkring 
i  Havens  Gange,  betragtende  Publikum,  særlig  den 
unge,  kvindelige  Del.  Hans  Blik  faldt  paa  en  enlig 
Herre,  der  sad  i  et  Lysthus;  det  var  en  af  hans  Be- 
kendte, der  havde  Ansættelse  paa  Borgmester-Kon- 
toret i  Liitjenburg.  Kahl  tænkte,  at  han  maatle  vide 
Besked  med  Forholdene  paa  Godset  Panker.  Han  ind- 
lod sig  i  Samtale  med  ham,  tog  Plads  ved  Bordet  lige 
overfor  ham  og  bød  ham  paa  et  Glas  Flensburger-01. 

„Sig  mig,  Hr.  Knauer,"  si)urgte  Kahl,  „kender  De 
noget  nærmere  til  Forpagter  Waldt  paa  Friedricbshof 
ved  Panker?" 

„Jeg  ved  blot,"  svarede  Knauer,  „at  han  er  baade 
en  anset  og   en  meget  velstaaende  Mand;  det  sidste 

er  han  bleven  for  nylig.  Han  har  nemlig  arvet  en 
rig  Slægtning  i  Liitjenburg,  en  Manufakturhandler 
Hilmers.  Vi  har  haft  med  den  Sag  at  gøre  paa  Kon- 
toret." 

„Det  var  altsaa  en  betydelig  Sum  Penge,  der  til- 
faldt Waldt,'-  sagde  Kahl. 

„Sikkert  en  tredive  Tusind  Rigsdaler  Kurant,"  lød 
Svaret.  „Da  Forpagteren  havde  lidt  i  Forvejen,  er 
han  saaledes  kommen  til  at  sidde  riglig  godt  i  det." 

„Jomfru  Selma  er  altsaa  en  Guldfugl,"  tænkte 
Kahl.  „Jeg  maa  gøre  mig  al  mulig  Umage  for  at 
fange  den."  Han  blev  glad,  da  han  haabede,  at  Lyk- 
ken i  den  Retning  vilde  tilsmile  ham. 

„Jeg  maa  desværre  forlade  Dem,  Hr.  Knauer;  jeg 
venter  et  Selskab,  som  jeg  skal  slutte  mig  til.  Maa 
jeg  byde  Dem  en  Cigar,  direkte  Import  fra  Bremen." 
Han  aabnede  sit  Cigarfutteral,  rakte  det  hen  mod 
Knauer,  der  takkende  udtog  en.    Derpaa  skiltes  de. 

Kahl  gik  hen  imod  Indgangen,  og  ligesom  han 
naaede  den,  kom  Stern,  Waldl  og  Selma  ham  i  Møde. 
Han  hilste  paa  dem  med  et  glædestraalende  Smil  og 
knyttede  øjeblikkelig  en  Samtale  med  Selma. 

„Jeg  skal  hilse  Dem  fra  Advokat  Bargum,"  sagde 
Waldt  til  Kahl,  „og  meddele  Dem,  at  han  er  forhin- 
dret fra  at  kunne  komme  her  hen  i  Aften.  Conrektor 
Muller  har  bedt  ham  om  at  være  sin  Gæst,  og  han 
har  ikke  kunnet  afslaa  Indbydelsen.  Naar  Festen  er 
til  Ende,  vil  De  træffe  ham  paa  Hotellet. 

„Lad  os  tage  Plads  i  et  Lysthus  nærmest  ved 
Orkestret,"  sagde  Stern.  „Det  spiller  smukt.  Vil  De 
høre,  hvor  taktfast  og  sikkert  det  udfører  Strauss' 
Haimonskinder?" 

Da  en  Opvarter  i  det  samme  gik  forbi,  kaldte 
Stem  paa  ham.  „Bring  os  tre  Glas  Bamberger  Lagerøl 
og  en  Kvart  mousserende  Appelsinlimonade  til  vor 
Dame  der,"  raabte  Købmanden. 

Opvarteren  ilede  af  Sted  for  at  effektuere  Ordren. 

„Naar  kan  vi  vente  Hohner?"  spurgte  Stem  Forpag- 
teren. 

„Han  vil  senest  være  her  ved  Ottetiden,"  svarede 
Waldt.  „Han  har  jo  flere  Besøg  at  besørge.  Visiten 
hos  Sognepræsten  og  Svigersønnen  kan  han  ikke  gøre 
af  i  Fart.» 

Waldt  og  Stcrner  kom  snart  ind  i  en  ivrig  Sam- 
tale om  Høsten  og  de  nærmeste  Udsigter  saavel  for 
Avlsbruget  som  for  Købmændene.  Da  denne  Kon- 
versation for  Øjeblikket  ikke  interesserede  Kahl,  og 
da  den  aabenbart  kedede  Selma,  lik  hin  pludselig  det 
Indfald  at  vise  hende  Frescomalerierne  i  Hotellets 
Spisesal. 

I  denne,  der  oplystes  af  en  Metallysekrone  og 
Lampetter  paa  Væggene,  smykkedes  den  længste  Væg 
af  to  Malerier  i  Vand  farve.  Det  ene  fremstillede  Bug- 
ten ved  Neapel,  det  andet  en  Udsigt  fra  Rigi  i  Schweiz. 
Det  var  ikke  egentlige  Kunstværker,  thi  Farveover- 
gangene i  Luften  og  Landskabet  var  altfor  bratte, 
men  Perspektivet  var  ypperligt,  og  netop  derved 
gjorde  begge  Billeder  Indtryk  paa  Beskueren.  Kahl 
forklarede  Selma  Maleriernes  Betydning,  og  da  hun 
havde  betragtet  dem  nogle  Øjeblikke,  udbrød  liun: 
„Naturen  er  smuk  baade  i  del  schweiziske  og  det 
italienske  Landskab!  Hvem  der  dog  kunde  komme 
til  at  besøge  Alperne  og  Italien!  Men  saadan  en  Rejse 
er  vist  meget  dyr,"  tilføjede  hun  med  et  Suk. 

„Jeg  har  længe  følt  en  uimodslaaelig  Lyst  til  at 
besøge  disse  Egne,"  yltrede  Kahl.  „I  nogle  Aar  har 
jeg  sparet  Penge  sannnen  lil  en  saadan  Rejse.  Jeg 
har  nu  den  tilstrækkelige  Kajjilal  dertil,  men  det 
er  saa  kedsommeligt  at  drage  ene  ud  i  den  store 
Verden." 

„Saa  maa  De  tage  en  Ven  med,  Hr.  Kahl,"  sagde 
Selma.  „Det  kan  næppe  være  vanskeligt  at  fuide  en, 
især  hvis  De  er  rede  lil  at  bære  største  Delen  af  Om- 
kostningerne." 

„Lad  os  sætte  os,  Jomfru  Waldt,  ved  Siden  at 
hinanden  paa  disse  to  Stole.  Saa  kan  vi  rigtig  over- 
skue Landskaberne."  Han  bød  Selma  den  ene  Stol 
og  tog  selv  Plads  paa  den  anden. 

,.De  siger,  Jomfru  Waldt,  at  jeg  skulde  tage  en 
Kammerat  med,  men  Valget  af  en  saadan  er  meget 
vanskeligt." 

Idet  han  betragtede  hendes  ranke,  fyldige  Skik- 
kelse og  smukke  Profd,  blev  han  indtaget  i  hende, 
hans  Blod  kom  i  stærk  Bevægelse,  og  trodsende  den 
strenge  Konveniens  sagde  han  lidenskabelig  bevæget: 
„Del  skønneste,  jeg  kunde  tænke  mig,  var  dog  at 
rejse  til  Schweiz  og  Italien  sammen  med  Dem!" 

„Med  mig!"  udbrød  Selma  forbavset.  „Men  hvad 
tænker  De  paa,  Hr.  Kahl!" 

Han  fattede  sig  og  svarede  roligt:  „Det  var  et 
Stemningsudbrud,  vi  er  jo  ikke  knyttede  til  hin- 
anden." 

Selma  blev  ved  disse  Ord  bleg,  men  derefter  rød- 
mede hun  og  rejste  sig.  „Lad  os  gaa  tilbage  til  min 
Fader,"  sagde  hun. 

„Tilgiv  mig.  Jomfru  Waldt,"  bemærkede  Kahl  paa 
Tilbagevejen.  „Jeg  var  sikkert  for  dristig  i  mine 
Yttringer."  Han  tav  nogle  Øjeblikke.  „Men  vist  er 
det,  at  bliver  jeg  forlovet  og  gift,  skal  min  Bryllups- 
rejse gaa  til  de  Lande,  hvorfra  vi  her  saa  Prospekter. 
Og  jeg  tør  sige,  at  min  Hustru  skal  komme  til  at 
nyde  Livets  Behageligheder  i  rigt  Maal." 

„Gid  den  Lykkelige,  Deres  Valg  falder  paa,  maa 
da  vise  sig  at  være  den,  som  udelukkende  passer  for 
Dem." 

Selma  var  stærk  berørt  af  denne  Samtale,  og  hun 
var  derfor  glad,  da  hun  fik  Øje  paa  sin  Fader  og 
Stern,  der  fremdeles  sad  i  Lysthuset  og  havde  faaet 
tilbragt  et  nyt  Glas  Bamberger-01.  De  var  i  en  ge- 
mytlig Stemning.    Deres  Diskussion    om  Udbyttet  af 

Høsten  havde  bibragt  begge  den  Overbevisning,  at 
de  gik  en  god  Indtægt  i  Møde. 

Frans  Holiner  kom  samtidig  med  Selma  og  Kahl. 
Han  liavde  en  Irejdig  og  glad  Mine,  men  Synet  af 
sidstnævnte  ved  Selmas  Side  fremkaldte  ligesom  en 
Skygge  i  hans  Fysiognomi.     Der  vexledes  Hilsener. 

„Hvad  sagde  saa  den  højærværdige  Hr.  Provst 
Brodersen?  spurgte  Waldt. 

„Da  han  hørte,"  svarede  Hohner,  .,at  Landgrev 
Vilhelm  af  Hessen  vilde  tage  sig  af  mig,  gav  han  mig 
øieblikkelig  en  varm  Anbefalingsskrivelse  til  Hs.  Durch- 
lauchtighed." 

„Det  var  overmaade  smukt  gjort  af  Højærværdig- 
heden!" udbrød  Stern.  Han  saa  paa  Kahl,  der  nikkede 
bifaldende  med  et  køligt  Smil. 

„Jeg  er  nu  færdig  her  i  Plon,"  sagde  Hohner, 
„og  kan  tiltræde  Rejsen  til  København,  naar  det  skal 
være." 

„Hvad  Studium  harDe  valgt,  Hr.  Hohner?"  spurgte 
Kahl. 

„Det  bliver  ved  Theologien,"  svarede  hin.  „Jeg 
havde  forst  tænkt  paa  Jura,  men  det  Studium  beslut- 
tede jeg  endelig  at  opgive,  da  det  forekom  mig  for 
materielt  og  fristende  for  Egennytten." 

„Her  maa  jeg  protestere  paa  Juraens  Vegne,"  tog 
Kahl  til  Orde.  „Den  har  dog  ogsaa  en  ideel  Side,  saa 
vidt  som  det  er  muligt  at  hjælpe  et  Menneske,  der  er 
forurettet,  til  Het  og  Skel." 

„Det  er  aldeles  rigtig,  Hr.  Kahl,"  udbrød  Selma 
og  nikkede  til  ham.  Hohner  betragtede  hende  for- 
bavset; det  forekom  ham,  at  hun  og  Kahl  var  kom- 
men hinanden  nuerkelig  nær  i  den  korte  Tid,  de 
havde  været  sammen. 

Waldt  og  Stern  gav  begge  Kahl  Medhold  i  hans 
Opfattelse.  Hohner  følte,  at  han  havde  udtalt  sig  for 
stærkt. 

„Selvfølgelig    maa  jeg   indrømme,  at  Juraen   har 

en  aandelig  Side,"  sagde  han,  „men  i  Reglen  fortaber 
Advokater  og  Prokuratorer  sig  i  finansielle  Interesser 
og  bliver  kolde  Egoister.  Det  var  egentlig  det,  jeg 
sigtede  til." 

..Men  har  man  ikke  Præster,  der  gaar  fuldstændig 
op  i  deres  Jordbrug  og  kun  tænker  paa  Offer  og  Ak- 
cidenser?"  spurgte  Kabl. 

„Jo.  dem  har  vi  sandelig  mange  af,"  udbrød  Stem. 
Han  løftede  sit  Glas  og  klinkede  med  Kahl  og  Waldt 
og  nikkede  til  Selma,  der  samstemmende  besvarede 
hans  Hilsen. 

„Hjorden  er  ganske  vist  ikke  uden  sorte  Faar," 
3'ttrede  Hohner.  .,Men  det  lover  jeg  mig,  at  bliver  jeg 
theologisk  Kandidat,  og  faar  jeg  Præstekald,  skal  jeg 
sætte  min  Kraft  ind  paa  at  virke  i  Aand  og  Sand- 
hed." Han  sagde  dette  med  indre  Bevægelse.  Hans 
Blik  faldt  paa  Selma,  der  slog  Øjnene  ned. 

Nu  begyndte  Musiken  fra  Danse-Estraden.  Det  var 
en  Wiener -Vals.  Ungdommen  strømmede  derhen. 
De  gamle  fulgte  adstadigt  bagefter,  for  saa  vidt  som 
de  ikke  blev  siddende  i  Lysthusene,  passiarende  ved 
Glassene. 

„Maa  jeg  vise  Dem  Estraden,  Jomfru  Waldt,  og 
tør  jeg  engagere  Dem  til  denne  Wiener- Vals?"  sagde 
Kahl.     Hun  samtykkede. 

„Med  Deres  Tilladelse,  Hr.  Forpagter,"  yttrede 
Kahl  til  Waldt,  idet  han  fjernede  sig  med  Datteren. 

Frans  Hohner  saa  efter  dem.  „Mødte  De  og  Hr. 
Stern  Fuldmægtigen  strax,  da  de  kom  her  ind?"  spurgte 
Hohner. 

„Lige  ved  Indgangen,"  svarede  Waldt.  „De  har 
vist  ellers  moret  dem  godt  sammen.  Han  har  fore- 
vist og  forklaret  hende  Vægmalerierne  inde  i  Hotellets 
store  Spisesal." 

„Ja,  saal"  sagde  Hohner.  „Det  var  jo  heldigt,  at 
Jomfru  Selma  havde  En  til  at  underholde  sig,  mens 
jeg  var  borte."    Stern,  der  gennem  Iagttagelse  kendte 

Hohners  Følelser  for  Selma,  kunde  se,  at  Studenten 
afficeredes  af  denne  Meddelelse. 

„Nu  maa  vi  hen  og  se  Ungdommen  danse,"  ud- 
brød Waldt.    De  begav  sig  til  Estraden. 

Denne  var  omgivet  af  et  Rækværk,  smykket  med 
Draperier  i  de  slesvig-holstenske  Farver,  Rødt,  Hvidt 
og  Blaat,  og  fra  dette  ragede  granomvundne  Stænger 
i  Vejret,  indbyrdes  forbundne  med  Blomsterguirlander. 
For  Orkestret  var  der  indrettet  en  ophøjet  Plads  un- 
der et  Halvtag,  og  foran  paa  dette  var  det  holstenske 
Vaabenskjold  med  Kongeparrets  Navnechiffer  anbragt. 
Langs  Rækværkets  Inderside  stod  der  hyndebelagte 
Bænke,  paa  hvilke  Borgerne  i  Plon  med  deres  F'a- 
milier  havde  taget  Plads.  Omkring  Estraden  havde 
der  samlet  sig  en  skuelysten  Mængde,  der  i  sin  Ly- 
stighed klappede  i  Hænderne  og  raabte  Bravo,  hver 
Gang  et  af  de  dansende  Par  paa  Estraden  viste  særlig 
Virtuositet  i  Valsen  eller  Polkaen.  Fuldmægtigen  hos 
Borgmesteren  fandt,  at  denne  folkelige  Yttringsfrihed 
gik  for  vidt,  og  vilde  skride  ind  for  at  lægge  en  Dæm- 
per paa  den.  Men  hans  Ven,  CoUaboratoren  ved  La- 
tinskolen, holdt  ham  tilbage,  idet  han  ironisk  be- 
mærkede, at  naar  Landets  Fader  fejrede  sin  Geburts- 
dag,  maatte  Landets  Børn  have  Tilladelse  til  at  give 
deres  Glæde  frit  Løb. 

Waldt  tog  sammen  med  Stern  og  Hohner  Plads 
paa  en  af  Estradens  Bænke.  De  saa  sig  om  i  For- 
samlingen og  hilste  paa  hvert  kendt  Ansigt.  Wiener- 
Valsen  gik  imidlertid  sin  Gang;  der  var  tyve  dansende 
Par  ude.  Kabl  og  Selma  var  efter  Tilskuernes  en- 
stemmige Dom  for  Øjeblikket  det  netteste  Par.  De 
dansede  med  Lethed  og  en  vis  Elegance;  han  førte 
sin  Dame  utvungent  og  smagfuldt;  begges  Bevægelser 
var  takslaste  og  sikkre. 

„Man  skulde  tro,  at  Kahl  havde  lagt  sig  særlig 
efter  Dans,"  sagde  Hohner  til  Stern.  „Han  kunde 
saamænd  godt  etablere  et  Dansekursus.  Ja,  nu  støttes 

han  ogsaa  j-pperligt  af  sin  Dame.  Vil  De  se,  hvor 
rank,  smidig  og  nydelig  Jomfru  Selma  er."  Hohner 
fulgte  hende  med  et  beundrende  Blik  og  lagde  sam- 
tidig skarpt  Mærke  til  Kahl. 

„Nej,  vil  De  se  Stadkasserer  Funcke  der!"  udbrød 
Waldt.  „Hvor  han  svinger  sig  med  Apothekerens  Kone. 
Tænk  det  svære  Par,  der  repræsenterer  nogle  Skip- 
pund, svæver  jo  som  Sommerfugle  hen  over  Estra- 
den." 

„Husk,  Hr.  Stern,  at  Dansen,  især  en  Wiener- Vals, 
kan  laane  En  Vinger,"  bemærkede  Hohner  spøgende. 

„Det  kan  gærne  være,"  sagde  Waldt,  „men  om 
Godsforvalter  Ziegler  der  henne  gælder  det  ikke.  Han 
danser  jo  som  en  Flodhest,  men  hans  Dame,  Slagter- 
mester Schnepels  Kone,  skal  nok  forstaa  at  holde  ham 
i  Tridt!" 

Den  første  Tur  var  til  Ende.  Der  blev  klappet  af. 
Herrerne  førte  Damerne  til  deres  Plads.  Kahl  og 
Selma  satte  sig  paa  Bænken  hos  Waldt.  Der  ind- 
traadte  en  Pause,  under  hvilken  Orkestret  hvilede. 
Konversationen  var  i  livlig  Gang  overalt.  Hist  og  her 
i  Lysthusene  omkring  Plænen  blev  der  drukket  Skaa- 
ler  til  den  kendte  Melodi:  „So  leben  wir".  Den 
stjerneklare  Himmel  lovede  de  bedste  Udsigter  for 
Fyrværkeriet. 

Selma  rejste  sig,  gik  hen  til  Hohner  og  tog  Plads 
ved  hans  Side.  „Næste  Dans  bliver  „Berliner-Stu- 
dentens Polka","  sagde  hun  med  et  indtagende  Smil 
til  ham,  „og  De  stødes  vel  ikke,  naar  jeg  gør  Brud 
paa  Reglen  og  inklinerer  for  Dem?" 

Hohner,  der  havde  følt  sig  ligesom  forladt  af 
hende,  blev  glad,  greb  hendes  Haand  og  udbrød  med 
et  livfuldt  Blik:  „Det  Brud  paa  Formen  skal  være 
Dem  tilgivet,  Jomfru  Selma,  jeg  er  nu  som  altid  De- 
res Kavaller." 

Kahl  havde  opfanget  hvert  et  Ord  af  denne  korte 

Samtale  og  ærgrede  sig  over  den  Opmærksomhed, 
hun  her  havde  vist  Hohner. 

Orkestret  begyndte  igen.  „Berliner- Studentens 
Polka",  der  var  en  af  Lumbyes  Kompositioner,  bragte 
ved  sin  smukke  og  kvikke  Melodi  det  hele  Publikum 
i  en  munter  Stemning.  Denne  Gang  var  det  lutter 
Ungdom,  der  dansede  ud,  og  i  Spidsen  for  Parrene 
Hohner  og  Selma.  De  svævede  let  hen  over  Estra- 
dens Gulv.  Han  holdt  hendes  smukke  Midie  fast  om- 
sluttet, hendes  venstre  Haand  hvilede  paa  hans  Skul- 
der, og  taktfast  svang  de  sig  til  den  elektriserende 
Musik.  Hohner  glemte  i  dette  Nu  alle  de  mørke 
Tanker,  der  havde  naget  ham  i  Dagens  Løb,  og  gav 
sig  hen  i  Øjeblikkets  Stemning,  i  hvilken  Selma  paa 
Tonernes  Strøm  kom  ham  i  Møde.  De  smeltede  har- 
monisk sammen  i  en  gensidig  Følelse  af  Ungdoms- 
glæde, og  dette  viste  sig  ogsaa  i  deres  Minespil  og 
Dans,  der  var  sympatetisk  beaandet.  Da  Hohner 
førte  Selma  til  Bænken  og  satte  sig  ved  hendes  Side, 
var  de  begge  en  Stund  tavse,  Musiken  udøvede  endnu 
ligesom  en  fortryllende  Virkning  paa  deres  Sind. 

Tre  Kanonskud  forkyndte,  at  Fyrværkeriet  nu 
begyndte.  Det  afbrændtes  paa  en  Plæne  nede  ved 
Søen.  Hele  Publikum  strømmede  nysgærrig  derhen, 
thi  man  vidste,  at  det  var  en  Assistent  hos  Fyrvær- 
keren i  det  københavnske  Tivoli,  Gactano  Amici,  der 
havde  arrangeret  det  hele.  Tilskuerne  blev  da  heller 
ikke  skuffede.  Der  var  Afvexling,  Knald  og  Effekt  i 
Programmet,  der  var  Smag  i  Farvernes  Sammensæt- 
ning. De  omdrejende  Hjul  kastede  deres  kometagtige 
Ildhaler  langt  ud  i  Luften,  Solene  tindrede  i  mang- 
foldige Kulører,  den  bengalske  Belysning  lod  det  stir- 
rende Publikum  fremtræde  i  et  underligt  magisk  Skær, 
og  ligesom  man  var  falden  til  Ro  i  Betragtningen  af 
en  sindrig  pyroteknisk  Kombination,  fik  man  pludse- 
lig et  elektrisk  Stød  af  en  Raket,  der  hvislende  steg 
mod  Himlen.    I  hvide,  gule,  røde  og  blaa  Farver  viste 

Kongeparrets  Navnechiffer  sig,  omgivet  af  en  ild- 
sprudende Sol,  der  med  et  vældigt  Knald  gik  ud. 
Publikum,  der  ellers  plejede  at  hilse  det  kongelige 
Symbol  med  varmt  Bii'ald,  forholdt  sig  denne  Gang 
tavs,  naar  undtages,  at  der  hist  og  her  hørtes  et  mat 
Bravoraab.  Slutningsnummeret  var  særdeles  virk- 
ningsfuldt. Det  var  et  vældigt  Neg  af  Raketter,  der 
hævede  sig  til  en  umaadelig  Højde,  sprang  med  Knald 
og  opløste  sig  i  et  Mylr  af  dalende  Stjerner  i  Regn- 
buens Farver.  Hele  Tilskuerskaren  brød  her  ud  i  det 
lydeligste  Bifald. 

Dermed  var  Aftenens  Hovednummer  til  Ende. 
Købmand  Stern  var  nu  rigtig  i  sit  Es,  og  naar  det 
Tilfælde  indtraadte,  følte  han  en  uimodstaaelig  Trang 
til  at  spendere. 

„Det  forekommer  mig,  at  vi  nu  trænger  til  noget 
varmt,"  sagde  han  „Værten  her  i  Hotel  Prinsen  har 
en  fortræffelig  „Forloren  Skildpadde",  jeg  har  kun 
smagt  Mage  til  den  i  den  zoologiske  Have  i  Hamborg. 
Maa  jeg  byde  Selskabet  ind  paa  en  saadan  lille  For- 
friskning." 

Der  anvistes  Stern  og  hans  Gæster  et  Separat- 
værelse, hvor  Skildpadden  serveredes,  og  den  Ros, 
Indbyderen  havde  udtalt  paa  Forhaand,  istemtes  al- 
mindelig. Konversationen  gik  ganske  livligt,  dog 
holdt  Selma  sig  tilbage.  Det  morede  hende,  da  Stern 
trak  en  Sammenligning  mellem  Fyrværkeriet  her  og 
et,  han  havde  set  i  Eutin  paa  Storhertugen  af  Olden- 
borgs Geburtsdag.  Hans  Øjne  lyste  nemlig,  og  hans 
Ansigt  og  Læber  fortrak  sig  paa  de  besynderligste 
Maader,  da  han  mimisk  skildrede  de  pyrotekniske 
Bravournumre.  Selma  kunde  ikke  tilbageholde  Latte- 
ren. Men  ellers  lænede  hun  sig  med  korslagte  Arme 
tilbage  i  Sofaen  og  lod  i  Tavshed  sit  Blik  hvile  snart 
paa  Kahl,  snart  paa  Hohner,  der  var  komne  i  Disput 
om  Hensigten  med  Krisian  den  Ottendes  aabne  Brev. 
Debatten  endte  iøvrigt  med  en  Neutralitetserklæring 

fra  begge  Sider.  Selskabet  gik  derefter  fra  hinanden. 
Kabl  begav  sig  til  sit  Værelse  paa  Hotellet.  Stem 
førte  sine  Gæster  til  sit  Hjem. 


Der  var  kun  en  Mening  om,  at  det  hele  Arrange- 
ment ved  Hoffesten  paa  Slottet  i  Plon  havde  gjort 
Overhofmarskal  Levetzau  al  Ære;  men  Hs.  Excellence 
havde  ogsaa  en  højt  udviklet  Sans  for  Løsningen  al 
slige  Opgaver,  og  mens  han  var  Diplomat  i  Wien, 
havde  han  ved  det  kejserlige  Hof  haft  Lejlighed  til 
at  gøre  Studier,  der  var  komne  ham  til  Gode  i  hans 
nuværende  Stilling.  Men  hvor  fortræffeligt  end  alt 
havde  været  ordnet,  saa  havde  dog  enhver  følt,  at 
Stemningen,  som  skulde  bære  det  bele  oppe,  havde 
været  noget  kølig.  Den  Sympati  og  Hengivenhed, 
Kristian  den  Ottende  havde  mødt  hos  Befolkningen 
og  Myndighederne  de  to  foregaaende  Gange,  han 
havde  fejret  sin  Fødselsdag  i  Plon,  havde  nu  yttret 
sig  i  dæmpede  Former.  Hs.  Majestæt  var  trykket  al 
dene  Situation,  men  han  forstod  at  skjule  det  for 
Deltagerne  i  Festen  og  var  tilsyneladende  glad  og 
oprømt.  Men  da  Kongeparret  havde  trukket  sig  til- 
bage fra  Ballet,  skjulte  ban  ikke  overfor  Dronningen 
sin  mørke  Sindsstemning.  Forgæves  søgte  Hds.  Maje- 
stæt at  udslette  det  Indtryk,  han  havde  modtaget. 
Hun  opbød  al  sin  kvindelige  Ynde  og  Elskva^rdighed 
for  at  forjage  Skyen  fra  hans  bekymrede  Sind,  men 
hun  formaaede  det  ikke.  Han  blev  rørt  over  den 
hjertelige  Deltagelse,  hun  viste  ham,  og  lod,  som  om 
han  igen  vilde  se  lyst  paa  Forholdene  og  Fremtiden. 
Natten  tilbragte  Kongen  uroligt.  Han  imødesaa  med 
Længsel  Efterretning  om,  hvorledes  hans  Fødselsdag 
var  gaaet  af  i  København. 

Den  følgende  Formiddag  skulde  han  konferere 
med  den  nye  Kancellipræsident,  Grev  Karl  Moltke  til 

Niitschau,  der  var  tilsagt  til  Audiens.  Forinden  under- 
holdt Kongen  sig  med  Kaptajnløjtnant  van  Dockuni, 
og  Samtalen  med  denne  OlTicer  gjorde  altid  en  for- 
friskende og  oplivende  Virkning  paa  Monarken. 

Ved  sin  Indtræden  i  Kabinettet  takkede  van  Do- 
ckuni Hs.  Majestæt  for  den  foregaaende  Dag  og  om- 
talte med  Beundring  det  straalende  Hofbal. 

„Det  glæder  mig,  Hr.  Kammerjunker,  at  De  har 
fundet  Behag  i  Ballet,  men  der  var  ogsaa  mange 
smukke  Damer.  Det  holstenske  Schweiz  hævdede  i 
den  Retning  sit  gamle  Ry." 

„Mærkelig  nok.  Deres  Majestæt,  fandtes  der  ved 
Siden  af  de  høje,  blonde,  blaaøjede  Kvindeskikkelser 
smaa  Damer  med  mørk  Teint,  kulsort  Haar  og  spil- 
lende brune  Øjne,  det  var  næsten  en  kreolsk  Type." 

„Rigtigt  truffet,"  udbrød  Kongen  smilende.  „A  pro- 
pos, siden  De  taler  om  Kreoler,  saa  kan  jeg  meddele, 
at  jeg  for  kort  Tid  siden  kom  til  at  tænke  paa  Dem." 
Kongen  tog  fra  sit  Skrivebord  et  Aktstykke,  holdt  det 
hen  foran  van  Dockum  og  sagde:  „Det  er  en  Ind- 
beretning fra  vor  Generalkonsul  i  Peru.  Da  jeg  læste 
den,  kom  jeg  i  Hu,  at  De  havde  fortalt  mig  om  en 
Audiens,  De  havde  i  Peru  hos  den  berømte  General 
Bolivar." 

„Jeg  maa  beundre  Deres  Majestæts  glimrende  Hu- 
kommelse. Ja,  det  var,  da  jeg  for  en  Snes  Aar  siden 
deltog  som  fransk  Officer  i  en  fransk  Fregats  Togt 
til  Sydamerikas  Vestkyst. 

„De  skildrede  mig,  hvorledes  Bolivar  malitiøs 
ægrede  den  legitimistiske  franske  Admiral  med  en 
Forherligelse  af  Napoleon." 

„Det  gjorde  han.  Bolivar  roste  iøvrigt  den  dan- 
ske Søofficersstand."  Kongen  nikkede  med  et  bifal- 
dende Smil.  Derpaa  gik  Hs.  Majestæt  over  til  at  om- 
tale Korvetten  „Gaiathea",  der  befandt  sig  paa  Ver- 
densomsejling, og  underholdt  sig  en  halv  Times  Tid 
med  van  Dockum  om  denne  Expedition,  der  gav  det 

danske  Orlogsflag  Lejlighed  til  at  udfolde  sig  i  forhen 
ubesøgte  Havne. 

Da  Kongen  var  bleven  ene,  tog  han  Plads  i  en 
magelig  Lænestol  og  hvilede  sig  lidt.  Han  tog  Menuen, 
der  daglig,  efter  allerhøjeste  Befaling  henlagdes  paa 
hans  Skrivebord,  for  at  se,  hvad  den  eventuelle  Diner 
vilde  bringe.  Han  smilte  tilfreds,  da  hans  Blik  faldt 
paa  „Strassborg  Gaaselever".  Derefter  blundede  han 
lidt.    Han  vaktes,  da  Grev  Moltke  meldtes. 

Den  nye  Præsident  for  det  slesvig-holsten-lauen- 
borgske  Kancelli,  Grev  Karl  Moltke,  en  halvhundred- 
aarigMand,  havde  buskede  graa  Øjenbryn  og  et  strengt 
Udtryk  i  Ansigtet.  Paa  den  ene  Side  var  han  Kro- 
nens loyale  Undersaat,  paa  den  anden  en  fast  Til- 
hænger af  den  bestaaende  statsretlige  Ordning  i  Her- 
tugdømmerne. Karl  Moltke  var  derfor  en  Modstander 
af  Slesvigholsteinismen,  og  Kongen  havde  derfor  sat 
ham  paa  hans  nuværende  høje  Post. 

Kongen  stod  ved  sit  Skrivebord.  Han  gjorde  i  sin 
sorte  Civildragt  et  fint  og  fornemt  Indtryk;  hans  Fy- 
siognomi vidnede  om  et  bekymret  Sind.  Kancelli- 
præsidenten bøjede  sig  i  dyb  Ærbødighed  for  ham. 

„Vil  De  behage  at  tage  Plads  her  i  Armstolen  ved 
Siden  af  Skrivebordet,  Grev  Moltke,  saa  sætter  jeg  mig 
lige  overfor  Dem." 

„Som  Deres  Majestæt  befaler.  Tør  jeg  under- 
danigst spørge,  hvorfor  jeg  er  bleven  kaldt?" 

„Jeg  vil  konferere  med  Dem  om  et  Middel  til  at 
.stille  den  Utilfredshed  og  dæmpe  den  Agitation,  det 
aabne  Brev  har  fremkaldt." 

„Væsentlig  er  der  vel  ikke  andet  at  gøre  end  at 
hævde  Politimyndigheden  med  Strænghed  og  forhin- 
dre enhver  utilladelig  Demonstration.  Jeg  vil  ikke 
skjule  det  for  Deres  Majestæt,  Stemningen  i  de  dan- 
nede Krese  her  i  Hertugdømmerne  er  forbitret,  og 
den  nationale  Bevægelse  i  Tyskland  gyder  Olie  paa 
Ilden." 

„De  kan  tro,  Moltke,  at  det  har  gjort  mig  ondt, 
at  min  personlige  Ven,  Kong  Ludvig  af  Baiern,  aaben- 
lyst  har  bevidnet  sin  Sympathi  for  den  slesvig-hol- 
stenske  Bevægelse." 

„Ja,  men  hvad  siger  saa  Deres  Majestæt  om  de 
store  Jurister  ved  Universiteterne,  der  tilskynder  Her- 
tugdømmernes Befolkning  til  Oprør  i  Anledning  af 
det  aabne  Brev?" 

„Det  er  horribelt!"  udbrød  Kongen.  Han  kastede 
sig  tilbage  i  Stolen,  holdt  Haanden  for  Panden  og  re- 
flekterede nogle  Øjeblikke,  Grev  Molkte  saa  paa  han 
med  en  spørgende  Mine. 

„Der  bør  tales  et  Fredens  og  Forsonlighedens  Ord 
til  Befolkningen,"  sagde  Kongen,  idet  han  rettede  sig 
i  Sædet,  „og  det  bør  komme  fra  mig  selv." 

„Hvorledes  mener  Deres  Majestæt?" 

„Paa  Søndag  skal  der  fra  Prædikestolene  i  Her- 
tugdømmerne oplæses  en  Kundgørelse  fra  mig,  hvori 
de  Vildfarelser  og  falske  Fortolkninger,  Brevet  har 
fremkaldt,  afvises  i  kristelig  og  sagtmodig  Aand." 

„Kristelig  og  sagtmodig  Aand,"  gentog  Moltke. 

„Eller  i  en  rolig  og  værdig  Tone,  hvad  De  vil 
kalde  det,"  sagde  Kongen.  „Jeg  har  allerede  gjort  et 
Udkast  til  en  saadan  Kundgørelse."  Kongen  trak  en 
Skuffe  i  Skrivebordet  ud,  fremtog  et  beskrevet  Blad 
Papir  og  rakte  Moltke  det  til  Gennemlæsning. 

„Jeg  billiger  fuldstændig  Indholdet,  Deres  Maje- 
stæt, kun  forekommer  det  mig,  at  det  bør  betones 
endnu  mere,  at  det  aabne  Brev  hverken  truer  For- 
bindelsen mellem  Holsten  og  Slesvig  eller  Holstens 
fremtidige  Forhold  til  det  tyske  Forbund." 

„Jeg  tillader  Dem  selv  at  foretage  en  Textændring, 
Moltke.  Vil  De  benytte  min  Skrivepult  der.  Imidler- 
tid læser  jeg  Slutningen  af  en  Artikel  i  „Kieler-Corre- 
spondenzblatt." 

Kancellipræsidenten   traadte    hen    til    Pullen    og 

nedskrev  et  Par  Textændringer  paa  et  særskilt  Blad, 
som  han  rakte  Kongen. 

„Fortræffeligt!  Nu  har  min  Tanke  fundet  et  saa 
klart  Udtryk,  som  det  overhovedet  er  muligt,"  yttrede 
Hs.  Majestæt.  Han  lagde  Papiret  fra  sig.  „Det  vilde 
glæde  Dronningen  at  se  Dem,  Grev  Moltke,  og  mig 
vilde  det  fornøje,  om  vi  kunde  mødes  ved  Fro- 
kosten." 

Kancellipræsidenten  trak  sig  tilbage.  Hds.  Maje- 
stæt modtog  ham  særdeles  venligt  og  talte  med  ham 
om  de  sjældne  exotiske  Planter  i  Drivliusene  paa 
Niitschau.  Ved  Frokosten  dvælede  Kongen  ved  nogle 
fælles  Minder,  han  og  Moltke  havde  fra  deres  sam- 
tidige Ophold  i  Italien  1820. 

Den  følgende  Søndag  overværede  Kongeparret  og 
Hoffet  Gudstjenesten  i  Kirken  i  Plons  Altstadt.  Dra- 
gon- og  Infanteriregimentets  Officerer  og  Mandskab 
var  til  Stede.  Hines  blanke  Hjælme  glimrede  i  Solen, 
Uniformerne  og  de  bestjernede  Hofdragter  frembød 
et  usædvanligt  Skue  i  den  lille  Provinskirke.  Menig- 
heden var  mødt  overordenlig  talrig.  Sognepræsten, 
Provst  Brodersen,  prædikede  over  Texten  hos  Mat- 
thæus: „Ingen  kan  tjene  to  Herrer."  Efter  Prædikenen 
oplæste  han  den  kgl.  Kundgørelse.  Særlig  betonede 
han  dennes  Slutning,  hvori  Kongen  udtalte  Fortrøst- 
ningen til,  at  hans  kære  og  tro  Undersaatter  ikke 
vilde  miskende  laans  landsfaderlige  Hensigter,  der 
udelukkende  var  rettet  mod  deres  Velfærd.  „Kun 
Tillid  til  Landsherren",  lied  det,  „kan  sikkre  Landet 
Ro  og  Fred,  og  Gud  velsigne  det  Endrægtighedens 
Baand,  der  omslynger  begge."  Disse  Ord  udtalte 
Provsten  med  sin  stærke,  malmfulde  Stemme  saa- 
ledes,  at  de  trængte  ind  i  Hjerterne  og  gjorde  en 
mægtig  øjeblikkelig  Virkning.  Kongeparret  var  dybt 
rørt,  Taarer  stod  i  dets  Øjne.  Forsamlingen  sad  i 
højtidsfuld  .Stilhed. 

„Nej,   Ingen    kan    tjene    to    Herrer,"    sagde    efter 

Gudstjenesten,  ved  Bortgangen  fra  Kirken,  Conrek- 
toren  til  Collaboratoren.  „Man  kan  ikke  samtidig 
være  uafhængig  Konge  af  Danmark  og  loyalt  Medlem 
af  det  tyske  Forbund." 

„Men  det  faar  heldigvis  en  Ende  med  denne 
umulige  Dobbeltstilling,  naar  en  Gang  Huset  Au- 
gustenborg kommer  paa  Slesvig-Holstens  Trone,"  sva- 
rede Collaboratoren. 


Frans  Hohner  havde  efter  Tilbagekomsten  til 
Friedrichshof  ikke  som  sædvanlig  været  livlig  og 
meddelsom,  men  han  viste  sig  noget  indadvendt 
og  tavs.  I  Timevis  sad  han  i  et  Lysthus  i  Haven, 
beskæftiget  enten  med  en  latinsk  Klassiker  eller  med 
Dahlmanns  „Geschichte  von  Danemark",  der  var  ble- 
ven ham  varmt  anbefalet  af  Rektoren  i  Plon.  Hvad 
der  trykkede  Hohners  Sind  var  en  stille  Frygt  for, 
at  Selma  stod  i  Begreb  med  at  give  Kahl  Fortrinet 
for  ham  selv.  Den  unge  Pige  havde  efter  Mødet  med 
Rudolf  Kahl  heller  ikke  været  saa  frejdig,  aaben  og 
spøgefuld,  som  hun  plejede.  Hun  nynnede  ikke,  naar 
hun  færdedes  i  Stuerne,  sine  kvikke  Melodier,  og  hun 
trak  sig  ofte  tilbage  til  et  ensomt  Sted  i  Skovens  Ud- 
kant, hvor  hun  da  hensad  længe  i  Tanker.  Det  var 
Følelserne  for  Hohner  og  Kahl,  der  ligesom  laa  tungt 
paa  hendes  Sind.  Hun  tvivlede,  hun  vaklede,  snart 
droges  hun  i  sit  Hjerte  mod  den  ene,  snart  mod  den 
anden.  Hohner  havde  opmærksomt  iagttaget  hende, 
og  han  anede,  hvad  der  tyngede  hende.  Selma  havde 
paa  sin  Side  lagt  nøje  Mærke  til  Hohners  Færd  og 
formodede,   at   det  var  Skinsyge  mod  Kahl,  der  var 


76 

den  hemmelige  Bevæggrund  til  hans  forandrede  Være- 
maade. 

Undertiden  gik  Hohner,  naar  han  ønskede  anden 
Underholdning  end  just  Klassikerne,  hen  til  Værts- 
huset i  Pilsborg  Skoven,  ved  Foden  af  Hessenstein; 
thi  her  kunde  han  altid  faa  en  gemytlig  Passiar  med 
Bønder,  Fragtmænd  og  Skovbetjente.  Her  traf  Hoh- 
ner en  Dag  et  Par  Sømænd,  der  som  Matroser  havde 
deltaget  i  Fregatten  „Gefion"s  Togt  til  Madeira  i  For- 
sommeren. De  sad  ved  deres  Thevandsknægte  og 
rygende  paa  Kridtpiber  og  fortalte  en  lyttende  Skare 
Bønder  Krøniker  fra  Turen.  Med  saftige  Farver  ud- 
malede de  en  Storm  i  den  spanske  Sø,  hvor  Bølge- 
toppene havde  krydset  hinanden  over  Spidsen  af  Ma- 
sterne og  slikket  Stjernerne.  Paa  Madeira  havde  de 
danset  med  Gouvernørens  Døttre  og  klinket  med  Hs. 
Excellence  paa  Dronningen  af  Portugals  Velgaaende. 
Frans  Hohner,  der  havde  taget  Plads  ved  et  lille  Bord 
i  Nærheden,  hørte  med  et  tvivlende  Smil  paa  alle 
disse  Fortællinger.  Pludselig  rejste  han  sig  og  spurgte 
Sømændene,  om  Kronprinsen  ikke  havde  gjort  Togtet 
med  til  Madeira. 

„Han  var  med  os,"  svarede  den  ene  af  Matroserne, 
„men  vi  saa  ham  kun,  naar  han  spaserede  paa  Skan- 
sen. St.  Hansdag  trakterede  han  Mandskabet  med 
Punsch  og  holdt  en  forbandet  køn  lille  Tale  til  os." 

„Det  er  ellers  en  smuk  Mand  at  se  til,'  bemær- 
kede en  af  Bønderne,  „men  det  er  kedeligt,  at  han 
ogsaa  er  skilt  fra  sin  anden  Kone,  denne  Prinsesse  af 
Mecklenborg.  Jeg  saa  hende  for  en  fire  Aar  siden  i 
Plon,  det  var  et  lille,  rigtig  fint  Fruentimmer." 

„Der  er  dem,  der  mener,"  yttrede  en  Skovbetjent 
fra  Klamp,  „at  Prinsen  blev  sendt  til  Madeira  som 
Straf,  fordi  han  havde  ladet  sig  skille." 

„Det  var  et  underligt  Sted  at  sætte  ham,"  udbrød 
den   anden   Matros,  „for  der  kom  han  da  altfor  nær 

til  de  hede  Druer  og  kunde  ikke  undgaa  at  brænde 
sig  paa  dem." 

Denne  Yttring,  der  blev  udtalt  i  al  Gemytlighed, 
vakte  høj  Latter,  der  smittede  Hohner.  Selskabet  fik 
sig  en  ny  Omgang  Theknægte.  En  Lirendrejer  kom 
ind,  stillede  Kassen  paa  Gulvet  og  spillede  en  Vals. 
Passiaren  gik  dertil  nok  saa  lystigt,  mens  Røgskyer 
steg  op  fra  Tobakspiberne. 

Et  Par  Dage  efter,  ved  Frokosttid,  skulde  Frans 
Hohner  forlade  Friedrichshof  og  over  Kiel  begive  sig 
til  København. 

Han  foretog  tidlig  Formiddag  en  Spaseretur  sam- 
men med  Selma.  Vejret  var  mildt  og  ganske  klart. 
De  talte  om  det  Liv,  han  nu  skulde  gaa  i  Møde  i 
Hovedstaden.  Hverken  han  eller  Selma  havde  nogen- 
sinde været  der;  men  de  havde  begge  læst  og  hørt 
om  det  københavnske  Liv.  Hohner  var  opfyldt  af 
store  Forventninger,  for  København  betegnedes  jo 
som  „Nordens  Athen".  Selma  yttrede,  at  der  var  dem, 
der  ogsaa  kaldte  Staden  „det  nordiske  Paris".  Fra 
denne  sidste  Side,  mente  dog  Hohner,  vilde  han 
næppe  lære  København  at  kende;  thi  han  var  jo  ude- 
lukkende henvist  til  sine  Bøger  og  Studier.  Men  Selma 
indvendte,  at  han  maatte  ikke  begrave  sig  i  et  Biblio- 
thek;  de  fine  Forlystelsessteder  burde  han  dog  be- 
søge. 

Under  Vandringen  og  Samtalen  var  de  komne  til 
Hessenstein  og  steg  nu  op  paa  Taamets  Tag.  Der 
laa  Østersøens  solbeskinnede  Flade  for  dem,  og  i  det 
Fjerne  tonede  Kysterne  af  Langeland  og  Lolland  frem, 
ja  langt,  langt  ude  skimtede  man  endog  en  Stribe  af 
Sjælland.  Og  vendte  man  sig  til  den  modsatte  Side, 
laa  som  en  Krans  i  alle  Efteraarets  Farver  det  hol- 
stenske Landskab  med  sine  Skove,  Søer  og  Bakker. 
Det  var  en  henrivende  Udsigt,  et  underskønt  Billede. 

„Der  i  Horizontens  yderste  Rand,"  sagde  Selma, 
„skimtes  altsaa  Øen,   De  skal  sejle   over  til,  Hohner. 

Havet  ligger  imellem  os,  og  vi  er  skilte  langt  fra  hin- 
anden."    Hun  pegede  mod  Sjælland. 

„Men  De  sender  mig  nok  en  venlig  Tanke,  Jom- 
fru Selma,  og  De  kunde  maaske  ogsaa  skrive  et  Par 
Linier  til  mig." 

„Hvor  kunde  jeg  andet  en  tænke  paa  Dem,  Hoh- 
ner.  Vi  har  jo  nu  kendt  hinanden  et  Par  Aar  og  er 
Venner.  Jeg  venter,  at  De  skriver  mig  til  og  fortæller 
mig  noget  om  Deres  Indtryk  og  Omgivelser." 

Dette  sagde  hun  frejdigt  og  elskværdigt,  med  et 
Blik  og  en  Betoning  ganske  som  forhen.  Hohner 
trykkede  hendes  Haand  og  udbrød:  „Afskeden  med 
Deres  elskværdige  Fader  og  Dem  selv  bliver  mig 
lettere,  naar  jeg  ved,  at  Deres  Tanker  følger  mig. 
Jomfru  Selma." 

Hohner  kom  nu  i  en  glad,  løftet  Stemning,  der 
forjog  enhver  Skygge  fra  Sindet.  De  steg  ned  fra 
Taarnet.  Derpaa  bød  han  hende  Armen  og  førte 
hende  til  den  skovklædte  Bakkes  Fod. 

En  halv  Time  efter  sad  de  ved  Frokostbordet  i 
Forpagterens  Spisestue.  I  Betragtning  af  Hohners  Af- 
rejse fik  de  en  varm  Ret  og  et  Glas  Vin. 

„Jeg  vil  nu  ønske,  at  Du  maa  have  rigtig  godt 
Udbytte  af  Dit  Ophold  i  København,  Frans  Hohner," 
yttrede  Forpagter  Waldt. 

„Det  Ønske  deler  jeg,"  istemte  hans  Datter  Selma. 

„Jeg  tror  nu  ikke,"  vedblev  Forpagteren,  „at  Du 
vil  faa  Anledning  til  megen  Adspredelse  i  København, 
Du  vil  snarere  komme  til  at  leve  ensomt,  for  efter 
hvad  jeg  har  hørt  ynder  Københavnerne  just  ikke 
Holstenerne,  som  de  nok  uden  videre  slaar  sammen 
med  Slesvigholstenerne". 

„Men  naar  Du  kommer  til  Kiel,  Frans,"  vedblev 
Forpagter  Waldt,  „skulde  Du  bede  Etatsraad  Olshausen 
om  at  give  Dig  en  Anbefaling  til  et  Par  Familier. 
Jeg  ved,  at  han  har  flere  Bekendte  i  København." 

„Ja,  jeg  maa  desuden  tale  med  ham  i  hans  Egen- 
skab af  Universitetets  Rektor,"  bemærkede  Hohner. 

Da  Frokosten  var  endt,  kørte  Forpagterens  Vogn 
med  Studentens  Bagage  hen  foran  Døren.  Kusken 
slog  et  Smæld  med  Pisken. 

Hohner  omfavnede  rørt  Waldt  et  Par  Gange.  Selma 
gav  han  et  hjerteligt  Haandtryk.  Han  takkede  Waldt 
for,  hvad  han  havde  været  for  ham,  lige  siden  han 
som  forældreløs  Dreng  kom  i  deres  Hus.  Taarer  stod 
i  hans  Øjne,  og  alle  var  bevægede. 

Frans  Hohner  steg  til  Vogns;  Familien  gik  ud 
paa  Stentrappen.  Kusken  knaldede  med  Pisken,  He- 
stene satte  sig  i  Bevægelse.  I  Porten  vendte  Hohner 
sig  om  i  Vognstolen,  løftede  sin  Kasket  af,  tilvinkede 
Waldt  med  højre  Haand  det  sidste  Farvel.  Afsted  gik 
det  til  Kiel. 


Hohner  henvendte  sig  strax  til  Universitetets  Rek- 
tor, Professor  Olshausen,  og  bad  ham  om  en  person- 
lig Anbefaling  til  en  Familie  i  København  og  spurgte 
ham,  hvilke  Professorer  han  burde  henvende  sig  til. 
Olshausen,  en  anset  Orientalist,  havde  et  stort  Be- 
kendtkab  i  den  lærde  Verden,  og  ved  Siden  deraf 
stod  han  i  det  offentlige  Omdømme  højt  anskreven 
som  human  og  hjælpsom  Personlighed.  I  Henseende 
til  politisk  Trosbekendelse,  hvorom  man  paa  det  Tids- 
punkt altid  spurgte,  hørte  han  til  Slesvigholstenerne. 

Olshausen  modtog  Hohner  med  megen  Velvillie. 
Han  kendte  jo  hans  Testimonier  og  var  vidende  om 
hans  Kaar.  Rektor  stillede  sig  imødekommende  over- 
for Hohners  Begæring.  „De  skal  jo  oppebære  en 
niaanedlig  Understøttelse  fra  Landgrev  Vilhelm  af 
Hessen,"  sagde  Rektoren. 

„Ja,  Hr.  Etatsraad,"  svarede  Hohner,  „denne  Under- 

støtteise  skylder  jeg  indirekte  Forpagter  Waldt  paa 
Friedrichshof,  han  er  en  af  Landgrevens  betroede 
Mænd,  og  han  har  interesseret  sig  lor  mig". 

„Hs.  Durchlauchtighed  skal  anerkendes,  fordi  han 
har  taget  sig  af  en  Akademiker,  ellers  har  han  nok 
kun  Interesse  for  det  Militære,"  bemærkede  Rektor. 

Olshausen  vendte  sig  mod  sit  Skrivebord,  idet 
han  sagde:  „Vil  De  behage  at  tage  Plads  i  Sofaen  der. 
De  kan  kigge  i  det  sidste  Numer  af  „Blåtter  fiir  litte- 
rarische  Unterhaltung",  som  ligger  der  paa  Bordet. 
Imidlertid  skriver  jeg  nogle  Linier,  som  De  kan  tage 
med  til  København. 

Olshausen  rakte  Hohner  to  Billetter,  forseglede 
med  Lak. 

„Den  ene,"  sagde  han,  „er  til  Professor  Marten- 
sen, med  hvem  jeg  stiftede  Bekendskab,  da  vi  sam- 
tidig opholdt  os  i  Miinchen.  Det  er  en  skarpsindig 
og  lærd  Theolog  af  den  spekulative  Retning.  De  vil, 
Hr.  Student  Hohner,  da  de  har  valgt  det  theologiske 
Studium,  have  meget  videnskabeligt  Udbytte  af  at 
komme  i  Forbindelse  med  ham." 

„Professor  Martensen,"  gentog  Hohner.  „Hos 
Provst  Brodersen  i  Plon  har  jeg  set  en  Bog  af  ham. 
Den  er  skreven  paa  Latin  og  handler  om  den  menne- 
skelige Selvbevidstheds  Autonomi  og  Theologien." 

„De  maa  erkyndige  Dem  om  Martensens  Adresse, 
naar  De  kommer  til  København.  Den  anden  Billet 
er  til  min  højtærede  Ven,  Etatsraad  Francke,  Sek- 
tionschef i  Generaltoldkamret.  Det  glæder  mig  at 
kunne  bringe  Dem  i  Berøring  med  ham  og  hans  for- 
træffelige Familie." 

Frans  Hohner  takkede  Rektoren  paa  den  for- 
bindtligste Maade.  „Jeg  har  den  Forestilling,  Hr. 
Etatsraad,  at  disse  Billetter  vil  blive  mig  en  Talis- 
mann.  I  ethvert  Tilfælde  imødeser  jeg  nu  frejdigt 
mit  Ophold  i  København." 

„Hvor  skal  De  bo,  Hr.  Hohner?" 

„Værten  i  „Stadt  Altona"  har  anbefalet  mig  at  tage 
ind  paa  Hotel  „Prins  Karl"  i  Store  Kongensgade.  Der- 
fra kunde  jeg  søge  Lejlighed." 

Efter  at  Frans  Hohner  havde  taget  Afsked  med 
Olshausen,  begav  han  sig  hen  til  Advokat  Bargums. 
Da  det  var  i  Kontortiden  var  han  sikker  paa  ikke  at 
trælle  Kahl,  hvem  han  helst  undgik.  Heldigvis  var 
kun  Fru  Bargum  hjemme.  Med  denne  elskværdige 
Dame  lik  han  sig  en  lille  Konversation.  Hun  talte 
om  de  musikalske  Nyheder,  han  kunde  vente  sig  i 
København.  Hun  berømmede  det  kgl.  Kapel  og  dets 
Dirigent,  Frans  Glaser.  Med  Begejstring  dvælede  hun 
ved  Kammersangerinde  Simonsens  vidunderlige  So- 
pranstemme og  den  Bravour,  hvormed  hun  foredrog 
italiensk  Musik. 

Hohner  hørte  med  overordentlig  Interesse  paa 
Fru  Bargum  og  lovede  hende,  at  han  baade  vilde  høre 
Kammersangerindens  Sopran  og  Jomfru  Fonsecas  Alt. 
Men  i  sit  stille  Sind  tvivlede  han  stærkt  om,  at  hans 
Midler  vilde  tillade  ham  at  besøge  Theater  og  Kon- 
certer. 

Hohner  knyttede  til  sit  Farvel  en  Tak  for  den 
Gæstfrihed,  han  havde  mødt  i  Bargums  Hus,  og  en 
Hilsen  til  Advokaten.  Fruen  erklærede,  at  naar  han 
vendte  tilbage  fra  København,  vilde  han  stedse  være 
velkommen  i  Huset. 

Da  der  endnu  var  et  Par  Timers  Tid  til  Damp- 
skibets Afgang,  saa  benyttede  Hohner  disse  til  at  se 
sig  omkring  i  Staden.  Han  besøgte  den  gamle  Kloster- 
kirke og  betragtede  med  Interesse  den  holstenske  Grev 
Adolf  den  Fjerdes  Grav.  Det  var  denne  Greve,  der 
besejrede  den  danske  Kong  Valdemar  den  Anden  i 
Slaget  ved  Bornhøved,  rigtig  nok  ved  Ditmarskernes 
forræderske  Hjælp;  men  han  blev  dog  forherliget  som 
Holstens  Befrier  fra  det  danske  Herredømme.  Paa 
middelalderlig  Vis  blev  han  asketisk  og  traadte  som 
Munk  ind  i  et  Franciskaner  Kloster.     Hohners  Histo- 

rielærer  i  Plon,  Conrektor  Muller,  havde  stadig  lov- 
prist Adolf  den  Fjerde  som  en  af  sine  Helte.  Ilohner 
gik  derefter  en  Tur  i  Slotshaven,  hvis  Alleer  og  Blom- 
steranlæg var  saa  smukke.  Vel  spillede  Træernes  Løv 
i  Efteraarets  Farver,  men  i  Bedene  stod  dog  endnu 
prægtige  Georginer,  Roser  og  Levkøjer,  Resedaer  duf- 
tede og  Margueriter  vexlede  med  Stedmoderblomster. 
I  Haven  mødte  Hohner  Kastellanen,  en  velvillig  ældre 
Mand,  der  fandt  Behag  i  Studenten  og  førte  ham  op 
paa  Slotstaarnets  flade  Tag,  hvorfra  han  havde  den  dej- 
lige Udsigt  over  Kieler  Fjord. 

I  Gæstgivergaarden  „Stadt  Altona"  nød  Hohner  en 
Forfriskning,  mens  en  Karl  bragte  hans  Bagage  om- 
bord i  Dampskibet  „Løven".  Tidlig  Eftermiddag  ka- 
stede dette  los  fra  Havnens  Bulværk  og  stod  gennem 
Fjorden  ud  i  Østersøen.  Ruten  gik  Nord  om  Lolland- 
Falster.  „Løven"  var  et  velbygget,  hurtigt  sejlende 
Skib.  Der  var  meget  Gods  i  Lasten,  men  Passagerer- 
nes Tal  var  kun  henved  en  Snes.  Frans  Hohner  delte 
Tiden  mellem  Vandringer  paa  Dækket  og  Ophold  i 
Kahytssalonen,  hvor  han  studerede  Bresemanns  danske 
Parlør  for  Tysktalende.  Et  stort  Held  for  ham  og 
alle  Passagererne  var  det,  at  Vejret  var  stille  og  Søen 
rolig.  Ved  Midnat  kom  Maanen  op.  Hohner  trak  frisk 
Luft  paa  Dækket  før  han  gik  til  Hvile.  Østersøens 
Flade  glittrede  i  Maaneskinnet,  Stjernerne  lyste  stærkt 
fra  den  mørkblaa  Himmel,  i  Horizonten  stod  hvidgraa 
Sky  masser.  Der  hørtes  ikke  andet  end  Hjulenes  Slag 
i  Vandet,  og  Blikket  fængsledes  af  Skumbæltet  agter 
ude.  Hohner  stod  en  Tid  lang  heldet  mod  Rælingen 
og  saa  ud  i  den  maanelyse  Nat.  Friedrichshof,  Waldt 
og  Selma  steg  frem  i  hans  Erindring,  deres  Skikkelser 
stod  for  hans  indre  Øje  i  det  hjemlige,  venlige  Skær. 
han  fortabte  sig  i  dette  Syn,  da  steg  Tanken  om  Kahl 
op  i  hans  Bevidsthed  og  vakte  ham  brat  af  hans  Drom. 

Blandt  Passagererne  var  der  et  Par,  Hohner  den 
paafølgende  Formiddag  kom  i  Samtale   med:   det  var 

Proprietær  Tesdorpf  til  Ourupgaard  paa  Falster  og 
hans  Hustru.  Den  første  var  en  Lybeker,  den  anden 
var  en  Hamburgerinde.  Naar  man  lærdes  sammen 
paa  et  Dampskib  i  Løbet  af  et  Døgn,  kan  den  mind- 
ste Tilfældighed  give  Anledning  til  Samtale  og  Bekendt- 
skab, og  saaledes  var  det  ogsaa  her.  Fru  Tesdorpf 
tabte  sin  Paraply  paa  Dækket;  Hohner  tog  den  op  og 
rakte  hende  den  med  en  ærbødig  Hilsen;  hendes  Æg- 
tefælle sagde  et  Par  forbindtlige  Ord  til  ham.  Proprie- 
tæren betragtede  Hohner  som  sin  Landsmand,  da  han 
erfarede,  at  han  var  fra  Holsten.  Han  talte  til  Stu- 
denten om  sit  nøje  Kendskab  til  Angel  i  Sydslesvig  og 
meddelte,  at  han  arbejdede  ivrigt  for  Indførelsen  af 
den  angelske  Hornkvægrace  paa  de  danske  Øer.  Hoh- 
ner hørte  af  Konversationen  med  Tesdorpf,  at  denne 
var  i  Besiddelse  af  stor  landøkonomisk  Dannelse,  han 
selv  beklagede  sin  Uvidenhed  paa  dette  Felt.  Da  han 
fortalte  Proprietæren  om  Formaalet  for  hans  Rejse 
til  København,  yttrede  hin,  at  han  kun  havde  yderst 
faa  akademiske  Bekendtskaber:  Blandt  disse  fremhæ- 
vede han  Læreren  ved  Landkadetakademiet  i  Tysk, 
Jiirs,  hvis  Undervisning  nok  var  stærkt  søgt  i  private 
Kredse. 

Dampskibet  anløb  Gaabense  paa  Falsters  nordøst- 
lige Kyst,  og  her  tog  Hohner  Afsked  med  Tesdorpfs. 
Vejret  var  klart  og  Temperaturen  behagelig.  Hohner 
lik  Kaptejnens  Tilladelse  til  at  gaa  op  paa  Komman- 
dobroen, hvor  han  havde  god  Udsigt  til  de  Smaaøer, 
som  efterhaanden  passeredes.  Hans  Spørgsmaal  om 
disse,  besvaredes  meget  kort,  men  alligevel  fyldest- 
gørende af  Styrmanden.  Da  han  hørte,  at  Sundet 
mellem  Møen  og  Falster  hed  Grønsund,  kom  det  ham 
i  Hu,  at  der  nok  en  Gang  havde  staaet  et  Søslag  mel- 
lem den  slesvigske  Hertug  Valdemar  og  Kong  Erik 
Menved.  Ved  Kallehave  lagde  Skibet  atter  til,  hvor- 
efter Farten  gik  direkte  til  København.  Stevns  Kridt- 
klint  med   Højerup   Kirke    lige   ved  Stranden    vakte 

hans  Opmærksomhed,  og  en  af  Passagerne  fortalte 
ham  Sagnet  om,  hvorledes  Kirken  hver  Julenat  Hytter 
sig  et  Hanefjed  længere  ind  i  Landet.  Den  holstenske 
Student  lyttede  med  Interesse  til  denne  Fortælling. 
Hurtigt  gik  det  op  for  ham,  at  Stevns  ikke  var  ham 
ganske  fremmed.  Han  havde  i  den  Læsebog,  de  brugte 
ved  Undervisningen  i  Dansk  i  de  holstenske  Latin- 
skoler, læst  Brudstykker  af  et  Skuespil  ved  Navn 
„Elverhøj"  og  Handlingen  deri  foregik  netop  i  Stevns. 
Hen  imod  Aften  naaede  „Løven"  Københavns  Told- 
bod og  blev  fortøjet  ved  Bulværket.  Frans  Hohner 
forblev  ombord  til  den  følgende  Formiddag.  En  Havne- 
arbejder tog  hans  Bagage  og  kørte  den  paa  en  lille 
Trækvogn  til  Hotel  „Prins  Karl".  Hohner  fulgte  efter. 
Snart  befandt  han  sig  i  Hotellet,  hvor  han  hilste  Vær- 
ten fra  Kollegaen  i  „Stadt  Altona".  Hohner  satte  sig 
straks  hen  ved  Skrivebordet  i  Læsesalonen  og  skrev 
til  Waldt  om  sin  Rejse  og  Ankomsten  til  den  danske 
Hovedstad. 


VI 

Fra  det  Øjeblik,  Frans  Hohner  betraadte  Køben- 
havns Grund,  gjorde  han  sig  det  til  Regel,  at  tale 
Dansk  for  saa  snart  som  muligt  at  erhverve  sig  ling- 
vistisk Færdighed  i  Sproget.  I  Hotellet  vilde  del  tje- 
nende Personale  helst  ,,tyskes"  med  ham,  men  sligt 
Forsøg  afviste  han  hovedrystende  med  et  Smil.  I 
Læsesalonen  var  der  et  lille  Haandbibliotek.  der  be- 
stod af  Bøger,  som  kunde  være  de  Besøgende  til  prak- 
tisk Nytte,  saasom  Statskalenderen,  Vejviseren  og 
Thaarups  „Fiihrer  in  Kopenhagen".  Denne  sidste  stu- 
derede Hohner  og  mærkede  sig  efter  det  vedføjede 
Kort  over  Staden  de  vigtigste  Torve  og  Gader.  Han 
søgte,  efter  Hotelejerens  Opfordring,  i  Adresseavisen 
efter  Lejlighed  og  fik  Lyst  til  at  se  et  Værelse  med 

Seng  og  Opvartning,  der  averteredes  af  Guldtrækker 
Erlewein  i  Gothersgade.  Hohner  gik  derhen  og  lejede 
det,  da  Møblementet  var  net  og  Prisen,  fem  Rigsdaler 
maanedlig,  moderat,  hvortil  kom,  at  der  fra  Yinduet 
var  Udsigt  over  Exercerpladsen  til  Rosenborg  Slot. 
Det  glædede  ham  at  høre,  at  Madam  Erlewein  var 
gift  med  en  Holstener  fra  Oldeslo,  der  for  en  halv 
Snes  Aar  siden  havde  nedsat  sig  i  København. 

Saa  snart  Frans  Hohner  var  kommen  i  Orden  i 
sit  Værelse,  begyndte  han  paa  sine  Visiter.  Først  be- 
gav han  sig  til  Etatsraad  Francke,  der  boede  i  Dron- 
ningens Tvergade.  Den  høje  Chef  for  Toldvæsenet  i 
Hertugdømmerne,  stod  ved  et  stort  firkantet  Bord, 
paa  hvilket  der  laa  en  Stabel  Dokumenter,  da  Hohner 
traadte  bukkende  ind.  Etatsraaden,  paa  hvis  Pande 
Pligtopfyldelsens  Bud  stod  skrevet,  saa  med  et  strengt 
Blik  paa  ham.  Hohner  rakte  ham  sin  Anbefalings- 
skrivelse fra  Olshausen.  Francke  læste  den  opmærk- 
somt igennem. 

„De  er  mig  velkommen,  Student  Hohner,"  sagde 
han  med  et  Smil  og  en  velvillig  Betoning.  „Sæt  Dem 
ned;  jeg  har  rigtignok  meget  travlt,  men  en  halv  Ti- 
mes Tid  kan  vi  nok  tale  med  hinanden."  Hohner  for- 
talte ham  i  et  ganske  kort  Omrids  sit  Vita,  hvad 
Francke  opmærksomt  hørte  paa,  gørende  en  Bemærk- 
ning hver  Gang  at  et  kendt  Navn  blev  nævnt.  Hohner 
endte  sin  Beretning  med  Erklæringen  om,  at  han  nu 
for  Alvor  skulde  tage  fat  paa  det  theologiske  Studium, 
og  han  tilføjede,  at  Landgrev  Vilhelm  ydede  ham  en 
Understøttelse. 

.,Se,  se,  udbrød  Francke,  „det  er  ellers  noget.  Hs. 
Durchlauchtighed  sjelden  indlader  sig  paa."  Etats- 
raaden sagde  derefter  til  Hohner,  at  Studiet  selvfølge- 
lig burde  være  Hovedsagen  for  ham,  men  da  han  nu 
i  et  Par  Universitetssemestre  skulde  opholde  sig  i 
København,  burde  han  ogsaa  benytte  Tiden  til  at  be- 
søge  de   offentlige  Samlinger.     „De   maa  huske   paa, 

Student  Hohner,"  ytrede  Francke,  „at  De  er  i  det 
„nordiske  Athen".  Ja,  København  kan  virkelig  ved 
Kunst,  Litteratur  og  Videnskab  gøre  Krav  paa  dette 
Navn." 

„Professen  Droysen  i  Kiel  anbefalede  mig  at  se 
den  ethnografiske  Samling  og  Museet  for  de  nordiske 
Oldsager." 

„De. bør  besøge  dem  hyppigt,  Student  Hohner,  de 
gør  København  Ære,  og  det  kan  Hovedstaden  takke 
den  fortrælfelige  Etatsraad  Thomsen  for.  De  staar 
højt  over  Antiqvarisches  Museum  i  Vlåmische  Strasse 
i  Kiel." 

„Saa  er  der  den  kongelige  Malerisamling,"  sagde 
Hohner. 

„Ja,"  udbrød  Francke,  „Mønt-  og  Medaillekabinet- 
tet  ikke  at  forglemme!  Men  undskyld,  jeg  maa  til 
mine  Toldsager  igen.  Mit  Hus  staar  Dem  herefter 
aabent.    Min  Hustru  er  visibel." 

Francke  rejste  sig,  aabnede  Døren  ind  til  Stuen 
ved  Siden  af  og  yttrede  til  en  yngre  trivelig  Dame,  der 
var  beskæftiget  med  et  Broderi:  „Marie,  Student  Hoh- 
ner fra  Kiel  vil  hilse  paa  Dig,  maa  jeg  præsentere 
ham!"  Derefter  sagde  Francke  Farvel  til  Hohner  og 
lukkede  Døren. 

Etatsraadinden  var  en  jovial  Dame  med  Konver- 
sationstalent. Da  hun  kendte  Advokat  Bargums  i  Kiel, 
var  der  straks  Stof  til  Samtale.  „Nu  maa  De,  Hr. 
Hohner,  mens  De  er  her,  ikke  udelukkende  gaa  op  i 
Studiet  af  Theologien;  De  bør  ogsaa  adsprede  Dem 
lidt.  Tivoli  og  Sommerlyst  er  jo  nu  lukkede;  men 
der  er  Theatret  med  de  store  Skuespillere  og  Skue- 
spillerinder. Forsøm  endelig  ikke  Bournonvilles  Bal- 
letter, der  er  Indhold  og  Skønhed  i  dem." 

„Jeg  vil  ogsaa  besøge  Kalkeballen  i  Kannikestræde," 
sagde  Hohner. 

„Kalkeballen!"  udbrød  Etatsraadinden  og  lo  højt, 
„hvor  falder  De  dog  paa  det?" 


87 

^Der  var  to  Herrer  i  „Prins  Karl",  der  var  saa 
henrykte  over  en  Forestilling,  de  havde  overværet  i 
Kalkeballen." 

^Det  er  et  Theater  af  tredie  Rang,"  sagde  Etats- 
raadinden,  „der  gives  private  dramatiske  Selskabs- 
Forestillinger,  og  det  besøges  kun  al'  et  simplere  Pub- 
likum." 

.Samtalen  drejede  sig  om  københavnske  Restaura- 
tioner. Med  sin  æstetiske  Interesse  forbandt  nemlig 
P'ruen  Sans  for  det  Økonomiske.  Hun  anbefalede  Stu- 
denten Rrusch'es  Restauration  i  Kirkestræde,  den  havde 
hun  hørt  berømmet  som  god  og  billig. 

Ved  Afskeden  med  Hohner  meddelte  Etatsraad- 
inden,  at  de  holdt  aabent  Hus  hver  Torsdag.  Hol- 
stenske Landsmænd  var  særlig  velkomne. 

Professor  Martensen,  i  hvis  Studerekammer  hang 
Litografier  af  Sjællands  Biskop  Mynster  og  de  to  tyske 
Theologer  Schleiermacher  og  Dorner,  læste  med  Inter- 
esse Olshausens  Anbefalingsskrivelse. 

„Etatsraad  Olshausen,"  sagde  Martensen,  „er  en 
udmærket  Orientalist.  Den  Erfaring  gjorde  jeg,  da  jeg 
havde  stiftet  Bekendtskab  med  ham  i  Miinchen.  Jeg 
var  netop  den  Gang  sysselsat  med  at  læse  Hiobs  Bog 
i  Grundtexten,  og  han  ydede  mig  væsentlig  Støtte  paa 
tiere  vanskelige  Punkter." 

„Jeg  ser  af  Lektionskataloget,  at  Professoren  i  se- 
mitiske Sprog  her  hedder  Hermansen.  Tør  jeg  spørge, 
om  han  har  et  stort  litterært  Navn?" 

„Min  ærede  Kollega  er  lidet  skrivende,"  svarede 
Martensen,  „han  gaar  saa  godt  som  ganske  op  i  sin 
Forelæsningsvirksomhed.  Vil  De,  Hr.  Hohner,  uddanne 
Dem  som  videnskabelig  Theolog,  eller  agter  De  efter 
endt  Studietid  at  søge  Præstekald?" 

„Det  sidste,  Hr.  Professor."  Hohner  saa  op  mod 
Schleiermachers  Billede.  „Portrættet  af  denne  be- 
rømte Mand,"  sagde  han  pegende  paa  det,  „har  sær- 
lig Interesse  for  mig.    Det  var  hans  Taler  til  de  Dan- 

nede  blandt  Religionens  Foragtere,  der  bestemte  mig 
til  at  vælge  Theologien.  Den  Bog  gjorde  et  mægtigt 
Indtryk  paa  mig." 

Martensen  udbrød,  idet  hans  aandfulde  graa  Øjne 
lyste:  „Jeg  kendte  Schleiermacher  personlig.  Han  var 
her  i  København  i  1833,  og  jeg  havde  flere  Samtaler 
med  denne  geniale  Tænker  i  Hotel  Royal,  lige  i  Nær- 
heden af  min  Bolig." 

„Gennem  Schleiermacher  kom  jeg  til  Erkendelse 
af,  at  Religionen  er  en  selvstændig  Livsmagt,"  ytrede 
Hohner. 

„Det  er  netop  Schleiermachers  Hovedfortjeneste," 
sagde  Martensen,  „at  han  over  for  de  nedbrydende, 
irreligiøse  Retninger  har  hævdet,  at  Religionen  er  en 
souveræn  Hersker  paa  sit  ejendommelige  Omraade, 
og  at  den  ikke  skal  lade  sig  gøre  til  Vasal,  hverken 
af  Filosofien  eller  Moralen." 

Hohner  erklærede  derefter,  at  han  vilde  høre 
Martensens  Forelæsninger  over  Dogmatik.  Professo- 
ren svarede,  at  det  vilde  glæde  ham.  Han  spurgte, 
om  Hohner  havde  hilst  paa  Universitetets  Rektor, 
Professor  Sibbern.  Studenten  svarede,  at  han  den 
følgende  Dag  vilde  gaa  til  Hs.  Eminence. 

Om  Morgenen  spadserede  Hohner  gennem  Kon- 
gens Have  til  Volden,  som  han  besteg  ved  Rosenborg 
Bastion.  Han  gik  hen  under  de  gamle  Linde-  og 
Ahorntræers  hvælvede  Løvgang  og  havde  en  Følelse 
af,  at  han  her  befandt  sig  paa  interessant  historisk 
Grund.  Fra  Stien  langs  Bastionens  Rand  saa  han  ud 
over  Glaciet  i  dets  Efteraarsdragt  til  Øresundet  med 
de  mange  Sejlere  og  Sverrigs  Kyst  i  det  F'jerne.  Der 
var,  tænkte  Hohner  ved  sig  selv,  i  dette  Landskabs 
Karakter  noget,  der  mindede  om  det  østlige  Holsten. 
Han  fandt  den  Dom  berettiget,  at  Københavns  Om- 
egn var  skøn. 

Da  Hohner  fra  Bastionen  traadte  ind  paa  Voldens 
Hovedgang,  mødte  han  en  hørj,  mager  Mand,  der  vakte 

hans  Opmærksomhed.  Han  var  klædt  i  en  brun 
Frakke,  havde  store  Flipper  og  bar  en  Cylinderhat. 
Under  hans  høje  Pande  funklede  et  Par  kloge  Øjne, 
og  hele  hans  Fysiognomi  tydede  paa  skarp  Intelligens. 
Han  saa  ud  til  at  være  i  tresindstyveaars  Alder.  Hoh- 
ner  gjorde  omkring  og  fulgte  i  nogen  Afstand  efter 
ham.  Den  Ubekendte  holdt  venstre  Haand  paa  Ryg- 
gen, mens  den  højre  var  stukken  ind  under  Frakkens 
Omslag.  Med  korte  Mellemrum  blev  han  staaende  og 
mediterede  tilsyneladende.  Han  plukkede  et  Blad  af 
et  Ahornstræ  og  betragtede  det  meget  nøje,  som  om 
han  studerede  dets  Struktur.  Hohner  antog  ham  for 
Filosof.  Ud  for  Nørregade  gik  den  Ubekendte  ned  ad 
Volden.  Hohner  saa  efter  ham  og  iagttog,  hvorledes 
tiere  Forbipasserende  hilste  ham  med  Ærbødighed. 

Studenten  fortsatte  sin  Vandring  til  Vesterport, 
der  var  bygget  gennem  Volden  saaledes,  at  Passagen 
gik  hen  over  det  tlade  Tag.  Fra  Stenbrystværnet  her 
betragtede  han  Udsigten  over  Vesterbro  med  Friheds- 
støtten. Til  den  anden  Side  laa  Tivoli  og  Kallebod- 
strand  og  Amager.  Dette  sidste,  sagde  Hohner  til  sig 
selv,  er  nok  for  København,  hvad  Vierlande  er  for 
Hamborg.  Han  gik  ned  her  og  næppe  havde  han 
passeret  Vagten  indenfor  Porten,  før  der  blev  stærkt 
Røre.  Skildvagten  raabte  ud  og  i  et  Nu  stod  Office- 
ren med  sin  Afdeling,  præsenterende  Gevær.  Det  var 
Hs.  kgl.  Højhed  Prins  Ferdinand,  der  kom  kørende  forbi. 
Hohner  fik  af  en  Forbigaaende  at  vide,  hvem  det  var. 
Prinsen,  tænkte  han,  er  nok  kommanderende  General, 
men  han  ser  snarere  ud  som  en  gemytlig  Borger  end 
som  en  Officer. 

Studenten  styrede  nu  Kursen  til  Nørregade  for  at 
hilse  paa  Universitetets  Rektor,  Professor  Sibbern,  og 
melde  sig  hos  ham.  Paa  Gammeltorv  morede  han 
sig  over  Synet  af  Valbykonerne,  der  sad  og  falbød 
Fjerkræ.  Det  er  kærnestærke  Kvinder,  tænkte  Hoh- 
ner ved  sig  selv,  de  viger  saamænd  ikke  for  Fruen- 

tinimerne  i  Dithmarsken.  Da  han  naaede  Frue  Kirke 
blev  han  beundrende  staaende  foran  Johannes-Grup- 
pen i  Portalens  Gavlfelt.  Derefter  betragtede  han 
Universitetsbygningen,  der  forekom  ham  storartet  i 
Sammenligning  med  den  i  Kiel. 

Med  en  vis  Ængstelse  gik  Hohner  op  ad  Trappen 
til  Sibberns  Bolig  paa  Nørregade.  Hvorledes  mon 
Hs.  Eminence,  Universitetets  Rektor,  vil  tage  imod 
mig,  spurgte  han  sig  selv.  Men  Frygten  forsvandt 
fuldstændig,  da  han  stod  overfor  Sibbern;  thi  en 
Mand  med  et  elskværdigere  og  mere  ukunstlet  Væsen 
havde  han  ingensinde  mødt.  Her  var  der  ikke  Tale 
om  Eminencen  og  om  fornemme  Miner,  men  man  fik 
først  og  fremmest  Følelsen  af,  at  det  var  et  ædelt 
Menneske,  man  havde  for  sig,  en  Tænker,  fra  hvis 
Karakter  Filosofien  havde  fjærnet  Indbildskhedens  og 
Selvviskhedens  Slagger.  Hohner  havde  det  Indtryk,  at 
han  i  Sibbern  havde  fundet  en  faderlig  Ven,  skønt  han 
var  ham  ganske  fremmed.  Men  Filosofen  Sibbern 
fulgte  i  enhver  Retning  Grundsætningen,  at  som  Men- 
neske burde  alt  Menneskeligt  ligge  ham  paa  Hjerte, 
og  derfor  undgik  intet  olfentligt  Spørgsmaal  af  poli- 
tisk, social  eller  human  Betydning  hans  Opmærk- 
somhed. 

Hohner  var  hurtig  færdig  med  Forklaringen  af 
hvem  han  var,  og  hvad  han  vilde;  thi  overfor  Sibbern 
talte  han  frit  og  utvungent.  Professoren  erklærede, 
at  Hohner  just  som  Holstener  var  velkommen  ved 
Universitetet,  og  det  var  ønskeligt,  om  mange  Holste- 
nere vilde  søge  hen  til  det,  for  det  kunde  bidrage  til 
en  Tilnærmelse  mellem  dem  og  de  Danske. 

„Min  Historielærer,  Conrektor  Muller  i  Plon,  for- 
talte mig,  at  der  var  et  stort  Parti  her  i  Landet,  det 
grundtvigske,  der  ikke  vilde  vide  noget  af  Holstenerne 
at  sige,"  yttredc  Hohner. 

„Det  kan  man  ikke  sige  saadan  i  Almindelighed," 

sagde  Sibbern.  „Men  lad  mig  nu  hore  noget  om  De- 
res Studier  og  Deres  Universitet  derovre." 

Hohner  svarede,  at  han  jo  lige  var  traadl  ind 
over  Universitetets  Tærskel  og  kendte  saa  lidt  til  Pro- 
fessorerne, men  der  var  jo  liere  blandt  disse,  der  havde 
et  beromt  Navn.  Han  vilde  saaledes  blandt  det  filoso- 
fiske Falkultets  Medlemmer  fremhæve  Historikeren 
Droysen  og  Filosofen  Chalybæus. 

„Jeg  kender  dem  begge,"  udbrød  Sibbern,  „den 
første  har  for  nylig  udgivet  en  Historiens  Filosofi, 
som  han  mærkelig  nok  kalder  Geschichte  der  Frei- 
heitskriege.  Den  anden  har  i  sine  F'oredrag  over  Fi- 
losofiens Historie  fra  Kant  til  Hegel  lagt  en  overor- 
dentlig populær  Fremstillingsgave  for  Dagen.  Det  er 
en  Hovedopgave  for  Tænkeren  at  føre  Filosofien  ud 
blandt  Folket." 

„Tør  jeg  spørge,  om  Professoren  ogsaa  holder 
populære  Foredrag  over  Filosofien?" 

„Mine  Forelæsninger  over  Psykologi  og  Logik  kan 
ethvert  dannet  Menneske  forstaa.  Jeg  søger  saa  me- 
get som  muligt  at  erstatte  den  spekulative  Skoles 
Terminologi  med  danske  Udtryk,  og  min  Fremstilling 
hviler  paa  Selverfaring,  Selviagttagelse.  Filosofien 
bor  sætte  sig  i  et  frit  og  umiddelbart  Forhold  til  Tin- 
gene for  at  kende  deres  Væsen." 

„Jeg  glæder  mig  til  at  høre  Professorens  Foredrag 
over  Psykologien,"  yttrede  Hohner. 

Sibbern,  der  var  Tjenstvilligheden  selv,  tilbød  at 
melde  Hohner  ind  i  Læseselskabet  „Athenæum",  hvor 
der  var  en  rig  Litteratur  af  Æsthetik,  Blade  og  Tids- 
skrifter. Hvis  Studenten  vilde  benytte  Universitets- 
biblioteket, var  Sibbern  ogsaa  villig  til  at  kautionere 
for  ham.  Den  gamle  Professor  havde  gjort  et  saa 
vindende  og  tiltalende  Indtryk  paa  Hohner,  at  denne 
ved  Afskeden  følte  sig  mindre  fremmed  i  København, 
thi  det  forekom  ham,  at  han  nu  havde  en  altid  be- 
skyttende Ven. 

Frans  Hohner  hørte  dogmatiske  og  exegetiske 
Forelæsninger  henlioldsvis  hos  Professorerne  Marten- 
sen og  Scharling.  Han  imponeredes  af  den  mægtige 
Tilstrømning  til  den  førstes  Auditorium,  thi  den  store 
Sal  kunde  med  Nød  og  Næppe  rumme  Tilhørernes 
Mængde.  Martensen  havde  et  formfuldendt  Foredrag 
og  forstod  at  fremstille  Grundtankerne  i  det  Hegelske 
System,  trods  dets  dunkle  Terminologi,  med  en  be- 
undringsværdig Klarhed.  Professoren  var  ganske  vist 
paavirket  af  Hegelianismen,  men  stillede  sig  fra  sit 
troende,  kristelige  Standpunkt  kritisk  overfor  denne 
Filosofi.  Det  interesserede  ogsaa  i  høj  Grad  Hohner 
at  høre  Scharlings  grundige  Imødegaaelse  af  Strauss's 
raythiske  Opfattelse  af  Evangelierne.  Naar  han  havde 
været  paa  Universitetet  om  Formiddagen,  begav  han 
sig  efter  sit  beskedne  Middagsmaaltid  hen  i  „Athe- 
næum"  paa  Østergade,  hvor  han  tilbragte  et  Par  Ti- 
mer Læseselskabet  talte  en  tre  hundrede  Medlem- 
mer af  forskellige  Samfundsklasser.  Der  kom  Office- 
rer, Kollegiernes  Embedsmænd,  Gejstlige,  Læger,  Kunst- 
nere og  Handelsstandens  Notabiliteter.  Her  mødte 
Hohner  mange  Holstenere  og  Slesvigere,  men  af  sprog- 
lige Grunde  holdt  han  sig  tilbage  fra  dem  og  omgik- 
kes helst  Danske.  Læste  han  ikke  Blade  og  Tids- 
skrifter, begav  han  sig  ind  i  Konversationslokalet. 
hvor  han  hørte  Disputer  om  politiske  Spørgsmaal  el- 
ler Referater  af  Dagens  chronique  scandaleuse,  hvil- 
ken sidste  han  ikke  rigtig  forstod,  da  han  manglede 
de  historiske  Forudsætninger.  Det  forekom  ham,  at 
Læseselskabet  var  ligesom  et  Afbillede  af  Københavns 
dannede  Bourgeoisie,  og  at  Tænkemaaden  overfor 
Hoflet  var  præget  af  Loyalitet. 

Hohner  benyttede  sig  af  Indbydelsen  til  Torsdags- 
Soiréen  i  Etatsraad  Franckes  Hus.  Første  Gang  han 
var  der,  havde  der  hersket  stærk  Bevægelse  i  Hoved- 
staden. Kongeparret  var  nemlig  ombord  i  Dampski- 
bet „Hekla"  vendt  tilbage  fra  Holsten  og  havde  paa 

Toldboden  været  Genstand  for  en  storartet  Ovation. 
Derefter  drog  et  Fanetog,  der  talte  et  Par  tusinde 
Deltagere  ud  til  Amalienborg,  hvor  Hurraraabene  ingen 
Ende  vilde  tage,  da  Kristian  den  Ottende  viste  sig  paa 
Altanen  mellem  Søjlerne  og  takkede  med  en  Haand- 
bevægelse.    Det  var  et  af  hans  populæreste  Øjeblikke. 

Frans  Holiner  havde  fulgt  med  Fanetoget.  „Er 
det  alene  Begejstring  over  Kongeparrets  Tilbagekomst, 
som  har  fremkaldt  denne  Hyldest?"  spurgte  han  en 
ældre  Herre,  der  gik  ved  hans  Side. 

„Nej,  det  er  det  nationale  Partis  Tak  for  Udstedel- 
sen af  det  aabne  Brev  og  Afskedigelsen  af  Prinsen  af 
Augustenborg  som  Statholder  i  Hertugdømmerne," 
var  Svaret. 

Etatsraad  Franckes  Lejlighed  i  Dronningens  Tver- 
gade,  hvis  Sal  med  to  tilstødende  Kabinetter  var  fest- 
lig oplyst  paa  hans  Modtagelsesaftener,  gjorde  et 
hyggeligt  og  tiltalende  Indtryk  paa  enhver  af  Gæsterne. 
Over  en  stor  Sofa  i  Empirestil  hang  paa  Bagvæggen 
et  Portræt  af  Kong  Frederik  den  Sjette,  malet  af  Eckers- 
berg, og  neden  under  det  Lithografier  af  Kristian  den 
Ottende  og  Karoline  Amalie.  Paa  Sidevæggen  fandtes 
Billeder  af  det  augustenborgske  Hertugpar  og  Prinsen 
af  Noer.  I  Kabinetterne  saas  Lithogralier  af  de  sles- 
vig-holstenske  Førere  i  Hertugdømmernes  Stænder- 
forsamlinger. Et  Træsnit  af  Peter  Hjort  Lorenzen, 
der  havde  sluttet  sin  Løbebane  som  det  separatistiske 
Partis  afgjorte  Modstander,  var  bleven  anbragt  i  en 
mørk  Krog.  Frans  Hohner,  der  var  en  af  de  først 
ankomne,  modtoges  med  Elskværdighed  af  Francke 
og  Værtinden.  Han  saa  sig  omkring.  Eckersbergs 
Maleri  af  Frederik  den  Sjette  tiltrak  sig  hans  Opmærk- 
somhed, han  betragtede  det  med  Interesse.  Francke 
bemærkede  det  og  yttrede: 

„Dette  Billede  sætter  jeg  overordentlig  Pris  paa. 
Vi  Slesvigholstenere  vil  aldrig  glemme,  at  Kong  Fre- 
derik har  skabt  den  fælles  Regering-  og  Overapella- 

tionsret  for  Hertugdømmerne.  Rettens  Præsident,  Ba- 
ron Brockdortr,  har  skænket  mig  dette  Billede,  og  bag 
paa  det  har  han  skrevet:  Zum  Andenken." 

Salen  fyldtes  efterhaanden  med  Herrer  og  Damer, 
hvilke  sidste,  saavel  ældre  som  yngre,  alle  udmærkede 
sig  ved  smagfulde  Toiletter.  Herrerne  bestod  af  Em- 
bedsmænd i  det  slesvig-holsten-lauenborgske  Kancelli 
og'Generaltoldkamret,  fra  Kontorchefer  til  Kancellister. 
Det  var  Holstenere  og  tyske  Slesvigere  alle  sammen. 
I  Konversationen  hørtes  ikke  et  dansk  Ord.  Hohner 
spejdede  forgæves  efter  en  københavnsk  Herre  eller 
Dame;  det  blev  ham  nu  klart,  at  det  danske  Element 
var  fuldstændig  udelukket  fra  Selskabscirklen.  Han 
bemærkede  endvidere,  at  Samtaleæmnerne  toges  enten 
fra  Slesvig,  Kiel,  Altona  og  andre  Punkter  i  Hertug- 
dømmerne, eller  ogsaa  angik  de  Familieforhold  i  de 
tyske  Huse  i  København.  Det  forekom  Hohner,  at 
han  her  befandt  sig  ligesom  i  en  tysk  Enklave  i  den 
danske  Hovedstad.  Selskabstonen  var  imidlertid  over- 
ordentlig behagelig.  Damerne  var  vindende  af  Væsen, 
og  Herrerne  Mønster  paa  utvungen  Imødekommen. 

Der  kom  blot  et  Øjeblik  noget  ceremonielt  over 
Forsamlingen,  og  det  var  da  Generaldecisoren  i  Rente- 
kamret, Konferensraad  Kirstein,  traadte  ind  med  sin 
Frue.  Hans  Personlighed  havde  et  fornemt  Præg,  og 
ud  af  hans  Ansigtstræk  lyste  den  myndige  og  be- 
stemte Embedsmand.  Vært  og  Værtinde  gik  Parret 
skyndsomt  i  Møde  og  bevidnede  sin  Glæde  over  dets 
Ankomst.  Hele  det  siddende  Selskab  rejste  sig.  Alle 
de  Tilstedeværende  dannede  en  Halvcirkel,  indenfor 
hvilken  Konferensraaden  med  sin  F'rue  gik  rundt  og 
hilste  med  et  lille  Nik  og  et  lille  Buk  paa  hver 
Enkelt. 

Kirstein  standsede  ved  Student  Hohner,  hvem  han 
ikke  tidligere  havde  set  i  denne  Kres.  Han  saa  spør- 
gende paa  ham.    „Deres  ærede  Navn?" 

„Studens  Frans  Hohner  fra  Kiel,  Hr.  Konferens- 
raad,  gennemgaar  et  Kursus  her  ved  Universitetet." 

„Da  er  De  en  Undtagelse,"  yttrede  Kirstein,  „de 
to  Universiteter  staar  desværre  fjendtligt  over  for 
hinanden.    Har  De  selv  taget  Initiativet?" 

„Jeg  er  her,  fordi  Hs.  Durchlauchtighed  Land- 
grev  Vilhelm  af  Hessen,  der  understøtter  mig,  har 
ønsket  det." 

Denne  Udtalelse,  som  blev  hørt  af  en  større  Om- 
kres,  vakte  megen  Opmærksomhed;  alle  saa  hen  paa 
Hohner. 

„Her  optræder  Landgreven  altsaasom  enMæcenas", 
bemærkede  Kirstein  og  gik  videre. 

I  Franckes  Hus  dyrkedes  Musiken.  Han  selv  spil- 
lede Violin  og  Fruen  Klaver.  Ved  Soiréerne  om  Tors- 
dagen var  der  altid  en  lille  Koncert.  Denne  Aften 
vilde  en  af  Vært,  Værtinden  og  to  Kancellister  dannet 
Kvartet  give  nogle  Numre  til  Bedste.  Kancellisternes 
Instrument  var  henholdsvis  Violin  og  Fløjte.  Sel- 
skabet samlede  sig  i  Kres  om  Kvartetten,  der  med 
Smag  og  teknisk  Sikkerhed  udførte  Brudstykker  af 
Webers  „Jægerbruden",  Lortzings  „Czar  og  Tømmer- 
mand" og  Mozarts  „Tryllefløjten".  Hvert  Numer  vakte 
levende  Bifald. 

En  let  Souper,  der  bestod  af  skaaren  Smørrebrød 
og  Biskop,  bares  omkring  og  blev  nydt  siddende  eller 
staaende,  mens  Konversationen  gik  sin  livlige  Gang. 
Frans  Hohner,  der  stod  mellem  et  Par  holstenske 
Kancellister,  gjorde  et  Par  Gange  Forsøg  paa  at  knytte 
en  Samtale  med  dem  om  Kongeparrets  Tilbagekomst 
og  begejstrede  Modtagelse,  men  de  svarede  undvigende 
og  henledede  Talen  paa  et  andet  Æmne,  idet  de  spurgte 
om  Hohners  Bolig  og  Universitetsstudier. 

Damernes  Samtaleæmne  var  en  Festforestilling, 
der  for  et  Par  Aftener  siden  var  givet  for  Konge- 
parret i  Theatret.  Anledning  dertil  gav  Kvartettens 
Udførelse   af  Czar  Peters  Arie   i   den   nævnte  Opera 

„Czar  og  Tømmermand".  Den  var  netop  bleven  opført 
ved  Forestillingen,  og  Sangeren,  Christian  Hansen, 
havde  henrevet  Publikum  ved  sit  følelsesfulde  Fore- 
drag af  Arien.  Damerne  var  enige  om,  at  hans  skønne 
Barytonstemme  aldrig  havde  gjort  mere  Effekt.  løv- 
rigt havde  Hoffet  ved  denne  Lejlighed  udfoldet  megen 
Pragt.  Majestæterne  kørte  i  Guldkareth  til  Theatret. 
Foran  Vognen  gik  Løbere  med  Fakler,  og  den  eskor- 
teredes af  Hestgarden.  Mængden  havde  raabt  stor- 
mende Hurraer,  og  ved  Hjemkørslen  havde  Kongens 
Nytorv,  Strandstræde  og  xVmaliegade  været  illumi- 
nerede. 

Der  blev  Bevægelse  i  Selskabet,  da  en  kraftig  byg- 
get, graahaaret  Herre  med  et  jovialt  Ansigt  og  livlige 
Øjne  traadte  ind.  Det  var  Advokat  Georg  Løck  fra 
Itzehoe.  Vært  og  Værtinde  blev  overordentlig  glade 
ved  at  se  ham.  De  beklagede,  at  han  kom  saa  sent. 
Løck  svarede,  at  han  var  kommen  til  København  i  et 
vigtigt  juridisk  Forretningsanliggende.  Han  skulde 
rejse  hjem  den  følgende  Formiddag,  men  forinden 
havde  han  dog  villet  hilse  paa  sin  gamle  Ven  Francke 
og  Etatsraadinden.  Løck  var  Genstand  for  alles  Op- 
mærksomhed; thi  ikke  blot  indtog  han  en  frem- 
ragende Stilling  som  holstensk  Stænderdeputeret, 
men  Borgerne  i  Itzehoe  havde  paa  en  smigrende 
Maade  anerkendt  hans  politiske  Virksomhed  ved  at 
overrække  ham  en  Sølvpokal. 

Løck  frabad  sig  den  tilbudte  Souper,  hvorimod 
han  vilde  sætte  Pris  paa  at  nyde  et  Glas  Biskop  i 
den  lille  Kres  af  Herrer,  der  netop  var  samlet  i  det 
ene  Kabinet. 

,,Der  ser  jeg  jo  Konferensraad  Kirstein  og  Justits- 
raad  v.  Prangen!"  udbrød  han  fornøjet.  Efter  at  Løck 
havde  vexlet  venskabelige  Hilsener  med  disse  Herrer 
og  bukket  for  det  øvrige  Selskab  i  Kabinettet,  tog 
han  Plads  i   Sofaen.    Han  konverserede  let  og  mor- 

sonit,  men  den  Omstændighed,  at  han  var  lidt  tung- 
hør, hæmmede  af  og  til  hans  Konversation. 

Frans  Hohner  var  fulgt  ind  i  Kabinettet  efter 
Løck.  Da  denne  fik  Øje  paa  ham,  syntes  han  strax 
om  hans  Fysiognomi  og  spurgte  ham  om  hans  Navn. 
Næppe  hørte  Advokaten,  at  Hohner  havde  forberedt 
sig  til  sin  Studenterexamen  i  Plon,  før  han  udbrød, 
at  for  den  By  havde  han  meget  til  overs.  Han  kendte 
den  særdeles  godt  fra  den  Tid,  han  var  Forpagter 
paa  Godset  Ascheberg. 

_Det  var  min  „Georgica","  sagde  Løck  med  et 
Smil,  „senere  valgte  jeg  at  plædere  for  Retsskranken." 

Advokaten,  der  bevægede  sig  med  stor  Lethed  i 
det  Iranske  Sprog,  fortalte  derpaa  om  sit  Ophold 
i  Paris  sidste  Sommer;  hint  havde  netop  af  den 
Grund  været  rigt  for  ham  paa  aandeligt  og  kunstne- 
risk Udbytte. 

Hans  Fortælling  om  Pariserbesøget  henledede  Ju- 
stitsraad  Prangens  Tanke  paa  det  spændte  Forhold 
mellem  Frankrig  og  England,  som  de  saakaldte 
spanske  Giftermaal  havde  fremkaldt. 

„Det  var  snedigt  handlet  af  Kong  Ludvig  Filip," 
bemærkede  Kirstein,  „at  han  fik  sin  Søn,  Hertugen  af 
Montpensier,  gift  med  Dronning  Isabellas  Søster,  mens 
Hds.  Majestæt  selv  blev  knyttet  til  en  impotent  Ka- 
valler."  Denne  sidste  Yttring,  der  blev  sagt  med 
meget  dæmpet  Stemme,  vakte  Herrernes  Moro.  Løck 
delte  denne,  da  Hohner  hviskede  ham  ind  i  Øret, 
hvad  der  var  bleven  sagt. 

„Den  saakaldte  entente  cordiale  mellem  Frankrig 
og  England  er  bristet,"  yttrede  Prangen,  „det  kan 
maaske  gavne  os  Slesvigholstenere;  thi  nu  faar  Lud- 
vig Filip  nok  andet  at  tænke  paa  end  at  støtte  Re- 
geringen her." 

„Saa  fremturer  den,"  sagde  Løck,  „vel  ikke  i  den 
sørgelige  Politik,  som  den  har  indledet  ved  Udste- 
delsen af  det  aabne  Brev." 

Landgreven.  7 

„Maa  jeg  tillade  mig  at  spørge,"  yttrede  Hohner 
med  beskeden  Mine  og  Stemme,  „om  den  kgl.  Kund- 
gørelse, der  oplæstes  i  Kirkerne,  ikke  har  taget  Brod- 
den af  det  aabne  Brev?" 

Selskabet  rystede  paa  Hovedet  og  var  enigt  om, 
at  hin  Kundgørelse  var  et  frugtesløst  Remedium. 

.,Det  aabne  Brev,"  sagde  Løck  med  høj  og  liden- 
skabelig Stemme,  „strider  mod  Hertugdømmernes 
Rettigheder  og  vor  Nationalfølelse.  Hertugdømmerne 
er  ikke  Dele  af  en  dansk  Helstat,  men  selvstændige, 
for  stedse  forenede  Stater,  med  Huset  Augustenborg 
som  Dynasti,  naar  den  kongelige  Linie  uddør.  Det 
aabne  Brev  bebuder  en  Adskillelse  af  Slesvig  og  Hol- 
sten og  søger  middelbart  at  løsne  sidstnævntes  For- 
bundsforhold  til  Tyskland." 

Hvert  Ord,  Løck  havde  sagt,  var  bleven  hørt  inde 
i  Salen  og  havde  vakt  Opmærksomhed.  Herrerne 
gav  Udtalelsen  enstemmig  deres  Tilslutning.  Damerne 
erklærede,  at  Slesvigholstenerne  maatte  føle  sig  stolte 
af  Førere  som  Løck.  Frans  Hohner  havde  lagt  iiøje 
Mærke  til  hver  politisk  Yttring  af  Advokaten  og 
havde  samtidig  haft  Øje  med,  hvad  der  foregik  i 
Salen. 

Soiréen  hos  Etatsraad  Francke  endte  med,  at  Ju- 
stitsraad  v.  Prangens  Datter  spillede  paa  Klaveret 
Melodien  til  Moritz  Arndts  berømte  Sang.  „Was  ist 
des  Deutschen  Vaterland."  Hun  vandt  stærkt  Bifald 
og  maatte  give  Numret  da  capo. 

Paa  Hjemvejen  reflekterede  Hohner  over  alt  det, 
han  havde  hørt  og  set  og  kom  til  den  Erkendelse,  at 
af  Etatsraad  Franckes  Aftenselskab  havde  han  i  Grun- 
den lært  meget.  Det  københavnske  Liv,  hvis  Over- 
flade var  saa  glat  og  tiltalende,  rummede  alligevel  en 
udpræget  Modsætning  indenfor  sig.  Samfundet  dan- 
nede tilsyneladende  en  Enhed,  men  i  Virkeligheden 
spaltede  det  sig  i  to  indbjTdes  fjendtlige  Krese,  en 
tysk  og  en  dansk,   hvoraf  den   sidste  rigtignok  i  nu- 

merisk  Henseende  havde  en  knusende  Overvægt,  me- 
dens den  første  havde  det  stærkeste  Rygstød  udadtil, 
i  det  store  Tyskland.  „Er  København,"  sagde  Hohner 
til  sig  selv,  „den  smilende  Stad  ved  det  skønne  Øre- 
sund, skal  man  dog  ikke  lade  sig  bedaare  af  dets 
behagelige  Ydre,  det  rummer  i  Realiteten  vulkanske 
Kræfter  i  sit  Skød." 

Da  Hohner  Lørdag  Middag  efter  sin  Universitetstid 
kom  hjem,  laa  der  et  Brev  til  ham  paa  Bordet.  Det 
var  fra  Forpagter  Waldt.  Denne  meddelte  ham  det 
sørgelige  Budskab,  at  Købmand  Stem  i  Plon  pludselig 
var  død  af  et  Hjerteslag.  Paa  Hohner  gjorde  denne 
Efterretning  et  meget  dybt  Indtryk,  thi  han  havde 
holdt  meget  af  Stern.  Han  tænkte  med  Vemod  tilbage 
paa  den  behagelige  Aften,  han  i  sin  Tid  havde  til- 
bragt sammen  med  ham,  Waldt  og  Selma  paa  Langes 
Traktørsted  i  Plon  lige  efter  endt  Examen.  Hohner 
gik  i  en  nedtrykt  Stemning  Resten  af  Dagen.  Om 
Natten  befandt  han  sig  i  Drømme  i  sit  lille  Kammer 
i  Plon.  hvor  han  havde  læst  til  Student,  og  han  saa 
Stern  staa  lyslevende  for  sig  med  sit  joviale  Smil 
om  Læberne.  Da  han  vaagnede,  lod  han  Drømme- 
billederne igen  glide  forbi  sin  Bevidsthed  og  spurgte 
sig  selv,  om  han  nogensinde  igen  skulde  mødes  med 
sin  afdøde  Ven.  Hohner  gik  i  Frue  Kirke,  hvor  Sjæl- 
lands Biskop,  Jakob  Peter  Mynster,  denne  Søndag 
prædikede.  Talen  handlede  om  det  evige  Livs  Haab. 
Ved  sin  Personlighed,  sin  Veltalenhed  og  sin  inder- 
lige Trosoverbevisning  gjorde  Biskoppen  som  sæd- 
vanlig et  stærkt  Indtryk  paa  Menigheden.  Hohner 
forlod  Kirken,  styrket  i  sin  Udødelighedstro.  I  den 
Stemning  besvarede  han  Waldts  Brev. 

Tiden  gled  i  Vintermaanederne  hen  paa  en  af- 
vexlende  og  behagelig  Maade  for  Hohner.  Foruden 
Francke  aabnede  Prangen  og  andre  holstenske  Em- 
bedsmænd i  Kollegierne  deres  Huse  for  ham,  og  han 
nød   i   disse  Krese   alle  de  Adspredelser,  som   inter- 

essante  Damer,  dannet  Konversation  og  god  Musik 
kan  yde;  men  alligevel  savnede  han  en  Ven  ti!  daglig 
Omgang.  Paa  Martensens  Forelæsninger  havde  han 
stiftet  Bekendtskab  med  en  juridisk  Kandidat  ved 
Navn  Karl  Liebe,  der  hospiterede  hos  denne  Pro- 
fessor, fordi  han  følte  sig  tiltalt  af  det  spekulative 
Moment  i  hans  Foredrag.  Gennem  Liebe  blev  Hohner 
meldt  ind  i  Studenterforeningen  i  Boldhusgade;  men 
den  holstenske  Student  følte  sig  der  ensom.  Han 
kendte  intet  af  Medlemmerne,  han  stod  i  Foreningen 
uden  Kammerater.  1  de  holstenske  Familiekrese  kom 
han  aldrig  sammen  med  danske  Studenter  eller  Dan- 
ske overhovedet,  men  kun  med  Tyskere,  dels  fra 
Holsten  og  Sydslesvig,  dels  fra  det  store  Fædreland. 
Paa  en  vis  Maade  repræsenterede  disse  Krese  en 
fremmed  Stat  i  selve  Staten.  Desuden  var  den  poli- 
tiske Atmosfære,  der  fandtes  i  Studenterforeningen, 
Hohner  ubehagelig.  Akademici  af  den  liberale  Ret- 
ning med  et  dansk-nationalt  Præg  førte  her  det  store 
Ord  og  støttedes  i  deres  Opposition  mod  Regeringens 
laverende  Holdning  mellem  Monarkiets  Nationaliteter 
af  Grundtvigianerne  og  Skandinavismens  Tilhængere. 
Men  disse  politiske  Retninger  stillede  sig  mistænk- 
somt og  køligt  overfor  Frans  Hohner,  da  han  som 
Holstener  uden  videre  forekom  dem  enstydig  med  en 
Slesvigholstener. 

Hvor  glad  blev  ikke  Hohner,  da  han  en  Dag  til- 
fældig mødte  Landskabsmaler  Buntzen  paa  Gaden. 
De  gik  sammen  op  i  Gianellis  (>afé  paa  Hjørnet  af 
Kongens  Nytorv  og  Østergade,  og  her  fornyede  de  i 
en  Samtale  Minderne  fra  Emkendorf  sidste  Sommer 
og  fra  fælles  kendte  Punkter  i  Holsten.  Buntzen  var 
jo  en  indfødt  Kieler  og  havde  tilbragt  sin  første  Ung- 
dom i  denne  Stad.  Hohner  spurgte  ham  naturligvis 
først  og  fremmest  om  Waldts  paa  Friedrichshof  og 
Panker. 

„Forpagteren,"  svarede  Buntzen,  „befandt  sig,  da 

jeg  forlod  Holsten,  ikke  vel.  Han  har  lidt  et  stort 
Tab,  og  det  har  voldt  ham  en  saadan  Sorg  og  Græm- 
melse, at  det  har  indvirket  paa  ham  ogsaa  i  legemlig 
Henseende." 

„Hvori  har  det  Tab  bestaaet?"  spurgte  Hohner 
med  Deltagelse  og  Bekymring. 

,,l)e  kendte  jo  Købmand  Stern  i  Plon?" 

„Stern,"  fortsatte  Kuntzen,  „gjaldt  for  at  være  en 
formuende  Mand  og  et  solidt  Firma.  Waldt  havde  i 
Tillid  dertil  sat  en  betydelig  Sum  Penge  i  hans  For- 
retning. Men  nu  efter  Sterns  Død,  da  Boet  og  Bøgerne 
er  gjort  op,  viser  det  sig,  at  Waldt  har  mistet  sin 
Kapital." 

„Spekulerede  da  Stern?" 

„Han  havde  taget  Aktier  i  to  nye  Foretagender, 
et  Ølbryggeri  i  Neustadt  og  en  Tobaksfabrik  i  Altona, 
men  begge  mislykkedes  totalt.  For  at  holde  dem  oppe 
og  friste  Lykken  vedblev  Stern  at  skyde  den  ene 
Sum  til  efter  den  anden,  og  saaledes  gik  det  til,  at 
han  ogsaa  i  det  Øjemed  disponerede  over  de  Penge, 
Waldt  havde  staaende  hos  ham." 

^Hvor  det  gør  mig  ondt  for  Waldt  og  for  Selma!" 
udbrød  Hohner.  Den  inderligste  Deltagelse  lyste  ud 
af  hans  Blik. 

„De  mener  Datteren,  Jomfru  Selma,"  sagde  Buntzen; 
„den  unge,  smukke  Pige,  sammen  med  hvem  de  i  Efter- 
aaret  besøgte  Malerisamlingen  paa  Emkendorf." 

„Den  yndige,  den  ejegode  Selma,"  yttrede  Hoh- 
ner med  Følelse,  „skulde  hun  virkelig  blive  ulykke- 
lig!" 

„Hende  skal  De  saamænd  ikke  være  bekymret 
for,  Hr.  Hohner.  For  det  første  har  hun  en  smuk 
Sangstemme,  og  for  det  andet  Talent  for  Malerkun- 
sten .  .  ." 

„For  Malerkunsten!"  afbrød  Hohner  ham. 

„Da  jeg  malede  Lindealleen  i  Parken  ved  Panker 
for   Hs.  Durchlauchtighed   Landgreven,   kom  Jomfru 

Waldt  ofte  og  betragtede  mit  Billede.  En  Dag  viste 
hun  mig  et  Par  Pennetegninger,  en  Egetræsgruppe  i 
Streezerbergs  Skov  og  et  Bakkeparti  med  Fyr  og  Gran 
fra  Liitjenburgs  Omegn,  og  jeg  blev  forbavset  over  de 
Evner,  som  var  nedlagt  deri." 

„De  smigrer,  Hr.  Buntzen,  Selma  Waldt  kan  vel 
nok  levere  en  kvik  Pennetegning,  men  egenlig  Kunst 
er  det  næppe.  Har  hun  kunstnerisk  Begavelse,  ligger 
den  snarere  i  Retning  af  det  musikalske." 

„Maaske,"  svarede  Maleren,  „men  for  hende  stiller 
Fremtiden  sig  sikkert  heldig,  selv  om  Faderen  skulde 
være  berøvet  hele  sin  Formue.  Efter  Stems  Død 
kom  der  jævnlig  en  Fuldmægtig  Kahl  i  Huset  hos 
Waldt.  Han  gjorde  utvivlsomt  Haneben  til  Datteren, 
og  han  skal  efter  Sigende  være  en  dygtig  Jurist.  Han 
er  ansat  hos  Advokat  Bargum  i  Kiel." 

Denne  Meddelelse  var  for  Hohner  ligesom  et  Stik 
i  Hjertet.  Men  han  betvang  sig,  og  Buntzen  mærkede 
ikke  noget.  Hohner  følte  imidlertid  Trang  til  at  være 
alene,  for  at  han  fuldt  ud  kunde  hengive  sig  til  sin 
Stemning.     Han  tog  sit  Ur  og  udbrød: 

„Tiden  er  saa  fremskreden,  og  jeg  maa  skynde 
mig  alt,  hvad  jeg  kan,  for  at  naa  Universitetet,  inden 
Forelæsningen  begynder.  Det  har  glædet  mig  at  træffe 
sammen  med  Dem,  Hr.  Buntzen.  Har  jeg  snart  Æren 
af  Deres  Visit?"  Han  skrev  sin  Adresse  paa  et  lille 
Kort  og  rakte  Maleren  det. 

„Mens  De  opholder  Dem  her  i  Byen,  Student 
Hohner,  burde  De  besøge  den  kgl.  Malerisamling  paa 
Kristiansborg  adskillige  Gange.  Ønsker  De  det,  skal 
jeg  med  Fornøjelse  være  Deres  Fører?" 

„Jeg  takker  Dem,  Hr.  Buntzen.  Til  Gengæld  haa- 
ber  jeg,  at  De  ikke  vil  afslaa  min  Indbydelse,  naar 
jeg  beder  Dem  om  at  være  min  Gæst  i  det  kgl. 
Theater  i  Overmorgen  Aften.  Jeg  ser  af  Repertoiret, 
at  Oehlenschlægers  Tragedie  „Dina"  gaar,  og  denne 
Forestilling  vilde  jeg  gærne  overvære." 

_Det  skal  være  en  stor  Kunstnydelse,'"  udbrød 
Huntzen ;  han  takkede  for  Indbydelsen,  hvorefter  han 
og  Hohner  skiltes,  efter  at  han  ogsaa  havde  opgivet 
sin  Adresse. 

Efter  Tilbagekomsten  til  sit  Hjem  gennemtænkte 
Hohner,  hvad  Buntzen  havde  meddelt  ham  om  Selma 
og  Kahl.  Han  pintes  af  Skinsyge,  men  kunde  dog 
ikke  tro,  at  hun  for  Alvor  vilde  svigte  ham.  Han 
genkaldte  sig  i  Erindringen  hvert  Træk  af  Selma 
overfor  ham  i  den  sidste  Tid  før  hans  Afrejse,  efter 
at  hun  var  kommen  i  Forbindelse  med  Kahl.  Hendes 
Venlighed  overfor  denne  hos  Bargum  i  Kiel  og  ved 
Festen  i  Hotelhaven  i  Plon  stod  nok  som  foruroligende 
og  bittre  Minder  for  ham,  men  paa  den  anden  Side 
havde  hun  været  saa  deltagende,  venlig  og  elskvær- 
dig overfor  ham  ved  Afskeden  paa  Friedrichshof,  at 
Tanken  derom  var  som  en  Solstraale  i  hans  Sind. 
Hohner  saa  ud  gennem  Vinduet  paa  Exercerpladsen 
og  Rosenborg  Slot.  Den  skybedækte  Himmel  hang 
blygraa  ned  over  dette,  Kragerne  skreg  i  Havens 
Træer,  hvis  aflmede  Grene  rystedes  af  heftige  Vind- 
sled.  Der  var  udbredt  en  kold,  trist  og  mørk  Stem- 
ning over  det  hele  Billede;  Synet  deraf  virkede  dob- 
belt nedtrykkende  paa  et  allerede  beklemt  og  betyn- 
get Sind. 

Det  bankede  paa  Døren;  Hohner  foer  op  af  sine 
Reflexioner;  det  var  Postbudet,  der  bragte  et  Brev. 
Hohner  saa  af  Stemplet,  at  det  var  fra  Panker;  han 
genkendte  Selmas  Haandskrift  og  aabnede  Seglet  med 
den  største  Nysgærrighed,  men  samtidig  med  Frygt 
for,  at  det  kunde  indeholde  en  Efterretning  af  skæbne- 
svanger Betydning  for  ham.  Selma  yttrede  i  Brevet 
først  Haabet  om,  at  det  gik  godt  med  hans  Studeringer, 
og  at  han  befandt  sig  vel  i  Hovedstaden.  Derefter 
omtalte  hun  de  ødelæggende  Virkninger,  Sterns  Død 
og  finansielle  Stilling  havde  haft  for  hendes  Fader, 
idet  Pengene,  denne  havde  anbragt  i  hins  Forretning, 

for  den  største  Del  var  tabte,  da  de  var  anvendt  til 
uheldige  Spekulationer.  Til  al  Lykke,  vedblev  Selma 
Waldt  i  sit  Brev,  havde  Advokat  Barguni  i  Kiel  faaet 
Sterns  Bo  og  AlTærer  under  Behandling,  men  den, 
der  personlig  havde  med  Sagen  at  gøre,  var  heldigvis 
Fuldmægtig  Kahl.  Han  havde  ved  Affærens  Ordning 
med  Kreditorerne  lagt  stort  Talent  og  megen  Forret- 
ningsdygtighed  for  Dagen,  og  det  var  da  lykkedes 
ham  at  redde  noget  for  Waldt.  Baade  hun  og  hendes 
Fader  var  derfor  Kahl  særdeles  forbundne,  og  han 
havde  desuden  aabnet  dem  Udsigt  til,  at  den  lille 
Sum,  der  var  frelst  fra  Skibbrudet,  nok  skulde  kunne 
forrente  sig  godt,  naar  den  benyttedes  med  Klogskab 
og  Fremsyn.  Men  med  alt  det,  skrev  Selma,  kunde 
det  dog  ikke  nægtes,  at  det  ved  Stern  lidte  Tab  havde 
givet  Waldt  et  alvorligt  Stød.  I  mørke  Øjeblikke  be- 
brejdede han  sig  i  stærke  Udtryk  sin  Ubesindighed 
og  ærgrede  sig  over,  at  Udbyttet  af  mange  Aars  Ar- 
bejde saaledes  var  bleven  spredt  for  Vinden,  hvorpaa 
han  overvældedes  af  Sorg,  hvad  der  tog  paa  hans 
Kræfter.  Selma  udtalte  Haabet  om,  at  Faderen  maatte 
genvinde  sit  Helbred  saaledes,  at  han  ved  Gensynet 
maatte  forekomme  Hohner  at  være  den  gamle.  Hun 
og  Faderen  imødesaa  imidlertid  et  Brev  fra  Hohner, 
hvis  Livsbane  de  begge  fulgte  med  saa  megen  Del- 
tagelse og  Interesse.  Hun  undertegnede  sig:  Deres 
hengivne  Selma  Waldt. 

De  sidste  Sætninger  i  Brevet  gjorde  et  beroligende 
Indtryk  paa  Hohner,  hvis  Skuffelse  var  bleven  vakt 
ved  den  Anerkendelse,  som  Selma  ydede  Kahl.  Han 
betragtede  nu  denne  afgjort  som  sin  Medbejler,  men 
skulde  han  besejre  ham,  da  formaaede  han  kun  at 
gøre  det  med  aandelige  Vaaben.  PYans  Hohner  be- 
sluttede derfor  at  drive  sit  Studium  med  endnu  større 
Energi,  for  at  han  baade  kunde  blive  dygtig  Kandidat 
og  Videnskabsmand  i  sit  Fag.  Aldrig  havde  Marten- 
sen,  Scharling  og  Sibbern  set  en  flittigere  Tilhører 

ved  deres  Forelæsninger.  Hohner  besøgte  jævnlig 
enliver  al"  de  tre  Professorer  i  Hjemmet  og  havde 
Samtaler  med  dem,  der  ikke  blot  var  ham  en  aande- 
lig  Rekreation,  men  virkelig  fremmede  hans  viden- 
skabelige Udvikling.  Hvad  der  særlig  beskæftigede 
hans  Tænkning  var  Spørgsmaalet  om  F'orholdet  mel- 
lem Tro  og  Viden,  der  netop  paa  den  Tid  var  et  al- 
mindelig drøftet  Problem  i  den  akademiske  Verden. 
Hohner  lyttede  med  Interesse  til  Sibbern,  naar  denne 
udviklede  for  ham.  hvorledes  Kristendommen  havde 
den  dybeste  Betydning  ved  de  humane  Virkninger, 
den  gennem  den  frie  Tilegnelse  udøvede,  hvorfor  han 
fandt  dogmatisk  og  kirkelig  Autoritet  og  Tvang  ufor- 
enelig med  dens  Væsen.  Hohner  følte,  at  Sibbern  i 
Virkeligheden  var  en  dyb  religiøs  Natur,  og  han  til- 
taltes derfor  af  denne  selvstændige  Tænker  uden  at 
dele  hans  Standpunkt.  I  den  Pxetning  sluttede  Hohner 
sig  ganske  til  Martensen  og  Scharling,  der  begge  hæv- 
dede, at  Videnskaben  burde  bøje  sig  for  den  gud- 
donnnelige  Aabenbaring  i  den  hellige  Skrift,  der  til- 
egnedes i  Troen  og  selv  indeholdt  en  omfattende 
Viden  om  Forholdet  mellem  Gud  og  Verden,  hvorfor 
Videnskaben  og  Troen  befandt  sig  i  organisk  Enhed. 
Denne  fandt  sit  Udtryk  i  Dogmatiken,  uden  hvilken 
Kristendommnn  vilde  svæve  i  Luften  som  et  rodløst 
Frø.  Beskæftigelsen  med  det  store  Problem  om  Vi- 
denskabens Forhold  til  Religionen  lagde  saaledes  Be- 
slag paa  Hohners  Tanker,  at  Selma  og  Waldt  for  en 
Tid  ligesom  traadte  i  Baggrunden  af  hans  Bevidsthed. 
Men  pludselig  grebes  han  en  Gang  imellem  af  Læng- 
sel efter  dem,  og  da  higede  han  efter  det  Øjeblik,  i 
hvilket  han  atter  kunde  mødes  med  sin  Veninde,  thi 
det  var  hun  jo  dog  i  Virkeligheden. 

Frans  Hohner  fik  paa  den  Tid  en  Opmuntring, 
der  glædede  ham  særlig  og  styrkede  hans  Livsmod. 
Man  saa  i  hine  Dage  med  en  ganske  anden  Veneration 
hen  til  Kongehusets  Medlemmer  end  senere,  i  Demo- 

kratiets  Tidsalder,  og  tillagde  derfor  enhver  Bifalds- 
yltring  og  Anerkendelse  fra  den  Kant  en  overordent- 
lig Vægt  og  Betydning.  Efter  Bestemmelsen  hævede 
Hohner  maanedlig  i  Landgrevens  Palæ  paa  Amalien- 
borg sin  Pengeunderstøttelse  hos  Adjudanten,  Kam- 
merherre Biilow,  der  altid  viste  sig  meget  venlig 
overfor  ham  og  udspurgte  ham  om  hans  Studier. 

„De  kan  tro,  Hr.  Hohner,"  sagde  Adjudanten  en 
Dag  til  ham,  „det  vilde  interessere  Hs.  Durchlauch- 
tighed,  hvis  De  kunde  skaffe  Dem  en  Flidsattest,  som 
jeg  da  kunde  forevise  ham.  Landgreven  har  nogle 
Gange  talt  om  Dem." 

Hohner  erklærede,  at  han  strax  vilde  sætte  sig  i 
Bevægelse  for  at  opnaa  en  saadan.  Han  bad  da  Pro- 
fessorerne Martensen,  Scharling  og  Sibbern  om  en 
saadan  Attest,  idet  han  meddelte,  hvortil  den  skulde 
anvendes.  De  gav  ham  alle  tre  et  rosende  Vidnes- 
byrd for  Flid,  Nøjagtighed  og  Opmærksomhed.  Dette 
Vidnesbyrd  bragte  Hohner  Adjudanten  og  spurgte  ved 
samme  Lejlighed,  om  han  kunde  have  den  store  Ære 
at  gøre  Landgreven  sin  Opvartning  paa  dennes  Fød- 
selsdag i  December.  Kammerherre  Biilow  svarede,  at 
det  næppe  vilde  kunne  ske  personlig,  men  der  var  i 
Forgemakket  fremlagt  en  Protokol,  i  hvilken  han  kunde 
skrive  sit  Navn. 

Da  Hohner  paa  Fødselsdagen  indfandt  sig  i  Pa- 
læet, forbavsedes  han  over  den  Skare  Gratulanter, 
der  fyldte  Forgemakket.  De  fleste  maatte  nøjes  med 
at  tegne  sig  i  Protokollen;  det  var  kun  en  Snes  Ud- 
valgte af  de  to  første  Rangklasser  og  af  Militæretaterne, 
der  stedtes  personlig  til  Audiens.  Hohner  betragtede 
opmærksomt  dette  Skuespil,  hvilket  han  for  første 
Gang  saa.  Hvorhen  han  vendte  sit  Blik.  mødte  det 
røde  og  blaa  guldbroderede  Uniformer  med  Sølvepau- 
letter, trekantede  Hatte  med  Fjer  og  Kaarder  med 
kostbare  Portepéer,  allevegne  fra  lyste  Stjerner,  Kors 
og  Ordensbaand  ham  i  Møde.    Midt  iblandt  al  denne 

Glimmer  og  Glans  saa  han  en  Gruppe  Præster  og 
højere  Gejstlige  i  Ornat;  ogsaa  paa  delte  tindrede 
Ordensdekorationer,  hvad  der  ikke  tiltalte  hans  Øje 
eller  Folelsc.  Over  Forsamlingen  hvilede  en  højtids- 
fuld Stemning.  Man  gik  om  ihlandt  hverandre,  idet 
Bekendte  halvhøjt  vexlede  nogle  Ord  i  Forbigaaende. 
Blikkene  søgte  stadig  hen  til  Audiensgemakkets  Dør. 
Hver  Gang  denne  aabnedes,  og  en  Herre  traadte  ud, 
rød  i  Ansigtet  og  aabenbart  afficeret  af  et  eller  andet 
naadigt  Udtryk  af  Durchlauchtigheden,  følte  de,  der 
stod  nærmest  for  Tur,  sig  mere  højtidsstemte,  hvad 
der  prægede  sig  i  deres  Miner  og  hele  personlige 
Holdning. 

Blandt  de  Notabiliteter,  som  var  til  Stede  i  For- 
gemakket, lagde  Hohner  særlig  Mærke  til  en  høj, 
smuk  Officer,  der  tilsyneladende  nærmede  sig  de 
halvtreds.  Han  var  Major  i  Infanteriet  og  bar  den 
russiske  Stanislaus  Orden  og  den  preussiske  røde  Ørn. 
Hans  Blik  mødte  Hohners,  og  de  betragtede  et  Øje- 
blik hinanden,  ligesom  om  de  gensidigt  følte  sig  til- 
trukken.  Men  da  Adjudantens  Stemme  kaldte  en  ny 
til  Audiens,  og  da  der  opstod  stærk  Bevægelse  i  For- 
samlingen, tabte  de  hinanden  af  Syne.  Hohner  mente, 
at  han  havde  hørt  en  i  Nærheden  staaende  Herre 
tiltale  Officeren  med  Navnet  Irminger.  Efter  at  Stu- 
denten lykkeligt  havde  faaet  sit  Navn  skrevet  i  Proto- 
kollen, forlod  han  hurtigt  Palæet.  En  Uges  Tid  senere 
erfarede  han  gennem  Adjudanten,  at  Hs.  Durlauchtig- 
hed  havde  været  særdeles  tilfreds  med  Attesterne. 
Biilow  havde  faaet  Ordre  til  at  bevidne  Hohner  dette. 
Studenten  følte  sig  overordentlig  smigret  af  en  An- 
erkendelse fra  den  Side. 

Frans  Hohner,  der  færdedes  som  en  Fremmed  i 
den  danske  Studenterkres,  sluttede  sig  derfor  inder- 
ligere til  Landskabsmaler  Buntzen,  i  hvis  Selskab  han 
besøgte  Museerne  og  Samlingerne.  I  det  kgl.  Maleri- 
galleri   dvælede    Buntzen    med    forklarlig   Kunstner- 

glæde  foran  sit  eget  Billede  „Et  Ege-  og  Bøgekrat  ved 
Dyrehaven"  og  forklarede  Hohner  dets  Enkeltheder. 
Men  vor  Landskabsmaler  havde  i  høj  Grad  den  elsk- 
værdige Egenskab,  at  han  kunde  blive  begejstret  over 
andres  Arbejder.  Han  førte  saaledes  Hohner  hen 
foran  Købkes  store  Maleri  „Capris  Kyst  i  Morgen- 
belysning"  og  udtalte  sig  med  Beundring  om  dette 
fortræffelige  Kunstværk.  Man  saa  de  to  Venner  sam- 
men i  Cirkus  Liphard,  i  det  kgl.  Theater  og  i  Casino. 
Sidstnævnte  Sted  havde  Lumbyes  Orkester  stor  Til- 
trækningskraft for  dem,  og  de  morede  dem  kosteligt 
over  Familien  Prices  Pantomimeforestillinger  paa 
Theatret  der.  De  var  begge  indtagne  i  Rosa  Prices 
yndefulde  Columbine  og  fandt  Adolf  Prices  Pjerrot 
grundkomisk. 

Hohner  havde  i  Anledning  af  Aarskiftet  sendt 
Waldt  en  Lykønskning,  men  der  hengik  lang  Tid,  in- 
den han  fik  Svar.  Endelig  indløb  det  og  var  som 
sædvanlig  skrevet  af  Selma.  Hun  meddelte  først,  at 
Faderen  fremdeles  var  svag  af  Helbred  og  havde 
stundom  Øjeblikke,  i  hvilke  han  kunde  være  noget 
aandssløv,  men  naar  man  talte  til  ham  om  Frans 
Hohner,  gjorde  del  altid  et  oplivende  Indtryk  paa 
ham.  Selma  kunde  bringe  Hohner  en  hjertelig  Lyk- 
ønskning fra  Waldt  og  føjede  sin  egen  til  den.  Der- 
efter fortalte  hun,  at  Rudolf  Kahl  var  en  hyppig  Gæst 
i  Huset  hos  dem,  og  at  han  havde  i  Sinde  at  ned- 
sætte sig  som  Advokat  i  Liitjenburg,  da  han  havde 
arvet  en  Sum  Penge  efter  en  afdød  Tante.  Selma 
yttrede  sin  Glæde  over,  at  Kahl  forstod  saa  udmær- 
ket at  omgaas  Waldt,  der  aabenhjertigt  drøftede  sine 
Pengesager  med  ham  og  nærede  stigende  Tillid  til 
ham  som  Personlighed  og  Jurist.  Hun  sluttede  Bre- 
vet med  Forsikringen  om,  at  hendes  Fader  og  hun 
stadig  tænkte  paa  Hohner  og  ventede  med  Længsel 
hans  Tilbagekomst.  Spøgende  udtalte  hun  F'rygt  for, 
at  Hohner  gik  saaledes  op  i  Videnskaben,  at  han  slet 

ikke  bekymrede  sig  om  Hverdagsmennesker.  løvrigt 
ventede  de  snart  at  høre  fra  Hohner. 

Frans  Hohner  blev  ubehagelig  berørt  af  dette 
Brev.  Det  var  venligt  i  Formen,  og  tilsyneladende 
vidnede  det  om,  at  Selma  fulgte  ham  i  Tanken  og 
nærede  Interesse  for  ham;  men  det  var  dog  tydeligt, 
at  Kahl  nu  spillede  en  vigtig  Rolle  i  Waldts  Hus  og 
var  i  Færd  med  at  trænge  de  tidligere  Venner  i  Bag- 
grunden. Følelsen  heraf  pinte  Hohner  og  stemte  ham 
bittert.  Han  elskede  Selma  og  havde  trygt  stolet  paa 
hende,  hvis  hun  skulde  træffe  et  afgørende  Valg,  men 
nu  var  han  bekymret  for,  at  hun  mulig  vilde  svigte 
og  foretrække  Kahl  for  ham. 

1  denne  Sindsstemning,  i  hvilken  Haab  kæmpede 
med  Tvivl,  og  Tilliden  nagedes  af  bitter  Mistro,  be- 
gav Hohner  sig  hen  i  Studenterforeningen  for  om 
muligt  at  adsprede  sig  og  faa  de  mørke  Tanker  for- 
drevne. 

Der  traf  han  Kandidat  Liebe  og  fik  sig  strax  en 
gemytlig  Passiar  med  ham,  hvorefter  Hohner  blev 
præsenteret  for  Senioratsmedlemmet,  Forfatteren  Karl 
Borgaard.  Denne  opfordrede  Hohner  til  at  høre 
Skuespiller  Mantzius'  Oplæsning  af  Shakespeares 
„Julius  Cæsær",  der  skulde  finde  Sted  den  først- 
kommende Lørdag.  Borgaard  spurgte  med  et  elsk- 
værdigt Smil,  om  der  stillede  sig  sproglige  Hindrin- 
ger i  Vejen  for  ham,  hvad  Hohner  benægtede,  idet 
han  erklærede,  at  han  nu  var  kommen  saa  vidt,  at 
han  fuldstændig  forstod  Sproget,  naar  han  hørte  to 
Danske  tale  sammen. 

I  en  Gruppe  lige  i  Nærheden  blev  der  politiseret 
livligt.  .,Lad  os  høre  nærmere  paa  Diskussionen," 
sagde  Liebe.  Han  og  Borgaard  førte  Hohner  hen  til 
de  politiserende  Akademikere,  præsenterede  den  hol- 
stenske Student  for  dem  og  anmodede  om  Tilladelse 
for  ham  og  dem  til  at  overvære  Diskussionen. 

En  høj,  mager  Student   ved   Navn  Plesner  med 

skarpe  Ansigsttræk  og  mørke  spillende  Øjne,  rejste 
sig,  rakte  Holiner  Haanden  og  udbrød:  „De  er  fra 
Plon.  Jeg  kender  godt  det  gamle  interessante  Slot 
der;  det  blev  bygget  af  Hertug  Joachim  Ernst;  jeg 
har  set  Dokumenter  med  hans  Navns  Underskrift." 

„Der  har  vi  Historikeren!  Han  burde  være  Ar- 
kivar!" lød  det  fra  Gruppen. 

„Det  er  en  Holstener,"  yttrede  en  blond,  rødmus- 
set  Student  til  sin  Sidemand,  „hvad  vil  han  egentlig 
her?" 

„Du  har  Ret,"  lød  Svaret  med  lollandsk  Betoning, 
„som  holstensk  Akademiker  er  han  selvfølgelig  Sles- 
vigholstener og  burde  helst  holde  sig  herfra." 

Hohner  havde  imidlertid  efter  Plesners  Indbydelse 
taget  Plads  tilligemed  Liebe  og  Borgaard.  Plesner 
bød  den  holstenske  Gæst  en  Cigar.  Der  toges  paany 
fat  paa  Diskussionen.  Student  Poulsen  fra  Borger- 
dydsskolen paa  Kristianshavn,  en  af  Martin  Hamme- 
richs flinkeste  Elever,  rejste  sig  og  sagde  med  høj 
Stemme:  „Lad  os  saa  drøfte  Konsekvenserne  af  den 
Tanke,  de  roskildske  Stænders  Præsident  udtalte  ved 
Mødernes  Slutning." 

Almindelig  Tilslutning  fra  alle  Sider. 

„Hvem  var  Præsidenten?"  spurgte  Hohner  med 
dæmpet  Stemme  Liebe. 

„Det  var  H.  N.  Clausen,  den  berømte,  den  store 
Clausen,"  var  Svaret.    „Ham  kender  De  da  nok?" 

„Jeg  har  heri  om  hans  litterære  Polemik  med 
Grundtvigianerne,"  sagde  Hohner,  „og  dem  skal  han 
nok  have  sat  til  Vægs.  Hans  politiske  Virksomhed 
er  mig  ukendt,  jeg  ved  kun,  at  Hs.  Durchlauchtighed 
Landgreven  ynder  den  ikke." 

Et  Par  theologiske  Studenter  af  den  grundtvigske 
Retning  hørte  denne  Udtalelse  og  tilkastede  Hohner 
et  flammende  Blik. 

„Præsidentens  Udtalelse  lød  saaledes,"  begyndte 
Poulsen,   men  næppe  havde  han  sagt  disse  Ord,   før 

Kredsens  Medlemmer  rejste  sig  og  modtog  med  Haand- 
klap  og  Hravoraab  en  trivelig,  rødmusset  Herre  med  et 
gemytligt  Fysiognomi:  det  var  Student  Axel  Sjøbeck 
fra  Universitetet  i  Lund.  Han  hilste  smilende  til  alle 
Sider  og  vexlede  Haandtryk  med  alle.  Da  han  kom 
til  Hohner,  sagde  Plesner:  „Student  Hohner  Ira  Hol- 
sten." 

„Ja  saa,'"  udbrød  Sjøbeck,  „en  Holstener,  det  er 
jo  interessant.'-  Han  gav  Hohner  et  hjerteligt  Haand- 
tryk. Men  da  han  af  de  andres  Miner  saa,  at  denne 
Hilsen  gjorde  et  ubehageligt  Indtryk,  vendte  han  sig 
pludselig  fra  Hohner  og  slog  med  et  sødladent  Smil 
de  to  nærmeste  paa  Skuldrene  med  Udraabet:  „Naa, 
Bro'er,  skal  vi  saa  fortsætte  Diskussionen?" 

Student  Poulsen  tog  atter  Ordet.  „De  ved,  mine 
Herrer,  at  Præsidenten,  vor  udmærkede  Clausen, 
sagde  ved  Mødernes  Slutning,  at  hvis  Stænderinstitu- 
tionen ikke  udvikledes,  vilde  der  forestaa  en  Kata- 
strofe, der  vilde  være  mindre  i  Regeringens  end  i 
Folkets  Interesse.  Her  sigtede  han  naturligvis  til  en 
Revolution  .  .  .  .' 

„De  maa  moderere  Deres  Udtryk,  Poulsen,"  af- 
brød Plesner  ham,  „slige  Ord  maa  ikke  ligefrem  siges, 
de  maa  i  det  mindste  omskrives." 

„Bliv  bare  ved,"  lød  det  fra  flere,  „sæt  Kraft  paa!" 

„Præsidenten,"  vedblev  Poulsen,  „har  villet  be- 
bude Indførelsen  af  en  Konstitution  for  Danmark,  lige 
fra  Skagen  til  Eideren,  og  for  Virkeliggørelsen  af 
denne  Tanke  skal  vi  unge,  hvem  Fremtiden  tilhører, 
netop  kæmpe!" 

„Bravo,  bravo!"  raabtes  der  mod  Taleren. 

„Taleren,"  yttrede  Hohner  til  Liebe,  „sagde  Dan- 
mark til  Eideren,  men  Slesvig  er  jo  ikke  en  Del  af 
Danmark." 

Denne  Udtalelse,  der  ikke  var  beregnet  paa  at 
vække  Opmærksomhed,  opfangedes  af  de  to  berørte 


112 

grundtvigske  Studenter,   som  hele  Tiden  havde   havt 
Opmærksomheden  lienvendt  paa  Holiner. 

„Mine  Herrer!"  raabte  den  ene,  idet  han  sprang 
op,  .,der  er  en  Slesvigholstener  i  vor  Midte!"  Han 
pegede  paa  Hohner. 

„Det  er  jo  netop,"  skreg  den  anden  Grundtvigi- 
aner, „den  slesvigholstenske  Yngels  landsforræderske 
Paastand,  at  Danmark  ender  ved  Kongeaaen  .  .  .  ." 

„Danmark,"  sagde  en  stærk  Stemme,  en  Medarbej- 
der ved  „Fædrelandet",  „er  alt  Landet  mellem  Øresund 
og  Eideren.  Det  vil  vi  forsvare  mod  Slesvigholste- 
nernes højiorræderske  Skraal  og  mod  alle  tyske 
Fuglefængeres  søsyge  Erobringslyst!'- 

„Det  er  hørt,  det  er  hørt!"  raabte  alle  Taleren  i 
Møde. 

„Lad  os  gentage  med  Orla  Lehmann,"  udbrød  den 
ene  af  Grundtvigianerne  med  dirrende  Røst,  „at  vi 
med  vort  Sværd  vil  skrive  paa  Slesvigholsternes  Ryg 
et  blodigt  Bevis  for  den  Sandhed,  at  Eideren  er  Dan- 
marks Grænse!" 

„Ja,  Tyskerne  skal  komme  til  at  smage  „Skræp"," 
tilføjede  den  anden  Grundtvigianer. 

Ordene  „Konstitution"  og  „Slevigholsteinisme" 
havde  øjeblikkelig  bragt  Lidenskaberne  i  Kog  hos  de 
unge  Akademikere,  og  Stemningen  blev  saa  meget  in- 
tensivere, som  de  havde  den  holstenske  Student  Frans 
Hohner  i  deres  Midte.  Alles  Blikke  var  rettede  mod 
ham,  der  sad  tavs  og  bleg,  krænket  af  Yttringen  om 
det  blodige  Bevis  paa  Ryggen. 

Medarbejderen  ved  „Fædrelandet"  stod  op  og  sagde 
med  tordnende  Stemme  til  ham:  „Nu  kender  De  At- 
mosfæren og  Temperaturen  her.  Bring  nu  Deres 
Landsmænd  der  ovre  til  Raison,  mens  det  er  Tid,  for 
vi  antager  da,  at  De  er  fuldstændig  enig  med  os?" 

„Slesvig,"  udtalte  Hohner  roligt  og  fattet,  „er  ef- 
ter mine  og  mine  holstenske  Landsmænds  Overbevis- 
ning ikke  en   dansk  Provins.    Det  er  en   selvstændig 

Stat,  der  har  Statholder,  Administration,  Overret  og 
Universitet  tilfælles  med  Holsten  .  .  .  ." 

„Nej,  nej!"  lod  det  nu  i  stormende  Kor  fra  alle 
Sider,  „Slesvig  er  fra  Arilds  Tid  en  kærnedansk  Pro- 
vins!" 

„Men  Hs.  Majestæt  Kongen,"  bemærkede  Hohner 
tørt  midt  i  al  denne  Ophidselse,  „har  jo  udtrykkelig 
ved  sit  Reskript  for  et  Par  Aar  siden  givet  Tysk  For- 
rangen for  Dansk  i  Slesvigs  Stænderforsamling  og 
Forretningssproget  der  er  jo  Tysk." 

Denne  Udtalelse  gjorde  stærk  Virkning  paa  For- 
samlingen, der  ikke  kunde  benægte  Kendsgerningen. 
Men  af  Frygt  for  de  offentlige  Følger  vilde  Ingen  give 
sit  harmfuldte  Sind  Luft,  hvad  der  vel  havde  ført  til 
Processer  for  Majestætsfornærmelse. 

Da  gjorde  Plesner  Ende  paa  den  ubehagelige  Si- 
tuation ved  at  raabe:  „Mine  Herrer!  Punschebollerne 
venter!  Soldet  begynder!  I  Aften  foredrager  Mantzius 
Visen  om  Toldboldrotten,  Wengels  udødelige  Værk!" 

„Lad  os  bare  blive  disse  højforræderske,  nord- 
albingiske  Fraser  kvit,"  udbrød  Lundenseren.  „I  hu- 
sker. Brødre,  paa  Ridehuset  ifjor.  Kommer  det  til 
Krig  med  Tyskland,  saa  har  I  de  svenske  gossar  blå 
ved  Jer  Side. 

Selskabet  begav  sig  til  Soldet.  Hohner  afslog 
Liebes  og  Borgaards  Indbydelse  til  at  deltage  i  det. 
Han  gik  mørk  i  Sindet  hjem. 

Fra  dette  Øjeblik  følte  han  sig  ganske  fremmed  i 
de  akademiske  Kredse  i  København  og  længtes  efter 
Semestrets  Slutning,  da  han  saa  kunde  vende  tilbage 
til  Holsten 

Ved  Udgangen  af  Maj  tog  han  Afsked  med  Pro- 
fessorerne, der  alle  gav  ham  det  Vidnesb^Td,  at  han 
havde  studeret  sit  Fag  med  Flid  og  Alvor. 

Frans  Hohner  havde  derpaa  Afskedsaudiens  hos 
Landgrev  Vilhelm  af  Hessen.  Hs.  Durchlauchtighed 
rakte  ham  venlig  Haanden  og  sagde:  „Bliver  De  saa- 

Landgreven.  8 

ledes  ved,  kan  De   fremdeles  gøre  Regning  paa  min 
Hjælp.    Mulig  genses  vi  paa  Panker." 


VII 

I  Begrædelsen  af  Juni  Maaned  gik  Hohner  om 
Eftermiddagen  Kl.  3  om  Bord  i  Dampskibet  „Copen- 
hagen", der  fra  Toldboden  sejlede  til  Kiel.  Han  led- 
sagedes af  sin  Ven,  Landskabsmaler  Buntzen,  der, 
forinden  han  tog  Afsked  med  ham  paa  Skibet,  med- 
delte, at  de  forhaabentlig  vilde  mødes  igen  om  nogle 
Uger;  thi  Landgrev  Vilhelm  havde  bestilt  et  nyt  Bil- 
lede hos  ham:  et  Kystparti  ved  Waterneversdorf  ved 
Grosser  Binnensee  i  Nærheden  af  Panker.  Buntzen 
vilde  da  komme  til  at  opholde  sig  i  Omegnen  af  Frie- 
drichshof,  og  da  Hohner  vel  hyppig  var  Gæst  der 
hos  Forpager  Waldt,  vilde  de  atter  faa  Lejlighed  til 
at  være  sammen. 

Frans  Hohner  takkede  Buntzen  for  det  Venskab, 
han  havde  mødt  fra  hans  Side.  Derved  var  Opholdet 
i  København  bleven  ham  dobbelt  behagelig,  men  han 
vilde  ved  Siden  deraf  altid  beholde  den  Gæstfrihed, 
der  var  vist  ham  i  Etatsraad  Franckes  Hus,  i  tak- 
nemmelig Erindring,  løvrigt  lovede  Hohner  at  skrive 
til  Buntzen,  saa  snart  han  havde  fundet  en  Bolig  og 
var  kommen  i  Orden  i  Kiel. 

Klokken  ringede  til  Afgang,  de  to  Venner  gav  hin- 
anden et  varmt  Haandtryk  og  skiltes.  Dampskibet 
satte  sig  i  Bevægelse,  de  tilkastede  hinanden  en  sid- 
ste Hilsen,  snart  passeredes  Trekroner  og  Kursen 
sattes  Syd  paa  gennem  Sundet. 

Da  Hohner  del  foregaaende  Efteraar  tog  fra  Kiel 
til  København  havde  Sjællands  Kyst  med  Skovene  i 

deres  brogede  Dragt  og  Stevns  Klinl  frembudt  et 
smukt  [Skue,  men  der  havde  hvilet  et  tungsindigt 
Skær  over  Landskabet:  det  var  Efteraarets  Afsked  med 
Sommeren  i  hele  dens  Fylde  og  Varme.  Nu  derimod 
var  Kysten  klædt  i  Forsommerens  lysegrønne  Skrud 
og  Friskhed,  blomstervirkcde  Enge  aiVexlede  med 
spirende  Kornmarker,  den  rene  blaa  Himmel  hvæl- 
vede sig  skyfri  og  Solen  kastede  sin  Glans  over  Hav- 
fladen, der  let  krusedes  af  en  lun  Sommervind.  Møens 
høje,  hvide  Kridtklint  i  den  nedgaaende  Sols  rødlige 
Belysning  henrev  Hohner  til  Beundring,  og  under 
hele  Sejladsen  forbi  de  danske  Øers  Kyster  fik  han  i 
det  hele  et  levende  Indtryk  af  den  Skønhed,  der  ud- 
mærker Danmarks  friske,  frodige  Sommernatur.  Hvor 
hen  han  vendte  sit  Blik,  bar  alt  Præget  af  Fred  og 
Harmoni.  Hvor  har  dog  Holsten  og  Danmark,  tænkte 
han,  meget  tilfælles  med  hinanden,  de  ligefrem  dra- 
ges til  hinanden  af  selve  Naturen,  men  mellem  de  to 
Befolkninger  hersker  dog  Splid  og  gensidig  Kulde; 
mellem  dem  aabner  der  sig  derfor  en  svælgende 
Kløft. 

Efter  en  særdeles  heldig  Overfart  ankom  Hohner 
den  følgende  Eftermiddag  til  Kiel  Han  lejede  sig  et 
smukt  Værelse  med  Alkove  i  Vliimische  Strasse  og 
traf  Aftale  med  Værten  i  „Stadt  Hamburg"  om  Mid- 
dagsmad daglig.  Derefter  tiltraadte  han  Vandringen 
omkring  til  Professorerne. 

Olshausen  var  nu  som  Universitetets  Rektor  ble- 
ven afløst  af  Retshistorikeren  Falck.  Hohner  nær- 
mede sig  med  dyb  Ærbødighed  denne  Mand,  thi  han 
havde  et  stort  Navn  som  Lærd  og  Politiker.  Rektor, 
en  Mand  i  Treserne,  modtog  Hohner  i  sit  store  Bib- 
liothek,  hvor  Borde  og  Stole  stod  overfyldte  med 
Bøger,  Manuskripter  og  Aviser  og  frembød  et  kaotisk 
Syn.  Men  Professoren,  hvis  Øjne  og  Pande  vidnede 
om  Skarpsind  og  Kløgt,  havde  alligevel  Rede  paa  Alt. 
Der  var  i  denne  babyloniske  Forvirring  ikke  et  Blad 

hvis  Existens  var  ham  ubevidst,  og  som  han  ikke 
vilde  have  været  i  Stand  til  at  linde,  selv  om  det 
skulde  være  i  Mørke 

Falck  modtog  Hohner  velvilligt.  Da  Ilohner  for- 
talte ham,  at  han  en  kort  Tid  havde  vaklet  mellem 
Jura  og  Theologi  som  Studium,  bemærkede  Rektor 
smilende,  at  han  var  Kandidat  i  begge  Fag.  Falck 
hørte  med  Interesse  paa  Studentens  Skildring  af  sin 
akademiske  Tilværelse  i  København,  men  han  erklæ- 
rede, at  Forholdene  i  Hovedstaden  nu  var  blevne  ham 
fremmede,  da  der  var  gaaet  en  Menneskealder  siden, 
han  havde  opholdt  sig  der.  Da  Hohner  i  de  varme- 
ste Udtryk  omtalte  Sibbern,  udbrød  Falck:  „Jeg  ken- 
der ham,  en  selvstændig  Filosof,  en  fortræffelig  Mand! 
Han  blev  Professor  samme  Aar,  som  jeg  kom  her  til 
Kiel." 

Frans  Hohner  besøgte  derefter  de  theologiske 
Professorer  Pelt  og  Liebner,  der  begge  nævnte  Mar- 
tensen med  levende  Anerkendelse.  Pelt  forærede 
Hohner  sit  Skrift  om  Protestantismen  og  den  speku- 
lative Theologi.  Liebner,  som  var  en  ypperlig  Præ- 
dikant, anbefalede  Hohner  et  flittigt  Kirkebesøg,  da 
det  vilde  udvikle  ham  i  homiletisk  Retning. 

Paa  den  Tid  var  den  navnkundige  danske  Digter 
Hauch  Professor  ved  Kiels  Universitet,  i  nordisk  Sprog 
og  Litteratur.  Hohner  ønskede  at  besøge  og  stifte 
Bekendtskab  med  Hauch,  hvis  Digteraand  han  beun- 
drede. Han  havde  i  København  set  Hauchs  histori- 
ske Skuespil  „Svend  Grathe"  paa  det  kgl.  Theater,  og 
var  bleven  greben  baade  af  det  mesterlige  Spil  og  af 
den  shakespeareske  Kraft  i  Karaktertegningen.  Hoh- 
ner havde  dernæst  læst  Romanen  „Guldmageren"  og 
var  bleven  betagen  af  den  romantiske  Naturmystik, 
der  gaar  som  en  aandelig  Understrøm  hen  gennem 
Fortællingen.  Hauch  kom  ham  paa  elskværdig  Maade 
i  Møde  og  følte  sig  tiltalt  af  Hohner,  da  denne  for- 
talte, at  han  i  København  havde  hørt  Øhlenschlægers 

Forelæsninger.  Den  store  Digter  havde  oplæst  og 
fortolket  sin  egen  Tragedie  „Væringerne  i  Miklagaard", 
og  han  havde  ikke  blot  ved  selve  Digtningen,  men 
ogsaa  ved  sin  Deklamation  og  sit  Fysiognomi  gjort 
et  dybt  Indtryk  paa  ham.  Denne  varme,  anerken- 
dende Dom  laldt  i  den  bedste  Jord  hos  Hauch,  der 
ved  et  Smil  og  en  Hovedbevægelse  tilkendegav  sit 
Bifald.  Han  rejste  sig  derpaa  og  haltede  hen  til  sit 
Skrivebord,  hvor  han  tog  et  Exemplar  af  .,Guldmage- 
ren",  som  han  rakte  Hohner  til  Erindring  om  sig. 

Da  Hauch  meddelte,  at  han  vilde  begynde  en 
Række  Forelæsninger  over  nordisk  Mythologi,  erklæ- 
rede Hohner,  at  han  inderlig  ønskede  at  overvære 
dem.  Han  hørte  senere  til  Hauchs  faste  Auditorium 
og  tiltaltes  af  det  Aandfulde  i  de  Synspunkter,  der 
her  anlagdes  paa  det  mythiske  Stof.  Hauch  opfattede 
den  nordiske  Mythologi  som  et  storladent  Drama, 
hvis  Katastrofe  var  forberedt  lige  fra  Skabelsen,  som 
en  tragisk  Digtning  i  lem  Akter. 

PYans  Hohner  vilde  efter  endt  Besøg  hos  Profes- 
sorerne skrive  til  Waldts,  at  han  var  ankommen  til 
Kiel  og  vilde  besøge  dem  paa  en  Dag,  han  selv  nær- 
mere fastsatte.  Men  i  ,.Stadl  Hamburg"  erfarede  han, 
at  der  den  følgende  Dag  afgik  en  Fragtmand  til  Liit- 
jenburg  fra  Plambecks  Gæstgivergaard  paa  Kuhberg. 
Hohner  besluttede  da  al  tage  med  ham.  Paa  den 
Maade  vilde  han  overraske  Waldts.  Om  Eftermidda- 
gen aflagde  han  en  Visit  hos  Advokat  Bargum  og  var 
saa  heldig  at  træffe  baade  ham  og  hans  Hustru 
hjemme.  Fruen  sad  just  og  spillede  Ouverturen  til 
Webers  Opera,  da  Bargum  førte  Hohner  ind.  Hun 
afbrød  Spillet,  ønskede  den  hjemvendte  Student  \el- 
kommen  og  bød  ham  tage  Plads. 

„Hørte  De  saa.  Hr.  Hohner,  Kammersangerinde 
Simonsen  og  Jomfru  Fonseca  paa  det  kgl.  Theater  i 
København?"  spurgte  hun. 

„Det  var  de  Kunstnydelser,  Fruen  anbefalede  mig, 

da  jeg  aflagde  Afskedsvisit  her  i  Huset  i  Efteraaret. 
Fonseca  har  jeg  kun  hørt  ved  en  Koncert  i  velgørende 
Øjemed;  hun  er  nemlig  ikke  mere  ved  Theatret. 
Kammersangerinden  fik  jeg  Lejlighed  til  at  beundre 
som  Madame  Voltisubito  i  Heibergs  Vaudeville  „Re- 
censenten og  Dyret"." 

„Opførelsen  af  denne  Vaudeville,"  udbrød  Bargum, 
„er  en  prægtig  Forestilling.  Det  er  et  rigtigt  Billede 
af  Folke-  og  Kunstnerlivet  i  Dyrehaven  ved  Køben- 
havn, saaledes  som  jeg  selv  en  Gang  har  set  det." 

Hohner  bemærkede,  at  Dyrehavslivet  var  ham 
ukendt,  men  han  fandt,  at  Udførelsen  af  Vaudevillen 
var  en  Triumf  for  den  danske  Skuespilkunst. 

Fru  Bargum  meddelte,  at  Heiberg  og  hans  Mo- 
der havde  været  jævnlige  Gæster  hos  hendes  Onkel, 
den  Gang  hin  var  Professor  her  i  Kiel.  Fru  Gyllen- 
borg,  som  Moderen  jo  kaldtes,  havde  været  saadan 
en  interessant  Dame. 

Advokaten  havde  hidtil  nærmest  været  Tilhører, 
men  da  Hohner  omtalte  Francke  og  sin  Sammen- 
komst med  Lock  i  Etatsraadens  Aftenselskab,  spurgte 
Bargum  med  levende  Interesse  om  Navnene  paa  de 
tyske  Familier,  med  hvem  han  var  kommen  sammen 
i  København.  Studenten  fortalte  om  sine  Indbydelser 
til  Kirsteins  og  Prangens,  hvor  han  havde  truffet 
Landsmænd  som  Ratjen,  Warnstedt  og  Ravitt.  Da 
Hohner  yttrede,  at  Tyskerne  i  København  efter  hans 
Erfaringer  dannede  en  isoleret  Kreds  i  Samfundet, 
svarede  Bargum  med  Eftertryk:  „Anderledes  kan  det 
ikke  være,  saalænge  Danmark  nægter  at  anerkende 
Slesvigholstenernes  Fordringer  med  Hensyn  til  Sles- 
vig. De  nævnte  Advokat  Løck,"  vedblev  Bargum, 
„ham  skal  De  slutte  Dem  til.  Han  er  en  af  vore  dyg- 
tigste og  skarpsindigste  Politikere." 

Hohner  svarede,  at  han  vistnok  ikke  fik  synder- 
lig Lejlighed  til  at  beskæftige  sig  med  Politik.  Han 
maatte  samle  sin  Kraft  om  det  theologiske  Studium. 

Bargum  bemærkede  hertil,  at  den  politiske  Situation 
for  Tiden  karakteriseredes  ved  en  intensiv  Gærings- 
proces. Enhver  akademisk  dannet  Mand  burde  under 
slige  Forhold  være  klar  over  sit  Fædrelands  Anlig- 
gender. 

Om  Altenen  spaserede  Hohner  gennem  den  dej- 
lige Høgeskov  ved  Kieler  Fjordens  vestlige  Side  ud 
til  Diisternbrook,  hvor  han  Ira  Højens  Top  betragtede 
Udsigten  over  Fjorden  med  dens  mange  Skibe  til  det 
skovbeklædte  Terræn  i  Baggrunden.  Han  tog  Plads 
paa  en  lille  Bænk.  I  Tankerne  trak  han  sig  tilbage 
fra  Omgivelserne,  ind  i  sig  selv,  og  dvælede  ved  Min- 
derne fra  København.  Derpaa  traadte  Friedrichshof 
frem  i  hans  Erindring.  I  Morgen  skulde  han  gense 
Selma  og  Waldt.  Mon  han  vilde  træffe  Kahl  der? 
Dette  Spørgsmaal,  som  han  forelagte  sig  selv,  bragte 
hans  Sind  fra  Ligevægt  i  Bevægelse.  Fra  en  Pavillon 
lød  Musik  og  Sang.  Han  rejste  sig  og  gik  derhen. 
Her  hørte  han  et  Par  humoristiske  Viser,  der  fore- 
droges i  den  ægte  Butfostil.  En  kraftig,  noget  uren 
Baryton  sang  med  komisk  Minespil:  „Mådele  ruck, 
ruck,  ruck  an  meine  grime  Seite,  I  hab'  di  garn  so 
gern,  i  kann  di  leide."  Hohner  kunde  ikke  andet  end 
le.  Saaledes  spredtes  hans  tunge  Tanker,  og  han  fik 
Lyst  til  at  høre  flere  Numre. 

Om  Morgenen  kørte  han  med  en  Fragtmand  fra 
„Stadt  Hamburg"  til  Liitjenburg.  Foruden  Hohner 
var  der  tre  andre  Passager  med:  et  ungt  Ægtepar  fra 
Godset  Klamp,  som  Vognen  netop  kørte  forbi,  og  en 
hvidhaaret,  alderstegen  Mand,  der  gjorde  Indtryk  af 
at  have  været  Militær.  Fragtgodset  var  ikke  større 
end  at  de  Rejsende  sad  bekvemt  i  brede,  fjedrede 
Agestole.  Hestene  var  kraftige,  Vejen  god  og  Fragt- 
manden en  ypperlig  Kusk.  Saaledes  gik  Befordringen 
let  og  begunstigedes  af  det  skønneste  Sommervejr. 
Det  unge  Ægtepar  befandt  sig  endnu  i  Hvedebrøds- 
dagene, og  Mand  og  Hustru  var  saa  stærkt  optagne  af 

hinanden,  at  de  kun  fik  Tid  til  at  vexle  faa  Ord  med 
de  to  andre  Rejsefæller.  Mellem  Hohner  og  den 
gamle  Mand  udspandt  der  sig  snart  en  Samtale.  Den 
sidste  fremdrog  nogle  af  sine  Ungdomserindringer. 
Han  havde  for  fireogtredive  Aar  siden  deltaget  i  Prins 
Frederik  af  Hessens  Felttog  i  Holsten  mod  den  sven- 
ske Kronprins  Karl  Johan  og  de  med  denne  allierede 
Tropper.  Han  fortalte  livligt  om  Kampen  i  Passet 
ved  Bornhoved,  hvor  en  af  Cederstrøms  svenske  Dra- 
goner havde  tilføjet  ham  et  Hug  i  Armen.  Han  var 
gaaet  af  som  Vagtmester  og  havde  i  en  Aarrække 
gjort  Tjeneste  i  Landgrev  Karl  af  Hessens  Staldetat. 
Med  Beundring  udtalte  den  gamle  Kavallerist  sig  om 
de  fyenske  Dragoners  Chok  i  Slaget  ved  Sehested. 
Han  havde  senere  været  med  til  Afsløringen  af  Min- 
desmærket paa  Valpladsen  ved  Sehested  og  talte  be- 
væget om  den  festlige  Stemning  og  Enighed,  der 
havde  besjælet  Forsamlingen.  Alle  havde  følt  sig  som 
danske  Mænd  og  begejstret  sunget  den  danske  Natio- 
nalsang. 

„Nu  er  det  anderledes,"  sagde  den  Gamle,  „nu 
hersker  der  Splid  mellem  Danskerne  og  Holstenerne," 

„Desværre,"  svarede  Hohner.  „Men  Danskerne  har 
nok  ogsaa  forandret  sig  meget  siden  Frederik  den 
Sjettes  Dage." 

Vejen  førte  forbi  Selenter  Søens  sydlige  Bred, 
paa  hvilken  frodig  Eng  afvexler  med  fyldigt  Buskads. 
Vandets  Overflade  laa  ganske  stille  i  det  stærke  Sol- 
lys; Fuglene  kvidrede.  Man  kunde  ikke  tænke  sig 
Naturomgivelser,  som  i  højere  Grad  kunde  indbyde 
til  Fred  og  stille  Betragtning.  Selskabet  paa  Vognen 
hengav  sig  da  ogsaa  til  saadanne.  Det  unge  Ægte- 
par ophørte  endog  en  kort  Tid  med  Forhandlingen 
om  Hjerteanliggenderne  og  lod  Blikket  hvile  paa 
Skovene  Nord  for  Søen,  over  hvilke  Vindfløjene  paa 
Bloms  Herresæde  Salzau  og  Kirketaarnet  i  Gliekau 
ragede  frem.   Ved  Klamp  tog  Hohner  og  Vagtmesteren 

Afsked  med  .Eglefolkene,  hvilke  de  ønskede  el  vel- 
ment Levvel.  Tidlig  Eftermiddag  naaede  Vognen 
Liitjcnbnrg.  Her  anmodede  Hohner  Fragtmanden  om 
al  beholde  hans  Bagage,  indtil  i\en  blev  hentet.  I 
(læstgivergaarden,  hvor  Vognen  holdt,  gjorde  han 
Toilet  og  skiftede  Frakke.  Efter  at  han  havde  nydt 
en  Forfriskning,  begav  han  sig  paa  Vej  til  Friedrichs- 
hof,  som  han  naaede  efter  en  behagelig  Spaseretur 
paa  en  Timestid. 

Da  Hohner  kom  til  F'orpagtergaardens  Port,  tænkte 
han  paa,  hvorledes  han  for  otte  Maaneder  siden  fra 
den  havde  tilvinket  Waldt  og  Selma  sin  Afskedshilsen, 
da  han  tiltraadte  Rejsen  til  København.  Han  var 
spændt  paa  Modtagelsen  efter  den  lange  Fraværelse. 
Lænkehunden  vilde  gø,  men  han  gav  den  et  Tegn, 
hvorpaa  den,  da  den  genkendte  ham,  logrede  venlig 
med  Halen.  Hohner  gik  hurtigt  over  Gaarden,  steg 
op  ad  den  lave  Stentrappe  og  traadte  ind  i  Gangen. 
Her  hang  paa  Knagerækken  Waldts  Overfrakker  og 
Hatte,  ved  Siden  ai  hvilke  Hohner  anbragte  sin  egen 
Hovedbedækning,  filn  elegant  sort  Cylinderhat  og  en 
Støvfrakke  paa  Knagerne  lige  overfor  vakte  hans  Op- 
mærksomhed. Mon  her  er  Gæster,  tænkte  han  i  sit 
stille  Sind;  han  vilde  helst  have  truffet  Familien  alene. 
Mulig  kan  det  være  Kahl,  sagde  han  ved  sig  selv. 

Hohner  bankede  paa  Døren  til  Dagligstuen.  En 
Kvindestemme  svarede:  „Kom  ind!"  Han  aabnede,  og 
Selma  traadte  ham  i  Møde.  Ved  Synet  af  ham  udbrød 
hun  forundret  og  smilende:  ,,Men  er  det  Dem,  Frans! 
Det  kan  man  rigtig  nok  kalde  en  Overraskelse !  Vel- 
kommen tilbage  fra  Deres  lange  Fraværelse!" 

Selma  gik  hurtig  henimod  ham,  greb  begge  hans 
Hænder  og  vexlede  et  hjertelig  Haandtryk  med  ham. 

Hendes  venlige  Blik  og  det  indtagende  Smil  om 
hendes  Læber  gjorde  et  stærkt  Indtryk  paa  ham.  Som 
hun  stod  der  i  en  blegrød  Kjole  med  en  hvid  Linning 
om  Halsen  og  med  det  fyldige,  hørgule  Haar,  der  holdtes 

sammen  af  en  Kam,  var  hendes  høje,  slanke  Skikkelse 
en  Type  paa  kvindelig  Friskhed  og  Ynde.  Hohners 
Følelser  for  hende  blussede  op  i  hele  deres  Styrke, 
og  han  trykkede  et  Kys  paa  hendes  Pande.  Hun  rød- 
mede, men  rakte  ham  atter  Haanden. 

„Saa  genser  jeg  da  min  kære  Veninde,  Jomfru 
Selma!"  udbrød  han,  „Jeg  vilde  ikke  skrive  til  Deres 
Fader,  men  komme  uanmeldt,  for  saaledes  at  over- 
raske Dem  og  ham.  Om  Deres  Befindende  behøver 
jeg  ikke  at  spørge  Dem,  thi  De  gør  jo  Indtryk  af  at 
være  den  personificerede  Sundhed;  men  hvorledes 
gaar  det  Deres  Fader?" 

„Han  er  heldigvis  bedre,  og  nu  vil  Synet  af  Dem 
sikkert  hjælpe  paa  hans  Humør.  Træd  ind  i  hans 
Værelse  her  ved  Siden  af  og  tag  Plads  i  Sofaen,  saa 
sætter  jeg  mig  i  Lænestolen  ved  Bordet." 

Da  de  var  kommen  til  Sæde,  sagde  Hohner:  „Det 
er  et  Par  Maaneder  siden,  jeg  sidst  hørte  fra  Dem,  og 
da  var  Waldt  meget  svag.  Naar  jeg  har  skrevet  saa 
sjældent,  vil  De  tilgive  mig;  jeg  havde  saa  travlt  med 
mine  Studier " 

,.I)et  kunde  vi  naturligvis  tænke  os,"  svarede 
Selma.  „Fa'er  blev  alvorlig  syg  efter  det  Stød,  han 
fik  ved  Sterns  Død.  Der  var  en  kort  Tid,  vi  frygtede 
for  hans  Liv.  Men  heldigvis  fandt  han  en  Støtte  i 
Fuldmægtig  Kahl,  hvis  Principal  havde  den  Afdødes 
Alfærer  under  sin  Behandling.  Havde  Hr.  Kahl  ikke 
taget  sig  saa  varmt  af  Fa'ers  Sag,  var  der  saamænd 
langt  fra  bleven  reddet  saa  meget." 

..Det  var  smukt  handlet  af  Kahl,"  udbrød  Hohner. 
„Seer  De  ham  oftere?"  Studenten  betragtede  hende 
med  et  spørgende  Blik. 

„Kahl  kommer  her  ikke  saa  sjeldent,  siden  han 
har  opgivet  sin  Plads  hos  Bargum  og  nedsat  sig  som 
Advokat  i  Liitjenburg.  Han  er  stadig  Fa'ers  Haadgi- 
ver  og  forvalter  nogle  Penge  for  ham.    Kahl  er  netop 

i  Besøg  hos  os  i  Dag.  For  Øjeblikket  er  han  inde 
hos  Avlsforvalteren  for  at  efterse  et  Hegnskab." 

Denne  Meddelese  gjorde  et  ubehageUgt  Indtryk 
paa  Hohner,  der  nu  kunde  gætte,  hvem  Cylinderen  i 
Gangen  tilhørte.  Han  lod  imidlertid  som  om  Mødet 
med  Kahl  glædede  ham. 

Waldt  traadle  ind  i  Værelset.  Han  var  af  Ud- 
seende bleven  ældet,  han  havde  tabt  en  Del  af  sit 
Huld  og  gik  langsomt.  Hohner  rejste  sig  og  rakte 
ham  Haanden  med  et  deltagende  Blik. 

„Hjertelig  velkommen,  kære  PYans,'"  sagde  Waldt. 
„Har  Du  nu  tilendebragt  Dine  Studeringer  i  Køben- 
havn, saa  Du  kan  tage  fast  Ophold  i  Kiel?" 

Hohner  svarede  bekræftende,  Waldt  anbragte  sig 
i  en  stor  Lænestol  og  betragtede  Studenten  med  Til- 
fredshed. „Man  kan  se,  at  Du  har  levet  i  Nærheden 
af  Hoffet,''  sagde  han  smilende,  „for  Du  har  faaet 
saadan  et  fint  Præg  paa  Dig." 

Selma  lo  og  udbrød:  .,Der  traf  Fa'er  det  Rette!" 
Hohner  saa  skelrask  til  hende. 

„Nu  maa  Du  give  mig  en  Skildring  af  dit  Liv  i 
København,"  yttrede  Waldt,  „men  først  spiser  vi  til 
Aften.  Fuldmægtig  Kahl,  der  nu  er  bleven  Advokat, 
er  her.    Det  vil  interessere  ham  at  hilse  paa  Dig." 

..Interessen  er  gensidig."  bemærkede  Hohner  i  en 
aldeles  neutral  Tone.  „Onkel  er  nok  Advokatens 
Konsulent?" 

Kahl  traadte  i  dette  Øjeblik  ind  ad  Døren.  „Se 
Goddag  og  velkommen!"  udbrød  han  ved  Synet  af 
Hohner  og  gav  ham  Haanden.  „Er  Deres  Ophold  i 
København  nu  endt.  og  forlægger  De  Residensen  til 
Kiel?' 

-Jeg  bliver  nu  foreløbig  i  Kiel,"  var  Svaret.  „Maa 
jeg  ønske  Dem  til  Lykke,  Hr.  Kahl,  De  er  jo  nu  be- 
gyndt paa  en  selvstændig  Virksomhed  som  Advokat." 

.,  Jeg  takker,  naar  Forretningen  blot  vil  gaa  godt  for 
mig,." 

Husjomfruen  meldte,  at  Aftensbordet  var  dækket 
og  aabnede  Døren  til  en  rummelig  Spisestue  ved  Si- 
den af.  Kahl  hjalp  med  en  vis  Tjenstiver  Waldl  op 
af  Stolen  og  førte  ham  til  Bordet.  Selma  vendte  sig 
mod  Hohner  og  indbod  ham  med  en  Haandbevægelse 
til  at  gaa  ind  og  lage  Plads. 

I  Anledning  af  Hohners  Tilbagekomst  havde 
Selma  sørget  for,  at  der  var  noget  Extraordinært  til 
Aften,  thi  der  serveredes  med  kogt  Gedde  fra  Pan- 
ker  Sø. 

„De  har  rigtig  nok  et  sandt  Forretningstalent, 
Kahl,"  sagde  Forpagteren.  „De  skal  have  Tak  fordi 
De  fik  mig  til  at  tage  Aktier  i  det  nye  Dampskib  mel- 
lem Liibeck  og  Riga.  Jeg  kunde  ikke  have  anvendt 
mine  Penge  bedre ;  Aktionærerne  har  allerede  faaet 
en  god  Dividende." 

„Ja  Fa'er  siger,  at  De  af  Naturen  er  skabt  til  Fi- 
nansmand," yttrede  Selma.  „Det  er  et  „eget  Talent"," 
tilføjede  hun,  vendt  mod  Hohner. 

„Advokat  Kahl  er  mulig  prædestineret  til  Præsi- 
dent for  Rentekammeret,"  sagde  Hohner  med  et  iro- 
nisk Anstrøg. 

„Jeg  vil  drikke  et  lille  privat  Glas  med  Dem, 
Kahl,  af  den  tørre  Sherry,  der  staar;  men  først  og 
fremmest  maa  vi  nu  byde  vor  hjemvendte  Hohner 
Velkommen.  Derom  er  vi  alle  enige.  Skaal,  ka^-e 
Frans!" 

Kahl  skænkede  i  Glassene.  Hohner  klinkede  med 
dem  og  knyttede  til  sin  Tak  for  den  venlige  Modta- 
gelse nogle  forhaabningsfulde  Ord  om  fremadskridende 
Bedring  for  Waldts  Vedkommende. 

Ved  Bordet  drejede  Samtalen  mellem  Kahl  og 
Waldt  sig  om  en  Udflugt,  Foreningen  „Harmonien''  i 
Kiel  havde  foretaget  til  Eutin.  Modtagelsen  havde 
været  storartet,  et  af  Liedertafei  arrangeret  Skovbal 
vellykket  og  en  Seiltur  paa  Eutiner  Sø  morsom.  Alle 

Herrerne  havde  været  enige  om,  at  en  saadan  Sam- 
ling smukke  Damer  hørte  til  de  største  Sjældenheder. 

Efter  Aftensbordet  tog  Hohner  efter  Opfordring 
af  Waldt  Plads  ved  dennes  Side  paa  en  Bænk  i  en 
lille  Træværks-Veranda  udenfor  Havestuedøren,  hvor 
tæt  vildt  Yinlov  slyngede  sig  op  ad  Siderne,  beskyt- 
tende mod  Træk.  Her  underholdt  F'orpagteren  sig  med 
Studenten  om  dennes  Oplevelser  i  Hovedstaden. 

Avisforvalter  Kroll  var  imidlertid  kommen  ind 
for  at  tilbringe  et  Par  Timer  sammen  med  Familien. 
Efter  Selmas  Forslag  deltog  han  sammen  med  hende 
og  Kahl  i  et  Parti  Whist,  hvor  de  altsaa  skiftedes  til 
at  have  blind  Makker.  Waldt,  der  havde  budt  Hoh- 
ner en  Cigar  og  selv  havde  tændt  sin  Merskumspibe, 
lyttede  imidlertid  med  Interesse  til  sin  unge  Vens 
Skildring  af  Kasino  i  København.  Dette  Etablisse- 
ment vakte  med  Rette  Hovedstadsbefolkningens  Be- 
undring. Da  Hohner  talte  om  Pricernes  Pantomime- 
forestillinger og  spøgende  berørte  enkelte  pudsige 
Træk  af  Adolf  Price  som  Pjerrot,  morede  det  Waldt 
overordentlig. 

„Jeg  kan  af  det  hele  høre,''  sagde  han,  „at  denne 
Price  gaar  i  det  Spor,  der  anvistes  af  Casorti  paa 
Vesterbros  Theater,  hvem  jeg  for  over  en  Snes  Aar 
siden  saa  mange  Gange." 

Waldt  jMitrede,  at  han  i  „Kieler  Zeitung"  havde 
set  Indbydelsen  til  Oprettelsen  af  et  Hippodrom  i 
København.  Han  anstillede  Betragtninger  over  en 
saadan  Institution,  og  hans  Udtalelser  vidnede  om 
den  store  Interesse,  han  følte  for  den. 

Medens  Forpagteren  ivrigt  drøftede  dette  Æmne 
og  tilsyneladende  havde  en  opmærksom  Tilhører  i 
Hohner,  var  denne  med  sine  Tanker  inde  i  Have- 
stuen ved  Spillebordet.  Af  de  Yttringer,  der  faldt, 
erfarede  han.  at  Kahl  havde  storartet  Held.  Havde 
Advokaten  den  blinde  Makker,  gik  han  af  med  Sejren, 
og  hver  Gang  hin  tilialdt  Kroll,  led  denne  et  eklatant 

Nederlag  overfor  sine  forenede  Medspillere.  Selma 
var  henrykt  over  Kahls  Spil  og  udbrød  af  og  til  i 
beundrende  Udraab.  Hun  erklærede,  at  hun  aldrig 
havde  set  en  saadan  Sikkerhed  i  Beregningen  og  et 
saa  skarpt  Fremsyn  som  det,  Kahl  lagde  for  Dagen. 
„Deri,"  tilføjede  hun  smigrende,  „ligger  et  Bevis  for 
stor  Begavelse." 

Hohner  følte  sig  ilde  berørt  af  slige  Yttringer; 
thi  de  tydede  paa,  at  Selma  og  Kahl  nu  spøgede  med 
hinanden  saaledes,  som  rigtig  gode  Bekendte  plejede 
at  gøre  det.  De  var  blevne  Venner,  og  deres  gen- 
sidige Følelser  stod,  efter  Hohners  Overbevisning, 
nær  ved  Forelskelse.  Dette  foruroligede  og  pinte 
ham.  Han  vilde  den  følgende  Formiddag  se  at  komme 
til  at  tale  med  Selma  alene  for  om  muligt  at  vinde 
klar  Erkendelse  af,  hvorledes  Forholdet  mellem  hende 
og  Kahl  i  Virkeligheden  var.  Han  indsaa  dog,  at  der 
i  dette  Anliggende  maatte  gaas  fint  og  forsigtigt  til 
Værks,  hvis  Inkvisitionen  skulde  føre  til  noget  paa- 
lideligt  Resultat. 

Forgæves  havde  Hohner  om  Morgenen  søgt  Selma. 
Husjomfruen  erklærede,  at  hun  lidlig  havde  spaseret 
sammen  med  Kahl  nogle  Gange  omkring  den  store 
Plæne  i  Haven.  Senere  var  hun  ikke  bleven  set; 
sandsynligvis  var  hun  beskæftiget  paa  sit  Værelse. 
Hr.  Kahl  var  inde  i  Forpagterens  Kontor,  hvor  han 
nok  skrev  Breve.  Paa  Hohners  Spørgsmaal,  hvorledes 
Waldt  havde  haft  det  om  Natten,  svarede  Husjom- 
fruen, at  han,  efter  hvad  Datteren  fortalte,  havde 
lidt  af  Søvnløshed  til  hen  ad  Morgenstunden. 

Selma  kom  ind  i  Stuen,  ligesom  disse  Ord  var 
udtalte.  Ved  Synet  af  Hohner  blev  hun  ligesom  lidt 
forlegen,  og  hun  rødmede  svagt  „God  Morgen,  Frans!" 
sagde  hun  og  rakte  ham  sin  Haand  Der  laa  saa  me- 
get venligt  i  hendes  Blik,  og  delle  virkede  paa  Hoh- 
ner, der  hjertelig  besvarede  hendes  Hilsen.  Han  vilde 
nu  bede  hende  om  at  gaa  med  ud  i  Haven,  hvor  der 

nok  var  et  og  andet  nyt,  hun  kunde  vise  ham.  Men 
just,  som  han  vihle  byde  hende  Armen  i  dette  Øje- 
med, traadte  Kahl  ind,  sagde  kort  og  hurtigt  God 
Morgen  til  Hohner  og  satte  sig  i  Sofaen.  Studentens 
Plan  var  forstyrret.  Kahl  kastede  Blikket  paa  en 
Avis,  der  laa  paa  Bordet;  han  vendte  sig  derefter  til 
Hohner  og  spurgte,  om  de  ikke  skulde  følges  ad  ud 
til  Lysthuset  i  Haven,  hvor  der  stod  magelige  Rør- 
stole. Der  kunde  de  da  tænde  en  Cigar  og  diskutere 
de  sidste  Nyheder,  Aviserne  havde  bragt.  Kahl  nik- 
kede til  Selma,  idet  han  yttrede  med  et  Smil:  „Saa 
ved  De  da.  Jomfru  Waldt,  hvor  vi  er  at  træffe,  naar 
Frokostbordet  er  dækket."    Hun  lo  og  forlod  Stuen. 

Denne  sidste  Yttring  vakte  Hohners  Mishag.  Dens 
Form  og  Maaden,  hvorpaa  den  blev  sagt,  var  noget 
familiær  og  flot.  Hohner  mærkede,  at  Kahl  var  kom- 
men Familien  meget  nær.  Han  selv  havde  Fornem- 
melsen af,  at  han  nu  stod  den  noget  fjernere.  Dette 
gjorde  ham  ondt. 

Hohner  og  Kahl  tog  Plads  i  det  store  Lysthus, 
der  dannedes  af  Lind,  paa  hvis  lysegrønne  Blade  Sol- 
straalerne  i  Øjeblikket  spillede.  Efter  at  Cigarerne 
var  tændte,  begyndte  de  to  Venner,  der  i  Virkelig- 
heden var  Rivaler,  at  tale  om  mange  forskellige  Ting. 
Kahl  spurgte  om  det  theologiske  Studiums  Varighed. 
Hohner  erklærede,  at  han  om  et  Par  Aar  vilde  ind- 
stille sig  til  Kandidat-Examen.  Til  den  Tid  kunde 
Kahl  være  en  almindelig  søgt  og  berømt  Advokat  i 
Liitjenburg.  Hertil  bemærkede  Kahl,  at  det  nu  var 
langt  vanskeligere  at  skabe  sig  en  Praxis  end  tidligere, 
da  Konkurrencen  var  stegen  med  Advokaternes  Tal. 
En  Præst  var  heldigere  stillet,  thi  han  havde  i  ethvert 
Tilfælde  en  fast  Indtægt. 

Hohner  indrømmede  dette,  men  tilføjede,  at  denne 
faste  Indtægt  ofte  var  aldeles  utilstrækkelig,  og  Præ- 
sternes Virksomhed,  der  væsentlig  var  af  aandelig 
Art,  kunde   ikke   skatTe   de    Indkomster   som   Advo- 

katens.  Kahl  betonede,  at  det  aandelige  kunde  yde 
rig  Erstatning  for  det  materielle.  Hohner  betragtede 
denne  Udtalelse  af  ham  nærmest  som  en  Frase.  Det 
vakte  dog  hans  Interesse,  da  Kahl  gjorde  gældende, 
at  man  trængte  netop  nu  til  dygtige  Talsmænd  for 
Religionen  og  Moralen,  thi  disse  stod  navnlig  paa 
svage  Fodder  i  de  højere  Samfundskrese.  Han  hen- 
viste til,  hvorledes  Hertugen  af  Choiseul-Praslin  i 
Paris  nylig  havde  myrdet  sin  Gemalinde,  fordi  han 
blev  forelsket  i  Gouvernanten,  og  derefter  havde 
dræbt  sig  selv  ved  Gift.  Hohner  erkendte  Tidens 
Brøst,  hvorpaa  det  sidste  Aar  havde  givet  mange 
Exempler.  I  Frankrig  var  jo  ogsaa  to  forhenværende 
Ministre  og  Pairer  blevne  dømte  for  Bedrageri. 

Kahl  vilde  have  berørt  den  blandt  Væverbefolk- 
ningen i  Schlesien  herskende  Nød  og  Elendighed, 
men  da  lød  Waldts  Stemme  fra  Havestuedøren.  Han 
kaldte  de  to  Herrer  til  Frokost. 

Forvalter  Kroll  deltog  i  denne,  hvad  der  lettede 
Konversationen.  Kroll  havde  nylig  overværet  et 
Hestevæddeløb  ved  Itzehoe  og  gav  en  livlig  Skildring 
af  et  Vædderidt  mellem  Kammerjunker  Kriiger  og 
Løjtnant  Palnatoke  Bruhn,  der  under  Mængdens  Jubel 
havde  sejret.  Dette  gav  Anledning  til,  at  Waldt,  efter 
at  han  havde  styrket  sig  ved  et  Glas  Bamberger-01, 
lovpriste  Officererne  ved  andet  Dragonregiment  som 
Rj'ttere.  Kroll  underholdt  derpaa  Selskabet  med  et 
Par  Fortællinger  fra  det  sidste  Fedeskue  i  Segeberg, 
hvor  baade  Marsk-  og  Anglerracen  havde  været  ud- 
mærket repræsenterede.  En  podolisk  Tyr  og  en  Stud 
af  den  engelske  Durhamrace  havde  især  vakt  Be- 
undring. Den  sidstnævnte  vejede  tre  tusinde  Pund. 
Til  almindelig  Moro  for  Publikum  havde  fire  kolos- 
sale Bryggerknægte  fra  Oldeslo,  af  Mastodont-Typen, 
søgt  at  veje  den  op,  men  de  holdt  den  kun  i  Lige- 
vægt. 

Selma  lo  højt  ved  Tanken  om  dette  Optrin,  Waldt 

smagte  paa  Baniberger-Øllet,  Hohner  og  Kahl  smilte 
lunt. 

„Men  for  at  tale  om  noget  andet,"  udbrød  sidst- 
na'vnte  til  Hohner,  „saa  vil  jeg  nu  fortælle  Dem  om 
en  Udilugt,  Jomfru  Selma  og  jeg  foretog  for  et  Par 
Uger  siden  til  Sierhagen,  Ue  ved,  Grev  Scheel-Ples- 
sens  Ejendom  i  Nærheden  af  Neustadt." 

Kahl  meddelte  dette  med  en  triumferende  Mine 
til  Hohner,  der  med  stigende  Skinsyge  lyttede  til  det 
følgende  Ordskifte. 

„Jeg  skulde  til  Sierhagen  i  et  Arveanliggende, 
hvis  Ordning  Greven  havde  overdraget  Bargum,  og 
paa  Vejen  dertil  besluttede  jeg  at  indhente  Waldts 
Tilladelse  til,  at  Jomfruen  der  maatte  følge  med  mig. 
Jeg  skal  sige  Dem,  Hr.  Hohner,  der  er  paa  Sier- 
hagen mange  Ting,  som  det  maa  interessere  Damer 
at  se  .  .  ." 

„Det  var  en  uforglemmelig  Tur,"  faldt  Selma  ind; 
„jeg  henregner  Besøget  paa  Sierhagen  til  de  inter- 
essanteste Øjeblikke  i  min  Tilværelse."  Disse  sidste 
Ord  henvendte  hun  til  Hohner,  der  kun  svarede  med 
et  tørt:  „Virkelig." 

„Den  gamle  Gehejmeraad  Plessen  modtog  os  med 
den  største  Elskværdighed.  Da  han  havde  læst  min 
medbragte  Skrivelse  fra  Bargum,  og  jeg  havde  fore- 
stillet Jomfru  Selma  for  ham,  gav  han  sin  Jæger 
Ordre  til  at  føre  hende  ind  til  Grevinden  .  .  ." 

„Det  var  en  prægtig  gammel  Dame,"  udbrød 
Selma,  „da  hun  hørte,  at  jeg  var  Datter  af  Forpagter 
Waldt  hos  Landgreven  paa  Panker,  fik  hun  øjensynlig 
Interesse  for  mig." 

„Grevens  Sekretær,"  vedblev  Kahl,  „maatte  føre 
os  om  i  Haven  og  Parken,  hvor  der  findes  flere 
Træer,  i  hvis  Ved  berømte  Mænd  har  skaaret  deres 
Navn  .  .  ." 

„Det  mest  tiltrækkende  for  mig,"  yttrede  Selma, 
„var  dog  Drivhuset  med  de  store  Palmer  og  Oran- 

gerne.  Aldrig  har  jeg  set  et  Blomsterflor  som  det 
i  Bedet  udenfor  Grevindens  Vinduer,  og  hvilken 
Duft!  .  .  ." 

„De  blev  dog  vel  ikke  beruset  af  den,  Jomfru 
Selma,"  sagde  Hohner  med  et  ironisk  Smil. 

„Hvad  der  navnlig  interesserede  mig,"  fortsatte 
Kahl,  „var  det  Plessenske  Portrætgalleri  i  den  store 
Sal.  Der  hang  Billeder  af  Grevens  fire  Forfædre, 
hvoraf  den  ældste,  efter  hvad  Sekretæren  fortalte, 
var  Hofchef  hos  Prins  Jørgen,  Kristian  den  Femtes 
Broder." 

„Kammerfrøkenen  foreviste  mig,"  sagde  Selma, 
„Grevindens  Samling  af  kinesik  Porcellæn  og  Smyk- 
ker. Blandt  disse  var  der  et  dejligt,  diamantbesat 
Arrabaand,  Grevinden  fik  som  Gave  af  Dronning  Ka- 
roline Amalie,  da  Kongeparret  iijor  Efteraar  var  Gæ- 
ster paa  Sierhagen." 

„Til  Slutning  var  der  arrangeret  et  Frokostbord 
for  os  i  Grevens  lille  Spisestue,  og  her  var  den  æld- 
ste Søn,  der  nu  er  Gesandt  i  Berlin,  saa  venlig  at 
gøre  os  Selskab."  Kahl  yttrede  dette  med  en  vis 
Selvfølelse. 

„Og  ved  Afskeden  rakte  han  saamænd  mig  en 
dejlig  Buket,  hvori  der  var  yndige  Roser,"  tilføjede 
Selma,  der  var  ganske  stolt  deraf. 

„Det  hele  har  altsaa  været  en  særdeles  vellykket 
Udflugt,"  bemærkede  Hohner. 

„Jeg  vilde  være  Hr.  Kahl  meget  forbunden,  hvis 
han  kunde  tage  mig  med  paa  flere  af  samme  Art," 
udbrød  Selma  i  overgivent  Lune.  Hohner  saa  paa 
hende  med  et  tvungent  Smil. 

F'rans  Hohner  opholdt  sig  endnu  et  Par  Dage  paa 
Friedrichshof.  Det  krænkede  ham,  at  Selma  var  saa 
opmærksom  mod  Kahl,  det  harmede  ham,  naar  denne 
talte  ligesom  med  en  Sejrherres  overlegne  Mine,  og 
det  smertede  ham,  naar  han  fik  den  Tanke,  at  Selma, 
den    smukke,    den    elskværdige    Selma,    hans    Barn- 

donisveninde,  havde  vendt  sit  Hjerte  ira  ham.  Men 
Frans  Hohner  var  en  dannet  Mand  og  en  ædel  Natur, 
der  forstod  at  beherske  sig  og  lægge  Baand  paa  sine 
heftige  Følelser.  Hans  Optræden  overfor  Selma  og 
Kahl  var  i  enhver  Henseende  korrekt,  præget  af  en 
vis  F'orekommenhed  og  Venlighed.  Overfor  Waldt 
var  han  endog  gemytlig,  og  her  havde  han  en  ypper- 
lig Forbundsfælle  i  Forvalter  Kroll. 

Med  sidstnævnte  kørte  han,  da  hans  Feriefrist 
var  udløbet,  til  Liitjenburg,  hvorfra  han  med  Dag- 
vogn vilde  tage  til  Kiel. 

Da  Hohner  forlod  Friedrichshof,  stod  Waldt  ikke 
som  i  Efteraaret  i  Forstuen  og  rakte  ham  Haanden 
til  Afsked,  ligesom  han  skulde  stige  til  Vogns.  For- 
valteren følte  sig  denne  Dag  noget  mat  og  havde  ikke 
forladt  sit  Soveværelse.  Selma  og  Kahl  tilvinkede 
ham  fra  Stentrappen  en  Afskedshilsen,  da  han  svin- 
gede ud  gennem  Porten.  Det  var  det  sidste  Indtryk, 
han  modtog  fra  Forpagterboligen,  og  det  vakte  blan- 
dede Følelser  hos  ham. 


VIII 

Frans  Hohner  genoptog  nu  i  Kiel  det  theologiske 
Studium  og  hengav  sig  til  det  med  Flid  og  levende 
Interesse.  Han  besøgte  flittigt  Etatsraad  Falck  og 
Professorerne  Pelt  og  Liebner,  og  alle  tre  følte  de 
sig  saa  meget  mere  indtagne  af  Studenten,  som  de 
erkendte,  at  han  ikke  havde  valgt  Faget  udelukkende 
i  det  Øjemed  at  faa  et  Embede,  men  fordi  han  følte 
et  indre  Kald  til  Videnskaben.  Baade  Pelt  og  Lieb- 
ner, de  to  højt  ansete  Theologer,  erkendte,  at  naar 

de  talte  med  Hohner,  fik  de  altid  en  eller  anden 
aandelig  Impuls,  der  satte  nye  Tanker  i  Bevægelse 
hos  dem.  Det  varede  ikke  længe,  inden  Hohner  blev 
bekendt  for  sin  Dygtighed,  og  flere  dannede  Krese  i 
Universitetsstaden  aabnede  sig  for  ham.  Etatsraad 
Falck  satte  særlig  Pris  paa  ham,  thi  han  mærkede, 
at  Hohner  ikke  udelukkende  gik  op  i  Theologien, 
men  at  han  ogsaa  havde  Interesse  for  statsretlige 
Spørgsmaal,  for  hvilke  Etatsraaden  saa  at  sige  aandede 
og  levede.  Hohner  talte  godt  for  sig,  han  havde  et 
skarpt  Ræsonnement,  og  han  førte,  hvad  Falck  havde 
set  af  en  af  hans  Opsatser,  en  flydende  Pen. 

En  Dag,  da  Falck  havde  en  Samtale  med  Advokat 
Olshausen,  Redaktør  af  „Kieler  Korrespondanzblatt", 
kom  han  til  at  lænke  paa  Hohner,  idet  det  faldt  ham 
ind,  at  Studenten  mulig  lejlighedsvis  kunde  anvendes 
i  Politikens  Tjeneste.  Olshausen  var  bleven  valgt  til 
Medlem  af  den  holstenske  Stænderforsamling,  og  han 
frygtede  for,  at  denne  Virksomhed  i  Forbindelse  med 
Advokatstillingen  vilde  lægge  Beslag  paa  hans  Kræf- 
ter i  en  saadan  Grad,  at  det  vilde  gaa  ud  over  Red- 
aktionen af  Bladet.  Men  denne  burde  mindst  nu  for- 
sømmes, da  man  aabenbart  gik  en  stærk  Agitationstid 
i  Møde.  Den  tyske  Bevægelse  til  Fordel  for  Slesvig- 
Holsten,  som  det  aabne  Brev  havde  fremkaldt,  var 
fremdeles  i  Vigeur.  Reformbanketterne  i  Frankrig, 
ved  hvilke  Kravet  om  Valgrettens  Udvidelse  frem- 
sattes paa  den  mest  bydende  Maade,  truede  selve  det 
orleanske  Kongedømmes  Bestaaen,  og  faldt  det,  vilde 
sandsynligvis  Stødet  være  givet  til  Omvæltninger  i 
hele  Europa.  Olshausen  gjorde  med  disse  Konjunk- 
turer gældende,  at  Bladet  trængte  til  en  Medarbejder 
med  Intelligens,  Kundskaber  og  let  Fremstillingsevne. 
Falck  anbefalede  Olshausen  en  Henvendelse  til  Hoh- 
ner, der  efter  hans  Overbevisning  var  i  Besiddelse 
af  de  Egenskaber,   der  netop   udfordredes.    I  ethvert 

Tilfælde  vilde  han  meget  hurtigt  kunne  uddannes  til 
Journalistik. 

Olshausen  talte  med  Hohner  og  tilbød  denne  en 
Ansættelse  ved  Bladet  med  et  anstændigt  Honorar 
maanedligt.  Studenten  overvejede  Sagen,  og  da  han 
kom  til  den  Erkendelse,  at  han  vilde  kunne  besørge 
Virksomheden  ved  „Kieler  Korrespondenz",  uden  at 
hans  Studium  kom  til  at  lide  Skade  derved,  tog  han 
mod  Pladsen.  Det  var  et  behageligt  Plus  til  hans 
Indtægt.  Understøttelsen  fra  Landgreven  modtog  han 
gennnem  Godsforvalteren  paa  Pauker. 

Efter  at  Hohner  var  bleven  Olshausens  journa- 
listiske Medarbejder,  søgte  han  hyppigere  i  Klubben 
„Harmonien".  Her  holdtes  flere  udenlandske  Blade 
og  fremmede  Tidsskrifter.  Men  af  særlig  Vigtighed 
for  ham  var  det,  at  der  her  kom  Stænderdeputerede 
og  Advokater,  der  var  ivrige  Deltagere  i  det  politiske 
Liv.  Her  mødtes  Hohner  med  Mænd  som  Claussen, 
Weise  og  Karstens,  der  hyldede  den  slesvigholstenske 
Theori,  og  med  disse  førte  han  lange  Samtaler.  Hoh- 
ner traf  af  og  til  i  „Harmonien'-  sammen  med  Løck, 
Bekendtskabet  fra  Franckes  i  København  fornyedes, 
og  under  Konferencen  med  Løck  søgte  Hohner  at  faa 
fuld  Klarhed  over  Kærnepunktet  i  Slesvigholsteinis- 
raen.  Advokaten  var  i  den  Retning  en  ypperlig  Vej- 
leder for  den  unge  Adept.  Hohner  kendte  særdeles 
godt  de  slesvigholstenske  Paastande,  men  skulde  han 
optræde  som  deres  Forsvarer  og  Forkæmper  i  et 
Presseorgan,  da  maatte  han  være  fortrolig  med  hele 
deres  videnskabelige  Underbygning. 

Frans  Hohner  begyndte  da  i  ,,Kieler  Korrespon- 
danzblatt"  at  skrive  Artikler  om  Hertugdømmernes 
statsretlige  Forhold  og  leverede  hver  Uge  et  Portræt- 
studie af  Hovedførerne  i  den  separatistiske  Bevægelse. 
Da  Falck  og  Olshausen  kendte  hans  økonomiske  For- 
hold og  vidste,  at  Landgreven  støttede  ham,  værnede 
de  efter  hans  udtrykkelige  Ønske  om  hans  Anonymi- 

tet.  Artiklerne  gjorde  overordentlig  Lykke,  og  Sporgs- 
maalet  om,  hvem  der  var  Forfatteren,  rettedes  ofte 
til  Olshausen,  men  han  nægtede  at  besvare  dem.  Der 
kom  dog  Rygter  ud  om,  at  Hohner  skrev  i  Bladet, 
og  naar  Olshausen  hørte  disse,  bekræftede  han  dem. 
Hohner  havde  virkelig  hyppig  under  et  Bogstav- 
mærke  Anmeldelser  af  historiske  og  theologiske  Skrif- 
ter i  „Kieler  Korrespondanz." 

Frans  Hohner  overfaldtes  stundom  af  Tvivl  om, 
at  det  forholdt  sig  ganske  rigtigt  med  den  slesvig- 
holstenske Arvefølgetheori,  der  ved  den  kongelige 
Mandslinies  Uddøen  udelukkede  Kvindelinien  fra  Her- 
tugdømmernes Trone  og  kaldte  Huset  Augustenborg 
til  denne.  Han  havde  herom  tiere  og  alvorlige  Sam- 
taler med  Olshausen.  Endelig  slog  denne  Hohners 
Indvendinger  til  Jorden  ved  at  henvise  til  de  store 
retsvidenskabelige  Autoriteter,  som  var  traadt  i  Skran- 
ken for  den  augustenborgske  Arveret. 

„Har  De,  min  kære  Hr.  Hohner,  læst  Skriftet  om 
Hertugdømmet  Slesvigs  Stats-  og  Arveret,  som  vi 
tyske  Professorer  har  udgivet  i  Anledning  af  det  aabne 
Brev?" 

„Læst  det  har  jeg  egentlig  ikke;  jeg  har  blot 
kigget  det  igennem  i  „Harmonien"s  Læsestue,  men 
dets  Indhold  og  Resultatet  er  mig  bekendt." 

„Tror  De  nu,  Hohner,  at  Jurister  og  Historikere 
som  Falck,  Waitz,  Droysen  og  Stein,  hvis  Skarp- 
sindighed, Lærdoiii  og  videnskabelige  Ærlighed  hele 
Tyskland  beundrer,  skulde  kunne  gøre  sig  skyldige  i 
et  falsk  Grundsyn  paa  Hertugdømmernes  statsretlige 
Forhold?  Tror  De,  at  de  vilde  have  hele  det  tyske 
Folk  med  sig,  hvis  det  var  Tilfældet?" 

Hohner  blev  slaaet  af  disse  Argumenter,  men  det 
forekom  ham  underligt,  at  den  danske  Regerings- 
kommission,  der  dog  ogsaa  havde  bestaaet  af  sam- 
vittighedsfulde Mænd  var  kommet  til  det  Resultat, 
der  udtryktes  i  det  aabne  Brev. 

„Min  gode  Hohner.  dynastiske  Hensyn  kan  for- 
blinde," svarede  Olshausen.  „Huset  Hessen,  der  ved 
den  kgl.  Mandlinies  Uddøen  i  Kongeriget  er  arve- 
berettiget til  dets  Krone,  higer  naturligvis  ogsaa  efter 
at  komme  i  Besiddelse  af  Slesvig,  og  Kong  Kristian 
den  Ottende  begunstiger  sin  Søsters  Æt." 

Denne  sidste  Udtalelse  lagde  Hohner  sig  paa  Sinde. 
Han  kom  derved  til  at  tænke  paa  Prolessor  Droj'sen, 
der  i  sin  sidste  Samtale  med  ham  havde  betonet,  at 
det  psykologiske  Moment  i  den  historiskee  Udvikling 
ingenlunde  niaatte  undervurderes. 

Den  19.  Juli  fejrede  Hertug  Kristian  af  x\ugusten- 
borg  sin  49aarige  Fødselsdag,  og  i  den  Anledning 
havde  Hohner,  efter  Olshausens  Opfordring,  skrevet 
en  ledende  Artikel  i  Bladet,  der  bar  et  meget  varrat 
og  loyalt  Præg.  Huset  Augustenborg  lovpristes  for 
dets  aandelige  Interesse,  hvad  der  navnlig  havde  vist 
sig  i  dets  store  Fortjenester  af  Danmarks  Universitets- 
og  Skolevæsen.  Herved  dannede  Augustenborgerne 
en  heldig  Modsætning  til  Huset  Hessen,  hvis  Prin- 
ciper gik  op  i  militært  Paradevæsen,  uværdige  Penge- 
spekulationer og  foragteligt  Mætræsseregimente.  Hel- 
digvis var  det  ikke  Hessen,  men  Augustenborg,  til 
hvilket  Hertugdommernes  Befolkning  kunde  sætte  sit 
Fremtidshaab,  og  den  Dag,  da  den  hertugelige  Stamme 
skulde  tage  Hertugdømmernes  Trone  i  Besiddelse  som 
sin  rette  Arv,  vilde  blive  en  af  de  skønneste  Mærke- 
dage i  Slesvig-Holsens  Historie.  Artiklen  endte  med 
en  Forherligelse  af  det  skønne  Familieliv,  der  førtes 
paa  Augustenborg. 

Denne  Artikel  gjorde  overordentlig  stor  Lykke  i 
alle  slesvigholstenske  Kredse,  og  i  Pressen  rundt  om- 
kring i  Tyskland  aftryktes  der  Brudstykker  af  den. 
I  Kiel  og  allevegne  i  Holsten  ønskede  man  at  vide, 
hvem  Artiklens  P'orfatter  var,  men  Olshausen  vaagede 
strengt  over  hans  Anonymitet.  Sætteriets  Faktor 
havde   Ordre  til  ikke  at   røbe  ham.    I  „Harmonien" 

havde  man  oprindelig  tænkt  paa  at  fejre  Hertugens 
Fødselsdag  med  et  Bal,  men  Tanken  var  bleven  op- 
givet. Nu  besluttede  Bestyrelsen,  under  Indtrykket 
af  Hohners  Artikel,  at  der  skulde  arrangeres  en  mu- 
sikalsk Aftenunderholdning  med  Dans  den  4.  August, 
da  Hertugens  yngste  Datter,  Prinsesse  Henriette,  fyldte 
fjorten  Aar. 

Dagen  kom.  Den  store  Sal  var  i  den  Anledning 
smykket  med  Guirlander  af  Grønt  og  Vaabenskjolde. 
I  Salens  Baggrund  hang  under  et  blaat,  hvidt  og  rødt 
Draperi,  de  slesvigholstenske  Farver,  Portræter  af 
Hertugparret,  hvis  forgyldte  Rammer  var  indfattede  i 
Evighedsblomster.  Over  hele  dette  Arrangement  var 
det  holstenske  Vaaben  anbragt.  Neden  under  stod  en 
Tribune,  hvorpaa  der  var  henstillet  et  Klaver.  Metal- 
lysekronerne var  smagfuldt  omvundne  med  Blom- 
ster. 

Der  havde  meldt  sig  et  overordentlig  stort  Antal 
Deltagere  til  Aftenunderholdningen  og  Ballet,  og 
blandt  disse  var  ogsaa  Forpagter  Waldt,  hans  Datter 
og  Advokat  Kahl.  Det  var  sidstnævnte,  der  havde 
faaet  Waldt  med,  idet  han  forestillede  Forpagteren, 
at  denne  kunde  have  saa  overordentlig  godt  af  en 
aandelig  Rekreation  og  et  Bad  i  Kieler  Fjord. 

Da  Waldt  og  Selma  kom  til  Byen,  begav  de  sig 
efter  en  Times  Forløb  til  Bargums.  Her  skulde  de 
om  Eftermiddagen  mødes  med  Kahl,  der  imidlertid 
havde  Forretninger  at  besørge. 

Waldt  modtoges  som  sædvanlig  med  Gæstfrihed 
hos  Bargums.  Samtalen  faldt  paa  Kahl.  Bargum  be- 
mærkede, at  han  uden  Tvivl  vilde  kunne  skabe  sig 
en  indbringende  Virksomhed  i  Liitjenburg,  da  han 
var  llittig  og  dygtig.  Dette  sidste  Ord  understregede 
Bargum  og  tilføjede:  „aandfuld  eller  højere  begavet  er 
han  ingenlunde  " 

„Det  er  derimod  Tilfældet  med  Deres  unge  Ven, 

Stiulentcn  Frans  Hohner,"  sagde  Fru  Bargum  tilWaldt. 
Selma  blev  opimvrksom. 

„Han  er  udrustet  med  en  vindende  Personlighed," 
yltrede  Bargum,  „og  han  har  rige  Aandscvner;  derfor 
har  han  ogsaa  her  i  Kiel  skabt  sig  en  meget  stor 
Kreds  af  Venner  .  .  ." 

„Man  kalder  ham.  den  lovende  Student,"  bemær- 
kede Fru  Bargum. 

„Professorerne,"  tilføjede  Advokaten,  „lover  sig 
imidlertid  meget  af  ham." 

„Det  er  sandeligen  en  glædelig  Tidende,  De  brin- 
ger mig  der,"  udbrød  Waldt.  Han  smilte  fornøjet  og 
gned  sig  i  Hænderne. 

„Frans  Hohner  gør  formodentlig  sin  Lykke  her  i 
Kiel,'"  3'ttrede  Selma.  Hun  interesserede  sig  synligt 
meget  for,  hvad  hun  havde  hørt. 

„Den  kunde  han  maaske  ogsaa  gøre  andet  Steds," 
sagde  Bargum  leende.  „De  har  sikkert  en  høj  Stjerne 
hos  ham."  Selma  rødmede  og  slog  noget  forlegen 
Blikket  ned. 

Hohner  aabnede  i  det  samme  Døren.  „Hvad  ser 
jeg,"  udbrød  han,  da  hans  Blik  faldt  paa  Waldt  og 
Selma,  „mine  Venner  fra  Friedrichshof,  og  De  er  her 
i  Byen,  uden  at  jeg  har  faaet  mindste  Meddelelse 
derom!" 

„Der  skulde  lige  gaa  Bud  til  Dig,  Frans,"  svarede 
Waldt. 

„Tror  Hr.  Studenten,"  spurgte  Selma  ham  med 
et  ironisk,  bebrejdende  Smil,  „at  vi  tilsidesætter  skyl- 
dige Hensyn?" 

Hohner  benægtede  det  og  hilste  derefter  særdeles 
venskabeligt  paa  Advokaten  og  Fruen.  Af  den  gen- 
sidige Holdning  var  det  aabenbart,  at  Hohner  var 
bleven  en  rigtig  god  Ven  af  Huset.  Waldt  og  Selma 
fandt,  at  der  i  den  korte  Tid,  han  havde  været  skilt 
fra  dem,  var  kommen  noget  kavallermæssigt  og  mere 
utvungent  over  hans  Væsen,  men  den  frie  og  frejdige 

Optræden  klædte  ham  iøvrigt  godt.  Selma  iagttog 
dog,  at  mens  han  talte  med  Bargum  eller  dennes 
Frue,  vendte  han  af  og  til  flygtigt  sit  Blik  mod  hende, 
og  da  gik  der  ligesom  et  Skær  af  Tungsind  hen  over 
hans  Pande.  Blikket  gjorde  et  dybt  Indtryk  paa  hende. 
Hun  havde  en  Fornemmelse  af,  at  Hohners  Frejdig- 
hed kun  var  en  paataget  Maske. 

„Lad  os  nu  konversere  lidt  med  hinanden.  Jom- 
fru Selma,"  sagde  Hohner  og  førte  hende  ind  i  Fru 
Bargums  lille  Kabinet.  Hun  tog  Plads  i  en  lille  Chaise- 
longue,  han  satte  sig  lige  overfor  hende.  Paa  Bordet 
laa  tilfældigvis  et  Par  Bind  af  Georg  Carstensens 
Tidsskrift  „Figaro",  i  hvilket  Fru  Bargum  af  og  til 
læste  for  at  vedligeholde  sin  Kundskab  i  det  danske 
Sprog.  Selma  slog  op  i  det  ene  Bind  og  traf  paa 
Billeder  af  Fru  Heiberg  og  Phister. 

„Saa  De,  Hohner,  disse  to  Skuespillere,  mens  De 
opholdt  Dem  i  København?" 

„Desværre  kun  enkelte  Gange,  Jomfru  Selma;  men 
de  betegner  hver  i  sin  Retning  Højdepunktet  af  den 
dramatiske  Kunst." 

Hohner  skildrede  derefter  Opførelsen  af  Oehlen- 
schlægers  Tragedie  „Dina",  hvor  Fru  Heiberg  i  Titel- 
rollen havde  fejret  en  fuldstændig  Triumf.  Han  ka- 
rakteriserede i  træffende  Udtryk  hendes  mesterlige 
Overgange  fra  den  flagrende  Skemt  til  den  heftigste 
Pathos.  Hans  Øjne  lyste,  det  var,  som  om  Skuespiller- 
inden havde  meddelt  ham  en  Gnist  af  sin  egen  kunst- 
neriske Ud.  Selma  blev  reven  med  af  ham,  hun  følte 
sit  Hjerte  slaa  stærkere,  hun  greb  hans  Ilaand  og  ud- 
brød: „Nu  minder  De  mig,  Frans,  i  Deres  Kunst- 
begejstring om  den  herlige  Aften,  vi  tilbragte  sammen 
i  Langes  Have  ved  Pioner  Sø!" 

Hun  saa  paa  ham  med  et  Blik  fuldt  af  Sympati. 
Hohner  gengældte  det.  I  et  Nu  forsvandt  af  hans 
Erindring  de  tidligere  Skygger,  der  havde  sneget  sig 
ind   i   Forholdet  mellem  dem,  siden   de  var  traadt  i 

fælles  Forbindelse  med  Kahl.  Den  smukke  Selma 
sad  jo  atter  overfor  ham  som  den  hjertelige  Veninde, 
til  hvem  lian  var  knyttet  med  Sympatiens  Baand,  og 
hvem  han  elskede,  men  uden  at  han  havde  turdet 
erklære  sig.  Han  var  jo  endnu  intet  fra  et  social- 
økonomisk Synspunkt. 

Hohner,  der  nu  følte  sig  glad  og  ligesom  aandede 
friere,  gav  derpaa  i  korte  humoristiske  Træk  en  Frem- 
stilling af,  hvorledes  Phister  med  slaaende  Sandhed 
og  en  karakteristisk  Maske  i  samme  Tragedie  havde 
spillet  i\en  forfaldne  Mursvend  Poul  Gebhard.  Selma 
lo  hjerteligt,  da  Hohner  kopierede  Phisters  Mimik. 

I  dette  Øjeblik  traadte  Borgermesterinde  Balemann 
og  Distriktslægens  Døttre,  de  to  Frøkner  Valentiner, 
ind  i  Værelset.  De  kom  for  at  aflægge  en  lille  Visit 
og  for  samtidig  at  høre,  om  Bargums  deltog  i  Aften- 
underholdningen i  „Harmonien'".  Fru  Balemann  var 
en  meget  dannet  og  berejst  Dame,  der  i  sin  Tid  havde 
været  Lærerinde  hos  Hertugen  af  Norfolk.  De  to  unge 
Damer  var  opdragne  paa  et  Pensionat  i  Lausanne. 
De  var  ikke  smukke,  men  pikante  af  Udseende  og 
talte  begge  perfekt  Fransk,  hvad  der  gjorde  dem  søgte 
paa  Omegnens  Herregaarde.  Baade  Fruen  og  Frøk- 
nerne var  i  Besiddelse  af  et  stort  Konversations- 
talent, en  udviklet  Dømmekraft  og  et  sikkert  Blik. 

Frans  Hohner  blev  strax  Genstand  for  de  tres 
Opmærksomhed,  efter  at  de  havde  vexlet  nogle  Ord 
med  Bargum  og  hans  Hustru  om  det  gensidige  Be- 
findende og  erfaret,  at  de  vilde  besøge  „Harmonien". 
Selma  Waldt  fandt,  at  disse  Damer  viste  Hohner  sær- 
egen Egard,  hvoraf  hun  drog  den  Slutning,  at  han 
allerede  havde  opnaaet  en  anset  Stilling  i  det  Kielske 
SelskaDsliv.  Hohner  steg  som  en  Følge  deraf  i 
hendes  Agtelse,  og  dette  indvirkede  atter  paa  hen- 
des Hjertes  Følelser  for  ham.  Han  kom  i  Selmas 
Øjne  til  at  staa  omgiven  af  en  egen  Glans.  Fru  Bale- 
mann   spurgte  ham,   om    han    for   nylig   havde   hørt 

noget  fra  Kont'erensraad  Kirsleins  og  Etatsraad  Fran- 
ckes  i  København.  Hun  tilføjede,  at  Etatsraadiiiden 
snart  kom  til  Kiel.  Hohner  svarede,  at  Advokat  Løck 
havde  bragt  ham  en  Hilsen  fra  Francke.  Konferens- 
raadinde  Kirstein  havde  han  haft  den  Ære  at  trælle 
sammen  med  i  en  Tlieoirkel  hos  Grev  Baudissin  paa 
Knoop,  hvortil  han  var  bleven  indbudt  for  en  Uge 
siden.  Hohner  udtalte  sig  derpaa  med  en  vis  Beun- 
dring om  det  udstrakte  og  indgaaendc  Kendskab  til 
fremmed  Litteratur,  som  udmærkede  den  grevelige 
Familie.  Denne  Dom  sanktionerede  Frøknerne  Valen- 
tiner, som  strax  benyttede  Anledningen  til  at  vise,  at 
de  ogsaa  havde  givet  sig  af  med  franske  og  engelske 
Digterværker, 

Den  ene  Frøken  meddelte  Hohner,  at  hun  for  Ti- 
den var  sysselsat  med  Læsningen  af  George  Sands 
Roman  jXelia",  der  unægtelig  kostede  hende  Besvær 
i  sproglig  Henseende,  men  det  aandelige  Udbytte  var 
rigt.  Forfatterinden  var  en  beundringsværdig  Digter- 
natur og  en  glødende  Forkæmper  for  at  løfte  Kvin- 
den op  til  den  Stilling  i  Samfundet,  der  tilkom 
hende. 

„George  Sand,"  bemærkede  Hohner,  „kæmper  for, 
hvad  man  kalder  Kvindens  Emancipation,  og  dette 
Begreb  er  af  tvetydig  Natur,  løvrigt  maa  jeg  tilstaa, 
at  jeg  endnu  ikke  har  haft  Lejlighed  til  at  beska'ftige 
mig  med  denne  berømle  Forfatterinde." 

.,Mens  min  Søster  læser  Fransk,"  sagde  den  anden 
Frøken  Valentiner,  „har  jeg  saamænd  vendt  mig  til 
den  danske  Litteratur.  Der  er  ogsaa  mange  Gloser, 
men  heldigvis  har  jeg  i  Bresemanns  Lexikon  en 
ypperlig  Tolk.  For  Tiden  er  „Hverdaghistorierne" 
min  Læsning." 

.,De  bør  især  læse  „To  Tidsaldre","  bemærkede 
Hohner,  „der  vil  De  finde  en  højst  interessant  Skil- 
dring af  det  københavnske  Selskabsliv  paa  den  fran- 
ske Revolutions  Tid." 

Hohner  udtalte  sig  derefter  om  denne  Forfatters 
mærkelige  Kvne  til  at  fremdrage  de  poetiske  Momen- 
ter i  det  borgerlige  og  daglige  Livs  smaa  Begivenhe- 
der. Han  gjorde  dette  saa  fint  og  interessant,  at  liele 
Kredsen  med  den  største  Opmærksomhed  lyttede 
til  ham.  Selma  hørte  med  Beundring  paa  ham.  Det 
forekom  hende,  at  Hohner  var  bleven  en  større  Per- 
sonlighed end  forhen,  og  jo  mere  hun  betragtede 
ham,  desto  mere  henrykt  blev  hun.  I  dette  Øjeblik 
sagde  hun  til  sig  selv,  at  han  dog  var  noget  langt 
mere  fremiagende  end  Kahl  trods  dennes  eminente 
Dygtighed  i  sit  Fag. 

Medens  Hohner  og  Damerne  æstetiserede,  var 
Bargum  og  Waldt  beskæftigede  med  at  betragte  og 
drøfte  Grundplanen  til  en  Villa  og  et  Haveanlæg,  som 
Professor  Pelt  havde  under  Udførelse  ved  Diistern- 
brook.  Advokaten  havde  været  ham  behjælpelig  med 
Købet  og  Udstikningen  af  Arealet,  og  saavel  Beliggen- 
heden som  Terrænets  Bonitet  var  en  Garanti  for,  at 
dette  Foretagende  en  Gang  vilde  blive  højst  rentabelt 
for  Professorernes  Arvinger. 

Der  var  lige  indtraadt  en  lille  Pavse  i  Konversa- 
tionen, da  Kahl  indfandt  sig.  Han  hilste  fornøjet  paa 
Selskabet,  hvis  besøgende  Damer,  saavel  Fru  Bale- 
mann  som  Frøken  Valentiner,  var  ham  velbekendte 
fra  tidligere  Tid.  Han  vexlede  nogle  betydningsløse 
Ord  med  Hohner  og  besvarede  derpaa  Damernes 
Forespørgsler  om,  hvorledes  han  befandt  sig  i  sin 
nye  Praxis  i  Liitjenburg.  Men  Forretningsanliggender 
tiltalte  aabenbart  hverken  Borgermesterinden  eller  Frø- 
kenen, hvorfor  de  med  Begærlighed  genoptog  den 
æstetiske  Diskussion,  da  Hohner  foranlediget  af  et 
Staalstik  paa  Væggen,  begyndte  at  tale  om  Kaulbachs 
lUustratiouer  til  Reinike  Fuchs,  der  netop  den  Gang 
gjorde  Kunstneren  berømt. 

Hohner   talte   om    Kaulbachs    fine    Behandling    af 
Dyresymboliken,  gennem   hvilke  han  skarpt  ironise- 

rede  over  Tidens  sociale  og  politiske  Bevægelser. 
Selma  lyttede  lige  saa  ivrigt  til  ham  som  de  øvrige 
Damer  og  syntes  at  glemme  Kahls  Nærværelse.  Den 
unge  Advokat,  der  følte  sig  ligesom  til  overs  og 
ærgede  sig  over,  at  Hohner  var  bleven  den  herskende 
Centralpersonlighed,  vendte  sig  mod  Bargum  og  Waldt. 
Han  satte  sig  hen  hos  dem,  og  var  snart,  da  det 
just  her  drejede  sig  om  juridiske  Materier,  en  livlig 
Deltager  i  deres  Samtale. 

Ved  Aftenunderholdningen  i  „Harmonien"  gjorde 
Hohner  stor  Lykke.  Han  tog  sig  udmærket  godt  ud 
i  den  sorte  Dragt,  der  sad  som  om  den  var  støbt  om 
ham,  og  han  var  i  det  bedste  Lune.  Selma  var  yn- 
dig i  sin  hvide  Balkjole,  med  et  blaat  Silkebælte  om 
Livet  og  et  Par  Roser  i  Haaret.  Fruerne  Bargum  og 
Balemann  spillede  firhændigt  „Karnevalet  i  Venedig". 
Den  ene  Frøken  Valentiner  sang  til  Akkompagnement 
af  Klaver  og  Violin  et  Par  Arier  af  „Jægerbruden". 
Et  Kor  af  Herrestemmer  foredrog  Arndt's  „Was  ist 
des  Deutschen  Vaterland".  Den  anden  Frøken  Valen- 
tiner spillede  derefter  Variationer  over  Themaet 
.,Schleswig  Holstein  meerumschlungen",  hvad  der 
fremkaldte  Jubel.  Nu  skulde  en  anerkendt  Baryton  i 
„Liedertafel"  havde  givet  et  Numer,  men  han  havde 
i  sidste  Øjeblik  faaet  Forfald,  og  Festkomiteen  befandt 
sig  i  den  største  Forlegenhed.  Men  Frans  Hohner 
hjalp  den  ud  af  Vanskeligheden.  Han  vidste,  at 
Selma  kunde  et  stemningsfuldt  Akkompagnement  til 
Uhlands  „Des  Sangers  Fluch"  uden  ad,  og  han  selv 
forstod  at  deklamere  det  skønne  Digt  med  F'ølelse  og 
Karakteristik.  I  Forening  med  Selma  gav  han  dette 
Numer,  der  vakte  et  intensivt  Bifald.  Han  maatte 
tvende  Gange  med  Selma  i  Haanden  vise  sig  paa  Tri- 
bunen. Det  var  et  af  de  stolteste  Øjeblikke  i  Jomfru 
Waldts  Liv,  og  her  stod  hun,  under  Bravoraabene,  ved 
sin  Vens,   Studentens  Side.    Kahl  var  misundelig   og 

meget  skinsyg  paa  Hohner.  Han  klappede,  men  gjorde 
det  rent  mekanisk. 

Frans  Ilohner  viste  sig  paa  Ballet  som  en  ypper- 
lig Danser,  der  forte  sikkert  og  var  taktfast.  Han 
dansede  anden  Dans,  en  Vals,  med  Selma,  mens  Kahl 
havde  Fru  Bargum  til  Dame.  I  „Lanciers"  førte  Hoh- 
ner den  ene  Frøken  Valentiner.  Gamle  Waldt  beun- 
drede den  Sikkerhed,  han  udviste  i  de  forskellige  Tu- 
rer og  var  overbevist  om,  at  han  havde  faaet  Under- 
visning af  Universitetets  Danselærer. 

Derefter  afbrødes  Ballet.  Damer  og  Herrer  tog 
Plads  og  en  kold  Souper  blev  ombaaren.  Festkomi- 
teen samledes  imidlertid  med  de  ved  Aftenunderhold- 
ningen Assisterende  i  Bestyrelsens  Værelse,  hvor  der 
var  dækket  et  koldt  Bord.  Her  herskede  den  livlig- 
ste Stemning.  Formanden  bragte  Hohner  og  Jomfru 
Waldt  en  varm  Tak  for  den  kunstneriske  Nydelse,  de 
havde  beredt  Publikum,  og  den  maatte  just  varmt 
anerkendes  eftersom  den  var  improviseret.  Hohners 
og  Selmas  Skaal  blev  drukket  i  Champagne.  Hun  var 
henrykt.  Ingensinde  tidligere  havde  hun  nydt  en 
saadan  officiel  Ære.  Overfor  Hohner  følte  hun  sig 
erkendtlig  og  taknemmelig;  han  havde  jo  skaffet 
hende  Lejlighed  til  at  glimre. 

Forinden  Ballet  genoptoges,  holdt  Formanden  i 
Salen  en  Tale  for  Prinsesse  Henriette  af  Augustenborg, 
hvis  høje  Fødselsdag  det  jo  var.  Under  Hurraraab 
og  Orkesterfanfare  tømte  hele  Selskabet  et  Glas  for 
Hds.  Durahlauchtigheds  Fremtidslykke. 

Cotillonen  begyndte.  Selma  var  denne  Gang  Kahls 
Dame.  Hun  fortalte  ham  med  straalende  Blikke  om 
Bestyrelsens  Souper,  hvad  han  besvarede  med  et 
tvungent  Smil.  Men  nu  dansede  han  ud  i  en  Polka 
og  hengav  sig  under  den  livlige  Musiks  Paavirkning 
og  med  Armen  om  sin  smukke  Dames  Midie  til  en 
munter  Balstemning.   Ved  Inklinationen  gjorde  det  et 

stærkt  Indtryk  paa  ham,  at  Selma  to  Gange  rakte 
Hohner  Sløjfen. 

Studenten  havde  engageret  hende  til  sidste  Dans, 
en  Francaise,  og  i  dennes  Klap  Finale  tog  de  med 
straalende  Humør  Afsked  med  hinanden.  Balstem- 
ningen og  Mindet  om  den  Lykke,  de  havde  gjort, 
beherskede  dem  begge. 

Rystende  Optrin  og  mørke  Begivenheder  skulde 
indtræffe,  inden  Selma  og  Frans  Hohner  saa  hinan- 
den igen.  Det  var  Rudolf  Kahl,  der  her  virkede  som 
den  hemmelige  Kraft. 


VIII 

I  Liitjenburg  levede  en  Række  Aar  en  Enkegrev- 
inde Amalie  Hahn,  der  døde  i  en  Alder  af  nogle  og 
halvfjerdsindstyve  Aar  og  efterlod  en  lille  Formue  og 
en  Malerisamling,  hvoraf  der  var  gaaet  Ry,  som  Arv 
til  sin  Slægt.  Familien  havde  overdraget  Boets  Ord- 
ning til  Advokat  Kahl,  og  da  Arvingerne  hørte  til  de 
fornemme  Familiekredse  i  Holsten,  var  det  Kahl  om 
at  gøre  at  bringe  det  mest  mulige  ud  af  Boet.  Derved 
vilde  han  lægge  Grunden  til  et  Navn,  som  kunde  til- 
føre ham  Klienter  fra  den  højere  Samfundsklasse  og 
maaske  hurtigt  gøre  ham  til  en  rig  Mand.  Havde 
han  først  Formue,  mente  han  at  være  sikker  paa 
Selma  Waldt  som  fremtidig  Hustru,  thi  da  kunde  han 
aabne  hende  Udsigt  til  en  lys,  komfortabel  Tilværelse, 
hvilket  hun  liere  Gange  i  sine  Samtaler  med  ham 
havde  ønsket  sig.  Selma  havde  jo  desuden  ogsaa  In- 
teresse af  at  knytte  ham  saa  nær  som  muligt  til  Waldt, 
eftersom  han  nu  havde  Varetagelsen  af  dennes  finan- 
sielle Affærer  i  sine  Hænder.  Det  var  altsaa  Kahls 
Plan  at  ægte  Selma,  hvem  han  elskede,  men  hvorle- 
des skulde  han  frigøre  sig  fra  Frans  Hohner,  der  var 
ham  en  Medbejler  af  den  farligste  Karakter,   og   mod 

hvem  han  nærede  al  den  Uvillie,  en  brændende  Skin- 
syge kan  indeslutte.  Her  gjaldt  det  enten  om  at  lægge 
en  Plan  eller  at  lade  Tilfældet  raade  Begivenhederne 
skulde  begunstige  Kahl  i  den  sidstnævnte  Retning. 

Sognepræsten  i  Liitjenburg,  Pastor  Groth,  sam- 
lede paa  Landskabsmalerier  og  ønskede  at  komme  i 
Besiddelse  af  nogle  Billeder  i  den  afdøde  Enkegrev- 
indes Samling,  naar  han  kunde  faa  dem  paa  moderate 
Betingelser.  Kahl  var  ikke  tilstrækkelig  Kunstkender 
til,  at  han  selv  kunde  vurdere  Malerierne  og  bestemme 
deres  Pris.  Præsten  raadede  ham  da  til  at  henvende 
sig  til  Landskabsmaler  Buntzen,  der  netop  for  Tiden 
opholdt  sig  paa  Waterneversstorf  hos  Grev  Holstein, 
for  hvem  han  malede  et  større  Billede,  hvortil  Moti- 
vet var  taget  fra  Godsets  Omegn.  Paa  Buntzens  Dom 
som  Kunstner  kunde  man  trygt  stole.  Kahl  fulgte 
det  givne  Raad  og  skrev  til  Buntzen,  idet  han  i  Bre- 
vet nævnte  et  Par  af  Malerierne,  der  henholdsvis  var 
af  van  de  Velde  og  Terburg.  Landskabsmaleren  ind- 
fandt sig  strax  og  gennemgik  ved  Kahls  Side  Saralin- 
gen  med  stor  Opmærksomhed.  Han  udvalgte  Billeder, 
hvilke  han  betragtede  som  virkelig  værdifulde  og  hi- 
storisk interessante,  og  disse  burde  efter  hans  Over- 
bevisning Kahl  sende  til  Kunstverein  i  Kiel,  i  hvis 
Museum  de  da,  hvad  der  jo  hyppigt  skete  med  Male- 
rier, kunde  blive  udstillede  til  Salg.  Buntzen  fast- 
satte Prisen  for  hvert  enkelt  Billede  og  opfordrede 
Kahl  til  at  annoncere  Udstillingen  i  „Kieler  Korre- 
spondenzblatt",  der  holdtes  i  de  finere  Samfundskredse. 
Advokaten  takkede  Buntzen  for  Ulejligheden  og  bad 
ham  paa  Arvingernes  Vegne  om  at  modtage  en  lille 
Pennetegning,  den  Afdøde  selv  havde  udført,  som 
Vidnesbyrd  om  deres  Erkendtlighed. 

Advokat  Rudolf  Kahl  skrev  et  Avertissement  som 
det  ovenfor  antydede  og  anmodede  i  et  Brev  til  Be- 
styrelsen for  Kunstverein  om  Tilladelse  til  at  udstille 
Malerierne   i    dens   Lokale.    Den   blev   ham   given  og 

Landgreven.  10 

nu  besluttede  han  selv  at  rejse  til  Kiel  med  dem  for 
at  være  tilsiede  ved  Ophængningen.  Det  blev  besør- 
get med  den  Hurtighed  og  Energi,  som  karakteriserer 
en  ung  Sagfører.  Efter  at  Ophængningen  i  Kunstvereins 
Museum  var  tilendebragt  og  Udstillingstiden  aftalt, 
begav  Kahl  sig  med  sit  Avertissement  til  „Kieler  Kor- 
respondenz". 

Han  traadte  ind  i  et  Kontor  af  beskedne  Dimen- 
sioner. Langs  Væggene  stod  Ueoler,  fulde  af  Papirs- 
ruller.  En  Protokol  laa  opslaaet  paa  et  stort  Skrive- 
bord, der  var  opfyldt  af  Aviser  og  Bøger.  Det  hele 
havde  et  temmeligt  kaotisk  Udseende.  Tapeterne  var 
bedækkede  med  Lithografier  og  Træsnit,  alle  Billeder 
af  bekendte  slesvigholstenske  Førere  og  Stænderde- 
puterede.  Foran  den  opslaaede  Protokol  stod  en 
Armstol,  der  var  drejet  halvt  om  og  syntes  nylig 
forladt. 

1  Kontoret  var  en  Dreng,  der  paa  Kahls  Spørgs- 
maal  om  Sekretæren  svarede,  at  han  var  lige  gaaet 
over  i  Trykkeriet  paa  den  anden  Side  af  Gaden,  men 
kom  vist  nok  snart  tilbage.  Kahl  sagde  til  Drengen, 
at  denne  gjorde  bedst  i  at  hente  ham,  han  vilde  da 
tage  Plads  saalænge.  Drengen  tog  sin  Kasket  og  be- 
gav sig  paa  Vejen. 

Imidlertid  tog  Advokaten  Plads  i  Armstolen.  Han 
lod  først  sit  Blik  glide  hen  over  Billederne  paa  Væg- 
gen, og  derpaa  saa  han  i  Protokollen  paa  Skrivebor- 
det. Det  var  Bladets  Hovedbog,  i  hvilken  enhver  af 
Medarbejdernes  Begnskab  stod  opfort,  idet  deres  Ar- 
tikel og  Honorar  var  noterede.  Kahl  blev  i  højeste 
Grad  opmærksom,  da  han  saa  Frans  Hohners  Navn. 
Han  kunde  ikke  modstaa  sin  Nysgærrighed,  bøjede 
sig  hen  over  Protokollen  og  saa  F'rans  Hohner  navn- 
givet som  Forfatter  til  den  Artikel  om  Huset  Augu- 
stenborg, der  havde  staaet  i  „Kieler  Korrespondenz- 
blatt"  paa  Hertugens  Fødselsdag  og  havde  gjort  saa 
overordentlig  Lykke  i  alle  slesvigholstenske  Kredse. 

Artiklen  var  en  Forherligelse  af  Huset  Augustenborg 
med  Sidehug  til  Huset  Hessen.  Der  var  betalt  Hoh- 
ner  fem  Daler  Kurant  for  den. 

Denne  Opdagelse  gjorde  et  dybt  Indtryk  paa  Kahl. 
Efter  at  han  havde  løbet  den  nævnte  Konto  endnu 
en  Gang  igennem  og  ladet  sit  Blik  dvæle  ved  Hohners 
Navn,  sagde  han  ved  sig  selv,  at  her  havde  han  faaet 
et  stærkt  Vaaben  mod  sin  Medbejler  i  Hænde.  Det 
gjaldt  nu  blot  om  at  bruge  det  med  Snildhed  og  den 
rette  Eflekl. 

Kahl  rejste  sig  og  gik  hen  til  et  af  Litografierne, 
af  hvis  Betragtning  han  syntes  optagen,  da  Drengen 
meldte  Sekretærens  Ankomst,  der  fandt  Sted  et  Øje- 
blik efter.  Kahl  tog  Avertissementet  ud  af  sin  Tegne- 
bog og  rakte  Sekretæren  det.  Han  vilde  have  det 
trykt  med  stor  Overskrift  og  sat  to  Gange  i  Bladet. 
Efter  at  Sekretæren  havde  beregnet  Linietallet  og  an- 
givet Prisen,  betalte  Kahl  ham  og  gik.  Han  var  i  en 
løftet  Stemning,  han  glædede  sig  over  Udsigten  til  en 
eklatant  Sejr  over  Hohner;  men  hvorledes  skulde 
han  gaa  til  Værks.  Med  disse  Tanker  i  Hovedet  vendte 
Kahl  tilbage  til  Liitjenburg. 


I  Slutningen  af  August  ankom  Landgreveparret 
til  Panker.  Dagen,  det  holdt  sit  Indtog  der,  var  skyet 
og  regnfuld.  En  Del  af  Godsets  Beboere  havde  sam- 
let sig  ved  Hovedindkørslen,  men  der  var  ikke  saa 
mange,  som  der  plejede  at  være,  og  Stemningen  var 
ikke  saa  løftet  som  tidligere,  hvad  de  matte  Hurra- 
raab  tydede  paa.  De  slesvigholstenske  Føreres  Agi- 
tation mod  det  aabne  Brev  havde  begyndt  at  yttre 
sine  Virkninger  i  brede  Befolkningslag,  der  før  havde 
været  uberørte  deraf,  og  man  overførte  nu  meget  af 
sin  Uvillie  mod  Kongen  paa  dennes  Søster  og  Svoger. 

10* 

Af  Omegnens  Aristokrati  indfandt  denne  Gang  et  me- 
get lille  Antal  sig  til  Kur  paa  Panker.  Hs.  Durch- 
lauchtighed  mærkede,  at  der  var  Uro  i  Luften  og  be- 
rørtes ubehageligt  deraf,  i  langt  højere  Grad  end 
Landgrevinden,  der  ikke  havde  politisk  Interesse, 
uden  for  saa  vidt  det  drejede  sig  om  hendes  egen 
Person 

Landgrev  Vilhelm  var  i  daarligt  Humør.  Han  havde 
i  Aar  som  sædvanlig  glædet  sig  til  Opholdet  paa  Pan- 
ker; thi  Vinteren  havde  været  lang  og  streng,  og  den 
herskende  Dyrtid  havde  kostet  ham  meget,  thi  aldrig 
havde  Supplikanternes  Skare  været  saa  stor.  Hans 
og  Gemalindes  Talent  til  at  spare  havde  derfor  kun 
kunnet  gøre  sig  gældende  i  begrænset  Omfang.  En 
kongelig  Person  maa  officielt  vise  sig  gavmild,  selv 
om  Vedkommende  kun  gør  det  med  blødende  Hjerte. 
Denne  Gang  plejede  Hs.Durchlauchtighed  at  spasere 
hver  Formiddag  en  Tur  i  Parken  sammen  med  Adju- 
danten, Kammerherre  Biilow.  De  talte  om  Forholdene 
i  den  diplomatiske  Verden,  der  ellers  ikke  lagde  syn- 
derlig Beslag  paa  Landgrevens  Tanker;  thi  han  gik 
op  i  det  Militære. 

„Det  er  dog  mærkeligt,  Biilow,"  sagde  han,  „at  tre 
af  vore  Gesandter  har  trukket  sig  tilbage:  Grev  Rant- 
zau  i  St.  Petersborg,  Reventlow  i  Berlin  og  Baron 
Løvenstern  i  Wien.  Hvad  tror  De,  den  egentlige 
Grund  er  hertil?" 

Biilow  tav  nogle  Øjeblikke.  Derpaa  yttrede  han 
forsigtigt:  „Muligt  har  det  aabne  Brev  givet  Anledning 
til  deres  Afgang.  Men  jeg,"  tilføjede  Adjudanten,  „for- 
staar  mig  iøvrigt  ikke  paa  slige  Spørgsmaal." 

„Det  aabne  Brev,"  udbrød  Landgreven  i  en  vred 
Tone,  ,,men  deri  har  Hs.  Majestæt,  min  Svoger,  kun 
udtalt  den  rene,  skære  Sandhed.  Den  fordømte  Sles- 
vigholsteinisme  griber  om  sig,  jeg  tror,  Potz  lausend, 
at  den  ogsaa  har  sneget  sig  ind  i  Armeen.  Der  maa 
sættes  en  kraftig  Stopper  for  dette  Uvæsen;  den  maa 

bekæmpes  med  jernhaard  Energi,  hvis  ikke  Staten 
skal  springe  i  Stykker  som  en  Granat!" 

Hs.  Durchlanclitighed  blev  ganske  ildrød  i  Ansig- 
tet, da  han  sagde  disse  Ord,  han  gestikulerede  stærkt 
med  sin  Stok  og  gik  med  hurtige  Skridt.  Da  han 
naaede  Grotten  med  Kilden,  satte  han  sig  paa  Sten- 
bænken der,  tilligemed  Biilow.  Et  Glas  af  det  kry- 
stalklare Vand  kølede  hans  ophidsede  Blod. 

Den  følgende  Morgen  sendte  han  tidligt  Bud  efter 
Biilow,  der  strax  skulde  begive  sig  til  hans  Arbejds- 
kabinet  Da  Adjudanten  traadte  ind,  sad  Landgreven, 
i  fort  Formiddagsdragt,  ved  sit  Skrivebord.  Han  holdt 
et  aabent  Brev  i  Haanden,  han  var  synlig  i  stærk 
indre  Bevægelse,  hans  Øjne  lynede. 

„Biilow,"  raabte  han,  „jeg  har  havt  en  stor  Skuf- 
felse, der  har  vakt  min  Harme.  Jeg  er  bleven  ført 
bag  Lyset  og  paa  den  skammeligste  Maade  honoreret 
med  Utaknemmelidhed!" 

Biilow  saa  med  et  spørgende  Blik  paa  Hs.  Durch- 
lauchtighed.  „Hvem  har  dristet  sig  til  at  misbruge 
min  høje  Herres  Tillid?" 

,,Det  er  denne  holstenske  Student,  denne  Frans 
Hohner,"  svarede  Landgreven  med  dirrende  Stemme. 
.,Her  sender  en  anonym  Ven  og  Beundrer  —  han  vil 
ikke  navngive  sig  —  mig,  indlagt  i  dette  Brev,  en  Ar- 
tikel i  ,,Kieler  Korrespondenzblatt"  om  Hertugen  af 
Augustenborg.  Han  meddeler  mig  i  sit  Brev,  at  Frans 
Hohner  har  skrevet  den  og  tilføjer,  at  han  i  Bladets 
Tjeneste  er  en  ivrig  Agent  for  Slesvigholsteinismen." 

„Frans  Hohner!    Er  det  muligt!"  ubrød  Biilow. 

„Muligt,"  gentog  Landgreven,  „nej  det  er  den 
skinbarlige  Sandhed,  Sackerment!  Brevskriveren  svær- 
ger og  forbander  sig  derpaa." 

„Men  det  er  jo  horribelt!"  sagde  Adjudanten. 

„Jeg  har  støttet  denne  Hohner,"  vedblev  Land- 
greven, „med  Penge,  jeg  har  været  venlig  imod  ham. 

jeg  har  virkelig  interesseret  mig  for  ham,  og  hvormed 
lønner  han  mig?" 

Landgreven  holdt  Artiklen  hen  mod  Biilow.  .,Han 
erklærer,  at  Hertugen  af  Augustenborg,  naar  Kron- 
prinsen og  Prins  Ferdinand  dør,  er  arveberettiget 
til  Hertugdømmerne.  Han  vil  altsaa  berøve  min  Ge- 
malinde og  mine  Børn  deres  soleklare  Arveret  efter 
Kongeloven " 

„Det  er  Højforræderi?"  faldt  Adjudanten  ind. 

„Han  vil  plyndre  mit  Hus,"  fortsatte  Landgreven; 
„det  er  Takken,  fordi  jeg  har  støttet  ham.  Og  saa 
haaner  og  fornærmer  han  min  Slægt.  Han  gør  Au- 
gustenborgerne  til  Mæcener,  til  Videnskabens  Beskyt- 
tere og  Dyrkere,  mens  vi  Hessere  reverenter  talt  kun 
lever  for  Fruentimmer,  Heste  og  Kontanter!"  Land- 
greven kastede  Artiklen  paa  Skrivebordet  og  gik  med 
raske  Skridt  frem  og  tilbage. 

„Men  denne  Sag  maa  vel  undersøges  nærmere, 
Deres  Durchlauchtighed?"  spurgte  Biilow.  „Brevet  er 
jo  anonymt;  der  maa  vel  indhentes  en  Erklæring  fra 
Hohner.  Skal  jeg  tilsige  ham  til  Audiens  her  paa 
Panker?- 

„Jeg  vil  hverken  tale  med  ham  eller  se  ham," 
svarede  Landgreven.  „Her  har  De  Brevet  og  Artiklen, 
Kammerkerre  Bulow,  vil  De  nu  afæske  ham  en  Er- 
klæring paa  Æresord,  hvis  der  ellers  der  kan  være 
Tale  om  Ære,  og  lad  mig  saa  høre,  hvad  Udfald  Sa- 
gen har  faaet.    Brevet  til  mig  maa  ikke  vises  ham." 

Hs.  Durchlauchtighed  endte  hermed  Samtalen, 
rakte  Bulow  Ilaanden,  blev  staaendc,  indtil  hin  var 
gaaet  ud  af  Døren,  tog  derefter  Plads  ved  Skrivebor- 
det og  begyndte  at  gennemse  Regnskabet  over  Rejse- 
udgifterne fra  København  til  Panker. 

Kammerherre  Biilovv,  der  var  en  besindig  og  god- 
hjertet Mand,  som  følte  Interesse  for  Hohner,  beslut- 
tede af  humane  Hensyn  at  begive  sig  til  ham  i  Kiel, 
hvor   han   kunde   faa   Lejlighed   til  al   tale  med  ham 

om  Sagen.  Det  forekom  Biilow  nutrkeligt,  at  Brevet 
til  Landgreven  var  anonymt  Det  var  Tegn  paa,  at 
Hohner  havde  en  hemmelig  Fjende,  der  absolut  vilde 
skade  ham.  Maaske  kunde  det  tilfældigt  lykkes  at 
opdage,  hvem  det  var. 

Kammerherre  Biilow  begav  sig  Dagen  efter  til 
Kiel,  hvor  han  log  ind  i  Hotel  Bellevue,  fra  hvilket 
han  havde  en  smuk  Udsigt  over  Fjorden.  Han  gav 
Hotellets  Tjener  det  Hverv  at  skafTe  ham  Hohners 
Adresse,  hvilken  han  tik  ei'ter  kort  Tids  Forløb.  Der- 
paa  skrev  han  en  Billet  til  Studenten,  hvori  han  an- 
modede denne  om  at  søge  ham  i  Hotellet  Kl.  4;  han 
havde  noget  vigtigt  at  tale  med  ham  om. 

Kammerherre  Biilow  aflagde  et  Par  Visiter  i  Byen. 
Han  besøgte  saaledes  Chefen  for  femte  Jægerkorps, 
Oberst  v.  Høegh,  der  havde  afløst  Hertug  Karl  af 
Gliicksborg  i  Kommandoen  og  havde  en  vanskelig 
Position.  Høegh  kendte  Landgreven  personlig,  og  det 
interesserede  ham  nu  at  høre,  at  Hs.  Durchlauchtighed 
uforandret  var  den  samme  som  tidligere,  nøjagtig  i 
hele  sin  Levemaade  som  et  Kronometer.  Biilow  saa 
derefter  ind  til  Ritmester  Scharllenberg,  der  gjorde 
Tjeneste  ved  andet  Dragonregiment.  Med  ham  havde 
Adjudanten  flere  fælles  Erindringer  fra  Garnisonslivet 
i  Kobenhavn  at  drøfte. 

Til  det  fastsatte  Tidspunkt  ankom  Frans  Hohner 
til  Hotellet  og  førtes  af  Kellneren  til  Kammerherren. 
Han  modtoges  høfligt,  men  koldt  af  denne,  der  op- 
fordrede ham  til  at  tage  Plads  paa  en  Stol.  Biilow 
satte  sig  og  bad  ham  besvare  de  Spørgsmaal,  han 
vilde  gøre  ham,  i  streng  Overensstemmelse  med  Sand- 
heden.    Hohner  saa  forundret  paa  ham  og  blev  bleg. 

Kammerherre  Biilow  tog  Artiklen  i  „Kieler  Kor- 
respondenzblatf"  frem  fra  sin  Hejsemappe,  lagde  den 
foran  Hohner  og  spurgte  ham:  „Har  De,  Student 
Hohner,  skrevet  den!  Svar  mig  som  Theolog  og 
sanddru  Mand!" 


152 

Hohner  svarede,  idet  han  saa  stilt  paa  Biilow: 
„Ja,  jeg  er  Artiklens  Forfatter." 

„Hvorledes  har  De  kunnet  skrive  en  saadan  Ar- 
tikel, hvori  De  frakender  Landgrevinde  Charlotte  hen- 
des fremtidige  Arveret  til  Danmarks  og  Hertugdøm- 
mernes Krone?" 

„Fordi  det  ganske  stemmer  overens  med  den  hi- 
storiske Sandhed,  Hr.  Kammerherre " 

„Nej,  nej !"  afbrød  Biilow  ham  harmfuldt,  „det  er 
en  sort  slesvigholstensk  Løgn,  at  Kvindelinien  er 
uberettiget  til  Arvefølgen  i  Hertugdømmerne  ved  den 
kongelige  Mandslinies  Uddøen." 

„Det  siger  man  fra  dansk  Side,"  indvendte  Hoh- 
ner roligt,  „men  de  berømteste  Retslærde  ved  Univer- 
sitetet her  i  Kiel  og  ved  alle  Tysklands  Universiteter 
hævder  det  modsatte.  Jeg  deler  samme  Opfattelse 
som  disse  Koryfæer  i  Videnskaben,  og  er  overbevist 
om  dens  Sandhed."  Hohner  sagde  dette  med  stigende 
Varme;  hans  Kinder  blussede. 

„Forblindelse,  Forblindelse!"  udbrød  Biilow.  „Men 
forhaabentlig  vil  De  en  Gang  konmie  til  at  vaagne  af 
Vildfarelsen.  Hvorfor  har  De  i  Artiklen  haanet  Huset 
Hessen?  De  vidste  jo,  at  det  er  Landgrevens  Slægt 
og  vilde  krænke  ham?" 

„Jeg  har  heller  ikke  her  sagt  andet  end  den  hi- 
storiske Sandhed,  Hr.  Kammerherre,  men  jeg  burde 
dog  have  tænkt  paa  Landgrevens  Slægtskabsforhold. 
Jeg  skylder  Hs.  Durchlauchtighed  Erkendtlighed  og 
Tak." 

„Netop,"  svarede  Biilow.  „Det  er  Hs.  Durchlauch- 
tighed, der  har  givet  mig  det  Hverv  at  forhøre  Dem, 
og  efter  at  Deres  Erklæring  er  afgiven,  maa  jeg  med- 
dele Dem,  at  Deres  Understøttelse  herefter  er  bortfal- 
den. Efter  min  Overtydning  burde  De  fremtidig  op- 
høre med  at  skrive  i  Aviser  og  absentere  Dem  et 
Aars  Tid.    De  burde  helst   søge  ud  af  Riget.    Det  er 

en  betænkelig  Sag  at   være  falden   i  Unaade  hos  Hs. 
Durchlauc'htighed,  Hs.  Majestæts  ophøjede  Svoger." 

Hohner  havde  rejst  sig;  han  stod  med  bøjet  Ho- 
ved; Meddelelsen  om  Understøttelsens  Ophør  og  Land- 
grevens Unaade  havde  ramt  ham  føleligt.  Efter  no- 
gen Tavshed  spurgte  han  Biilow : 

„Hvorledes  har  Landgreven  faaet  at  vide,  at  jeg 
har  skrevet  Artiklen?' 

„Det  er  Landgrevens  Hemmelighed,"  lød  Svaret; 
.,andet  kan  jeg  ikke  meddele  Dem  " 

Der  indtraadte  igen  Taushed.  Endelig  brød  Hoh- 
ner den  og  sagde  bevæget:  .,Min  hjerteligste  Tak  til 
Hs.  Durchlauchtighed  og  til  Dem,  Hr.  Kammerherre. 
Aldrig  skal  jeg  glemme  Landgreven  og  Dem,  men  al- 
tid mindes  Dem  begge  med  Erkendtlighed."  En  Taare 
glimtede  i  hans  Øjne. 

„Farvel,  Hr.  Hohner,"  sagde  Biilow,  selv  bevæget, 
„det  guddommelige  Forsyn  være  med  Dem  og  lede 
Dem  paa  den  rette  Vej." 

Derpaa  skiltes  Hohner  og  Adjudanten  fra  hinan- 
den. Under  meget  forandrede  Forhold  skulde  de 
mødes  igen. 

Hohner  gik  Dagen  efter  til  Etatsraad  Falck,  til 
hvem  han  nærede  Fortrolighed,  og  gav  ham  en  Skil- 
dring af,  hvad  der  var  passeret.  Den  ansete  Retshi- 
storiker,  der  stod  paa  det  i  Artiklen  fremsatte  Stand- 
punkt, hørte  opmærksomt  paa  ham  og  udbrød:  „De 
er  blevet  et  Slags  Martyr  for  den  gode  Sag."  Han 
mente  dog,  at  Hohner  foreløbig  burde  trække  sig  til- 
bage til  en  stille  Virksomhed,  maaske  som  Huslærer 
paa  Landet,  thi  Landgrevens  Fjendskab  var  farligt, 
helst  i  en  Tid  som  denne,  da  Lidenskaberne  var  oppe 
baade  paa  dansk  og  tysk  Side.  løvrigt  tilbød  Falck 
at  yde  ham  en  Haandsrækning,  hvis  han  skulde 
trænge  dertil.  „De  vil  gøre  bedst  i,"  tilføjede  Profes- 
soren,  „at    bevare   Taushed  om   hele  denne   Aftære. 


154 

Berør  den  ikke  overfor  Ueres  Kolleger  og  meddel  Ad- 
vokat Olshausen,  hvad  jeg  har  sagt." 

Hohner  takkede  Falck  for  den  Sympathi,  han 
viste  ham.  Olshausen  beklagede,  at  han  i  Studenten 
tabte  en  fortræffelig  journalistisk  Medarbejder,  men 
billigede  ganske,  efter  at  være  bleven  sat  ind  i  Sagen, 
at  Hohner  i  Stilhed  vilde  hellige  sig  privat  Lærer- 
virksomhed. „De  kan  mulig  atter  blive  kaldt  tilbage 
til  Pressen,  for  at  levere  en  Kamp  paa  dens  Arena." 
Med  disse  Ord  sagde  Olshausen  Farvel  til  ham. 

1  Løbet  af  Ugen  tog  Hohner  Afsked  med  sine 
Professorer,  idet  han  erklærede,  at  hans  Nervesystem 
gjorde  et  landligt  Ophold  til  en  Nødvendighed  for 
ham.  I  „Harmonien"  saa  han  i  Bladet  „Dannevirke" 
et  Avertissement  fra  en  Proprietær  Prip  i  Nærheden 
af  Flensborg,  i  hvilket  der  søgtes  en  Student  eller 
Kandidat  til  at  undervise  et  Par  Drenge,  hvoraf  den 
ene  var  ti,  den  anden  tolv  Aar  gammel.  Færdighed  i 
tysk  Konversation  og  Dygtighed  i  Mathematikens  Be- 
gyndelsesgrunde udkrævedes.  Denne  Stilling  følte 
Hohner  sig  fuldkommen  voxen.  Han  tilbød  i  et  Brev 
sin  Tjeneste  og  modtog  fra  Prip  Svar,  hvori  denne 
meddelte,  at  Pladsen  stod  ham  aaben  og  maatte  helst 
tiltrædes  saa  snart  som  muligt.  Hohner  traf  da  For- 
beredelser til  at  bryde  op. 

Han  skrev  et  længere  Brev  til  Waldt,  hvori  han 
fortalte,  at  tvingende  Omstændigheder,  deriblandt  ner- 
vøs Svækkelse,  havde  tvunget  ham  til  at  afbryde 
Studiet  og  søge  sig  en  lettere  Virksomhed  som  Hus- 
lærer paa  Landet,  i  den  friske  Natur.  Derefter  med- 
delte han,  hvor  han  var  bleven  ansat.  Hohner  slut- 
tede med  de  hjerteligste  Hilsener  til  Selma,  der  altid 
vilde  blive  ham  uforglennnelig.  Saa  snart  han  var 
kommen  i  sin  nye  Stilling,  skulde  de  høre  fra  ham. 

Den  sidste  Aften,  Hohner  tibragte  i  Kiel  inden 
Afrejsen,  faldt  ham  lidt  kedsommelig,  da  han  havde 
pakket  sine  Bøger  ind,  og  for  at  adsprede  sig  gik  han 

hen  i  „Harmonien",  hvor  han  altid  traf  Bekendte. 
Hvor  stor  var  hans  Ghede  ikke,  da  han  ved  Indtræ- 
delsen mødte  Landskabsmaler  Buntzen,  der  stod  i 
Begreb  med  at  gaa. 

„Skal  jeg  trælle  Dem  her!"  udbrød  Hohner  over- 
rasket.   „Hvorledes  gaar  det  til?" 

„Jeg  opholder  mig  p'aa  Waterneversstorf  nu," 
svarede  Maleren.  „De  erindrer  nok,  Hohner,  at  jeg 
ved  vor  Afsked  i  København  fortalte,  at  jeg  skulde 
male  et  Billede  til  Grev  Holstein,  Godsets  Ejer." 

„Rigtigt!    Naar  kom  De  herover?" 

„For  en  fjorten  Dages  Tid  siden.  Det  er  dog  en 
Selvfølge,  at  jeg  vilde  have  opsøgt  Dem,  Hohner,  men 
Skæbnen  vilde  altsaa,  at  jeg  skulde  mødes  med  Dem 
her." 

„Lad  os  benytte  Øjeblikket,  vi  er  sammen,  til  at 
tale  nærmere  med  hinanden,  Buntzen.  I  Morgen  for- 
lader jeg  Kiel.  Jeg  har  taget  Plads  som  Huslærer  hos 
en  Proprietær  Prip  ved  Flensborg." 

„Hvorledes  gaar  det  til?  Hvorfor  vil  De  afbryde 
Deres  Studium  her?" 

De  gik  ind  i  det  lille  Kabinet,  der  for  Øjeblikket 
stod  tomt.  Her  tændte  de  en  Cigar  og  lod  Opvarte- 
ren bringe  en  Kop  Katfe.  Hohner  gav  derefter  en 
Skildring  af  sit  Forhold  til  „Kieler  Korrespondenz- 
blatt"  og  fortalte,  hvorledes  hans  Artikel  om  Hertu- 
gen af  Augustenborg  havde  vakt  Landgrevens  Harme 
og  paadraget  ham  Hs.  Durchlauchtigheds  højeste 
Unaade. 

..Stod  da  Deres  Navn  under  Artiklen,  Hohner?" 
spurgte  Buntzen.    Svaret  var  benægtende. 

„Hvorledes  fik  Landgreven  at  vide,  at  det  var 
Dem,  der  havde  skrevet  den?" 

,,Han  maa  have  faaet  Underretning  ad  en  Vej, 
der  er  mig  aldeles  ukendt.  Der  maa  være  en,  der 
vil   mig    til   Livs    og    ondskabsfuldt    har    denunceret 

mig.    Men   det   bliver  vel  nok  en  Gang  i  Tiden   op- 
klaret." 

„Forhaabenllig,  min  Ven,"  svarede  Buntzen;  „der 
har  nok  været  en  eller  anden  Slyngel  paa  Spil  her, 
og  det  er  jo  muligt,  vi  kan  opdage  ham." 

„De  er  kløgtig,  Buntzen,  og  det  var  jo  tænkeligt, 
at  De  kunde  opdage  ham." 

„Lad  Dem  imidlertid  ikke  kue  af  Landgrevens 
Unaade,  Hohner.  Jeg  indrømmer,  at  han  kan  ramme 
haardt,  naar  han  vil,  og  han  har  jo  Svogeren,  den 
absolute  Konge,  til  sin  Assistance.  Men  De  maa  alli- 
gevel ikke  tabe  Modet.  De  er  kundskabsrig,  der  er 
Kræfter  i  Dem,  og  De  kan  nok  undvære  en  Durch- 
lauchtigheds  Gunst." 

Hohner  blev  oplivet  ved  at  høre  Buntzen  tale  saa- 
ledes.  De  gav  hinanden  Løfte  om  et  Brev  en  Gang 
imellem.  Hohner  forlod  Buntzen  med  Ønsket  om,  at 
det  store  Landskabsbillede,  han  nu  havde  under  Ar- 
bejde, maatte  bidrage  yderligere  til  hans  Berøm- 
melse. 

Morgenen  efter  sejlede  Frans  Hohner  om  Bord  i 
Dampskibet  „Copenhagen"  fra  Kiel  til  Flensborg.  Her 
ventede  Prips  Vogn  ham,  og  et  Par  Timer  senere 
holdt  han  sit  Indtog  paa  „Minnas  Lyst"  som  Huslærer. 


Der  var  hengaaet  en  Uge  efter  denne  Samtale 
mellem  Hohner  og  Buntzen.  Maleren,  der  nærede 
baade  Sympati  og  Interesse  for  Studenten,  var  ikke 
i  Tvivl  om,  at  denne  var  falden  for  et  lavt  Angiveri, 
men  hvorledes  skulde  man  komme  paa  sikkert  Spor 
efter  Denuncianten.  En  Dag  var  Buntzen  i  Kiel  for 
at  høre,  hvorledes  det  var  gaaet  med  Salget  af  de  i 
Kunstverein  udstillede  Malerier.  Som  sædvanlig  be- 
søgte han  „Harmonien",  da  han  der  altid  var  sikker 
paa  at  trætfe  Bekendte,  som  kunde  meddele  ham  et 

og  andet  Nyt  enten  fra  det  velhavende  Bourgeoisis 
Kredse  eller  fra  den  akademiske  Cirkel.  Buntzen  mødte 
her  Advokat  Olshausen,  med  hvem  han  som  Kunstner 
nogle  Gange  var  traadt  i  Forbindelse,  og  hvis  Talent 
som  politisk  Parti  forer  han  ydede  varm  Anerkendelse, 
om  han  end  ikke  billigede  hans  krasse  slesvigholsten- 
ske Standpunkt.  Buntzen  berørte  i  Samtalens  Løb 
Hohner  og  yttrede,  at  han  som  dennes  gode  Ven 
havde  erfaret  af  ham  selv,  hvorledes  han  havde  været 
Genstand  for  en  Denunciation,  som  aabenbart  var 
beregnet  paa  at  skade  ham  økonomisk  og  ryste  hans 
Stilling  i  social  Henseende.  Buntzen  spurgte,  om  det 
vilde  være  umuligt  at  udfinde  den  Skyldige.  Olsliau- 
sen  svarede,  at  han  havde  foretaget  en  nøjagtig  Un- 
dersøgelse af  det  forefaldne,  men  saavel  Faktoren  som 
Sætterne  ved  Bladets  Trykkeri  havde  højtideligt  for- 
sikret, at  de  ikke  havde  gjort  sig  skyldige  i  den  mind- 
ste Diskretion.  Paa  Kontoret  laa  Hohners  Manuskript 
i  Bladets  Manuskriptrulle  for  hin  Dag  og  gjorde  al- 
deles ikke  Indtryk  af  at  være  bleven  rørt.  Ingen 
vidste,  hvorledes  det  var  gaaet  til,  at  Hohner  var 
bleven  Landgreven  bekendt  som  Forfatter  til  den 
Artikel,  der  iøvrigt  gjorde  ham  den  største  Ære  i 
enhver  ægte  Slesvigholsteners  Øjne.  -  Da  fandt  Buntzen 
ved  et  Tilfælde  Nøglen  til  Gaadens  Løsning. 

Kammerherre  Biilow,  Landgrevens  Adjudant,  var 
■  af  og  til  Gæst  hos  Grev  Holstein  paa  Waterneversstorf, 
men  i  Reglen  var  det  kun  korte  Visiter,  han  aflagde, 
thi  hans  Tjeneste  forbød  ham  længere  Ophold.  En 
Dag  kiggede  han  paa  en  Ridetur  indenfor,  men  traf 
uheldigvis  ikke  Holstein,  der  var  taget  til  Liitjenburg 
i  et  Ærinde.  Til  Gengæld  mødte  Biilow  Maleren 
Buntzen,  der  netop  nu  havde  fuldendt  det  store  Billede. 
Et  Parti  af  Parken  ved  Waterneversstorf  en  Solskins- 
eftermiddag.  Kammerherren  fulgte  med  ind  i  Kunst- 
nerens Atelier  og  udtalte  ved  Synet  af  Billedet  sin 
mest  levende  Anerkendelse.    Han  beundrede  Buntzens 

Korrekthed  i  Tegningen  og  hans  fine  Beliandling  af 
Løvet,  paa  hvilliet  Solstraalerne  her  spillede.  Biilow 
gik  deretter  omkring  i  Atelieret  og  betragtede  tiere 
Studier.  Buntzen  fortalte  ham,  hvorfra  de  var  tagne 
og  fremhævede  den  ejendommelige  Naturstemning  i 
ethvert  af  dem.  Her  saa  man  et  Motiv  fra  Sæby- 
gaards  Skov  i  Vendsyssel,  der  en  Egetræsgruppe  fra 
Jægerspris,  og  længere  tilbage  en  skovbegroet  Klint 
ved  Kielerfjord,  Da  Biilow  havde  betragtet  Billederne 
og  glædet  sig  over  det  kunstneriske  Talent,  hvorom 
hvert  enkelt  af  dem  vidnede,  tog  han  efter  Buntzens 
Indbydelse  Plads  i  en  Sofa,  der  var  henstillet  i  Ateli- 
eret bag  et  firkantet  Mahognibord,  paa  hvilket  der  laa 
nogle  Sortkridtstegninger. 

Buntzen,  der  jo  var  godt  kendt  med  Forholdene 
paa  Panker  siden  ifjor,  spurgte  om  Landgreveparrets 
Befindende,  og  derefter  berørte  han  Forpagter  Waldt 
og  Datteren  Selma,  der  begge  var  komne  ham  i  Møde 
med  Gæstfrihed  og  Venlighed,  mens  han  malede  et 
stort  Billede  paa  Panker.  Biilow  beklagede  Waldts 
Svaghed  og  tilføjede,  at  denne  desværre  var  tagen  til, 
efter  at  han  havde  haft  en  Sorg  med  en  Kielerstudent, 
der  havde  været  hans  Plejesøn. 

„Jeg  ved  nok,  hvorom  Sagen  drejer  sig,"  sagde 
Buntzen.  „Studenten,  Frans  Hohner,  er  min  Ven, 
Hr.  Kammerherre,  og  jeg  tager  levende  Del  i  hans 
Skæbne.'" 

„Hans  Optræden  kan  ikke  forsvares,"  yttrede  Bii- 
low. „Han  har  krænket  Landgreven  dybt  og  vist 
sig  utaknemmelig  overfor  denne.  Han  indrømmede 
det  selv,  da  han  vedkendte  sig  Forfatterskabet  til  Ar- 
tiklen i  „Kieler  Korrespondenzblatt",  hvilken  jeg  her 
ikke  behøver  at  omtale  nærmere." 

„Men  hvorledes  har  Landgreven  faaet  at  vide,  at 
Hohner  var  Forfatteren,  Hr.  Kammerherre?" 

„Jeg  kan  mærke  af  den  Maade,  hvorpaa  De  tager 

Sagen,  at  De  er  en  sand  Ven  af  Hohner,  og  jeg  vil 
sige  Dem,  at  jeg  ogsaa  har  meget  tilovers  for  ham." 

„Det  harmer  mig,  at  man  underfundigt  har  skadet 
ham.    Motivet  dertil  kender  jeg  ikke." 

„Hs.  Durchlauchtighed  iik  en  anonym  Denuncia- 
tion,  Hr.  Buntzen.  Landgreven  gav  mig  den  til  Op- 
bevaring blandt  indgaaede  Breve.  Jeg  har  den  her  i 
min  Tegnebog  og  skal  vise  Dem  den.'' 

Med  disse  Ord  aabnede  Kammerherren  sin  Tegne- 
bog, fremtog  Skrivelsen  og  rakle  den  til  Buntzen.  I 
samme  Øjeblik  tildrog  en  af  Sortkridtstegningerne  paa 
Bordet  sig  hans  Opmærksomhed.  Det  var  et  Sten- 
gærde med  Tjørn  og  Blomster.  Biilow  fængsledes  af 
Billedet,  som  han  betragtede  nøje. 

Næppe  havde  Buntzen  set  Denunciationen,  før 
han  blev  forbavset,  thi  Haandskriften  var  ham  be- 
kendt. „Den  ligner  jo  fuldstændig  Haanden  i  x\dvo- 
kat  Kahls  Brev  til  mig,"  sagde  han  ved  sig  selv. 
Buntzen  havde  Kahls  sidste  Skrivelse  lige  ved  Haan- 
den. Den  laa  nemlig  i  en  lille  Mappe.  Han  aabnede 
den  hurtigt  og  foretog  en  Sammenligning  mellem 
Haandskrifterne.  Der  var  for  ham  ikke  mindste  Tvivl 
om,  al  de  hidrørte  fra  samme  Haand.  „Denuncia- 
tionen er  opdaget,'-  sagde  Buntzen  i  sit  stille  Sind  og 
leverede  Kammerherren  den  tilbage  med  de  Ord: 
„En  saadan  Fremgangsmaade  finder  jeg  lav." 

Mere  sagde  Buntzen  ikke;  men  det  var  hans  faste 
Forsæt  at  anstille  Undersøgelser  i  Sagen.  Herom  talte 
han  imidlertid  ikke.  Tværtimod,  han  indlede  en  Sam- 
tale med  Kammerherre  Biilow  om  Sortkridtstegnin- 
gen, og  dette  Æmne  beskæftigede  dem,  lige  til  de 
skiltes. 

Forpagter  Waldt  og  Selma  var  bleven  i  højeste 
Grad  forbavset,  da  de  af  Hohners  Brev  havde  erfaret, 
at  han  pludselig  havde  forladt  Kiel  og  var  bleven 
Huslærer  ved  Flensborg.  Det  forekom  dem,  at  hans 
Bane  nu  havde  begyndt  at  antage   en  noget  lovende 

Karakter,  og  hvorledes  kunde  han  da  afbryde  den 
saa  brat?  Sygdom  var  naturligvis  hver  Mands  Herre, 
og  nervøs  Svækkelse  kunde  gøre  en  uskikket  til  Stu- 
deringer. Men  det  syntes  dem  mærkeligt,  at  Hohners 
Tilfælde  var  indtraadt  saa  pludseligt,  med  en  saa  over- 
vældende Magt.  Selma  var  baade  urolig  og  bedrøvet; 
thi  hendes  tidligere  varme  Følelser  for  Hohner  var 
begyndt  at  vaagne  igen.  Waldt  var  bekymret;  han 
havde  en  Anelse  om,  at  der  maatte  være  noget  galt 
paa  Færde. 

Det  viste  sig  snart,  at  hans  Frygt  ikke  var  ugrun- 
det. Kammerherre  Biilow  meddelte  ham  nemlig  i  de 
lempeligste  Udtrj'k,  at  Hohner  ved  sit  Avisskriveri 
havde  paadraget  sig  Landgrevens  Unaade  og  mistet 
hans  Understøttelse.  Han  satte  Waldt  ind  i  Sagens 
Enkeltheder.  Gennem  Faderen  fik  Datteren  dem  at 
vide.  Den  gamle  Forpagter  var  rystet.  Han  omfattede 
nemlig  Hohner  med  faderlige  Følelser,  og  han  troede 
nu,  at  hin  havde  forspildt  sin  Fremtid.  Landgrevens 
Unaade  stod  nemlig  for  Waldt  som  noget  af  det 
skrækkeligste,  der  kunde  ramme  et  Menneske. 

En  Dag  vendte  Waldt  syg  tilbage  fra  en  Spasere- 
tur i  Pankers  Park.  Han  havde  mødt  Landgreven  i 
Kastanie-Alleen  og  var  bleven  stanset  af  ham.  Hs. 
Durchlauchtighed  havde  i  en  forbitret  Tone  sagt  til 
ham:  „Min  gode  Waldt,  denne  Student  Hohner,  som 
De  anbefalede  til  min  Understøttelse,  har  vist  sig  som 
en  Utaknemmelig  og  en  Forræder  mod  mig!  Han  har 
min  højeste  Unaade!  At  De,  Forpagter  Waldt,  har 
kunnet  rose  hans  Karakter,  vidner  ikke  heldigt  om 
Deres  Dømmekraft!" 

Hs.  Durchlauchtighed  havde  derefter  knyttet  ven- 
stre Haand  paa  Ryggen  og  havde  ijernet  sig  hurtigt. 
Det  var  altid  et  Tegn  paa.  at  han  var  alvorlig  vred. 

Waldt  log  sig  dette  Optrin  meget  nær;  hans  Livs- 
mod sank  kendelig.  Daglig  betroede  han  sin  Sorg  til 
Selma,  men  da  han  saa,   at   hun   selv  led  under  hele 

denne  Sag,  holdt  han  op  dermed  og  vendte  sig  herefter 
til  Kahl,  der  nu  hver  anden  Dag  var  Gæst  paa  Fried- 
richshof. 

Rudoli"  Kahl  brød  i  strenge  Udtryk  Staven  over 
Hohners  Færd.  Han  maatte  jo  vide,  sagde  Advokaten, 
at  hvis  hans  fjendtlige  Skriverier  mod  Kongehuset 
blev  opdaget,  vilde  det  ikke  blot  skade  ham  selv,  men 
det  vilde  ogsaa  bringe  hans  Velyndere,  frem  for  alle 
Waldt,  i  en  meget  ubehagelig  Situation.  Landgreven 
blev  ligefrem  rasende,  naar  man  hævdede,  at  ikke 
hans  Linie,  men  Augustenborgerne  havde  den  frem- 
tidige Arveret  til  Hertugdømmet  Slesvig.  Den  Ube- 
kendte, der  havde  meddelt  Landgreven,  hvem  der  var 
Artiklens  Forfatter,  maatte  betegnes  som  en  loyal 
Undersaat,  der  havde  ladet  sig  lede  af  sin  Pligtfølelse 
mod  Dynastiet. 

Dette  Ræsonnement  fandt  Waldt  fuldstændig  rig- 
tigt, og  det  udovede  ogsaa  en  overbevisende  Virkning 
paa  Selma.  Dog  mente  hun,  at  Angivelsen  af  Hohner 
som  Forfatter  jo  ogsaa  kunde  skyldes  Ondskab  eller 
et  andet  urent  Motiv  og  ikke  just  behøvede  at  være 
fremgaaet  af  Troskab  mod  Kongehuset.  Kahl  indlod 
sig  slet  ikke  nærmei'e  paa  denne  sidste  Betragtning, 
men  yttrede  blot,  at  den  gjorde  hendes  Hjerte  Ære. 
Han  fremstillede  i  sine  Samtaler  med  Selma  stadig 
Hohner  som  et  Menneske,  der  havde  forspildt  sin 
Fremtidslykke,  medens  han  altid  betonede,  hvor  lyst 
og  lovende  alt  tegnede  til  at  blive  for  ham  selv.  Hans 
Praxis  udvidede  sig  saa  at  sige  for  hver  Dag,  hvad 
der  var  et  Vidnesbjrd  om,  at  man  havde  Tillid  til 
ham,  og  han  havde  nu  sikker  Udsigt  til  at  kunne 
grunde  et  i  enhver  Retning  komfortabelt  Hjem,  der 
kunde  staa  rede  til  at  modtage  en  Hustru,  hvis  Livs 
Lykke  skulde  være  et  af  hans  Hovedformaal,  naar 
hans  Følelser  mødte  Gensidighed.  Selma  lod  sig  hen- 
rive af  de  Udsigter,  han  aabnede  for  hende  —  thi 
hun  nærede  ikke  mindste  Tvivl  om,  at  han  stadig 
mente  hende  —  men  det  var  kun  om  Gensidigheden, 

hun  lor  sit  Vedkommende  nærede  nogen  Tvivl.  Saa- 
ledes  kæmpede  hun  overfor  Kahls  mere  eller  min- 
dre afslørede  Erklæringer  en  Tvivlens  Kamp  i  sit 
Indre. 

Da  Landskabsmaler  Buntzen  en  Dag  steg  ned  fra 
Taarnet  Hessenstein,  hvor  han  havde  nydt  den_stor- 
artede  Udsigt,  mødte  han  i  Skoven  Avisforvalter  Kroll, 
hvem  han  kendte  fra  sit  Ophold  paa  Panker.  Han 
spurgte  til  Waldts  og  Datterens  Befindende,  og  da 
Kroll  lod  til  at  ville  komme  med  en  længere  Udvik- 
ling, foreslog  Buntzen,  at  de  skulde  sætte  sig  paa  en 
lille  Træbænk  lige  ved  Vejen.  Avisforvalteren  for- 
talte først  om  Forpagterens  Sygdom  og  tilføjede,  at 
denne  var  bleven  værre,  eftersom  han  sørgede  over 
den  Skæbne,  der  havde  ramt  Student  Hohner,  der  paa 
en  Maade  kunde  siges  at  være  en  Plejesøn  af  Huset. 
Kroll  spurgte,  om  Buntzen  kendte  den  Historie,  hvor- 
til Maleren  svarede,  at  den  var  ham  i  et  og  alt  be- 
kendt. 

Kroll  talte  derefter  om  Selma.  Han  erklærede, 
at  Waldt  vistnok  nu  havde  sikker  Udsigt  til  at  faa  en 
Svigersøn,  thi  Advokat  Kahl  fra  Liitjenburg  gjorde 
meget  stærk  Kur  til  hende.  „Jomfru  Waldt,"  sagde 
Kroll,  „holdt  vist  oprindelig  mere  af  Hohner,  men 
nu  lader  det  til,  at  Kahl  har  faaet  Overtaget.  Han 
fører  sandelig  sin  Sag  godt." 

„Har  der  virkelig  for  Alvor  været  Tale  om  et 
Parti  mellem  Hohner  og  Jomfru  Waldt?"  spurgte 
Buntzen.  Han  havde  iøvrigt  selv  kunnet  slutte  sig 
dertil  af  mangfoldige  Yttringer,  Hohner  var  trem- 
kommen  med  under  deres  Samliv  i  København  og 
nu  sidst  under  deres  Møder  i  „Harmonien"  i  Kiel. 

„Sandelig  har  der,"  svarede  Kroll,  „men  nu  bliver 
der  nok  et  Par  ud  af  Advokaten  og  Jomfruen.  Jeg 
skulde  mene,  at  han  kan  være  godt  tjent  med 
hende." 

„Jeg  havde  Lyst  til  at  tale  med  Jomfra  Waldl," 
sagde  Buntzen. 

„Hun  er  ikke  hjemme  nu,"  bemærkede  Kroll. 
„Paa  denne  Tid  af  Dagen  trækker  hun  frisk  Luft  i 
Lindealleen  i  Parken.  Der  sidder  hun  sikkert  og 
hækler." 

Buntzen  sagde  derefter  Farvel  til  Kroll  og  bad 
ham  hilse  Forpagter  Waldt. 

Maleren  begav  sig  sporenstregs  til  Alleen,  hvor 
han  ganske  rigtigt  traf  Selma.  Han  hilste  paa  hende. 
Hun  saa  paa  ham  med  et  spørgende  Blik,  rødmede 
og  udbrød;  „Det  er  jo  Landskabsmaler  Buntzen!" 

„De  mindes  mig  fra  Emkendorf,  Jomfru  Waldt, 
hvor  jeg  ifjor  foreviste  Dem  og  Student  Hohner 
Malerisamlingen.  Siden  har  jeg  i  København  været 
en  Omgangsven  af  Hohner,  og  jo  mere  vi  lærte 
hinanden  at  kende,  desto  større  blev  den  gensidige 
Sympati,  tør  jeg  sige.  Hohner  kan  man  jo  betegne 
som  Deres  Faders  Plejesøn." 

.,Min  Fader  har  altid  taget  sig  af  ham  med  le- 
vende Interesse,  og  han  følte  sig  ogsaa  knyttet  til  os. 
Vi  satte  saa  megen  Pris  paa  ham,  han  er  jo  saa  be- 
gavet og  kundskabsrig.  Men  nu  er  der  sket  noget, 
der  har  fjernet  ham  fra  os.  Maaske  ser  vi  ham  ikke 
mer.    Det  har  gjort  os  saa  ondt." 

Disse  Ord  sagde  Selma  med  dyb  Alvor  og  Tegn 
paa  indre  Bevægelse.  Buntzen  betragtede  hende  et 
Øjeblik  i  Tavshed. 

„Jeg  ved,  hvad  der  er  sket,"  tog  Maleren  til  Orde. 
„Frans  Hohner  er  falden  i  Unaade  hos  Landgreven, 
og  jeg  kender  Grunden  dertil." 

„Hohner  maa  have  en  hemmelig  Fjende,  der 
har  angivet  ham  for  at  skade  ham,"  yttrede  Selma. 

„De  har  P»et,  Jomfru  Waldt,  den  hemmelige  Fjende 
er  Rudolf  Kabl,  som  overfor  Dem  aabenbart  er  Hoh- 
ners  Medbejler. 

Denne  Udtalelse,  som  Buntzen  saa  at  sige  under- 
stregede, udøvede  en  stærk  Virkning  paa  Selma,  der 
fandt  den  baade  dristig  og  nærgaaende.  Hun  saa  for- 
il* 

undret  paa  Maleren.  En  let  Rødme  farvede  hendes 
Kind. 

„Er  De  sikker  i  Deres  Sag?"  spurgte  hun. 

.,Havde  jeg  ikke  et  efter  min  Overbevisning  al- 
deles sikkert  Bevis  lor,  at  Kahl  er  Angiveren,  vilde 
jeg  ikke  have  talt  saaledes,  som  jeg  har  gjort.  Jeg 
er  her  optraadt  overfor  Dem,  Jomfru  Waldt,  som 
Frans  Hohners  trofaste  Ven.  Levende  Sympati  for 
ham  har  været  mit  Motiv,  men  ogsaa  Deres  Person- 
lighed interesserer  mig.  Synes  De,  at  jeg  har  gjort 
mig  skyldig  i  et  Overgreb  paa  Deres  Hjertes  Felt, 
saa  vil  De  erindre,  at  en  gammel  Ægtemand  kan  til- 
lade sig  et  vist  Frisprog  i  alvorlige  Situationer." 

„Er  Kahl  virkelig  Angiveren!"  udbrød  Selma  i  en 
heftig  Tone,  idet  hun  rejste  sig. 

„Utvivlsomt,  Jomfru  Waldt.  Mit  sidste  Ord  er  og 
bliver:  Vogt  Dem  for  Rudolf  Kahl!" 

Landskabsmaler  Buntzen  rakte  hende  Haanden  til 
Afsked  og  bad  hende  om  at  hilse  Faderen.  Han  buk- 
kede for  hende  og  gik  hurtigt  bort  gennem  Alleen. 
Selma  saa  efter  ham;  hun  liavde  Trang  til  at  tale 
meget  mere  med  ham. 

En  Uges  Tid  efter  mødte  Buntzen  Forvalter  Kroll 
i  Liitjenburg.  Af  denne  erfarede  han,  at  Selma  var 
rejst  med  sin  Fader  til  Travemunde.  Waldt  skulde 
her  i  Løbet  af  Sommeren  bruge  Søbade.  Paa  Fried- 
richshof  stod  saaledes  Forpagterboligen  forladt. 


IX 

Efteraaret  1847  hengik  i  Stilhed  for  Frans  Hoh- 
ner,  der  gjorde  sin  Pligt  som  Huslærer.  Sin  Fritid 
brugte  han  til  det  Iheologiske  Studiums  Fortsættelse. 
Han  vandt  sine  to  Elevers  Hengivenhed,  og  Proprie- 
tær Prip  bevidnede  ham  paa  forskellige  Maader  sin 

Tilfredshed  og  Erkendllighed.  „Minnas  Lyst"  havde 
en  smuk  Beliggenhed  ved  den  østlige  Bred  af  Flens- 
borg Fjord,  hvor  den  rige  Skovvæxt  og  Landskabets 
hele  Karakter  mindede  om  det  østlige  Holsten.  Hoh- 
ner  l'olte  sig  blandt  disse  Naturomgivelser  som  hjemme; 
Befolkningen  var  venlig  og  imødekommende.  Med- 
lemmer al  den  „Slesvigske  Forening",  med  hvilke 
Hohner  af  og  til  kom  sammen  i  Flensborg,  saa  vel 
med  noget  mistænksomme  Blikke  paa  den  kielske 
Student;  men  aldrig  kom  det  til  Sammenstød  eller 
Konflikter.  Hohner  holdt  sig  nemlig  med  Forsæt 
udenfor  al  Politik  og  gik  over  til  et  andet  Æmne, 
hvis  man  vilde  drage  ham  ind  i  en  politisk  Diskus- 
sion. Proprietær  Prip  foretog  af  og  til  Køreture  i 
Omegnen  med  Hohner  og  hans  to  Elever,  og  disse 
Udflugter  var  meget  underholdende,  thi  Huslæreren 
havde  ved  Hjælp  af  den  lille  Bogsamling  paa  Gaar- 
den  sat  sig  godt  ind  i  de  omliggende  Steders  Historie 
og  Topografi.  Paa  en  saadan  Udflugt  besøgtes  Gliicks- 
borg  Slot,  hvor  Hertuginde  Louise  Karoline,  en  Søster 
til  Frederik  den  Sjettes  Dronning,  den  Gang  boede. 
Slottet,  der  med  sine  fire  ottekantede  Taarne  hæver 
sig  op  af  den  omliggende  Sø,  interesserede  i  høj  Grad 
Hohner.  Han  og  Selskabet  fik  af  den  gamle,  venlige 
Hertuginde  Tilladelse  til  at  se  dets  Indre.  De  dvæ- 
lede især  i  Kapellet,  som  er  rigt  paa  historiske  Mærk- 
værdigheder. 

Fra  sin  lille  Krog  ved  en  Vig  af  Flensborg  Fjord 
fulgte  Frans  Hohner  opmærksomt  med  de  mægtige 
historiske  Begivenheder,  for  hvilke  Europa  blev  Skue- 
plads efter  Nytaar  184(S.  I  Tankerne  var  han  ofte  hos 
Waldts  paa  Friedrichshof,  han  dvælede  i  Erindringen 
hos  Selma,  og  han  fandt  en  vis  Glæde  i  at  nedskrive 
i  en  lille  Dagbog  enkelte  Minder  fra  deres  Samliv. 
Han  havde  i  et  Brev  sendt  hende  og  Faderen  sin 
Lykønskning  i  Anledning  af  Aarsskiftet,  og  han  havde 
modtaget  et  venligt  Svar,  denne  Gang  skrevet  afWaldt, 
med  en  Hilsen  fra  Selma.    Hohner  havde  ventet  et 

egenhændigt  lille  Brev  fra  hende  og  blev  saaledes 
skuffet,  men  da  hendes  Hilsen  var  i  hjertelige  Udtryk, 
fandt  han  Erstatning  deri.  Han  havde  inderst  (len 
Overbevisning,  at  han  en  Gang  vilde  komme  til  at 
mødes  med  hende,  og  da  vilde  de  ikke  senere  skil- 
les. Troen  derpaa  gød  ligesom  F^red  i  hans  Sind, 
naar  bekymrede  Fremtidstanker  stundom  dukkede  op 
i  hans  Bevidsthed,  og  den  bevirkede,  at  han  roligt  og 
lidenskabsløst  kunde  betragte  Øjeblikkets  heftige  Om- 
skiftelser, der  i  broget  Bækkefølge  drog  forbi  hans 
Blik. 

Først  modtog  de  paa  „Minnas  Lyst'"  Efterretnin- 
gen om  Kristian  den  Ottendes  Død  og  Frederik  den 
Sj'vendes  Tronbestigelse.  Den  gjorde  dybt  Indtryk 
baade  paa  Prip  og  Hohner.  Den  første  havde  et  Par 
Gange  talt  med  Kongen  i  Badestedet  Wyk  paa  Vester- 
havsøen Føer;  den  anden  mindedes  ham  tydeligt  fra 
Festen  i  Plon  for  to  Aar  siden.  Der  gik  strax  Rygter 
om,  at  den  nye  Konge  havde  udstedt  en  fri  F"orfat- 
ning  for  hele  Riget,  og  just  som  Folk  var  optagne 
heraf,  indtraf  Budskabet  om  Revolutionen  i  Paris, 
der  havde  styrtet  Kong  Ludvig  Philip  fra  Tronen  og 
forvandlet  Frankrig  til  en  Republik.  Nu  bragte 
Aviserne  Meddelelser  om  Udbruddet  af  den  ene  re- 
volutionære Bevægelse  efter  den  anden.  Europa  var 
som  en  mægtig  Vulkan  n>ed  en  Mængde  Kratere.  Man 
hørte  om  Gadekampe  i  Wien  og  Berlin,  Monarkis- 
mens Ydmygelse  og  konstituerende  Nationalforsam- 
linger. Som  en  Løbeild  gik  det  gennem  Hertugdøm- 
merne, at  de  Stænderdeputerede  havde  holdt  et  Møde 
i  Rendsborg,  hvor  de  havde  vedtaget  Indlemmelsen 
af  Slesvig-Holsten  i  det  tyske  Forbund.  Derefter  ind- 
traf Efterretningen  om  et  Folkemode  i  København  og 
en  Adresse  til  Kongen,  der  opfordredes  til  et  Minister- 
skifte for  ikke  at  drive  Nationen  til  .,Fortvivlelsens 
Selvhjælp'-.  Prip  drøftede  ivrigt  disse  Spørgsniaal  med 
Hohner,  der  for  sit  Vedkommende  med  særlig  Inter- 
esse fulgte  alt,  hvad   der  angik  Olshausen,  hvis  poli- 

tiske  F'anatisme  i  disse  Dage  stadig  befandt  sig  paa 
Kogepunktet.  Den  iltre  Redaktør  lod  sig  af  sin  Li- 
denskab henrive  til  Skældsord  mod  det  danske  Folk, 
hvis  Aag  Slesvig-Holsten  skulde  afkaste  med  væbnet 
Haand.  Fjendskab  mod  Danmark  og  Had  mod  Rus- 
land var  Omkvædet  i  alle  Olshausens  Taler.  Endelig 
indløb  Meddelelsen  om  Oprettelsen  af  en  slesvig- 
holstensk Regering  i  Kiel,  hvoraf  Olshausen  var 
Medlem. 

„Det  er  en  Insurrektion!"  raabte  Prip.  ,,Nu  har 
vi  Krigen!" 

„Saa  er  foreløbig  alle  Broer  mellem  Danmark  og 
Hertugdømmerne  afbrudte,"  sagde  Hohner  med  et 
tungsindigt  Udtryk.  Han  tænkte  paa  Selma  og  Waldt, 
der  nu  forekom  ham  uendelig  langt  bortfjernede. 

Slag  i  Slag  fulgte  Begivenhederne  med  de  mærke- 
ligste Kontrastvirkninger.  Fægtningen  ved  Bov  var 
det  første  væbnede  Sammenstød  mellem  den  danske 
og  den  slesvigholstenske  Hær,  der  sprængtes  fra  hin- 
anden. Hin  blev  altsaa  ikke,  som  Prinsen  af  Au- 
gustenborg havde  bebudet,  trængt  tilbage  over  Lille 
Bælt.  Hohner  var  i  Flensborg,  da  Kong  Frederik  den 
Syvende  den  10.  April  holdt  sit  Indtog  der  i  Spidsen 
for  Garden,  med  den  nordslesvigske  Bonde  Laurids 
Skau  ved  sin  Side.  Det  var  for  Danske  et  opløftende 
Øjeblik,  thi  den  Jubel,  der  lød  Kongen  og  Soldaterne 
i  Møde,  bar  Oprigtighedens  Præg.  En  fjorten  Dags 
Tid  senere  frembød  Flensborg  et  ganske  andet  Billede. 
Den  slagne  danske  Hær,  der  veg  for  Preussernes 
Overmagt,  var  paa  Tilbagetoget  fra  Slesvig  til  den 
nævnte  By,  da  nogle  flygtende  Dragoner  pludselig 
bragte  Befolkningen  der  i  Panik  ved  Bebudelsen  af 
en  preussisk  Overrumpling.  1  vildt  Virvar  tumlede 
Borgere  og  Soldater,  Matroser  og  Arbejdere  sig  mel- 
lem hverandre;  bølgende  Folkeskarer  pressede  sig 
raabende  og  skrigende  gennem  Gaderne,  Piber  lød. 
Trommer  rørtes,  Geværer  knaldede.  Kanoner  drønede 
og  Ruder  klirrede.   Prip,  der  var  kommen  ind  i  Tum- 

len,  reves  med  af  Skaren  og  sattes,  forpustet  og  tryk- 
ket, af  i  en  lille  Jolle  ved  Havnen.  Da  Forvirringen 
havde  lagt  sig,  idet  man  endelig  kom  til  Erkendelse 
af,  at  det  hele  havde  været  blind  Aliarm,  rykkede 
Preusserne  ind  i  P'lensborg,  hvor  General  Wrangel 
under  Tyskernes  Jubel  foreløbig  tog  sit  Kvarter. 

Maj  og  Juni  Maaned  gik  hen.  Foraaret  havde 
været  saa  smilende  og  mildt;  Skoven  var  bleven  tid- 
lig grøn;  Kornet  bølgede  paa  Markerne.  Dagene  var 
gennemgaaende  varme  og  klare;  Naturen  havde  et 
saa  fredeligt  og  harmonisk  Præg.  Men  Slesvigs  skønne 
Østkyst  var  især  i  Sundeved  Skueplads  for  Krigens 
blodige  Færd  og  Ødelæggelse.  Her  stod  danske  og 
tyske  Forbundstropper,  Hannoveranere,  Mecklenbor- 
gere  og  Oldenborgere  overfor  hinanden. 

Prip  bragte  Hohner  Budskabet  om,  at  den  danske 
Hær  havde  sejret  ved  Dybbøl  over  Wrangel  og  Hal- 
kett  paa  Kongen  af  Hannovers  Fødselsdag.  Samtidig 
leverede  Proprietæren  ham  et  Brev.  Det  var  fra  Kø- 
benhavn, og  Hohner  saa  af  Udskriften,  at  det  var  fra 
Buntzen.  Denne  skildrede  i  Korthed  den  politiske  og 
nationale  Bevægelse,  der  i  Løbet  af  de  sidste  Par 
Maaneder  havde  behersket  Hovedstadens  Befolkning. 
Buntzen  skrev,  at  Krigen  ikke  blot  gik  ud  paa  al 
undertrykke  Hertugdømmernes  Insurrektion  mod  den 
bestaaende  Statsret,  men  den  var  tillige  en  national 
Kamp,  hvis  Formaal  var  Danskhedens  Bevarelse  i 
Slesvig  som  en  oprindelig  dansk  Landsdel,  der  skulde 
bringes  i  nærmere  Forbindelse  med  Kongeriget.  .,De 
ser,"  beniierkede  Buntzen,  „at  jeg  begynder  at  blive 
politisk  dannet,  skønt  jeg  vier  mig  ganske  til  Kun- 
sten." I  Brevet  gaves  en  Fremstilling  af  den  kriger- 
ske Begejstring  i  København,  der  hurtigt  var  blusset 
op  efter  den  nedslaaende  Efterretning  om  Kampen 
ved  Slesvig.  Buntzen  fortalte  om  de  Frivillige,  om 
Herregaardsskytterne  og  om  Orlogsskibenes  Udrust- 
ning. Han  skildrede,  hvorledes  der  sad  slesvighol- 
stenske   Krigsfanger    i    Linieskibene   „Valdemar'-    og 

^Dronning  Marie".  Buntzen  udtalte  Forvisningen  om, 
at  Hohner  i  sin  Egn  ogsaa  havde  oplevet  en  storm- 
fuld Tid,  og  derefter  gik  han  over  til  Forholdene  paa 
Friedriehshof,  der  for  Hohner  var  et  Hjerteanliggende. 
Han  meddelte  da  i  faa  Træk,  at  Kahl  sikkert  havde 
været  Hohners  Denunciant  overfor  Landgreven  og 
fremhævede,  hvorledes  hans  Haandskrift  havde  ledet 
ham  til  Opdagelsen.  Buntzen  berettede  derefter  om 
sin  Samtale  med  Selma.  Han  havde  hørt,  at  Waldt 
var  rejst  til  Badet  i  Travemunde,  men  Kahl  havde 
efter  nogen  Tids  Forløb  opsøgt  Forpagteren  og  Selma 
der.  Til  Slutning  betonede  Buntzen  sin  moralske  Til- 
fredshed med,  at  det  var  lykkedes  ham  at  afsløre 
Kahls  Angiveri  og  derved  forhaabentlig  vise  Hohner 
en  Venskabstjeneste,  der  kunde  give  ham  et  vigtigt 
Vink  om  hans  fremtidige  Optræden  overfor  Advo- 
katen. 

Buntzens  Brev  kom  som  et  Tordenslag  for  Hoh- 
ner. Han  havde  i  Kahl  hidtil  kun  set  en  Medbejler 
til  Selmas  Hjerte,  men  ellers  betragtet  ham  som  et 
bravt  Menneske,  der  dog  i  Følge  sin  Livsstilling  var 
tilbøjelig  til  først  og  fremmest  at  se  paa  sin  egen 
Fordel.  Nu  stod  derimod  Kahl  for  ham  som  en  lumsk 
og  onskabsfuld  Person,  der  tilsidesatte  alle  humane 
Hensyn,  naar  det  galdt  om  at  tilfredsstille  Lidenskaben 
og  fremme  egennyttige  Formaal.  Hohner  optændtes 
af  Harme  over  hans  Færd,  og  denne  Følelse  borede 
sig  saa  meget  dybere  ind  hos  ham,  som  han  ikke 
havde  nogen  at  betro  sig  til.  Efterhaanden  beroligede 
han  sig  dog  ved  den  Tanke,  at  det  vilde  komme  til 
et  Opgør  mellem  ham  og  Kahl.  Hvad  Selma  angik, 
da  vidste  hun  jo  nu,  hvorledes  Kahl  havde  handlet, 
og  kunde  hun  forsone  sig  dermed,  da  følte  Hohner, 
at  det  sidste  sympatetiske  Baand  mellem  ham  og 
hende  vilde  være  bristet. 

Sommeren  1848  var  en  stærkt  bevæget  Tid  i 
Flensborg  og  Omegn.  Aviserne  bragte  hver  Dag 
Efterretninger  om   diplomatiske  Forhandlinger   mel- 

lem  Danmark  og  Stormagterne;  det  syntes,  som  om 
Europas  Tyngdepunkt  var  bleven  flyttet  til  Hertug- 
dømmerne, og  Slesvigholstenerne  i'ølte  sig  som  Hi- 
storiens Avantgarde.  I  lange  Kolonner  marscherede 
tyske  Tropper  Ira  de  forskellige  Forbundslande  mel- 
lem Alperne  og  Østersøen  snart  mod  Nord,  snart  mod 
Syd,  passerende  hinanden  ved  Flensborg.  Konmiando- 
raab.  Trompetsignaler,  Trænets  Rummel  og  Sange  paa 
alle  mulige  Melodier  fyldte  den  af  Støvskyer  svangre 
Luft.  Det  var  en  regnløs  Tid,  og  hver  Dag  brændte 
Solen  med  en  Kraft,  der  mindede  om  Tropernes 
Temperatur.  Aftenen  var  derfor  en  sand  Husvalelse 
l'or  Befolkningen,  thi  dels  afløstes  Heden  af  en  vel- 
gørende Kølighed,  dels  forstummede  den  øredøvende 
Larm. 

Da  Preusserne  og  Slesvigholstenerne  under  Wran- 
gels  Overkommando  havde  rømmet  Jylland,  blev  den 
danske  Hærs  sejrrige  Fægtninger  ved  Nybøl  og  Dyb- 
bøl i  Sundeved  Indledningen  til  en  syv  Maaneders 
Vaabenstilstand.  Hertugdømmerne  stilledes  under  en 
Fællesregering,  der  residerede  paa  Gottorp,  og  Sles- 
vig fik  en  Besætning  af  tyske  Forbundstropper  fra 
^Yurtemberg  og  Baden,  fra  Hansestæderne  og  Hessen. 
der  fordeltes  mellem  Byerne  paa  Østkysten.  Vel 
hvilede  Vaabnene,  men  Fællesregeringen,  som  op- 
traadte  i  udpræget  slesvigholstensk  Aand,  fremkaldte 
energiske  Indsigelser  saavel  fra  Regeringen  i  Køben- 
havn som  fra  Hertugdømmets  danske  Befolkning. 
Der  herskede  i  Slesvig  en  gensidig  bitter  Stemning 
imellem  det  danske  og  det  tyske  Element,  og  hvert 
Øjeblik  gav  den  politiske  Fanatisme  sig  Udslag  i 
flammende  Taler  og  Ij-nende  Bladartikler.  Forbudene 
mod  danske  Faner  og  Kokarder,  Udskrivningen  af 
Valg  til  den  tyske  Nationalforsamling  og  Iværksættel- 
sen af  den  slesvigholstenske  Statsgrundlov  var  sikkre 
Tegn  paa  det  Maal,  mod  hvilket  Fællesregeringen 
styrede  hen.  Harmen  hos  den  danske  Befolkning 
steg  saa  at  sige  for  hver  Dag,  et  lidenskabeligt  Had 

blussede  op  paa  begge  Sider,  en  Splidens  og  Tve- 
dragtens Aand  greb  mere  og  mere  om  sig,  Tyske  og 
Danske  stod  paa  Slesvigs  Grund  som  de  heftigste 
Modstandere  overfor  hinanden. 

Frans  Hohner  var  en  meget  opmærksom  Iagttager 
af  disse  hæslige  Forhold,  der  gjorde  det  stærkeste  Ind- 
tryk paa  ham.  Han,  Kielerstudenten  og  Medarbejde- 
ren ved  Olshausens  „Korrespondenzblatt ",  stod  paa 
Slesvigholstenernes  Side,  men  naar  han  saa  den  Over- 
bevisningens Varme,  hvormed  de  danske  Slesvigere 
forsvarede  deres  Sag,  spurgte  han  ofte  sig  selv,  om 
de  kunde  have  Uret. 

Af  og  til  berørte  Hohner  det  slesvigske  Spørgs- 
maal  i  sine  Samtaler  med  Proprietær  Prip,  men  denne 
tilstod,  at  hans  statsretlige  Viden  var  yderst  defekt. 

„Men  vil  De  vide  rigtig  Besked  om  alle  Tvist- 
punkterne mellem  de  Danske  og  de  Tyske  her  i  Her- 
tugdømmet," sagde  Prip,  „saa  vil  jeg  raade  Dem  til 
at  læse  en  lille  Bog,  der  udkom  i  Fjor.  Den  handler 
om  Slesvigholsteinismen  og  er  skreven  af  Hinrich- 
sen  ....," 

„Dette  Skrift,"  udbrød  Hohner,  „omtalte  Etatsraad 
Falck  i  Kiel.  Forfatterens  virkelige  Navn  er  nok  Ma- 
nicus." 

„Akkurat,"  sagde  Prip,  „det  er  min  gamle  Ven, 
Overlægen  i  Ekernførde.  Men  iøvrigt,"  tilføjede 
Proprietæren,  „har  vi  jo  lige  her  i  Nærheden  en  Au- 
toritet i  slige  Spørgsmaal,  jeg  mener  Professor  Paul- 
sen." 

„Jeg  kender  ham  fra  Kiel,"  yttrede  Hohner,  „hvor 
jeg  har  set  ham  mange  Gange  paa  Universitetet,  men 
jeg  har  aldrig  .staaet  i  personlig  Forbindelse  med  ham. 
Han  er  forhadt  af  Slesvigholsterne,  han  har  under  et 
Opløb  faaet  sine  Ruder  slaaet  ind." 

„De  skulde  alligevel  gaa  til  ham,  Hohner.  Maaske 
han  kan  klare  Deres  Tvivl." 

Mens  Hohner  befandt  sig  i  denne  Samtale  med 
Prip,  indløb   der   et  Brev   til   ham    fra  Friedrichshof. 

Det  var  skrevet  af  Avlslorvalter  Kroll  og  meddelte 
ganske  kort,  at  Forpagter  Waldt  var  død  af  et  Hjerte- 
slag. Han  liavde  i  den  sidste  Maaned  været  meget 
lidende.  Kroll  bragte  Hohner  en  Hilsen  fra  den  dybt 
nedbøjede  Selma.  Han  fortalte,  at  Jomfruen  skulde  i 
Huset  hos  Slotsforvalteren  i  Plon.  „Jeg  vil,"  skrev  Kroll, 
.,ikke  fortie  for  Dem,  at  Jomfru  Selma  er  bleven  for- 
lovet med  Advokat  Kabl,  der  i  den  senere  Tid  har 
været  Familien  en  stor  Støtte."  Avisforvalteren  und- 
skyldte til  Skilning,  at  han  havde  fattet  sig  saa  kort 
som  muligt,  og  han  gav  de  forstyrrede  Forhold  i  Her- 
tugdømmerne Skylden;  thi  man  var  jo  ikke  sikker 
paa,  at  et  Brev  naaede  sit  Bestemmelsessted. 

Efterretningen  om  Selmas  Forlovelse  greb  Hoh- 
ner dybt.  Han  søgte  hen  til  et  ensomt  Sted  i  Haven 
ved  „Minnas  Lyst",  og  her  sad  han  længe  hensunken 
i  Tanker:  han  dvælede  ved  Minderne  fra  Samlivet 
med  Selma,  han  blev  bevæget,  en  Taare  viste  sig  i 
hans  Øjne.  Men  da  tog  han  sig  pludselig  sannuen, 
mandede  sig  op  og  sagde  til  sig  selv:  „Burde  Du  ikke 
ogsaa  sætte  dit  Liv  ind  paa  den  Sag,  hvorfor  der 
kæmpes  her  i  Slesvig,  og  gaa  med  i  Felten,  men  paa 
hvis  Side  ....?" 

Hohner  var  klar  over,  at  han  maatte  kæmpe  paa 
den  Side,  hvor  Retten  fandtes;  men  hvem  havde  Ret? 
I  dette  Øjeblik  fyldtes  han  af  en  Trang  til  at  søge 
grundig  Oplysning  hos  Professor  Paulsen.  Han  begav 
sig  til  denne. 

Professoren  beboede  en  lille  hvid  Villa  i  italiensk 
Renæssancestil,  beliggende  paa  et  tæt  skovbevoxet 
Næs,  der  skyder  sig  ud  i  Flensborg  Fjord.  Stedet 
ejedes  af  en  Skibsrheder  Borch  i  Flensborg,  men  den 
var  lejet  ud  til  Professoren,  der  her  sogte  Rekreation, 
efter  det  sidste  Par  Aars  Kampe  og  Rystelser,  der 
havde  taget  stærkt  paa  hans  Nervesystem.  Paulsen, 
der  var  en  Mand  paa  et  halvt  hundrede  Aar  med  en 
høj  og  kraftig  Bygning,  gjorde  med  sit  strenge  Blik 
og  sine  skarpt  skaarne  Ansigtstræk  strax  Indtryk  af 

at  være  en  Personlighed,  der  havde  gransket  og  tænkt 
meget.  Han  havde  ogsaa  med  en  rastløs  Flid  og  ube- 
tvingelig Energi  studeret  Hertugdømmernes  privatret- 
lige og  statsretlige  Forhold,  lige  siden  han  var  bleven 
ansat  som  juridisk  Professor  i  Kiel  for  over  en  Snes 
Aar  tilbage.  Han  var  indfødt  Flensborger  af  dansk 
Byrd,  og  da  Slesvigholsleinismcn  kom  op  som  en  af- 
sluttet Theori  og  et  politisk  Dogme,  følte  han  det 
som  sit  Livs  Opgave  at  bekæmpe  den.  En  talentful- 
dere, lærdere  og  skarpsindigere  Forkæmper  for  Sles- 
vig som  et  oprindeligt  dansk  Land  og  som  en  uad- 
skillelig Del  af  den  danske  Krones  Besiddelsesom- 
raade  har  Hertugdømmerne  ikke  havt,  og  han  var 
dertbr  særlig  Genstand  for  Slesvigholstenernes  Uvillie 
eller  Had.  Da  den  provisoriske  Regering  tilrev  sig 
Magten  i  Marts  1848,  fratraadte  Paulsen  under  Protest 
sit  Embede  og  begav  sig  til  til  København.  Her  mod- 
toges han  med  Udmærkelse  af  Befolkningen  og  Rege- 
ringen, der  honorerede  ham  med  en  Etatsraadstitel. 
Men  den  stærkt  bevægede  Tid  havde  afficeret  Paul- 
sen alvorligt.  Det  var  ham  en  Vederkvægelse  at  leve 
her  i  Stilhed  i  Villaen  sammen  med  sin  Hustru.  Dag- 
lig gik  de  lange  Ture  i  Omegnen  med  dens  herlige 
Bogeskove  og  de  skønne  Strandpartier  ved  Fjordens 
Bred.  Professoren  havde  i  Haven  et  lille  muret  Lyst- 
hus, omsnoet  af  Vildvin  og  indvendig  dekoreret  med 
et  Par  Frescomalerier.  Der  havde  han  de  Bøger,  som 
han  plejede  at  føre  med  sig  under  længere  Ophold 
udenfor  Hjemmet.  Her  opholdt  han  sig  et  Par  Timer 
hver  Dag,  stadig  syslende  med  slesvigske  Retsstudier. 
Ofte  tog  han  ved  sin  Hustrus  Side  Plads  paa  en  ma- 
gelig Havebænk  under  et  mægtigt  Egetræ,  og  her  op- 
friskede de  da  Minder  fra  hendes  Ungdom  i  Roskilde. 
Her  sad  Paulsen,  da  Student  Frans  Hohner  blev 
meldt  ham  af  Pigen.  Professoren  førte  ham  til  Lyst- 
huset, hvor  de  satie  sig  paa  en  Kanape.  Hohner  gav 
en  kort  Skildring  af  sin  Virksomhed  ved  ,.Kieler 
Korrespondenzblatt"  med  Fremhævelse  af  den  Artikel. 

(ler  havde  berøvet  ham   Landgrevens  Understøttelse 
og  Naade. 

„De  befinder  Dem  i  en  skæbnesvanger  Vildfarelse, 
Hr.  Hohner,  med  Hensyn  til  Hertugen  af  Augusten- 
borgs Arveret." 

„Er  denne  da  ikke  fyldestgørende  dokumenteret 
og  bevist,  Hr.  Etatsraad,  af  vore  kielske  Professorer 
i  „Staats-  und  Erbrecht  des  Herzogthums  Schleswig"?" 

„Man  har  desværre  i  disse  Mænds  store  Navne 
set  en  Garanti  for  Indholdets  Rigtighed,  men  Bevis- 
førelsen gaar  ud  fra  urigtige  Præmisser  og  er  falsk." 

„Hertugen  af  Augustenborg  er  altsaa  ikke  Arving 
til  Hertugdømmet  Slesvig  efter  den  kongelige  Mands- 
linies Uddøen?" 

„Nej  og  atter  nej,  Hr.  Hohner.  Jeg  har  selv  i 
Gehejmearkivet  i  København  fremdraget  det  Doku- 
ment, i  hvilket  Augustenborgerne  sværge  Kong  Fre- 
derik den  Fjerde  Troskab  og  Lydighed  ifølge  Konge- 
loven." 

„Naar    den    kgl.   Mandsstarame   uddør,    arver    alt- 

„Landgrevinde  Charlotte  arver  den  danske  Krone 
og  følgelig  Hertugdømmet  Slesvig.  Hun  er  efter  Kon- 
geloven den  retmæssige  Arving,"  svarede  Paulsen. 

„Det  er  altsaa  den  historiske  Sandhed,"  udbrød 
Hohner  eflertæMiksomt. 

„Baade  den  historiske  og  den  statsretlige,"  yt- 
trede  Paulsen.  Han  gik  hen  til  Heolen,  tog  en  Bog 
frem  og  rakte  Hohner  den:  „Her  er  mit  Skrift:  „Fiir 
Danemark  und  fiir  Holstein".  Vil  De  læse  den  om- 
hyggeligt igennem.    Siden  kan  vi  jo  tales  ved  igen." 

Professor  Paulsen  skiltes  Ira  Hohner  med  et  ven- 
ligt Smil  og  et  Haandtryk.  Han  gik  tilbage  til  sin 
Hustru,  der  imidlertid  havde  faaet  Brev  fra  sin  Fader, 
Hektor  Bloch  i  Hoskilde. 

„Jeg  skal  hilse  Dig  fra  den  Gamle  i  Roskilde," 
sagde  Etatsraadinden  til  sin  Ægtefælle.    „Han  skriver  i 

Brevet,  at  min  Søn,  Søren  Thrige,  har  i  Sinde  at 
aflægge  os  en  lille  Visit." 

Mens  Hohner  var  i  Færd  med  at  studere  Paulsens 
Skrift,  overraskedes  han  en  Dag  af  Avisforvalter  Kroils 
Besøg.  Han  spurgte  naturligvis  med  Interesse  om 
Selma  Waldts  Befindende.  Kroll'  svarede,  at  hun,  for 
saa  vidt  han  vidste,  havde  det  udmærket  godt  hos 
Slotsforvalteren  i  Plon.  Forlovelsen  med  Kahl  stod 
fremdeles  i  Kraft;  men  hvad  Fremtid,  der  nu  ventede 
Advokaten,  lilfojede  Forvalteren,  var  jo  usikkert,  da 
han  var  traadt  ind  i  den  slesvigholstenske  Hær  som 
Frivillig. 

„Kahl,  slesvigholstensk  Soldat!"  udbrød  Hohner 
forbavset.  „Oven  i  Købet  frivillig!  Det  havde  jeg 
mindst  troet  om  ham!" 

„Ja,  derved  har  han  vundet  en  Beskj'tter  i  Grev 
Rewentlow-Preetz;  det  er  ham,  der  er  Medlem  af 
den  provisoriske  Regering.  Greven  har  stillet  Kahl 
en  indbringende  Post  i  Udsigt,  naar  Krigen  er  forbi." 

Kroll  meddelte,  at  han  var  paa  Vejen  til  Ærø, 
hvor  han  havde  faaet  Plads  paa  en  større  Gaard  i 
Nærheden  af  Marstal.  Han  havde  længtes  efter  at 
komme  bort  fra  den  sidste  Tids  usikkre  Forhold  i 
Holsten. 

Efterretningen  om,  at  Kahl  stod  som  Soldat  i 
Insurrektionens  Tjeneste,  havde  ramt  Hohner  som  et 
Lyn.  Den  kunde  ikke  komme  ud  af  hans  Tanke.  Han 
grublede  i  Dagens  Løb  over  den.  „Forvalteren,"  sagde 
han  ved  sig  selv,  „vilde  nok  underlægge  Kahls  Hand- 
ling en  egennyttig  Baggrund,  og  ifølge  hans  egen- 
nyttige Tænkemaade  er  en  saadan  vel  ogsaa  til  Stede. 
Men  han  sætter  alligevel  nu  sit  Liv  ind  for  en  Idé, 
den  slesvigholstenske  Idé!  Og  hvad  gør  Du,  Frans 
Hohner?" 

Han  tog  Professor  Paulsens  Skrift  frem,  og  snart 
var  han  fordybet  i  det.  Da  han  havde  læst  det  til 
Ende,  udbrød  han:  .,Her  har  vi  utvivlsomt  den  rene, 
skære  Sandhed!  Hele  Bevisførelsen  er  slaaende.    Au- 

gustenborgerne  er  bundne  ved  deres  Ed  paa  den 
danske  Kongelov,  og  Landgrevinde  Charlotte  er  ved 
den  kongelige  Mandsstammes  Udslukning  den  rette 
Arving  til  Hertugdømmet  Slesvig.  Jeg  har  altsaa 
forsvaret  en  slet  Sag  i  „Kieler  Korrespondenzblatt". 

Frans  Hohner  gik  til  Paulsens  Villa  for  at  tilbage- 
levere Bogen.  Paa  Vejen  dertil  traf  han  Professoren 
siddende  paa  en  lille  Bænk  i  et  Hasselkrat. 

„Tag  Plads  ved  min  Side,  Hr.  Hohner,"  sagde 
Paulsen.  „De  har  nu  læst  min  Bog,  og  tror  De  ikke, 
at  jeg  har  Ret  i  min  Bevisførelse?" 

„Fuldstændig,  Hr  Etalsraad,"  svarede  Hohner.  „Jeg 
er  nu  klar  over  min  Vildfarelse." 

..Heldigvis  har  jeg  da  atter  vundet  en  Tilhænger 
af  Sandheden,"  yttrede  Paulsen.  „Vil  De  nu,  Hr.  Hoh- 
ner, efter  at  Deres  Standpunkt  i  den  nævnte  Retning 
er  bleven  reguleret,  ikke  med  al  Kraft  kaste  Dem  over 
det  theologiske  Studium?" 

Frans  Hohner  sad  en  Stund  tavs,  med  Blikket 
hen  for  sig.  En  Beslutning  modnedes  i  ham.  Da 
løftede  han  sit  Hoved  og  sagde  med  fast  Stemme; 
idet  han  saa  paa  Paulsen:  „Foreløbig  ikke,  Hr.  Etats- 
raad." 

„Hvad  vil  De  da,  min  unge  Ven?" 

„Jeg  vil  melde  mig  som  Frivillig  i  den  danske 
Hær  og  kæmpe  under  Dannebrog!" 

Med  et  hjerteligt  Haandtryk  skiltes  de  fra  hin- 
anden. 

Foraaret  1849  blev  paa  den  politiske,  parlamen- 
tariske og  militære  Skueplads  Vidne  til  dramatiske 
Eft'eklstykker  af  første  Rang.  Den  tyske  National- 
forsamling proklamerede  et  nyt  Kejserrige  Tyskland 

og  tilbød  Preusserkongen  Kronen,  men  han  afslog  den. 
I  Frankrig  arbejdede  derimod  Prins  Ludvig  Napoleon, 
der  var  valgt  til  Republikens  Præsident,  af  al  Kraft 
hen  paa  Kejserdømmets  Genoprettelse.  I  Ungarn  kæm- 
pede Magyarerne,  i  Lombardiet  Italienerne  for  deres 
nationale  og  politiske  Uafhængighed.  Imidlertid  ar- 
bejdede Diplomaterne  i  London  for  Genoprettelsen  af 
Freden  indenfor  det  danske  Monarkis  Grænser,  og 
mens  man  spændt  imødesaa  Resultatet  af  deres  Konfe- 
rencer, rustede  saavel  den  slesvigholstenske  som  den 
danske  Regering  sig  til  Krigens  Genoptagelse. 

Det  var  altsaa  Frans  Hohners  faste  Beslutning  at 
melde  sig  som  Frivillig;  men  overfor  Prips  talte  han 
aldeles  ikke  derom.  Forholdene  i  Hertugdømmerne 
var  meget  usikkre,  og  under  et  eller  andet  politisk 
Paaskud  kunde  han  raaaske  blive  berøvet  sin  person- 
lige Frihed.  For  at  komme  bort  foregav  Frans  Hoh- 
ner,  at  han  ønskede  at  besøge  et  Par  gode  Bekendte 
i  Kristiansfeld.  Prip  samtykkede  redebont  heri  og 
sørgede  for  Befordringen  af  ham  selv  og  Bagage  til 
Haderslev.  En  mild  og  stille  Dag  i  Marts  1849,  da 
Vejret  tegnede  til  at  ville  blive  varigt  og  godt,  forlod 
Frans  Hohner  Proprietær  Prip  og  begav  sig  ud  paa 
sin  saakaldte  Ferieudflugt. 

1  Haderslev  forblev  Hohner  et  Par  Dage  paa  Gæst- 
givergaarden  „Stadt  Kiel".  Han  besøgte  Kolloborator 
Langbehn  ved  Latinskolen,  hvem  han  havde  lært  at 
kende  i  Plon,  og  af  ham  blev  han  som  rejsende  Med- 
lem indført  i  .,Liedertafel".  I  Kafeen  her  læste  Hoh- 
ner danske  Blade,  og  her  opstod  den  Tanke  hos  ham, 
at  han  vilde  begive  sig  til  Fredericia  for  at  melde 
sig  der.  I  Fæstningen  laa  paa  det  Tidspunkt  den 
tolvte  danske  Infanteribataillon.  Da  der  tilfældig  i 
Gæstgivergaarden  var  Fragtmand  til  Kolding,  tog 
Hohner  med  ham.  Derfra  vandrede  han  paa  sin  Fod 
til  Fæstningen. 

Efter  Ankomsten  til  Fredericia  henvendte  Hohner 
sig   til   en  Underofficer  med    Anmodning   om  at  faa 

Chefen  for  tolvte  Bataillon,  Oberstløjtnant  Irminger, 
i  Tale.  Han  navngav  sig  som  Kandidat  Holiner  fra 
Flensborg.  Med  Forekommenhed  blev  han  strax  ført 
til  ham. 

Irminger  var  om  Morgenen  tidlig  vendt  tilbage 
fra  Sønderborg,  hvor  den  danske  Højstkomman- 
derende,  General  Krogh,  havde  sit  Hovedkvarter.  Der 
var  her  bleven  konfereret  om  Fredericias  Forsvars- 
tilstand. Ved  sin  Hjemkomst  forefandt  Oberstløjt- 
nanten nogle  Rapporter,  han  skulde  gennemgaa,  og 
han  var  netop  sj'^sselsat  med  disse,  da  Løjtnanten 
meldte  Hohner. 

Oberstløjtnanten  betragtede  den  Indtrædende  stift, 
idet  han  spurgte: 

„Hvad  er  Deres  Ærinde?"  Hohner  studsede,  da 
han  saa  Irminger,  men  fattede  sig  øjeblikkelig. 

„Mit  Navn,  Hr.  Oberst,  er  Frans  Hohner,  jeg 
kommer  fra  Flensborgs  Omegn,  hvor  jeg  har  været 
Huslærer,  men  jeg  er  ellers  Student  fra  Universitetet 
i  Kiel  .  .  ." 

„Kieler-Student!"  udbrød  Irminger  og  rynkede 
Øjenbrynene. 

„Ja,  Hr.  Oberst,  men  nu  har  jeg  i  Sinde  at  blive 
Soldat,  og  her  melder  jeg  mig  som  Frivillig,  hvis  jeg 
kan  blive  antagen."  Han  saa  spørgende  paa  Irminger. 
Dennes  Pande  opklaredes.  Han  gik  hen  mod  Hoh- 
ner og  lagde  sin  højre  Haand  paa  hans  Skulder 
med  de  Ord:  „Min  brave  unge  Mand,  det  kan  De." 

Oberstløjtnanten  glædede  sig  over  den  Virkning, 
hans  Yttring  gjorde  paa  Hohner,  der  med  et  Smil 
om  Læben  og  et  straalende  Blik  rettede  sig;  han 
følte  sig  allerede  som  Soldat. 

„Deres  Fysiognomi  er  mig  bekendt,"  sagde  Irmin- 
ger, „jeg  ved  ikke  hvorfra?" 

„Jeg  har  haft  den  Ære  at  være  sammen  med 
Hr.  Obersten  ved  en  .\udiens  hos  Hs.  Durchlauchtig- 
hed  Landgrev  Vilhelm   af  Hessen;   vi  stod  over   for 

hinanden  i  Forværelset,  og  derfra  husker  jeg  Obersten 
meget  godt." 

„Rigtigt!  rigtigt!"  udbrød  Irminger.  „Har  De 
personlig  nogen  Forbindelse  med  Hs.  Durchlauchtig- 
hed?" 

„Landgreven  understøttede  mig  som  Student," 
svarede  Hohner.  Han  ønskede  i  sit  stille  Sind  ikke 
at  komme  nærmere  ind  paa  dette  Æmne. 

„Det  interesserer  mig  at  høre  dette,"  yttrede 
Oberstløjtnanten,  „det  er  jo  en  smuk  Anbefaling 
for  Dem.  Jeg  skal  nu  tage  mig  af  Dem,  og  De  skal 
øjeblikkelig  blive  sendt  til  Exercerskolen.  Højst  sand- 
synligt opsiger  Regeringen  Vaabenstilstanden,  og  Kri- 
gen begynder  igen." 

Dagen  efter  var  Frans  Hohner  i  dansk  Infanteri- 
uniform og  begyndte  paa  Exercerskolen. 


XI 

De  diplomatiske  Underhandlinger  i  London  førte 
ikke  til  Genoprettelsen  af  Freden  mellem  Danmark 
og  Tyskland.  I  April  1849,  da  den  stille  Uges  Fred 
skulde  hvile  over  Landet,  begyndte  Krigen  igen.  Et 
slesvigholstensk  Statholderskab,  bestaaende  af  Grev 
Reventlow  og  Advokat  Beseler,  opslog  sin  Residens 
paa  Gottorp  Slot,  den  slesvigholstenske  Hær  og  de 
tyske  Forbundstropper,  tilsammen  tresindstyve  Tu- 
sind Mand,  væltede  sig  som  en  mægtig  Bølge  Nord 
paa  gennem  Slesvig,  under  Overbefaling  af  Preus- 
seren, General  Prittwitz.  Den  danske  Hær,  langt 
underlegen  i  Tal,  stod  paa  Als  og  ved  den  jyske 
Grænse,  og  var  fra  begge  Sider  under  sejrrig  Frem- 
rykning i  Slesvig,  da  der  ved  Ekernførde  indtraadte 
en  rystende  Katastrofe. 

Det  var  den  5te  April,   Skærtorsdag   Morgen,   at 

Linieskibet  „Kristian  den  Ottende"  og  Fregatten  „Ge- 
fion"  for  en  stærk  Østenvind  stod  ind  i  Ekernl'ørde 
Fjord,  hvor  Fjenden  skulde  allarraeres  og  hans  Strand- 
batterier ødelægges;  men  Kampen  mellem  disse  og  Or- 
logsskibene fik  et  for  Danmark  ydmygende  Udfald, 
hvortil  de  ugunstige  Vindforhold  dog  væsentlig  med- 
virkede. Efter  ti  Timers  Kamp  maatte  Linieskibet  og 
Fregatten  stryge  Flaget,  men  hint  sprang  i  Luften, 
hvorimod  denne  blev  Fjendens  Trofæ.  Med  beun- 
dringsværdig Tapperhed  havde  de  danske  Sømænd 
kæmpet,  men  Erkendelsen  heraf  formaaede  dog  ikke 
at  dæmpe  Sorgen  over  den  nedtrykkende  Kendsger- 
ning, at  Tyskland  havde  købt  Sejren  med  et  Offer 
af  en  halv  Snes  Mand,  medens  Tabet  paa  dansk  Side 
var  halvandet  hundrede  Døde  og  Saarede  og  ni  hun- 
drede Fanger.  Og  saa  de  stolte  Skibe  og  den  Yd- 
mygelse, der  havde  ramt  Orlogsflaget,  Niels  Juels  og 
Tordenskjolds  Banner,  de  Danskes  Vej  til  Roes  og 
Magt!  Fra  Østersøens  Bred  til  Alpernes  Fod  hævede 
sig  et  enstemmigt  Jubelraab  over  Tyskland,  gennem 
Holsten  forplantede  Lyden  deraf  sig  til  det  danske 
Folk,  i  hvis  Hjerter  det  fandt  den  bittreste  Genklang. 
Tanken  henlededes  naturligt  paa  hin  stolte  Skær- 
torsdagskamp  i  Kongedybet  i  Aarhundredets  Begyn- 
delse, og  Ydmygelsen  føltes  dobbelt. 

Den  danske  Hær  trak  sig  tilbage,  dels  til  Als  og 
Fyen,  dels  til  Omegnen  af  Vejle.  Overkommandoen 
betroedes  til  General  Rubek  Biilow,  der  havde  ud- 
mærket sig  som  Brigadechef  i  Slaget  ved  Slesvig. 
Langs  Slesvigs  Østkyst  vrimlede  det  af  Preussere, 
Sachsere,  Hannoveranere,  Hessere  og  Bairere.  Den  sles- 
vigholstenske Hær  under  Preusseren,  General  Bonin, 
rykkede  hurtigt  mod  Nord;  dens  Avantgarde  under 
Oberst  Zastrow  bemægtigede  sig  den  2U.  April  Kol- 
ding efter  en  levende  Fægtning  med  et  Jægerkom- 
pagni og  et  Espingolbatteri.  Bonin  opslog  sit  Hoved- 
kvarter i  Seest,  hvad  et  mægtigt  slesvigholstensk  Ban- 
ner med   den   blaa,  hvide  og  røde  Farve  forkyndte. 

Koldings  Gader  var  Skueplads  for  et  broget  militært 
Liv.  Snart  trak  Jægerkompagnier  i  deres  mørke- 
grønne Uniformer  og  med  (jerbesatte  Czakoer  gen- 
nem dem,  snart  kom  en  Kolonne  Infanteri,  i  mørke- 
blaa  Frakker  og  med  Pikkelhuer,  marscherende  til 
Tonerne  af  „Schleswig-Holstein  meerumschlungen", 
snart  sprængte  lyseblaa  Dragoner,  der  bar  Pikkelhue 
med  Fjerbusk,  som  Stafetter  gennem  Byen.  Paa  de 
skovbevoxede  Bakker  Syd  for  denne  plantedes  Felt- 
batterier, og  de  nordlige  Tilgange  til  den  forskansedes. 
Befolkningen  var  med  Sorg  og  Harme  Vidne  til  dette 
Skuespil,  der  opførtes  af  Statens  egne  Borgene  i  For- 
ening med  tyske  Friskarer,  og  de  ventede  med  sti- 
gende Længsel  de  danske  Tropper  som  Befriere. 
General  Biilow,  hvis  Hovedkvarter  var  i  Snoghøj, 
gav  Brigaderne  Rye,  Moltke  og  Schleppegrell  Befaling 
til  at  tage  Kolding  tilbage. 

Det  var  Aarsdagen  for  Slaget  ved  Slesvig  den  23, 
April.  Frans  Hohner  stod  ved  femte  Bataillon,  der 
hørte  til  Schleppegrells  Brigade  og  havde  Major 
Schindel  tU  Chef.  Ved  Chausseen  til  Snoghøj  og 
Dyrehaven  havde  Fjenden  opkastet  Skanser,  og 
Schindel  skulde  omgaa  og  tage  dem.  En  forbittret 
Kamp  udspandt  sig  mellem  de  danske  Infanterister 
og  de  slesvigholstenske  Jægere,  der  holdt  Skanserne 
besatte.  Hohner  og  hans  Sidemand  banede  sig  med 
Kolbeslag  Vej  til  den  enes  Strube,  og  han  var  selv 
den  første,  som  trængte  ind  i  denne.  Geværsalver, 
Kanontorden,  Raab,  Skrig  og  Bulder  lød  allevegne 
fra  i  Krudtrøgen.  Major  Schindel  trak  Forstærkning 
til  sig  og  trængte  sig  Øst  om  Slotssøen  ind  i  Kolding 
By,  drivende  Fjenden  foran  sig. 

Kampen  bølgede  frem  og  tilbage  i  Klostergade  og 
Helligkorsgade.  Slesvigholstenerne  gjorde  de  Danske 
enhver  Fodsbred  stridig,  de  brød  ind  i  Husene  og 
fyrede  fra  Vinduerne,  medens  Batterierne  Syd  for 
Byen  skød  dem  i  Brand  paa  tiere  Steder.  Jammer- 
skrig lød  fra  Kvinder  og  Børn,  der  grebes  af  Gru  og 

Forfærdelse  ved  Synet  af  Flammerne,  den  vilde  Kamp 
og  Blodstrømmen,  ved  Lyden  af  det  skrattende  og 
tordnende  Skyls  og  de  Døendes  Stønnen,  ved  Braget 
af  de  sammenstyrtende  Tegltag  og  Huderne,  som 
sprængtes. 

I  Helligkorsgade  stødte  en  Afdeling  af  den  niende 
slesvigholstenske  Bataillon,  der  hørte  til  Zastrows 
Avantgarde,  til  de  kæmpende  Jægere,  og  nu  kom  der 
ny  Kraft  og  Fart  i  Fægtningen.  Rudolf  Kahl  var  med 
i  hin  Afdeling,  og  det  var  lykkedes  denne  at  sætte 
sig  fast  i  et  Hus  paa  Hjørnet  af  Helligkorsgade  og 
Søndergade,  hvorfra  de  aabnede  en  velrettet  Ild  mod 
de  Danske.  Major  Schindel  gav  Kompagniet,  hvori 
Hohner  stod,  Befaling  til  af  fordrive  Fjenden  fra  Hu- 
set. Det  var  den  sidste  Kommando,  der  lød  fra  den 
tappre  Officers  Læber,  faa  Øjeblikke  efter  faldt  han, 
ramt  i  Brystet  af  to  Kugler.  Hans  Død  opflammede 
Soldaternes  Mod,  samtidig  med,  at  deres  Forbittrelse 
mod  Fjenden  blev  intensivere.  Fnysende  trængte  de 
under  en  Kugleregn  ind  i  Huset,  stødende  Modstan- 
derne ned  med  Bajonetten  eller  saarende  dem  med 
Kolben.  Hohner  stormede  i  Spidsen  for  nogle  faa 
Mænd  under  høje  Haab  op  ad  Trappen,  der  førte  til 
Værelserne  i  første  Etage.  Her  delte  Angriberne  sig, 
idet  den  ene  Part  vendte  sig  mod  Venstre,  forfølgende 
Fjenderne  gennem  Stuerne,  mens  Hohner,  hvis  Gevær 
var  ladt,  sendte  et  Skud  ind  i  en  Sal  til  Højre,  hvor 
nogle  slesvigholstenske  Infanterister  netop  trak  sig 
tilbage  fra  Vinduerne  for  at  styrte  sig  mod  Udgangen. 
Hohner  hjørte  et  højt  smerteligt  Raab  og  kastedes  i 
det  samme  om  af  Infanteristerne,  der  i  Spring  satte 
ned  ad  Trappen. 

Hohner  rejste  sig  og  saa  ind  i  Salen.  Den  saarede 
Infanterist  var  falden  om  i  en  stor  Lænestol  og  laa  død- 
bleg med  udstrakte  Ben;  Blodet  trængte  frem  gennem 
hans  Uniformsfrakke,  der  var  aabnet  i  Brystet.  Hoh- 
ner ilede  hen   mod  ham,  men   da   han   var   lige  ved 

ham,  standsede  han  forfærdet  og  veg  derefter  et  Par 
Skridt  tilbage  —  det  var  Rudolf  Kahl! 

Et  fyldigt  Overskæg  havde  ved  første  Øjekast 
gjort  ham  ukendelig  for  Hohner,  men  da  denne  nu 
betragtede  ham,  viste  hans  blege  Ansigt,  over  hvilket 
Døden  just  begyndte  at  kaste  sit  Skær,  de  bekendte 
Træk.  Frans  Hohner  blev,  midt  i  Kamptummelen 
baade  udenfor  og  indenfor,  dj'bt  greben  af  Øjeblikkets 
forfærdelige  Alvor.  Han  kastede  sit  Gevær  fra  sig. 
knælede  ned  foran  Kahl,  greb  hans  højre  Haand  og 
saa  ham  ind  i  Øjnene,  hvis  Lj's  var  svindende.  Al 
Bitterhed  og  Vrede  mod  den  Døende  forsvandt  i  dette 
Øjeblik  af  Hohners  Hjerte,  der  gennemtrængtes  af  den 
ædleste,  menneskelige  Følelse  for  den  tidligere  Ven. 
Han  trykkede  bevæget  Kahls  Haand.  Den  Saaredes 
Blik  hvilede  paa  ham,  et  Smil  gik  over  hans  blege 
Læber,  i  Hohners  Øjne  tindrede  en  Taare,  mellem 
Hohner  og  Kahl  var  der  i  dette  Øjeblik  indtraadt 
Forsoning.  Den  Døende  vilde  sige  noget;  Hohner  lagde 
sit  Øre  til  hans  Mund  og  hørte  tydeligt  Ordene:  „mit 
Bryst  .  .  .  Selma."  Derefter  drog  Kahl  et  dybt  Suk  og 
udaandede. 

Frans  Hohner  knappede  den  Dødes  Uniformsfrakke 
op,  følte  ind  paa  hans  Bryst  og  fik  fat  i  en  lille  Guld- 
kapsel. Han  rev  Snoren  over,  aabnede  Kapslen,  det 
var  Selmas  Billede! 

Han  stak  det  hurtigt  til  sig  og  droges  i  det  samme 
ind  i  Kampens  Bulder  og  Forvirring.  Nogle  slesvig- 
holstenske Soldater  søgte  Tilflugt  i  Huset  og  kom 
stormende  op  ad  Trappen,  men  Hohner  samlede  med 
Ljnets  Fart  sine  Kammerater  fra  Værelserne  paa  den 
anden  Side  Gangen,  og  med  Kolbeslag  og  Bajonetstik 
dreves  Fjenden  tilbage,  ned  ad  Trappen,  ud  paa  Gaden. 
Hohner  kæmpede  som  en  Løve,  han  opildnede  ved 
sit  Exempel  Kammeraterne,  Fjenden  opløste  sig  i 
Flugt,  da  paa  den  saakaldte  Rendebane  Soldater  af 
Moltkes   Brigade  kom   i  Forbindelse  med  femte  Ba- 

taillons  Delinger.    Kolding  var  i   dette  Øjeblik   i   de 
Danskes  Besiddelse. 

Men  nu  indløb  en  betænkelig  Melding  iVa  General 
Rye,  der  Vest  for  Byen  ved  Eistrup  skulde  omgaa 
Fjenden,  men  var  stødt  paa  en  langt  stærkere  Mod- 
stand, end  han  havde  ventet.  Fra  Bakkerne  mod 
Syd  begyndte  netop  de  slesvigholstenske  Batterier  at 
spille  af  fuld  Kraft.  En  Regn  af  Kardætsker  og  Gra- 
nater faldt  ned  over  Kolding,  der  paa  mange  Punkter 
antændtes.  Flammesøjler  steg  i  Vejret,  tætte  Røgmas- 
ser lejrede  sig  over  Byen.  Da  gav  Biilow  Befaling 
til  Tilbagetog  over  hele  Linien,  og  det  foretoges  i 
fuldstændig  Orden.  Han  selv  trak  sig  med  Brigaderne 
Moltke  og  Schleppegrell  til  Fredericia,  Rye  gik  til 
Vejle. 


XII 

Elter  Major  Schindels  Fald  blev  Kaptajn  Hans 
Helgesen  Chef  for  femte  Bataillon,  en  af  den  danske 
Hærs  modigste  Officerer  og  en  i  højeste  Grad  ejen- 
dommelig Personlighed.  Han  havde  kæmpet  ved 
Leipzig  og  Waterloo  mod  Napoleon,  han  havde  del- 
taget i  Julirevolutionen  mod  den  ældste  bourbonske 
Linie.  Bataillonen  kom  til  at  ligge  i  Fredericia  under 
den  slesvigholstenske  Belejring. 

Da  Frans  Hohner  med  Kompagniet  var  under 
Tilbagetog  gennem  Kolding  By,  blev  han  i  Klostergade 
saaret  i  Anklen  af  en  Granatsplint,  idet  Projektilet 
sprang  lige  i  Nærheden  af  ham.  Han  ænsede  det  i 
Begyndelsen  ikke,  men  Saaret  antog  en  saa  ondartet 
Karakter,  at  han  maatte  paa  Lazarettet.  Først  laa  han 
i  Fredericia,  derefter  flyttedes  han  til  Middelfart.  Ef- 
ter et  Par  Maaneders  Forløb  var  han  helbredet,  men 
Felltjeneste  kunde  han  ikke  gøre.  Han  anvendtes  da 
efter  sit  eget  Ønske  som  Skriver  ved  Intendanturen. 

I  den  Happort  om  Kompagniets  Deltagelse  i  Kam- 
pen, som  Kajitajnen  afgav  til  Bataillonschefen,  frem- 
hævedes Frans  Hohner  i  de  mest  anerkendende  Ud- 
tryk. Han  karakteriseredes  som  en  tapper,  dygtig  og 
raadsnar  Soldat,  der  ved  sit  personlige  Exempel  ud- 
øvede en  gavnlig  Indflydelse  paa  sine  Kammerater. 
Kaptajnen  indstillede  Hohner,  den  „loyale  Holstener", 
til  en  Belønning. 

Belønningen  udeblev  ikke.  En  Dag  traadte  Felt- 
præsten, Frederik  Hammerich,  ind  paa  Intendanturens 
Kontor  i  Middelfart,  hvor  Hohner  just  var  beskæf- 
tiget. Han  spurgte  efter  Soldaten  og  overrakte  ham 
i  Bataillonens  Navn  Dannebrogsordenens  Sølvkors. 

„Jeg  har  af  Obersten,"  sagde  Hammerich,  „ud- 
bedt mig  den  Ære  at  maatte  være  Overbringeren  at 
denne  Belønning.  Modtag  den,  Frans  Hohner,  som 
Tegn  paa  Mod,  Lydighed  og  Troskab.  Det  skal  min- 
des, at  De,  Kieler-Studenten,  ikke  svigtede  Konge  og 
Fædreland,  men  stillede  Dem  under  Dannebrogs 
Korsbanner,  idet  De  som  Frivillig  gik  med  i  Kri- 
gen." 

Feltpræsten  heftede  Sølvkorset  paa  hans  Bryst. 
Det  var  et  højtidsfuldt  Øjeblik  for  den  holstenske 
Student.  Han  følte  sig  stolt,  hans  Kinder  blussede; 
men  da  Præsten  gav  ham  et  Haandtryk  og  bad  Gud 
velsigne  ham,  da  blev  Frans  Hohner  overvældet  af 
Bevægelse  og  fik  ydmygt  Taarer  i  Øjnene.  Da  han 
sammen  med  Feltpræsten  gik  ud  af  Kontoret,  rettede 
alle  hans  Kammerater  sig  og  viste  ham  saaledes  mili- 
tær Honnør.  Hohner  følte  dybt  Betydningen  af  denne 
Æresbevisning. 


Landgrev  Vilhelm  af  Hessen  holdt  i  Vintersæsonen 
en  Aften  om  Ugen  en  lille  Cerkle  i  sit  Palæ  paa 
Amalienborg.     Den   bestod   af    hans    gamle   Venner, 

„Krigskammerater",  som  han  plejede  at  kalde  dem, 
og  den  havde  en  konfidentiel  Karakter.  Blandt  de 
Indbudne  var  stadig  Majorerne  Mantzius  og  La  Cour, 
Oberstløjtnant  Irminger  og  Ritmester  Bidstrup.  De 
to  Førstnævnte  havde  staaet  ved  det  andet  jj^ske  In- 
fanteriregiment, for  hvilket  Landgreven  i  sin  Tid 
havde  været  Kommandør.  Hs.  Durchlauchtighed  var 
rigtig  i  sit  Es,  naar  han  sammen  med  dem  talte  om 
sit  Ophold  i  Frankrig,  da  han  laa  i  Garnison  i  Bou- 
chain  i  Fransk  Flandern.  Landgreven  var  den  Gang, 
som  Mantzius  humoristisk  bemærkede,  Genstand  for 
de  allierede  Monarkers  Anerkendelse  og  de  flamske 
Damers  Beundring. 

Hs.  Durchlauchtighed  havde  fra  den  Tid  et  Iben- 
holtsskrin  fuldt  af  kniplingsgarnerede  Batistlommetør- 
klæder med  hans  kronede  Navnechiffer;  det  var  Presen- 
ter fra  Veninder  i  Bouchain.  Det  var  et  af  de  store  Øje- 
blikke i  Tilværelsen  for  Arveprins  Ferdinand,  naar 
han  fik  Tilladelse  til  at  undersøge  dette  Skrin.  Han 
betegnede  dets  Indhold  som  de  skønneste  Trofæer, 
en  Officer  kunde  medbringe  fra  sin  Kampagne.  Men 
Skrinets  Tilværelse  var  iøvrigt  en  Hemmelighed, 
som  kun  Landgreven  og  Arveprinsen  var  indviede  i. 

Med  La  Cour  og  Bidstrup  underholdt  Hs.  Durch- 
lauchtighed sig  i  Reglen  om  Gymnastiken.  Den  før- 
ste var  nemlig  Direktør  for  det  gymnastiske  Institut, 
den  anden  Gymnastiklærer  ved  Herlufsholm,  der 
som  en  af  Rigsadmiral  Herluf  Trolle  grundet  Stiftelse 
stod  højt  i  Landgrevens  Omdømme.  La  C^our  gav 
korte,  vittige  Skildringer  af  de  gymnastiske  Evolu- 
tioner og  var  selv  et  Vidunder  af  Smidighed,  idet  han 
til  Landgrevens  højeste  Forbavselse  berørte  sin  Nakke 
med  højre  Fods  Hæl. 

Denne  Aften  var  Slaget  ved  Kolding  Hovedæmnet 
for  Cirklens  Konversation.  Selskabet  var  samlet  i  et 
stort  Kabinet  ud  mod  Haven  og  havde  taget  Plads 
om  et  rundt  Bord,  ved  hvilket  Landgreven  sad  med 
Generalstabens  Kort  over  det  sydlige  Jylland  og   en 

Plan  over  Kolding  og  Omegn  foran  sig.  Han  havde 
Oberstløjtnanten  ved  sin  Side  og  lyttede  i  Forening 
med  de  øvrige  med  Opmærksomhed  til  den  Skil- 
dring, Irminger  gav  af  General  Hiilows  Dispositioner 
og  Ryes  Kamp  paa  de  Danskes  højre  Fløj. 

Da  Oberstløjtnanten  havde  endt  sit  Foredrag,  ud- 
brød Landgreven:  „Unægtelig,  Slesvigholstenerne  har 
sejret.  Og  Grunden  dertil  var  fra  først  af  den,  at 
General  Biilow  undervurderede  F"jendens  Styrke?" 

..Ja,  Deres  Durchlauchtighed.'"  svarede  Irminger, 
„og  dernæst  var  det  en  Fejl,  at  Biilow  afbrød  Kam- 
pen, da  han  modtog  Meldingen  fra  Rye  ved  Eistrup, 
hvori  Bataillonerne  betegnedes  som  opløste." 

..Biilow  troede  naturligvis,"  yttrede  Landgreven, 
.,at  Rye  var  slaaet  og  Hæren  ved  at  blive  omgaaet  i 
højre  Flanke.  Men  der  blev  kæmpet  tappert;  Gade- 
kampene fremviste  tiere  Heltetræk." 

„I  Rapporten  er  især  en  holstensk  Student  ved 
Navn  Frans  Hohner  bleven  fremhævet,"  sagde  Irmin- 
ger. „Det  har  glædet  mig  overordentlig;  han  gik 
med  som  Frivillig  og  meldte  sig  til  mig  i  Frede- 
ricia." 

„Frans  Hohner!"  udbrød  Landgreven.  ,,Er  det 
muligt?    Kender  De  ham  nærmere.  Oberstløjtnant?" 

„Nej,  Deres  Durchlauchtighed.  Men  vi  har  været 
sammen  i  Forværelset  til  Audiensgemakket  her  i  Pa- 
læet, og  jeg  ved,  at  Deres  Durchlauchtighed  har  un- 
derstøttet ham  som  Student." 

^Rigtigt,  rigtigt,"  sagde  Landgreven.  „Hvorledes 
udmærkede  han  sig,  er  han  bleven  belønnet?" 

Irminger  fortalte  om  den  ubetvingelige  Energi  og 
den  Dødsforagt,  hvormed  Hohner  havde  deltaget  i 
Gadekampene.  Oberstløjtnanten  tilføjede  med  et  An- 
sigtsudtryk, der  vidnede  om  Stolthed  og  Deltagelse: 
„Kieler-Studenten  bærer  nu  Dannebrogskorset  paa  sit 
Bryst!" 

Dyb  Bevægelse  gik  gennem  hele  Forsamlingen, 
der  i  Tanke  og  Følelse  mødtes  med  Irminger.    Land- 

greven  sad  tavs  nogle  Øjeblikke.  Derpaa  vendte 
han  sig  mod  sin  Adjudant,  Biilow,  og  sagde  med 
Eftertryk: 

„Kammerherre  Biilow,  jeg  vilde  sætte  overordent- 
lig Pris  paa  at  se  Hr.  Hohner  hos  mig,  her  i  mit 
Palæ." 


En  Uges  Tid  efter  traadte  Frans  Hohner  ind  i 
Landgrev  Vilhelms  Audiensgemak  paa  Amalienborg. 
Han  var  iført  Infanteriuniform;  Dannebrogskorset 
glimrede  paa  hans  Bryst.  Hs.  Durchlauchtighed  stod 
midt  i  Gemakket,  han  bar  Generalsuniform  og  indtog 
en  stram  militær  Holdning,  idet  hans  højre  Haand 
hvilte  paa  Sabelfæstet.  Hohner  gjorde  Honnør  og 
nævnte  sit  Navn.  Landgreven  betragtede  ham  nogle 
Øjeblikke  i  Tavshed. 

„Frans  Hohner,"  sagde  han  derpaa  med  fast 
Stemme,  „De  har  kæmpet  under  Deres  Konges  Fane 
med  sandt  Heltemod;  De  er  en  brav  Soldat,  og  Kor- 
set der  —  Landgreven  pegede  paa  Ordenen  —  vid- 
ner om,  at  Hs.  Majestæt  og  Deres  Foresatte  har  ydet 
Dem  Anerkendelse." 

Her  gjorde  Hs.  Durchlauchtighed  en  kort  Pause. 
Hohner  betragtede  ham  stift,  hans  Kinder  farvedes  af 
en  let  Rødme. 

Landgreven  gik  hen  til  ham  og  rakte  ham  Haan- 
den,  som  Hohner  greb.  Med  et  Haandtryk  yttrede 
Hs.  Durchlauchtighed:  „PYans  Hohner,  jeg  var  vred 
paa  Dem,  min  Adjudant  sagde  Dem  Grunden,  men 
nu  har  jeg  tilgivet  Dem,  De  har  min  Agtelse  og  frem- 
deles min  Understøttelse  til  Deres  Studium." 

Hohner  takkede  dybt  bevæget. 

„Hvor  kunde  De  iøvrigt  skrive  saa  falsk  om  min 
Gemalindes  og  hendes  Linies  Rettigheder?"  spurgte 
Landgreven. 

„Jeg  skrev  i  Overbevisningen  om,  at  jeg  havde 
Historien  og  Statsretten  paa  min  Side,  Deres  Uurch- 
lauchtighed.  men  senere  kom  jeg  til  Sandhedens  Er- 
kendelse" 

„Hin  Vildfarelse  har  De  delt  med  mangfoldige, 
iøvrigt  hæderlige  Mænd.  Men  nu  taler  vi  ikke  mere 
derom.  Henvend  Dem  til  min  Adjudant  ligesom  tid- 
ligere, lad  mig  vide,  hvorledes  det  gaar  Dem  og  se 
at  faa  en  god  Examen.     Lev  vel!" 

Hs.  Durchlauchtigtighed  hævede  Audiensen.  Frans 
Hohner  trak  sig  tilbage.  Han  var  stolt  og  glad  og  saa 
Fremtiden  med  Tryghed  i  Møde. 


Hohner  genoptog  det  theologiske  Studium  ved 
Københavns  Universitet,  under  de  samme  Professorer, 
som  han  havde  hørt  1847.  De  historiske  og  militære 
Begivenheder  gik  deres  Gang,  uden  at  han  skænkede 
dem  mere  end  forbigaaende  Interesse,  saa  optaget 
var  han  af  sine  Bøger  og  Kollegiehefter. 

Efter  at  Slesvigholstenerne  var  bleven  besejrede, 
deres  Hær  opløst,  deres  Statholderskab  fjernet  og 
Kongens  Herredømme  genoprettet  i  Holsten,  forlod 
Hohner  København.  Med  Landgrevens  Tilladelse  be- 
sluttede han  at  vende  tilbage  til  Kiel,  hvor  han  vilde 
lægge  den  sidste  Haand  paa  Studiet,  høre  Forelæs- 
ninger hos  sine  tidligere  Professorer  og  tage  Examen. 

1  Aaret  1852  blev  Frans  Hohner  theologisk  Kandi- 
dat med  bedste  Karakter  ved  Universitetet  i  Kiel. 
Hans  Lærere  gav  ham  de  fortræffeligste  Attester. 
Han  rejste  til  København,  hvor  han  i  en  Audiens 
bragte  Landgreven  sin  Tak,  meddelte  ham  Resultatet 
og  fik  Tilsagn  om  hans  fremtidige  Interesse. 

Hohner  skulde  snart  spore  Virkningen  af  Hs. 
Durchlauchtigheds  Yndest.  Han  søgte  nemlig  Aaret 
efter    Sognekaldet    Sarau    i   Segeberg  Provsti   og    fik 

det.  Landgreven  havde  lagt  et  godt  Ord  ind  for  ham 
hos  den  holstenske  Minister,  Grev  Reventlov  Oi- 
minil. 

Hohner  var  en  dygtig  Prædikant,  hvorfor  han 
snart  samlede  en  stor  Tilhørerkreds  om  sig.  Hans 
Foredrag  var  simpelt  og  jævnt,  men  udmærkede  sig 
ved  Følgerigtighed  i  Tænkningen  og  var  præget  af 
en  Overbevisningens  Varme,  der  gik  til  Hjerterne. 
Fra  de  tilstødende  Sogne  kom  mange  for  at  høre 
ham.  Flere  Gange  vikarierede  han  som  Prædikant 
for  Sognepræsten  i  Pløn,  Provst  Brodersen,  og  her 
grundfæstede  han  j^derligere  sit  Ry  som  gejstlig 
Taler. 

En  Søndag  havde  Hohner  prædiket  i  Plon  over 
Lignelsen  „Samaritanen  og  Leviten".  Han  havde  i  sin 
Tale  indskærpet,  at  enhver,  følgende  Kristi  F"odspor, 
burde  vise  Barmhjertighed  mod  sin  Næste,  uden  at 
spørge  om  dennes  Nationalitet  og  sociale  Stilling, 
men  udelukkende,  fordi  han  var  et  Menneske,  der 
havde  Hjælp  behov.  Prædikenen  havde  gjort  et  dybt 
Indtryk  paa  Menigheden,  og  Hohner  var  selv  bevæget 
af  den. 

En  højtidelig  Stemning  opfyldte  hele  Forsamlin- 
gen, da  Hohner  lyste  Velsignelsen  over  den.  Hans 
Blik  svævede  ud  over  Menigheden  og  standsede 
pludselig  ved  et  blegt  kvindeligt  Fysiognomi,  der 
med  taarefyldte  Øjne  saa  op  mod  ham  —  det  var 
Selma  Waldt! 

Under  den  sidste  Del  af  Gudstjenesten  trængte 
hendes  Billede  sig  stadig  ind  i  Hohners  Tanker, 
og  det  kostede  ham  Anstrengelse  at  samle  sig,  saa 
at  han  helt  kunde  være  med  i  den  hellige  Hand- 
ling. 

En  Skare  gamle  Minder  dukkede  efterhaanden  op 
i  hans  Bevidsthed,  da  han  havde  forladt  Kirken  og 
traadte  ind  i  Præsteboligen.  Efter  at  han  havde  af- 
lagt Ornatet,  satte  han  sig  i  Haven  hen  i  en  Løvhytte 
og  tænkte  paa  Fortiden,   paa   Stern    og  Waldt   og  de 

mange,  blandt  hvilke  han  i  sin  Skoletid  havde  fær- 
dedes her  i  Plon.  Levende  stod  Billedet  af  Kahl  for 
ham,  forst  som  Fuldmægtig  og  Advokat,  endelig  som 
slesvigholstensk  Soldat  i  Kampen  paa  Koldings  Gader; 
han  saa  ham  saaret  og  døende  og  spurgte  sig  selv, 
om  det  var  hans  Kugle,  for  hvilken  han  var  falden. 

„Var  Du  nu  ogsaa  overfor  den  Døende  og  Lidende, 
som  Du  burde  være?"  var  Spørgsmaalet,  som  paa- 
trængte sig  den  unge  Præst.  „Søgte  Du  venlig  at  lin- 
dre hans  Kval;  idet  Du,  glemmende  Medbejleren  og 
Fjenden,  kun  tænkte  paa  Mennesket?  Handlede  Du  i 
Lighed  med  Samaritanen  virkelig  som  hans  Næste, 
saaledes  som  Herren  kræver  det  i  Lignelsen?" 

Disse  Spørgsmaal  troede  Hohner  at  kunne  besvare 
bekræftende;  han  havde  det  paa  Følelsen  og  fandt 
Vidnesbyrdet  derom  i  det  forsonlige  Smil,  hvormed 
den  døende  Kahl  næppe  hørlig  havde  nævnt  Selmas 
Navn. 

Den  lille  Guldkapsel  med  hendes  Billede  var  Frans 
Hohner  endnu  i  Besiddelse  af.  Han  havde  tiere  Gange 
villet  sende  Selma  Waldt  det,  men  det  var  hver  Gang, 
som  om  en  usynlig  Haand  holdt  ham  tilbage.  Nu 
besluttede  han  at  overrække  hende  det  personlig 
hos  Slotsforvalteren  i  Plon,  i  hvis  Hus  hun  havde 
fast  Ophold  siden  Faderens  Død.  Hohner  skulde  den 
følgende  Søndag  vikariere  for  Provsten,  og  da  vilde 
han  benytte  Lejligheden  til  at  faa  Jomfru  Waldt  i 
Tale. 

Nævnte  Søndag  var  Selma  som  sædvanlig  Frans 
Hohners  Tilhører.  Han  havde  prædiket  over  det 
Sted  i  Galaterbrevet,  hvor  Paulus  paalægger  Menig- 
heden at  tvinge  Drifterne  for  at  vandre  i  Aanden, 
hvis  Frugter  er  Kærlighed,  Trofasthed,  F'red  og  Glæde. 
Hans  Tale  havde  gjort  et  dybt  Indtryk  paa  alle  hans 
Tilhørere. 

Da  Kirketjenesten  var  til  Ende,  begav  Hohner  sig 
til  Slotsforvalteren  for  at  tale  med  Selma,  der  var 
underrettet  om  hans  Ankomst. 

„Pastor  Holiner,"  sagde  hun  forlegen,  „hvad  skyl- 
der jeg  Æren  af  Deres  Besøg?" 

..Modtag  denne  Kapsel  af  min  Haand.  Jeg  fik  den 
af  Rudolf  Kahl,  da  han  i  Slaget  ved  Kolding  døde 
saa  at  sige  i  mine  Arme." 

Selma  aabnede  Kapslen  og  brast  i  heftig  Graad. 
„Af  Dem,  Hohner,  skulde  jeg  modtage  denne  Erin- 
dring," sagde  hun,  fattende  sig.  „De  maa  fortælle 
mig  om  hans  Død!  Blev  De  forsonet  med  ham?" 

Frans  Hohner  besvarede  Spørgsmaalet  bekræf- 
tende, tog  Selmas  Haand  og  udbrød:  „Lad  os  nu 
glemme  Fortidens  Skygger  og  være  de  gamle  Venner, 
Selma.  Ved  dyrebare  Minder  er  vi  jo  knyttede  til 
hinanden!" 

„Deri  har  jeg  min  Rigdom,  Frans  Hohner,  men 
jeg  ved,  at  jeg  deler  Skatten  med  Dem.  Jeg  føler  mig 
mig  midt  i  min  Sorg  saa  glad  ved  Tanken  om,  at 
jeg  herefter  kan  tale  med  Dem  om  Friedrichshof  og 
de  mange  Erindringer,  vi  har  tilfælles." 

Hohner  trykkede  hjerteligt  hendes  Haand.  „De 
maa  besøge  min  Præstegaard  i  Sarau,"  sagde  han  ved 
Afskeden. 

Hos  Slotsforvalteren  mødtes  Hohner  og  Selma  ofte, 
og  hun  besøgte  ham  i  Forening  med  Bargums  flere 
Gange  i  Præstegaarden.  Stadig  kom  de  hinanden  nær- 
mere, og  alt  mellem  dem  blev  tilsidst  ligesom  i  den 
henrundne  Tids  lyse  Dage. 

Et  Aar  efter  kørte  Landgrev  Vilhelms  Adjudant, 
Kammerherre  Biilow,  med  Hs.  Durchlauchtigheds  Be- 
fordring fra  Plon  til  Liibeck.  Da  han  passerede  Sa- 
rau, spurgte  han  Jægeren:  „Hedder  Præsten  her  ikke 
Hohner?" 

Jægeren  svarede  bekræftende,  pegede  paa  Præste- 
gaarden og  tilføjede:  „Præsten  holdt  for  en  Ugestid 
siden  Bryllup  med  Jomfru  Waldt,  Datter  af  den  afdøde 
Forpagter  paa  Friedrichshof." 

